
INTRODUCERE 

Ghid de utilizare 

Motivaţie 

Se ştie că examenele de definitivare sau de obținere a gradelor 
didactice sunt predeterminate de stagii de pregătire a viitorilor 
candidați la disciplina Psihopedagogie și la obiectul de specialitate. Am 
asistat, după 1989, la o disoluţie a pregătirii de dinaintea examenelor, 
acest lucru datorându-se fie ambiguităţii legislative, fie precarităţilor 
existenţiale de tot felul. Universitatea „Al. I. Cuza” reia, cu acest prilej, 
tradiția instruirii preexamen într-o nouă formulă. Departamentul 
pentru Pregătirea Personalului Didactic, în colaborare cu cadre 
didactice de la Facultatea de Psihologie și Științe ale Educaţiei din 
cadrul Universităţii „Al. I. Cuza” din laşi, oferă, pentru prima dată în 
România, un curs de Psihopedagogie elaborat în tehnologia 
învățământului deschis la distanţă (IDD). 

Din punct de vedere legislativ, introducerea învățământului 
deschis la distanță nu numai că este permisă, ci este chiar prescrisă 
prin câteva texte normative de bază (Legea învățământului nr. 84 din 
1995, Statutul cadrelor didactice, Metodologia formării continue a 
cadrelor didactice, diverse ordine emise de MEN). Cu aprobarea 
Senatului Universităţii „Al. I. Cuza”, în anul 1994 a luat ființă 
Laboratorul pentru învățământ deschis la distanţă. Acesta a devenit, în 
1998, Centrul pentru învățământ Deschis la Distanţă şi Conversie 
profesională (CIDD-CP), cu un portofoliu de competenţe și răspunderi 
ce vizează extensiunea acestei forme de învățământ. În cadrul CIDD-CP 
funcționează şi centrul regional de studii IDD PHARE - laşi Distance 
Education Study Centre (IDESC), a cărui înfiinţare a fost aprobată de 
către Biroul Senatului Universităţii „Al. I. Cuza” în 1996 şi confirmată 
prin Ordinul Ministerului Educaţiei Naţionale nr. 3289/19.11.1998. 
Centrul regional IDESC beneficiază din anul 1998 de o finanţare prin 
programul PHARE „Multi-country Co-operation in Distance Education” 
pentru dezvoltarea activităților IDD în regiunea Moldovei. Managerul 
CIDD-CP/IDESC este conf. univ. dr. Alexandru Stancu, coordonatorul 
primului curs elaborat la lași în tehnologia IDD, Tehnologii 
educaţionale moderne. 

Ce este învățământul deschis la distanță? 

Învățământul deschis la distanţă este o formă de instruire prin 
care cursantul nu se află sub supravegherea permanentă și imediată a 


unui profesor, dar care beneficiază totuși de acțiunile de planificare, 
orientare, îndrumare şi control din partea unui corp de specialiști ai 
unei instituții de învățământ. Caracteristicile acestei noi formule de 
realizare a educaţiei sunt: 

— Accesul nelimitat al cursanților, pe baza unor opţiuni 
explicite, la un set de informații livrate într-o formulă inedită și 
incitantă; 

— Flexibilitatea programelor de învățare, în sensul că orice 
cursant poate învăța dacă vrea, când poate, unde poate și în ritmul 
propriu de muncă intelectuală; 

— Posibilitatea derulării instruirii la distanţă, fără întâlnirea 
„fizică” a protagoniştilor principali (profesori, tutori, cursanţi), 
medierea fiind realizată, deocamdată, pe bază de suport 

=); 

scris (unități de curs sau cursul întreg); în viitorul apropiat se 
vor folosi tehnicile electronice și informatice (telefonia, televiziunea, 
internetul etc.); 

— Realizarea unei interactivități optime, imediată sau amânată, 
în funcție de calitățile medierii (în cazul teleconferinței interactivitatea 
este imediată, pe când în cazul textului scris aceasta este amânată). 

Scopul cursului de Psihopedagogie 

C-1-0=> 

Scopul acestui curs (prelungit şi corelat cu activitățile de 
tutoriat) este de a pune la dispoziția cadrelor didactice un instrument 
ce suplinește formula tradițională de pregătire a cursanților (viitori 
candidaţi la examenele de perfecționare) prin prezentarea, timp de 
două săptămâni, în centrele universitare care asigură perfecționarea. 
Considerăm că formula la care recurgem, pe deplin legală și în acord cu 
cele mai noi exigențe pedagogice, este mult mai economicoasă pentru 
cursanți și mai comodă pentru cadrele didactice universitare. Să nu 
uităm că legea economiei de timp conduce la o evidentă eficiență și în 
practicile educative. Mizăm pe calităţile de a învăţa singuri și pe 
motivația puternică a colegilor noștri în reușita introducerii unei 
forme de învățământ mult mai flexibile și care valorifică autonomia 
spirituală şi competențele profesorilor din învățământul 
preuniversitar. 


Prezentare generală 

Cursul cuprinde un pachet de zece unităţi de curs, delimitate în 
consens cu programele de pregătire în vederea susţinerii examenelor de 
definitivare sau grade didactice. Temele cuprind atât probleme ce țin 
de inițierea în ştiinţele psihopedagogice, dar, mai ales, dezvoltări 
elaborate și complexe, precum şi topici noi, la zi, ce ţin de pregătirea 
continuă a cadrului didactic. Forma de redactare a cursului 
privilegiază interogativitatea, reflexivitatea, interactivitatea, 
dimensiuni esențiale pentru învățământul deschis la distanță. Astfel, 
actualul manual se adresează atât studentului ce tocmai este introdus 
în tainele meseriei de profesor, cât şi profesorului familiarizat deja cu 
aparatul conceptual specific, posesor al unei experiențe didactice 
semnificative. 

Textul este livrat într-o formă scrisă. În măsura în care baza 
tehnică a receptorilor va fi de înalt nivel (acces la poşta electronică, 
Internet etc), vom elabora, în anii ce vin, variante electronice (text pe 
dischetă, transmisie prin poşta electronică etc). 

Înscrierea şi participarea la curs 

Ce trebuie să facă virtualul beneficiar al învățământului la 
distanță în perspectiva pregătirii sale psihopedagogice? în primul 
rând, îşi va procura actualul manual. Apoi, se va înscrie la cursurile de 
psihopedagogie la sediul Departamentului pentru pregătirea 
personalului didactic, Universitatea „Al. I. Cuza” din Iaşi, Corpul D, 
strada Toma Cozma, nr. 3. Înscrierile se realizează pe bază de cerere 
tipizată (pe care cursantul o primeşte gratuit) până la data de 1 
decembrie a anului dinaintea examenelor propriu-zise de definitivare 
sau grad didactic. Urmează apoi, timp de şase luni, activitățile de 
tutoriat, adică de realizare a schimbului efectiv de mesaje între 
cursanți şi tutori (care pot fi atât autorii unităților de curs, cât și alte 
cadre didactice universitare). Cursanţii trebuie să răspundă la 
întrebările obligatorii intercalate în cursuri, să rezolve diferitele 
probleme, să completeze şi să trimită fişele de evaluare situate după 
fiecare unitate de curs, să-l interpeleze pe tutore cu întrebări sau 
observaţii cu privire la temele învăţate. Fișele de evaluare asigură 
feed-backul necesar pentru ca autorii cursurilor să-și perfecționeze de 
la un an la altul unităţile tematice abordate. Ele nu se constituie însă în 
instrumente de evaluare a cursanților. De aceea, îi rugăm pe cursanți 
să fie cât mai sinceri în aprecierile făcute la adresa calităţii 


materialelor pe care le citesc și le estimează. Rolul nostru este de a-i 
perfecționa pe alţii, simultan cu a ne perfecționa pe noi înşine. 
Calitatea viitoarelor materiale stă şi în mâinile actualilor cursanți. 

Participarea la cursurile de pregătire psihopedagogică 
presupune achitarea unei taxe corespunzătoare, care să acopere 
cheltuielile privind consilierea de către tutori, cele legate de baza 
tehnico-materială şi de regia aferentă. Taxa se calculează 
circumstanţial de către Serviciul contabilitate al Universității (în 
funcție de rata inflației, numărul de cursanți înscriși etc.) şi se va plăti 
în două rate (una la înscriere, iar cealaltă pe parcursul secvenței de 
instruire). 

Evaluarea cursanților 

Evaluarea propriu-zisă a cursanților se face pe baza 
răspunsurilor primite la fiecare unitate de curs în parte. În interiorul 
fiecărei unități de curs se găsesc întrebări ce solicită răspunsuri 
obligatorii. La sediul DPPD se va ţine o evidenţă a răspunsurilor, care 
vor fi apreciate cu calificative. Corpul de tutori asigură servicii 
individualizate de suport şi de îndrumare pentru fiecare cursant. În 
acelaşi timp, există posibilitatea autoevaluării, prin intercalarea unor 
teme de reflecţie, a unor problematizări, a unor întrebări facultative. 
La sfârşitul perioadei de învățare, fiecare profesor-cursant va primi un 
certificat de absolvire a cursurilor de pregătire în tehnologia IDD, cu 
aprecieri exprese, certificat care-i va da dreptul posesorului de a 
participa la examenele de definitivare sau grad didactic. Facem 
observaţia că toate calificativele obţinute de cursant în perioada de 
pregătire nu vor influența în niciun fel notele obţinute la examenele 
propriu-zise. Acest lucru se va realiza de îndată ce legislația ne-o va 
permite. Alte date referitoare la sistemul de evaluare (unde, cui, în ce 
ritm şi în ce cantitate vor fi avansate răspunsurile) vor fi aduse la 
cunoștința cursantului în momentul înscrierii acestuia. 

x k x 

Prezentul curs se completează fericit cu următoarele surse 
bibliografice pe care corpul nostru profesoral şi de monitori le 
recomandă: Liviu Antonesei, Paideia. Fundamentele culturale ale 
educației, Polirom, lași, 1996; Carmen Crețu, Psihopedagogia 
succesului, Polirom, laşi, 1997; Constantin Cucoș, Pedagogie, Polirom, 


lași, 1996; Andrei Cosmovici, Psihologie generală, Polirom, lași, 1996; 
Andrei Cosmovici, Luminiţa lacob (coord.), Psihologie școlară, Polirom, 
lași, 1998; Adrian Neculau (coord.), Psihologie socială, Polirom, lași, 
1996. Facem observaţia că lucrarea pusă acum la dispoziția cadrelor 
didactice poate fi folosită şi ca un curs clasic de informare și 
autoperfecționare, al examenelor și neexamenelor de fiecare zi. 

Urăm succes tuturor părților implicate în acest început de 
reformare a practicilor de perfecționare în învățământul românesc! 

Prof. univ. dr. Constantin Cucoș 

Directorul Departamentului pentru pregătirea personalului 
didactic 

Universitatea „Al. I. Cuza” din lași 

EDUCAȚIA ȘI PROVOCĂRILE LUMI? CONTEMPORANE 

Autor: prof. dr. Teodor COZMA 

Scopul unităţii de curs: 

să înfățişeze o imagine relevantă asupra problematicii educaţiei 
şi pedagogiei contemporane; să prezinte modalitățile în care educaţia 
încearcă să răspundă provocărilor lumii contemporane; să favorizeze 
formarea unei viziuni globale și realiste privind modul concret în care 
trebuie conceput şi realizat procesul educațional. 

Obiective operaționale: 

După ce vor studia această unitate, cursanțţii vor putea să: 

Identifice caracteristicile „problematicii lumii contemporane”; 
explice relația educație-dezvoltare; propună modalităţi de articulare şi 
integrare a tipurilor existente de educație; sugereze modalități de 
integrare a noilor conținuturi în cadrul materiei de învățământ 
predate; promoveze dimensiunea spiritual-culturală a proceselor 
formative. 

— W» 

— Sugerăm cursanților să aibă la îndemână foi albe, pe care vor 
răspunde facultativ la întrebările sau temele de reflecţie evidențiate în 
text şi vor da răspuns obligatoriu la întrebările intercalate sau la cele de 
la finalul paragrafelor, marcate cu caractere speciale 

—! p-I. De la probleme de anvergură materială la „problematica 
lumii contemporane”... 

H. Educaţia - mediator al ştiinţei și tehnicii în epoca 
contemporană... 

m. Răspunsuri ale educației la cerințele dezvoltării lumii 


contemporane... 

III. 1. îmbogățirea conținutului educaţiei: noile educaţii...23 

II.2. Orientări noi în conceperea și realizarea educațţiei...”. 29 

IV. „Educaţiile paralele”... 

IV. 1. Conceptele de educaţie formală, nonformală și 
informală...33 

IV.2. Diferențe şi interferenţe în sfera celor trei tipuri de 
educaţie...34 

IV.3. Spre o abordare holistică a educaţiei... 

I. De la probleme de anvergură materială la „problematica lumii 
contemporane”. 

Propunându-și să dezvolte în individ toată perfecționarea de 
care este susceptibil, educaţia este o dimensiune constitutivă a fiinţei 
umane: „Omul nu poate deveni om decât prin educaţie”, spune Kant, la 
modul imperativ. Prin urmare, omul nu se naște om: „tot ceea ce 
constituie umanitate: limbajul şi gândirea, sentimentele, arta, morala - 
scrie O. Reboul - nimic nu trece în organismul noului născut” fără 
educaţie (La philosophie de l'education). 

Problema educaţiei tinde să devină o problemă prioritară și toţi 
cei care văd limpede evoluţia ființei umane, a ființei raționale și a 
umanităţii, în ansamblul ei, situează în centru educaţia. 

Educaţia, ca proces orientat spre împlinirea spirituală a ființei și 
a comunităţii, propune o desfășurare concretă, presupune participare, 
trăire, comunicare între indivizi concreţi, presupune o cunoaştere 
profundă a evoluţiilor ce au avut loc în ultima perioadă. 

QQ Comentaţi 

Menirea educaţiei este aceea „de a înălța pe culmi mai nobile de 
viață omul, comunitara etnică şi umanitatea, prin cultivarea valorilor 
spiritului”. 

(Gentile, G., The Reform of Education) 


În ultimele decenii, savanții, dar şi oamenii politici sau 
responsabilii diferitelor sectoare ale vieţii sociale au început prin a 
identifica un nou tip de probleme, care se impuneau atât prin 
caracterul lor grav şi presant, cât şi prin dimensiunile lor regionale și 
universale. În acest mod s-au identificat probleme cum sunt: 
deteriorarea continuă a mediului marin sau a atmosferei, caracterul 
limitat ar resurselor naturale, caracterul galopant al creşterii 
demografice etc. 

Aceste probleme, care la început păreau rezervate doar 
savanților, liderilor diferitelor sectoare şi oamenilor politici, au 
început să devină probleme concrete şi deschise pentru toți oamenii. 

Foarte curând s-au descoperit conexiunile dintre aceste 
probleme, caracterul lor interdependent fiind izbitor şi de neeludat. 
Astfel s-a constatat că dezvoltarea nu poate avea loc fără pace, că pacea 
nu poate fi autentică fără respectarea drepturilor omului și asigurarea 
libertăților fundamentale, că, la rândul lor, aceste libertăți și drepturi 
sunt iluzorii acolo unde domnesc mizeria, foametea și analfabetismul. 

Aceste evoluţii l-au condus pe Aurelio Peccei, fostul președinte 
al „Clubului de la Roma”, la introducerea unui nou concept, anume cel 
de „problematică a lumii contemporane” (Rassekh, Sh., Văideanu, G., 
1987). 

Conceptul s-a impus şi este folosit astăzi în mod frecvent. El 
pune în lumină tocmai caracteristicile acestei problematici, care se 
impun atât colectivităţilor naționale, cât și grupurilor şi în cele din 
urmă persoanelor. Această problematică are: 

caracter universal, în sensul că nicio țară şi nicio regiune de pe 
glob nu se pot plasa în afara acestei problematici; 

caracter global, în sensul că ea afectează toate sectoarele vierii 
sociale, constituind o sursă de probleme deschise şi în multe cazuri de 
dificultăţi atât pentru sfera vieții materiale, cât şi pentru cea a vieții 
spirituale; evoluție rapidă și greu previzibilă, în sensul că oamenii se 
văd adesea puşi în fața unor situaţii complexe pentru care nu sunt 
pregătiți, pentru abordarea cărora nu au metode sau soluţii adecvate; 
caracter pluridisciplinar, adică cu conexiuni puternice şi numeroase; în 
fața acestor demersuri epistemologice, oamenii, tentaţi să folosească 
demersuri uni-disciplinare și nu pluridisciplinare, se văd dezorientați; 


caracter prioritar sau presant, în sensul că presiunile exercitate asupra 
comunității mondiale și a fiecărei comunităţi naționale sunt puternice, 
cerând răspunsuri prompte, ingeniozitate şi deseori eforturi financiare 
importante. 

JE2? Activitate încercaţi să identificaţi alte caracteristici ale 
„problematicii lumii contemporane”. 

Problematica lumii contemporane a generat atât în sfera politicii 
și culturii, cât şi în cea a educaţiei, un număr de imperative care sunt 
din ce în ce mai bine precizate: apărarea păcii, salvarea mediului, 
promovarea unei noi ordini economice etc. Aceste imperative se 
regăsesc sub formă de recomandări şi rezoluții adoptate de ONU, 
UNESCO, de diferite guverne şi organizaţii guvernamentale; a apărut o 
întreagă literatură pedagogică consacrată lor. 

Care a fost răspunsul sistemelor educative și al responsabililor 
educaţiei dat acestor imperative? în mod sistematic, putem desprinde 
două strategii. Este vorba, pe de o parte, de poziţia celor sceptici, care 
consideră că sistemele educative nu au și nu pot avea un rol important 
în pregătirea lumii de mâine, în consolidarea unui viitor mai bun. Pe 
aceste poziţii se situează toți cei ce consideră că şcoala ar fi în declin, îl 
amintim pe Ivan Ilich şi teoria sa despre deșcolarizarea societății, 
formulată în special în lucrarea Vne société sans école, dar şi pe Alvin 
Toffler: „Într-o perspectivă mai largă ne putem aştepta însă la 
transformări și în domeniul învățământului. Se va învăța mai mult 
decât acum în afara clasei şi mai puţin în clasă. În ciuda opoziţiei 
sindicatelor, durata studiilor obligatorii se va scurta. În locul unei 
rigide segregări de vârstă, tinerii și vârstnicii se vor amesteca. 
Învăţământul se va întrepătrunde şi împleti mai strâns cu munca şi se 
va repartiza mai echilibrat pe parcursul vieţii individului” (Toffler, 
Alvin, 1983). 

În opoziţie cu această teză se situează un mare număr de 
specialişti, care cred în puterea educaţiei și în capacitatea ei de a 
contribui cu resursele specifice la constituirea viitorului. Educaţia nu 
poate rezolva ea singură totalitatea problemelor lumii contemporane, 
dar nu se poate concepe nici soluționarea temeinică și durabilă a 
gravelor probleme actuale fără contribuţia sistemelor educative. „Un 
număr redus de specialiști susțin ideea că educaţia nu are un rol de 
jucat în crearea societății de mâine. Dar mai numeroşi sunt cei care 
tratează educaţia ca unul din factorii capabili să contribuie la crearea 


unei societăți mai bune. Această premisă stă la baza studiilor noastre 
consacrate educației pentru pace. Interesul pentru rolul educaţiei în 
ameliorarea vieţii de astăzi, în lumina unei societăţi viitoare mai bune, 
trebuie să se exprime în conceptualizarea acestei încrederi sub formă 
de programe axate pe valorile educaţiei de mâine” (Haavelsrud, 
Magnus, 1983). 


1 întrebare obligatorie 
Poate exista în prezent o societate fără școală? 


12? Activitate 

Concretizaţi într-o schemă conținutul de idei prezentat în acest 
capitol. 

II. Educaţia - mediator al științei şi tehnicii în epoca 
contemporană 


Trebuie să amintim, în acelaşi timp, că transformarea existenţei 
contemporane are loc sub acțiunea a diverși factori, între care o 
importanță particulară are dezvoltarea științei și tehnicii. Progresul 
real nu e posibil prin multiplicarea factoriologică şi prin proliferarea 
haotică de informații, a căror aglomerare amenință spiritul cu 
strivirea, ci prin ordine, sistematizare, sinteză, orizont larg etc. 

În această din urmă privinţă, cea de a doua jumătate a secolului 
nostru promovează orientări integralist-funcționaliste, ce determină o 
atitudine epistemologică unitară de concepere a cunoștințelor şi a 
instrumentelor de acțiune. Spiritul epocii atestă o vocaţie globalistă în 
ordonarea stocului imens de date cucerite pe calea investigaţiei 
ştiinţifice şi prin conceptualizarea experienţei practice. 

Asamblarea informaţiilor într-o perspectivă globală nu e 
posibilă fără o permanentă structurare și restructurare a acestora, în 
conformitate cu investigația interdisci-plinară şi cu dialectica 
filosofică. Însă noul orizont al ştiinţei și tehnicii, care a dobândit o 
amploare fără precedent, n-ar putea fi pătruns şi utilizat fără anumite 
precizări şi diferențieri impuse de cerinţele aplicării și utilizării în 
viața practică. 

Când este vorba de propagarea conținuturilor ştiinţei şi tehnicii, 
a culturii în general, calea nu poate fi alta decât aceea a decodării 
abstracţiilor într-un limbaj accesibil celor supuși pregătirii (învăţării). 
E clasica dorință a transpunerii logicii ştiinţei în logica pedagogică, 
singura în măsură să satisfacă exigenţele unei informatizări de tip 


şcolar, adică progresivă şi sistematică. 

În epoca noastră, dezvoltarea societăţii şi a individului, puternic 
impulsionată de progresul ştiinţei şi al tehnicii, se află în legătură cu 
educaţia şi cu producţia. Dimensiunile producţiei, ca şi cele ale 
productivităţii muncii, se află sub puterea ştiinţei, şi ambele sub 
incidenţa educaţiei. 

QQ Comentaţi 

L'education, un tresor est cache dedans (Educaţia ascunde o 
comoară). 

Preocupările specialiştilor pentru dezvoltarea 
economico-socială se îndreaptă către descoperirea acelor modalități 
care să faciliteze traducerea ideilor ştiinţifice în valori economice. 

Pentru potențarea gândirii științifice şi a aplicării acesteia, 
laboratoarele tehnologice au descoperit modalități de stimulare 
reciprocă. Se constată că foarte adesea progresele ştiinţei sunt în 
legătură directă cu valoarea producţiei și aceasta la rândul ei cu 
rapiditatea transpunerii în lucru a descoperirilor științei. Mai mult, 
descoperirile ştiinţei pot deveni foarte productive, traducându-se în 
valori direct financiare, pe calea elaborării și vânzării de patente. Se 
discută, astfel, tot mai mult despre posibilitatea de a dezvolta în cadrul 
unităților de învățământ producerea de savoir mai presus de 
producerea de bunuri, iar producerea de cunoştinţe este o chestiune 
de educație (Maunourey, Y.Y., 1972). 

Specialiștii înțeleg prin „savoir”, în sens restrâns, ansamblul de 
cunoştinţe disponibil la un moment dat, care, pentru a fi utilizabile, 
trebuie să se manifeste ca informaţie, ca un element semnificant, 
susceptibil de a fi transmis într-un semnal sau o combinaţie de 
semnale. În sens lărgit, „savoir'-ul semnifică în plus atitudini și condiţii 
intelectuale, tehnici de studiu, modalități specifice de comunicare a 
informaţiilor. 

Producerea de „savoir” în şcoală este producerea de știință, dar 
şi de cercetători, deci de persoane capabile să producă la rândul lor 
„savoir'-ul care să fie încorporat în tehnici noi de producţie. Sub acest 
aspect, ca şi în cazul celor de mai sus, educaţia apare ca o modalitate 
de reproducție a „savoir'-ului, ca reproducție la nivel ideatic 
(intelectiv) a condiţiilor economico-sociale. De aici, diferențierea 
„savoir”-ului necesar activităţilor intelectuale anexe, și „savoir'-ului 
propriu perpetuării raporturilor de producție. Oricum, obiectivul 


producţiei educaţionale este, mai presus de producţia de bunuri, o 
producţie de forță de muncă corespunzătoare cerinţelor industriei, 
vieții economico-sociale şi, în același timp, o producţie de cunoştinţe, 
idei, atitudini ştiințifico-tehnice. 

De altfel, graniţele dintre producerea de valori teoretice și 
producerea de valori materiale se estompează pe măsura valorificării 
economice a ideilor. 

Desigur, toate acestea sunt implicate în producerea 
„savoir”-ului, la care se adaugă însă efortul de creare, expresie, 
tratamente (triere, clasare, sintetizare etc). 

Fireşte, producția de bunuri materiale implică producţia de 
„savoir”, aşa cum aceasta la rândul ei nu se poate dispensa de 
implicarea unor mijloace şi obiecte materiale de o mare diversitate, fie 
sub formă de stimuli, fie sub formă de suport: imprimatele de toate 
tipurile, mijloacele video-sonore, instrumentele de observație, de 
măsură şi control, calculatoarele electronice etc. Oricât de adâncă ar fi 
implicarea acestora în producerea de informații, nu se poate ignora 
capacitatea omului de a crea spontan informaţia nouă, datorită 
calităților plastice ale minţii sale. Ca urmare, putem vorbi de o 
producere de informaţie în sensul folosirii eficiente a unor tehnici de 
producţie și, în același timp, de un proces original al creării de 
informaţie nouă. 

Aşadar, ştiinţa însăși se află până la un punct sub puterea 
educaţiei. Ea n-ar putea deveni forță de producţie, dacă mai întâi n-ar 
trece prin educaţie, adică dacă nu ar fi asimilată în anumite limite de 
către diversele categorii de oameni potrivit cu specificul profesiunilor. 
Se recunoaşte astăzi că ştiinţa devine cu adevărat o forță de producţie 
în măsura în care formează şi dezvoltă atitudini, priceperi, abilități. 
Sunt cunoscute programe UNESCO în care această idee este mereu 
prevăzută, traversând întreaga activitate a acestei mari instituții 
educaţionale. Este interesant de menționat că aproape fiecare program 
UNESCO, indiferent deNonţinutul problemelor (de apărare a mediului 
sau a culturii, de promovare a culturii, de promovare a științei şi 
tehnologiei etc.) 

EDUCAȚIA ȘI PROVOCĂRILE LUMII CONTEMPORANE 

23 

se exprimă sau se încheie cu recomandări referitoare la măsuri 
educative specifice domeniului abordat. 


Rezultă că ştiinţa şi tehnologia își găsesc în educaţie nu numai o 
cale de propagare şi de elaborare teoretică, ci şi o modalitate de a fi 
transpuse în practică potrivit cu cerințele diverselor sectoare ale vieţii 
personale şi sociale. Oprindu-se asupra acestei idei, care privește atât 
dezvoltarea științei, cât și folosirea ei, G. Văideanu o concretizează 
într-o formulare concisă în expresie, „le developpement passera par. 
education ou le developpement se fera par l'education, ou n aura pas 
lieu” (dezvoltarea va trece prin educaţie sau dezvoltarea se va face cu 
ajutorul educaţiei ori nu se va realiza deloc). 

f întrebare obligatorie 

De ce se afirmă că, pentru a-și îndeplini rolul important care-i 
revine, educația trebuie să aibă un rol proactiv? 

x «Activitate 

Precizați rolul jucat de educaţie în scoaterea unor țări din 
sărăcie şi descurajare și în propulsarea lor în rândul statelor cu o 
evoluție dinamică; dați exemple. 

III. Răspunsuri ale educaţiei la cerinţele dezvoltării lumii 
contemporane 

Prin urmare, modul de dezvoltare a lumii contemporane este 
legat, în mare măsură, de modul în care educația poate să satisfacă 
cerințele acestei dezvoltări. 

În general, răspunsurile educaţiei se situează pe două mari 
planuri: unul al lărgirii ariei și conţinuturilor educaţiei și altul 
constituit din inovațiile în conceperea și efectuarea proceselor 
educative. Dacă în primul caz se impune o elaborare riguroasă a 
educațiilor, în al doilea caz se impune problema regândirii procesului 
de educație, în privința orientării, dimensionării, instrumentalizării 
elementelor de conținut, în vederea integrării tinerei generații în viața 
socială prin intermediul profesiunii. 

ni.l. îmbogățirea conținutului educaţiei: noile educaţii 

După cum apreciază specialiştii, noile tipuri de conţinuturi sau 
„noile educații” reprezintă cel mai pertinent și mai util răspuns al 
sistemelor educative la imperativele generate de problematica lumii 
contemporane (Văideanu, G., 1986). Încercând să răspundă acestora, 
noile tipuri de conținuturi sau „noile educaţii” s-au constituit și s-au 
impus într-un timp foarte scurt, dat fiind faptul că ele corespund unor 
trebuinţe de ordin sociopedagogic din ce în ce mai bine conturate. 

În denumirea acestor educaţii vom folosi şi noi expresiile care 


figurează în programele UNESCO, adoptate în toate cele peste 160 de 
state membre și în dicționarele sau glosarele internaționale: 

educaţie relativă la mediu  („leducation relative à 
l'environnement”); educație pentru pace și pentru cooperare; 

educația pentru participare şi pentru democrație; educație în 
materie de populație; educația pentru o nouă ordine economică 
internațională; educația pentru comunicare şi pentru mass-media; 
educația pentru schimbare și dezvoltare; educația nutrițională; 
educația economică și casnică modernă; educația pentru timpul liber. 

Întrebare 

Educația pentru viața de familie poate fi o „nouă educație”? 

z Activitate încercați să identificați obiectivele educației pentru 
viața de familie. 

Educația relativă la mediu 

Existența oricărui om este concepută ca desfășurându-se 
într-un spațiu determinat (aria geografică), într-un timp dat (epoca 
istorică) şi în cadrul colectivității umane specifice (mediu social). 
Toate aceste realități sunt factori care exercită în mod necesar o 
anumită influență asupra înțelegerii la vreme a realității lumii în care 
omul pătrunde odată cu sporirea ariei sale de acces și necesitatea 
păstrării echilibrului acestei lumi. Conferința Naţiunilor Unite asupra 
mediului înconjurător, organizată la Stockholm în 1972, lansa o 
importantă chemare în acest sens: „Apărarea şi ameliorarea: mediul 
înconjurător pentru generațiile prezente și viitoare a devenit pentru 
umanitate un obiectiv primordial”. Chemarea reprezintă şi un 
îngrijorător semnal de alarmă în legătură cu deteriorarea echilibrului 
natural provocat de om prin intervențiile sale, intervenții care pot 
produce pentru speciile vii pericole care riscă să devină ireversibile. 

Educaţia relativă la mediu îşi propune să-l conducă pe elev, deci 
pe viitorul cetățean, spre formarea unui punct de vedere mai obiectiv 
asupra realităţii (al cărei fundament e relația om-oameni-mediu), să-l 
incite la participare, să devină conștient de viitor, de faptul că viața 
generațiilor viitoare, calitatea ei, depinde într-o mare măsură și de 
opţiunile sale. 

Scopurile generale ale educaţiei relative la mediu, izvorâte și din 
priza de conştiinţă asupra creşterii accelerate a cantității şi gravităţii 


problemelor, au fost precizate de Conferința interguvernamentală, 
care a avut loc pe această temă în 1977 la Tbilisi, sub egida UNESCO: 
„educaţia relativă la mediu trebuie, înainte de toate, să urmărească 
dezvoltarea gradului de conştiinţă și a simțului responsabilității 
tuturor oamenilor față de mediu şi problemele sale. Oamenii trebuie să 
dobândească cunoștințele, atitudinile, motivația, angajarea şi 
instrumentele necesare pentru a acționa, individual și în colectiv, în 
vederea soluționării problemelor actuale și prevenirii apariției unor 
noi probleme”. 

Obiectivele vizează deci în egală măsură cunoştinţele, achiziția 
de atitudini, clarificarea valorilor şi demersul practic. În perspectivă 
şcolară, elevul trebuie ajutat să: 

Înţeleagă că omul este inseparabil de mediul său şi că efectele 
negative ale acțiunilor sale se repercutează asupra lui însuşi; obțină 
cunoştinţe de bază necesare soluționării problemelor mediului său 
imediat; judece responsabilitățile individuale şi colective, să se 
angajeze în obţinerea cooperării pe linia rezolvării unor probleme; 
dezvolte instrumente de analiză, reflecţie și acțiune pentru a înţelege, 
preveni și corecta neajunsurile provocate mediului (acțiuni concrete, 
dar şi reflecţie aprofundată asupra soluţiilor preventive, de 
perspectivă). 

Focalizarea intervenţiei pedagogice pe obiectivele educației 
relative la mediu s-a realizat pe baza opțiunii motivate anterior şi 
avându-se în vedere un set de principii pe care Claude Sauchon și 
Lester Brown le convertesc în caracteristici ale acestei educaţii și 
respectiv în condiţii ale unei acțiuni eficiente în domeniu. 

În legătură cu problemele mediului trebuie obligatoriu stabilite 
interdependențţele între factori şi efectele în lanț, mergându-se până la 
o analiză critică globală. 

y în consecință, educaţia relativă la mediu trebuie să se realizeze 
în condiţii de interdisciplinaritate, toate faţetele unei probleme fiind 
examinate într-o viziune de ansamblu, cu aportul disciplinelor clasice, 
dar depășindu-le. 

Punctul de plecare îl reprezintă mediul care-l interesează 
realmente pe elev, deci mediul său imediat. 

Folosirea metodelor de acțiune (anchete, cercetarea 


documentelor, discuţiile-dezbatere) este utilă formării judecăților de 
valoare. Profesorul se integrează echipei, ca ghid, consilier, ajutor şi îi 
sprijină pe elevi, putând în același timp satisface cerințele de rapiditate 
şi eficacitate, fiind solicitat ca sursă de nou și claritate. 

Obiectivele educative de ordin afectiv, cognitiv şi acționai se 
ating prin modalități specifice. Pe planul comportamentului, se 
urmăreşte dezvoltarea cunoştinţelor, problemelor, a atitudinilor, care 
ţin cont de valorile sociale. În domeniul cognitiv se furnizează elevului 
cunoştinţe care-i permit accesul la documentare, la înțelegerea 
aspectelor tehnice, la instrumente de analiză şi de aplicare a 
cunoştinţelor. Savoir-faire-ul se dezvoltă în direcția acţiunilor concrete 
asupra mediului. 

Educaţia relativă la mediu nu-şi va atinge scopul dacă acţiunile 
pe care le sugerează elevului, le induce, nu se difuzează şi în jurul 
acestuia, în familie, în comunitatea în care trăieşte (clasă, școală, 
cartier). 

Eficiența educației relative la mediu se poate aprecia numai prin 
efectele pe termen lung asupra comportamentului viitorului cetățean, 
rămânând însă în vigoare şi obligația de a avea o utilitate imediată 
(prin aplicaţiile practice, prin intervenţia elevului în situaţii concrete). 

Având propria sa unitate bazată pe convergența finalităţilor 
educative și pe coerenţa demersurilor pedagogico-metodologice 
utilizate, tratăm educaţia relativă la mediu nu ca pe o disciplină, ci ca 
pe o modalitate pedagogică de atingere a unor scopuri precise și în 
acelaşi timp ca pe un mijloc de sporire a eficacităţii învățământului. 

Întrebare obligatorie 

Conținuturile transmise în cadrul obiectivului predat de dvs. pot 
contribui la formarea atitudinii ecologice şi a priceperilor de protejare 
a ambientului? 

Educaţia pentru pace 

Omenirea are nevoie de o conștiință comună, de promovare a 
unui nou umanism, bazat nu numai pe valorile morale și culturale, ci şi 
pe achiziţiile noii revoluţii științifice și tehnice și pe impactul lor 
asupra vieţii. Individul trebuie format în spiritul solidarităţii cu cei din 
generația sa, al respectului pentru cei care l-au precedat și cei ce-l vor 
urma, al încrederii în destinul umanităţii şi în valorile umane. 


Din punct de vedere practic, „educaţia pentru pace corespunde 
şirului de activități educative, de la simpla menționare în clasă a 
nivelurilor diferite ale conflictului şi ale problemelor internaționale, 
până la integrarea mai comprehensivă a cercetării, predării activităţii 
la toate nivelurile procesului educativ, care are drept scop pregătirea 
oamenilor în vederea participării la consolidarea unei lumi mai drepte 
şi a unei ordini sociale în care violenţa directă sau structurală este 
redusă pe cât posibil” (Stephen, M., 1983, p. 292). 

Johan Galtung, socotit unul dintre promotorii păcii ca disciplină 
educativă, deosebeşte patru aspecte esenţiale care trebuie avute în 
vedere: 

1. dezvoltarea - care oferă posibilitatea de a prezenta valori de 
bază, tendinţe esenţiale și starea evoluţiilor internaţionale; 

2. pacea - care oferă posibilitatea de a discuta modul în care 
dezvoltarea şi abordarea în mod creator a conflictului se pot uni 
împotriva violenţei directe sau structurale; 

3. conflictul - care oferă posibilitatea de a discuta modul în care 
valorile sau interesele vin în conflict, dinamica lor și oprirea 
conflictului; 

4. viitorul - care oferă posibilitatea de a proiecta toate aceste 
tendințe pe un ecran al viitorului, analizând tendinţe, făcând propuneri 
pentru acțiune. 

Educaţia pentru pace se constituie, prin urmare, ca o educaţie a 
atitudinilor şi mentalităților, a conduitei în societate, în şcoală, în 
familie. Ea îşi propune, ca finalitate, autoconștientizarea facultăţilor şi 
proceselor fiecărui individ, pentru a putea fi utilizate apoi în 
activităţile sale, în sfera activităților sale, în sfera relaţiilor 
interpersonale din școală, familie, societate. Între obiectivele urmărite 
de o cercetare întreprinsă la Liceul Naţional din lași, școală pilot a 
Asociaţiei Internaţionale a Educatorilor pentru pacea lumii (IAEWP), 
se remarcă următoarele: 

respectul față de om ca valoare socială supremă; respectul față 
de valorile culturale și acceptarea diversităţii culturilor; receptivitatea 
la ideile și sugestiilor altora; capacitatea de a dobândi contacte 
satisfăcătoare şi de a dialoga; toleranță, acceptarea unor 
comportamente diferite; descurajarea  agresivităţii şi violenţei; 
formarea spiritului critic şi autocritic; protejarea florei și faunei. 

Educaţia pentru pace presupune cultivarea unor atitudini 


superioare şi formarea oamenilor în vederea evitării conflictelor şi a 
promovării dialogului constructiv, cultivarea  receptivităţii şi 
flexibilităţii, a respectului față de valori şi de aspirații, față de sine şi 
față de alții, a priceperii de a identifica punctele comune și de a 
respecta diversitatea situaţiilor şi stilurilor de viață. Aceste obiective 
ale educaţiei pentru pace sunt piatra de încercare în procesul de 
formare a fiecărei personalități. 

Profesorul Ştefan Bârsănescu propune constituirea unei 
„pedagogii a păcii”, care trebuie să urmărească: 

educarea copiilor astfel încât aceştia să se debaraseze de 
impulsuri agresive şi de comportamente ostile și să devină sensibili la 
ordine, liniște, echilibru, dreptate; formarea tinerilor în spiritul ideilor 
de înțelegere mutuală, cooperare, toleranță; educarea tinerilor în ideea 
unei concepții despre lume care să le permită să se entuziasmeze de 
valorile spirituale ale omenirii (Bârsănescu, Şt., 1975); în conceperea 
acestei pedagogii a păcii îşi găseşte loc ideea că disputele se 
soluţionează prin discuţii, argumentări, demonstraţii, iar apelul la 
rațiune implică încrederea în capacitatea omului de a învăța să-şi 
exercite spiritul de înțelegere mutuală. 

? 2? Activitate 

Demonstrați cum  finalitățile educaţiei pentru pace pot fi 
convertite la nivelul educaţiei școlare, în strategiile formării unui 
comportament de cooperare. 

Educaţia pentru participare și democraţie 

În numeroase sesiuni şi seminarii premergătoare Anului 
Internaţional al Tineretului 1985 și în cadrul manifestărilor dedicate 
acestui an, discutându-se semnificaţia triadei „Participare, Dezvoltare, 
Pace”, s-a sublimat cu insistență că prin participare se înţelege nu 
numai posibilitatea de a desfășura o activitate creatoare, care face apel 
la capacitatea totală a individului şi care este socialmente utilă, ci 
semnifică şi şansa oferită tinerilor de a-și defini şi delimita aspiraţiile 
şi nevoile, de a inova, de a dobândi capacitatea de autogestiune. Prin 
participare, tinerii îşi pot exprima opțiunile în domeniul educaţiei, 
culturii, producției, timpului liber, sportului, pot deveni coparti-cipanți 
la propria formare. Tineretul nu este numai un receptor de informații 
şi un consumator de produse (materiale, spirituale), ci și un 


participant activ la făurirea operei comune, a istoriei națiunii căreia îi 
aparține. Prin participare, el se integrează în societate, dar în acelaşi 
timp acţionează și ca subiect integrator. El este un subiect activ al 
acțiunii sociale, un factor şi o resursă de progres spiritual și moral; 
orientările valorice şi opțiunile fundamentale ale tinerei generații se 
regăsesc în comportamente afective în diferite domenii ale muncii și 
vieţii tinerilor. 

Implicarea subiecților educaţiei în propria formare trebuie 
înţeleasă nu numai ca interiorizare a unor norme şi cerințe, ci - mai 
ales - ca angajare conștientă şi afectivă, exprimată prin dorința de 
autoperfecționare, de dezvoltare prin contactul activ cu modele de 
acțiune dezirabile social. Participarea se manifestă prin acțiuni de 
cooperare, prin dialoguri şi prin fuziune moral-afectivă, creează 
solidaritate în spațiu, dezvoltă dorința de a deveni partener, de a se 
racorda la valori, de a inova. 

În procesul instructiv-educativ”, încurajarea comportamentului 
participativ înseamnă „pasul de la achiziție pasivă şi conformistă la 
acțiune transformatoare, prin intervenţia profundă a modului de a fi, 
de interacţionare a individului”. De la „a învăţa” la „a învăţa să fii și să 
devii”, adică pregătirea pentru a face față situaţiilor, pentru a le crea, 
dobândind dorința de angajare și acțiune, de a interacționa 
satisfăcător, iată finalitățile educației pentru participare şi democraţie 
(Neculau, A., 1985). 

Învățarea participativă înseamnă, prin urmare, nu numai 
înarmarea individului cu cunoștințe și mai ales cu atitudini, cu 
comportamente şi modele acționale în situaţii 

sociale, înseamnă opţiunea pentru acceptare și solidaritate. 
Participarea corelează poziția cu coeziunea, încrederea reciprocă, 
respectul față de om și realizare. Solicitarea la participare înseamnă 
implementarea principiilor democrației în comportamentul cotidian, 
în muncă, în viaţă. 

Întrebare 

Ce înseamnă după opinia dvs. învățare participativă? 

Educaţie economică și casnică modernă 

Faptul că realitățile economice se răsfrâng în mod determinant 
asupra individului şi colectivităţii, având astfel un rol important în 
formarea omului, ne obligă să menţionăm cuprinderea educaţiei 


economice în aria noilor educații. 

Cerinţele economice determină calificarea forței de muncă și, în 
acelaşi timp, impun atitudini și orientări productive în toate sectoarele 
de activitate. Inițierea în teoria şi practica economică favorizează 
dobândirea conștiinței şi conduitei economice ca temei al unei vieți 
echilibrate și cu o bună integrare în planul vieţii sociale. Cunoaşterea și 
înţelegerea faptelor economice în substratul lor cauzal ajută la 
creșterea calității producţiei de bunuri şi prin aceasta la îmbunătăţirea 
calității vieții. Avem în vedere atitudinea față de bunuri, spiritul de 
cooperare şi respect față de muncă, capacitatea de participare directă 
la înfăptuirea proiectelor economice ale societății. 

Pregătirea economică pentru viața individuală și inițierea în 
problematica economiei casnice constituie un prim pas în direcția 
formării capacității de  autogestiune. Efectul acesteia asupra 
perfecționării activităţii în planul producției sociale este de 
necontestat. 

Dacă unele din noile educaţii sunt destul de bine conturate, 
altele fac obiectul unor discuţii în vederea precizării şi delimitării lor; 
oricum, abordarea noilor educaţii sau a noilor conţinuturi rămâne o 
problemă deschisă. 

r întrebare 

Ce ar trebui să înveţe elevii în domeniul educaţiei economice şi 
casnice moderne? 

Approche infusionnelle sau noile modele? 

Pentru introducerea noilor tipuri de conţinuturi sau „noile 
educaţii”, s-au conturat deja două strategii. Prima strategie vizează 
promovarea unor noi modele consacrate diferitelor educaţii, iar în 
unele cazuri chiar a unor noi discipline. Tot aici includem și încercarea 
de a grupa câteva discipline „noi' într-o disciplină cuprinzătoare: 
„educaţia cetățenească”, „educaţia globală”, „educația internațională” 
etc. Proliferarea disciplinelor educative creează însă „probleme 
educatorilor prinşi în dilema acceptării statu-quo-uhxi sau a 
supraîncărcării planului de învățământ”. Se pune, totodată, şi 
problema pregătirii unor profesori capabili să predea astfel de 
discipline cu caracter bisau pluridisciplinar. 

În multe țări, ca şi în ţara noastră, se recurge din ce în ce mai 
mult la a doua strategie şi anume la ceea ce în programele UNESCO 
este denumit cu expresia approche infusionnelle, adică o infuzie de 


elemente noi în cadrul conţinuturilor tradiţionale. 

Această modalitate are avantaje indiscutabile: nu se aduc 
modificări importante structurii planului de învățământ, nu se impune 
formarea unor noi categorii de profesori, ci doar perfecționarea 
acestora. 

Ea are, însă, şi dezavantaje care se cer cunoscute și pentru care 
trebuie căutate remedii. Noile conținuturi, distribuite în sfera mai 
multor discipline, nu dispun de o coordonare şi astfel se pot pierde în 
masa cunoștințelor specifice diferitelor materii. Este greu de evaluat în 
acest caz nivelul pregătirii elevilor în domenii cum sunt: cunoştinţele, 
priceperile şi atitudinile privitoare la protejarea mediului sau la noua 
ordine economică internațională, cunoştinţele, priceperile şi 
atitudinile relative la democraţie și participare etc. Tot atât de posibilă 
devine situația când profesorii ar rămâne preocupaţi de specificitatea 
disciplinei, marginalizând noile tipuri de conținuturi. Tocmai de aceea 
ar fi necesar ca pentru fiecare dintre aceste educații distribuite în aria 
mai multor discipline să se stabilească o disciplină cu rol conducător. 
Titularul cu rol conducător ar trebui să realizeze conexiunile între 
elementele distribuite în cadrul diverselor discipline, dar și între 
cunoştinţele ce parvin din mediul nonformal și informai. 

x2? Activitate 

Sugeraţi cum puteţi realiza introducerea noilor conținuturi în 
cadrul disciplinei pe care o predați. 

HL2. Orientări noi în conceperea și realizarea educaţiei 

Deosebit de aspectele diferențiate pe care le implică realizarea 
noilor educațţii, procesul educativ ca atare prezintă o gamă largă de 
exigenţe a căror satisfacere este concepută în acord cu o seamă de 
orientări, tehnici şi modalităţi noi. 

Prospectiva educaţiei 

Procesul de învățământ a devenit în epoca noastră o acțiune pe 
baza unor elemente anticipative, respectiv de prospectare a stării de 
lucruri în care urmează să se desfășoare activitatea seriilor de 
absolvenți după terminarea școlii. Există, în prezent, o literatură 
referitoare la ceea ce este cunoscut sub denumirea de educație 
permanentă: „Bogata literatură pedagogică publicată pe această temă 
în toate ţările lumii, ca și faptul că în ultimul timp responsabilii 


educaţiei solicită studii de prospectiva educaţiei, concepându-și 
acțiunile decizionale în funcție de orientările și tendinţele care 
întrunesc sufragiile specialiştilor, constituie argumente puternice 
pentru promovarea acestei categorii de cercetări și pentru inițierea 
unor cursuri de prospectiva educaţiei în beneficiul educatorilor și al 
cercetătorilor acestui domeniu” (Văideanu, G., 1986). 

În acest context, prospectiviştii vor trebui să se întrebe în ce 
constă specificul ştiinţific, tehnologic şi economic care va solicita omul 
în timpul ce urmează spre a desluși în imperativele acestuia liniile de 
perspectivă, cadrul de efectuare și conținuturile procesului formării. 

Desigur, nu știința, tehnica şi producţia considerate la modul 
general vor oferi substanța intimă a procesului educării, ele vor 
asigura doar orizontul acţiunii. În fapt, valorile luate individual ale 
ştiinţei, tehnicii etc. vor trebui privite ca obiective şi 

conținuturi susceptibile de a se transforma în factori de 
evaluare a succesului educării, pe măsura împlinirii sau atingerii lor. 

Referindu-se doar la conținuturi, ni se pare că în perspectiva 
cerințelor viitorului, totdeauna problema va rămâne a selecţiei și 
administrării lor. Pare paradoxal, dar nu încărcarea stocului de 
informații științifice şi tehnice (matematică, fizică etc.) ar putea 
asigura formarea integrală a omului reclamat de o civilizație 
industrială, caracterizată nu atât prin ştiinţă și tehnică stabilită, cât 
printr-o ştiinţă şi tehnică ce devin şi se creează necontenit. 

12? Activitate 

Arătați deosebirea dintre educaţia pentru viitor și viitorul 
educației. 

Educaţia permanentă în prezent, dimensiunea educaţiei se 
suprapune pe dimensiunea întregii existențe a omului. Potrivit 
principiului organizatoric şi filosofic al educației permanente sau 
continue, educația începe odată cu nașterea ființei umane şi devine o 
dimensiune a existenţei sale pe parcursul întregii vieți. Concepută ca 
un principiu organizatoric al întregii educaţii, „ea implică un sistem 
complet, coerent și integrat, oferind mijloace proprii de a răspunde 
aspirațiilor de ordin educativ şi cultural ale fiecărui individ, potrivit 
facultăților sale; ea este destinată să permită fiecăruia să-și dezvolte 
personalitatea pe durata întregii vieți prin munca sa sau prin 


activitățile sale” (Dave, R.H., 1973). 

Impunerea acestui principiu se datorează unei serii de condiţii 
dintre care amintim: 

revoluția ştiinţifică şi tehnică, ce a dus la „explozia” cunoașterii 
şi, respectiv, la o mare perisabilitate a cunoștințelor. Ca urmare, 
volumul de cunoştinţe căpătat de individ în școală nu-i poate sluji 
eficient toată viața, cum se întâmpla în societatea tradițională. La scurt 
timp după părăsirea şcolii, adeseori, el este determinat prin obligaţiile 
profesionale, sociale, culturale să-şi renoveze bugetul de cunoștințe, 
priceperi şi deprinderi în acord cu noile date ale științei și tehnicii; 
noile mutații din viața economică, socială, politică şi culturală au dus la 
schimbarea masivă a statutului economico-social al multor oameni, 
prin trecerea forței de muncă în sectorul secundar și terțiar (servicii) 
şi apoi în cel cuaternar (cercetare). Aceste mutații, corelate cu 
schimbările în structura şi funcţiile familiei, în viața comercială etc, 
necesită din partea tuturor eforturi susținute și permanente de 
adaptare la condiţiile mereu schimbătoare; schimbările în structura 
demografică indică o creştere a numărului oamenilor în vârstă. Lipsa 
receptivității acestora, degradarea capacităţilor de adaptare pot face 
din ei o frână în dezvoltarea socială, economică, culturală a societăţii. 
Prin educația primită, ei pot fi influențați, ca şi după părăsirea 
câmpului muncii, să rămână activi, productivi, creatori; creșterea 
timpului liber poate pune noi probleme pe plan social, deoarece 
aceasta este o realitate ambiguă; el poate fi o sursă de progres şi 
bunăstare pentru individ şi societate, dar şi o cauză de degradare și 
regres social. Educaţia permanentă poate garanta o utilizare eficientă a 
timpului liber. 

O analiză pertinentă a exigențelor și problematicii lumii 
contemporane i-a permis lui R.H. Dave să identifice douăzeci de 
caracteristici conceptuale ale educaţiei permanente: 

cei trei termeni fundamentali pe care se bazează semnificația 
conceptului sunt: „viață”, „permanent', „educaţie”. Semnificația care li 
se acordă acestor termeni şi interpretarea care li se atribuie determină 
în mod considerabil forța și semnificația educaţiei permanente; 

educaţia nu se termină la sfârșitul instrucției şcolare, ci 
constituie un proces permanent. Educaţia permanentă acoperă 


întreaga existență a unei persoane; 

* educația permanentă nu se limitează la educaţia adulţilor, ea 
cuprinde și unifică toate etapele educației: preprimară, primară, 
secundară etc. Ea depune efortul de a considera educaţia în totalitatea 
ei; 

educația permanentă include în același timp modalitățile 
formale şi nonformale ale educației. Ea înglobează atât învățarea 
planificată, cât şi învăţarea accidentală; 

căminul joacă primul rol, cel mai subtil şi crucial în inițierea 
procesului de educație permanentă. Acest proces se continuă pe tot 
parcursul vieţii prin învăţarea în familie; 

comunitatea joacă, de asemenea, un rol important în sistemul 
educaţiei permanente, din momentul în care copilul începe să intre în 
contact cu ea, şi continuă, în cursul vieţii sale, funcţia sa educativă în 
domeniile profesionale şi generale; 

Instituțiile pedagogice ca: școlile, universităţile și centrele de 
pregătire sunt importante în mod evident, dar numai ca unele dintre 
organizațiile permanente şi nu pot să mai existe izolat de celelalte 
instituții educative ale societăţii; 

educaţia permanentă vizează continuitatea și articularea după 
dimensiunile sale verticale și cele longitudinale; 

educația permanentă urmărește, de asemenea, în fiecare etapă a 
vieții integrarea în dimensiunile orizontale și în profunzime; 

contrar caracterului de elită al educației, educația permanentă 
îmbracă un caracter universal și democratic. Ea reprezintă 
democratizarea educaţiei; 

educația permanentă se caracterizează prin: suplețe de 
conţinut, de instrumente, de tehnici și timp de învăţare; 

funcția permanentă este o abordare dinamică a educaţiei, 
permițând adaptarea auxiliarelor și a mijloacelor pedagogice încetul 
cu încetul, în momentul în care noile realizări se produc; 

educaţia permanentă admite modalităţi şi moduri alternative de 
a dobândi educaţia; 

educaţia permanentă are două laturi componente: generală și 
profesională. Aceste componente nu diferă complet una de alta, ele 
sunt legate una de alta și interactive; 

funcțiile de adaptare şi inovare ale individului și ale societăţii 
sunt realizate prin educaţia permanentă; 


educația permanentă exercită o funcție corectivă, remediază 
dificultățile educaţiei actuale; 

ultimul scop al educaţiei permanente este să menţină și să 
amelioreze calitatea vieţii; 

sunt trei condiții pentru a realiza educația permanentă: ocazia, 
motivația, educabilitatea; 

educația permanentă este un principiu organizatoric pentru 
toată educația; 

la nivel organizatoric, educația permanentă furnizează un 
sistem total al întregii educații (Dave, R.H., 1973). 

Principiul educației permanente a dus la o reconsiderare a 
întregii concepţii cu privire la şcoală, educaţie, învățământ. În mod 
deosebit, teoreticienii educaţiei insistă asupra tezei că școala trebuie 
să-și modifice concepţia despre propria ei activitate educativă şi în 
perspectiva cerinţelor viitorului să-l pregătească pe elev spre a avea o 
concepție adecvată față de autoeducațţie şi autoînvăţare. Elevul trebuie 
să înveţe cum să înveţe și să devină, într-o lume în continuă devenire. 

f întrebare obligatorie 

Cum trebuie regândite obiectivele și conținuturile în 
conformitate cu principiul educaţiei permanente? 

tJŞ Activitate 

Argumentați modul cum îi puteți pregăti pe elevi pentru ca 
aceștia să devină capabili de o autoevaluare realistă. 

Integrare și articulare 

Investigaţiile întreprinse pe plan mondial cu privire la impactul 
educației asupra dezvoltării sociale vin să ne arate că este esențial ca 
ideea de formare a omului să se inspire dintr-o filosofie a pregătirii 
acestuia pentru o viață completă în raport cu exigenţele conviețuirii 
moderne sau să constate că astfel se plasează în afara realității. 

Atât prospectiva educaţiei, cât şi permanenţa ei se conturează 
ca idei ce vin de pe poziția lor de proiect şi cerință să întemeieze 
obligația pedagogiei de a dezvolta o teorie proprie cerută de o educaţie 
menită să formeze omul pe toată dimensiunea vieţii lui, şi în 
conformitate cu cerințele secolului următor, aflat într-o măsură mult 
mai mare sub imperativele ştiinţei şi tehnicii concepute într-o unitate 
indisolubilă. 


Dacă viitorul va fi cucerit nu printr-o anume știință şi tehnică, ci 
prin crearea necontenită de ştiinţă și tehnică, trebuie să recunoaștem 
că pregătirea omului solicitat de o asemenea perspectivă nu ar putea fi 
asigurată în cadrul educaţiei tradiționale. Aceasta ar putea, cel mult, să 
pună bazele unei asemenea direcţii de formare. În rest, întregul 
progres rămâne în sarcina persoanei, de-a lungul vieţii sale; totul 
reclamă, prin urmare, o anumită corelare și mobilitate, în vederea 
satisfacerii cerinţelor de înnoire şi transformare. De aici, necesitatea 
adaptării educaţiei la cerințele pieţii muncii prin deschiderea educaţiei 
tradiționale (predominant formale) la diversele influențe educative 
din afara acestui cadru și, totodată, transferarea spiritului acestei 
educaţii în alte arii educaționale. 

IV. „Educaţiile paralele”. 

În raport cu educaţia permanentă, învățământul apare ca o 
etapă foarte importantă în pregătirea individului, dar numai ca o 
etapă. În consecință, pe lângă conturarea ideii potrivit căreia 
învățământul (educația formală), privit din perspectiva educației 
permanente, trebuie restructurat sub raportul obiectivelor, 
conținuturilor, metodologiei, spre a putea pregăti ființa umană în 
vederea întreprinderii pe cont propriu a procesului de autoinstruire și 
autoeducație continuă, s-a impus și teza că educaţia formală trebuie 
îmbinată cu alte moduri sau tipuri de educaţie. 

IV.]. Conceptele de educaţie formală, nonformală şi informală 

Despre ce moduri (tipuri) de educaţie poate fi vorba? O analiză 
comparativă a surselor şi instrumentelor de informare relevă, în acest 
sens, lansarea unor noi concepte, elaborate în relație cu principiul 
educaţiei permanente. 

Dicţionarul educaţiei, editat de Carter V. Good, precizează doi 
termeni care ne interesează: primul este cel de educație, definit drept 
„orice educaţie oferită într-un mod ordonat, logic, planificat şi 
sistematic; se spune astfel că educaţia formală sfârșește cu 
frecventarea școlii”; al doilea este cel de activități neșcolare şi care este 
definit drept „orice inițiativă (...) executată sub alte auspicii decât cele 
emanând de la școală, dar care, prin studiul şi analiza fiecărui individ, 
caută să furnizeze experiențe formale şi informale care încurajează 
propensiunea către cel mai înalt nivel de dezvoltare a individului”. 


În Dicţionarul internaţional al educaţiei întâlnim trei noţiuni 
corelate: educaţie formală: „1. Educaţie în care rolurile de profesor și 
elev sunt bine definite și în care o latură acceptă responsabilitatea 
celeilalte; 2. Educaţia primită în şcoală, opusă celei acumulate 
independent sau în cursul serviciului”; educația informală: „educaţie în 
care nu se pot distinge două laturi (de exemplu: profesor și student); 
de asemenea, educaţia dobândită de unul singur prin citit, experiență 
de viaţă etc.; educația nonformală: „1. Educaţia primită în afara şcolii 
sau în afara anilor afectați prin statutul şcolarității, de exemplu, 
educaţia adulţilor; 2. Educaţia care are loc în afara şcolii - de exemplu, 
prin influența mediului familial, a grupelor de prieteni și a mediului de 
viață”. 

În Terminologia învăţământului tehnic și profesional (1978) 
întâlnim termenul de educație formală, definită ca „educaţia 
sistematică ce se continuă în general în instituţii școlare, făcând parte 
din ansamblul sistemului educativ; educația formală comportă o serie 
de nivele de dificultate și specializare progresivă; reușita individuală la 
terminarea fiecărui nivel este, în principiu, obiectul unei confirmări 
(diplome, certificat), permițând trecerea la nivelul superior; un termen 
adesea folosit ca sinonim este cel de învățământ «instituțional». 
Alături de el, este folosit cel de educație nonformală, respectiv 
„educaţia urmărită în afara sistemului școlar, într-o manieră regulată 
sau intermitentă; educaţia nonformală poate fi considerată ca un 
ansamblu de mijloace extraşcolare de a dobândi cunoștințele generale 
sau calificări profesionale; un termen sinonim adesea utilizat este 
educaţia extrașcolară”. 

În Vocabularul educației (1979), alături de educația 
extrașcolară, considerată ca „orice activitate situându-se în afara 
cadrului școlar și putând include atât educația nonformală, cât şi orice 
formă a educației ocazionale sau permanente”, și de educație 
nonformală, considerată „orice activitate educativă structurată într-un 
cadru nonşcolar (învățământ tradiţional, mișcări ale tineretului, 
cluburi și asociaţii diverse)”, apare și termenul de educație difuză, 
definit drept „proces continuu de achiziționare a cunoștințelor și 
conceptelor, care nu se situează în niciunul din cadrele instituționale”. 

Dicţionarul de pedagogie (1979), editat în țara noastră, nu 


amintește niciunul din termenii luaţi în dezbatere mai sus, dar din 
modul cum este definit termenul de educație permanentă se degajă 
unele din sensurile discutate mai înainte: „educaţia permanentă, 
principiu pedagogic, concepţie cuprinzătoare, mod de funcționare a 
acțiunii educative, sistem de obiective şi de tehnici educative, menite 
să asigure pregătirea oamenilor, astfel ca aceştia să-şi întrețină 
necontenit capacitatea de instruire și educație (...)”. 

Rezultă că sursele și instrumentele de lucru amintite folosesc 
moduri diferite de abordare şi tratare a acestor termeni. Cu toate 
acestea, putem desprinde o anumită linie de evoluţie şi corelaţie în 
sensul consacrării în vocabularul pedagogic a conceptelor de educaţie 
formală (instituționalizată), educaţie nonformală (extrașcolară) şi 
educaţie informală (difuză) pentru denumirea curentă a tipurilor de 
educaţie ce se realizează astăzi în societate. 

De altfel, încă din 1974, Coombs și Ahmed - echivalând educaţia 
cu învățarea - au identificat aceste tipuri definindu-le: 

educaţie informală: „procesul ce durează o viaţă, prin care 
fiecare persoană dobândeşte cunoștințe, îndemânări, aptitudini şi 
înţelegere din experienţele zilnice”; educația nonformală: „orice 
activitate organizată în mod sistematic, creată în afara sistemului 
formal şi care oferă tipuri selectate de învăţare a subgrupelor specifice 
populației (atât adulţi, cât și copii)”; educația formală: „educaţie 
instituționalizată, structurată în mod ierarhic, gradată cronologic, 
organizată şi condusă de la centru (de ex., prin Ministerul Educaţiei 
Naţionale); prin tradiţie, ea a constituit centrul de interes al politicii 
şcolare” (La Belle, Th. J., 1982). 

Au fost propuse și alte sisteme pentru a integra ansamblul 
activităților de instruire (educaţie) într-un număr de categorii, dar 
constatăm că sistemul propus de Coombs și Ahmed s-a încetățenit, 
întrunind cel mai mare număr de adepți. 

FV.2. Diferențe și interferenţe în sfera celor trei tipuri de 
educaţie 

Deosebit de  clarificările obținute pe baza investigaţiei 
etimologice-semantice, conceptele de educaţie formală, nonformală și 
informală ar putea fi mai bine înțelese prin explicarea pe care. O poate 
oferi analiza caracteristicilor conţinuturilor. Această analiză este 
posibilă în prezent, când educaţia permanentă a devenit un principiu 
activ, în lumina căruia se pot analiza atât conținuturile acestor tipuri 


de educaţie, cât și modalitățile de articulare a lor în perspectiva 
finalităților educaţiei școlare. 

Educația formală 

Se ştie că în prima jumătate a secolului nostru lucrările 
pedagogice au vehiculat ideea valorilor care alcătuiesc conținutul 
educației, diferențiindu-le în cultură formală și cultură materială. Dacă 
ultima își propunea acumularea de cunoștințe, educaţia formală 
urmărea să realizeze, dezvoltarea capacităților intelectuale şi cu 
deosebire angajarea sau participarea afectiv-emoțională a educatului. 
Este bine cunoscută modalitatea tradițională de diferenţiere a 
scopurilor educaţiei în conceperea planurilor de lecţie (indiferent că 
era vorba de o lecţie de morală, istorie, ştiinţele naturii etc), în scop a) 
formal şi b) material, întreaga acțiune instructiv-educativă exercitată 
prin intermediul lecţiilor urmând să realizeze cu predilecție educaţia 
formală sau informal-memorială. 

Dintr-un anumit punct de vedere, noţiunea modernă de 
educaţie formală nu se deosebeşte prea mult de sensul amintit, dacă 
admitem că are ca obiectiv fundamental formarea persoanei 
educatului, înnobilarea acestuia. Totuși, sensul actual al acestei noțiuni 
a suferit o importantă deplasare de accent. De la semnificația de scop, 
la aceea de organizare, dobândind în mod ferm înţelesul de educaţie 
formalizată, în sens de instituționalizată. Această primă caracteristică 
conduce cu necesitate la diferenţierea altor trăsături specifice, cum ar 
fi cele pe care le desemnează conceptele de structurare, sistematizare, 
dirijare (conducere), competență didactică. Fireşte, toate aceste 
caracteristici comportă o diferențiere în funcție de structurile 
educaţiei și învățământului (structurarea şi modularea diverselor 
trepte ale procesului de învățământ). 

Unii autori pun în lumină faptul că educaţia școlară (adică 
formală) constituie o perioadă de activitate intensivă, urmărind cu 
precădere formarea persoanei. Desigur, formarea reprezintă obiectivul 
central al acestei educații, dar intensitatea subliniată de diverşi autori 
(Lengrand, Paul, 1982) poate fi pusă sub semnul îndoielii. Să nu uităm 
că educaţia formală durează 15 - 20 de ani şi că ea nu reprezintă mai 
mult decât o introducere în sfera culturii și a pregătirii inițiale pentru 
educația permanentă, care se va extinde de-a lungul întregii vieți. 


Conceptul de intensiv presupune, dimpotrivă, condensarea maximă a 
etapelor de achiziţii cu randament sporit. Educaţia formală nu poate fi 
intensivă (de concentrare maximă) din rațiuni de ordin psihologic. Ea 
se adresează, în primul rând, copilului, persoană aflată în dezvoltare, la 
care învățarea trebuie să alterneze cu perioade de repaus sau de 
vacanțe. 

Însuşirea sistematică a cunoştinţelor, implicată de educaţia 
formală, nu rezidă doar în respectarea principiului didactic 
corespunzător teoretizat de J.A. Comenius (1592 - 1670), ci angajează 
într-un plan mai larg autoritatea şcolii şi, în mod special, pe specialiștii 
care concep şi conduc procesul de educaţie. Realizarea educației în 
mod competent presupune totdeauna prezența şi acțiunea unui 
personal anume pregătit, personalul didactic. Acesta este alcătuit din 
specialişti pe domenii, capabili de a realiza corelaţiile necesare unei 
formări a elevilor în perspectiva finalităților educaţiei. O caracteristică 
nu mai puțin însemnată a educaţiei formale o constituie acțiunea de 
evaluare care este administrată în forme, moduri și etape anume 
stabilite pentru a facilita reușita școlară, succesul formării elevilor. 
Trebuie să reținem și faptul că evaluarea în cadrul educaţiei formale 
revine cu deosebire fiecărui cadru didactic şi instituţiei în ansamblu, în 
timp ce evaluarea practicată în cadrul educaţiei nonformale și mai ales 
a celei informale cade automat în sarcina celui care învaţă, uneori pe 
calea unui contact brutal, cu dezminţirea sau confirmarea de către 
realitate a acțiunilor sale, a calităţii cunoștințelor sale sau a gesticii 
sale profesionale. 

tM Activitate 

Identificaţi alte caracteristici de educație formală. 

Educaţia nonformală în privinţa educaţiei nonformale, analizele 
par mai dificile, pentru faptul că termenul de nonformal vine cu o 
încărcătură predominant psihosociologică, fără a avea vreo legătură cu 
termenul de neformativ sau needucativ. El desemnează o realitate 
educațională mai puţin formalizată sau neformalizată, dar totdeauna 
cu efecte formative. În psihosociologie, termenul respectiv este folosit 
în mod predilect în legătură cu statutul pe care-l dobândeşte în cadrul 
unui grup sau organizații o persoană sau o activitate. De exemplu, lider 
nonformal = lider care nu este desemnat de autoritatea școlară 


(condiţia instituționalizării) şi este selectat peste voința acesteia, 
direct de către membrii grupului. Îndeobşte, educaţia nonformală 
exprimă sensul vechii sintagme de educație extraşcolară şi locul pe 
care îl ocupă în raport cu activitatea formală în cadrul școlii europene 
este foarte inegal. În vreme ce în răsăritul Europei deţine o anumită 
pondere, în societățile din Occident, locul este mult mai modest, cu 
excepția țărilor nordice (Lengrand, P., 1982). 

Raportul acestei educaţii cu educaţia formală se defineşte în 
mod tradițional ca un raport de complementaritate, așa cum rezultă 
din analiza conţinuturilor, modalităţilor și formelor de realizare. 
Instituţiile şcolare tind să-şi extindă competenţa dincolo de zidurile 
lor, din programe speciale elaborate în scopul de a sluji cerințele şi 
aspiraţiile la cultură ale populaţiei care simte nevoia de a se 
documenta și specializa într-un domeniu anume. De exemplu, în 
Franța, asemenea extensiune nu neglijează nicio grupă de populaţie, 
inclusiv vârsta a treia, de care se ocupă cu o masivă angajare. Astfel, 
s-au pus în circulație expresii care desemnează realități sub vechea 
denumire de extensie universitară. 

Prin natura și specificul ei, educația nonformală atestă alte 
însușiri proprii, printre care amintim: marea varietate, flexibilitatea 
sporită, diferențierea conţinuturilor şi a tehnicilor de lucru, caracterul 
opţional sau facultativ, implicarea mai profundă în actul organizării a 
înseşi persoanelor educate (implicarea lor se întinde pe o arie foarte 
largă: obiective, conținuturi, administrare etc). 

Dacă ne referim la componenţa etapei școlare a educaţiei 
nonformale, trebuie să diferențiem o seamă de caracteristici proprii 
determinate în cea mai mare măsură de specificul conținuturilor. 
Aceste conținuturi urmăresc desfăşurarea unei activități cu caracter 
formativ, prin excelenţă, dirijate de personalul specializat în strânsă 
legătură cu elevii, părinţii, organizaţiile social-culturale şi 
social-politice. De regulă, activitățile se desfășoară în şcoală şi sunt 
constituite din cercuri pe discipline cu caracter tematic sau 
pluridisciplinar, competiţii culturale sau sportive, comemorări şi 
festivități etc. Desigur, sunt cuprinse și activități a căror desfăşurare 
necesită deplasări în locurile cerute de tematică (întreprinderi, muzee, 
terenuri agricole) sau în instituţiile asociate. 

Este vorba de satisfacerea în mai bune condiţii a unei influenţări 
formative din perspectivă pluri- și interdisciplinară, susceptibilă de a 


favoriza spiritului democratic, a interesului pentru viața socială şi 
politică, grija față de resursele economice și pentru protejarea 
mediului etc. 

EDUCAȚIA ȘI PROVOCĂRILE LUMII CONTEMPORANE 

37 

2? Activitate 

Alcătuiți un proiect didactic pentru o activitate de tip 
nonformal. 

Educația informală în pofida desemnării prin această sintagmă, 
care ar putea sugera persoanelor neinițiate că ar reprezenta o educație 
neformativă, termenul exprimă caracterul „spontan al acestei 
educații, adică complet liber de orice formalizare. Este, prin urmare, 
vorba de activități neformalizate, în sensul celor desfășurate în cadrul 
instituțiilor şcolare. Cu alte cuvinte, educaţia informală reprezintă 
întreaga achiziție autonomă a persoanei, achiziție dobândită într-o 
manieră întâmplătoare, dar în ocazii din ce în ce mai numeroase și mai 
variate, așa cum le determină condiţiile existenței umane ca atare. 
Toate acestea conduc la ideea că educaţia informală precede şi 
depăşeşte ca durată, conținut și modalități educaţia formală. Este şi 
firesc să fie aşa, dacă o raportăm la multitudinea și specificul 
diverselor sectoare ale vieții persoanei, desfășurate în cadrul unei 
ambianţe atât de complexe. 

Precedenţa ei este explicată de natura inițierilor fiecărui individ, 
care au loc în afara cadrelor instituționalizate. De asemenea, 
extinderea peste limitele educaţiei formale este atestată de prezenţa ei 
de-a lungul vieții. 

Mulţi autori o caracterizează prin antrenarea ei în mod decisiv 
cu ajutorul marilor mijloace de comunicare, citându-se cazul statelor 
industrializate, care o facilitează cu ajutorul unui număr foarte mare 
de canale de televiziune, al computerizării informaţiei, al casetelor 
audio-vizuale etc. 

Fireşte, educaţia informală nu se legitimează numai prin 
aparatul imens de care dispune, ci și prin elementele sale de conținut, 
care însă comportă o comparare mai puţin avantajoasă în raport cu 
conținuturile educaţiei formale, datorită marii dispersii, insuficientei 
corelări sau articulări, ca și discontinuităţii. Aceasta face ca educaţia 
informală să nu poată constitui substanța și temeiul fundamental al 
educaţiei. Fără a ignora valoarea imensului ei conținut, va trebui 


dimpotrivă să-l analizăm, pentru a vedea mai bine cum putem asigura 
dezvoltarea optimă a persoanei folosind influența educaţiei informale, 
alături de celelalte tipuri de educații. 

Sub aspectul conţinutului, educaţia informală este determinată, 
de regulă, de caracterul predominant al unuia sau altuia dintre tipurile 
de valori, activități sau preocupări ale mediului ambiental în care 
educatul îşi duce existența, dar şi de propriile lui aspirații. Unii rămân 
sub influenţa culturii umaniste, în vreme ce alții sunt atrași de 
preocupări ştiinţifice, tehnologice, organizatorice etc. 

Pentru a denumi și caracteriza conținutul educaţiei informale, 
Harold Shane propune termenul de comprimare a experienţei umane 
(„compression de l'expérience humaine”): „Noi toţi, care trăim în anii 
'70—80, am fost influențați cel puţin într-o anumită măsură de 
comprimarea experienței. Puterea ei de pătrundere a fost fără îndoială 
mai profundă decât pare în general ... comprimarea experienţei 
datorită schimbării rapide şi magiei electronice a media, complică 
cercetarea şi-i accelerează procesul în sociologie şi antropologie” 
(Shane, H., 1980). 

Deşi avantajele şi dezavantajele acestei circulații rapide sunt 
greu de măsurat, volumul imens de informaţie constituie o realitate ce 
nu poate fi eludată; dimpotrivă, activizată în „condiţii pedagogice”, ea 
poate contribui în mod substanţial la completarea culturii elevilor şi la 
îmbogățirea experienţei lor. 

Educaţia informală apare prin excelență ca o rezultantă a 
multitudinii de influenţe venind din aria mediului social, dar fără a se 
neglija prezenţa acţiunii altor stimuli (biologici, fizici), care au o 
semnificație socială prin însuși faptul că sunt produsul societăţii sau al 
omului ca ființă socială. Faptul că toţi aceştia par să acționeze în mod 
liber ori mai puţin organizat, pe bază de proiectare prealabilă și 
control competent (dirijat), ar putea conduce la ideea caracterului lor 
contradictoriu în raport cu influențele instituționalizate specifice 
educației formale. 

În realitate, viața socială a omului se desfăşoară sub un dublu 
impact: acela al opiniei colectivităţii și al cenzurării pe care o operează 
conștiința în sine. Este adevărat că în cadrul influențelor de grup, 
deosebit de acţiunile cu semnificație formativă pozitivă (sport, muzică, 


dans etc), pot apărea orientări cu atitudini negative, conduite deviante, 
aberante, cu semnificație antisocială. Este cunoscută atitudinea 
infracțională a unor tineri datorată în mod exclusiv actului inducțional 
din partea unor lideri cu tulburări de caracter care exercită asupra 
grupului o influență negativă, o determinare fascinatorie, puternică. 
Desigur, dimensiunea unor asemenea lunecări se află în legătură cu 
modul de viață, cu mentalitatea grupului și cu gradul libertăţii de 
acțiune a grupului. 

Considerăm că valoarea formativă a acțiunii stimulilor spontani, 
specifici educaţiei informale, poate spori prin diminuarea sau anularea 
caracterului lor contradictoriu, prin acțiunea corelată a tuturor 
factorilor și instituţiilor sociale nonșcolare, care veghează la bunul 
mers al societăţii şi care ar putea beneficia în toate ocaziile de 
competența cadrelor didactice care asigură educația formală a 
tineretului. 

Întrebare obligatorie 

Cum utilizaţi în cadrul disciplinei dvs. informaţiile oferite de 
educaţia de tip informai? 

IV.3. Spre o abordare holistică a educaţiei 

Pentru a deveni cu adevărat o dimensiune permanentă a 
existenței umane, educaţia trebuie să aibă un caracter global, 
conjugând armonios şi eficient educaţia formală cu cea nonformală și 
informală. Datorită eforturilor teoretice întreprinse de pedagogi ca Ph. 
Coombs, P. Lengrand, Th. La Belle etc, demersul global sau concepţia 
holistică în abordarea problematicii educaţiei a devenit o perspectivă 
atât pentru cercetători, cât şi pentru educatori. 

Potrivit concepţiei holistice, frontierele dintre tipurile de 
educații identificate nu sunt rigide, între ele existând întrepătrundere 
şi interdependenţă. Educaţia formală va avea de câștigat dacă va reuşi 
să integreze creator influențele datorate modalităților de educaţie 
nonformale și informale. În acelaşi timp, acumulările educaţiei formale 
pot contribui esenţial la dezvoltarea și eficacitatea celorlalte două 
sectoare: „fiecare dintre sectoarele descrise mai sus are locul său și 
rațiunea sa de a fi specifică. Totuși, frontierele dintre ele nu sunt 
rigide. Există deja o interpătrundere și o interdependenţă între cele 
trei domenii în care se exercită procesul educativ. Totuşi, este evident 
că acest proces nu-și poate atinge deplina eficacitate decât m și 
printr-o cooperare strânsă între aceste trei sectoare” (Lengrand, P., 


1982). 

EDUCAȚIA ȘI PROVOCĂRILE LUMII CONTEMPORANE 

39 

Referindu-se la această problemă, La Belle subliniază: „În 
practică, educaţia informală, cea nonformală și cea formală trebuie să 
fie văzute mai degrabă ca moduri predominante de învăţare decât ca 
entități distincte, cum susțin Coombs și Ahmed. Ca modalități de 
accentuare, educaţiile formală, nonformală și informală pot exista 
simultan uneori în acord, alteori în contradicție” (La Belle, Th. J., 1982). 

Dacă admitem că școlii îi revine sarcina de a prelua și prelucra 
măcar o parte a mesajelor educației informale, atunci însăşi integrarea 
instituțiilor educaţionale în sistemul instituţiilor sociale dobândeşte o 
semnificație mai înaltă şi sarcini mai mari decât cele care li se atribuie 
în prezent. Trebuie să admitem că statele nu sunt dispuse să finanţeze 
acțiuni desfăşurate pe planuri paralele, necorelate suficient și cu 
rezultate discutabile. 

Dacă existența acestor diferite tipuri de educaţie este analizată 
şi discutată în literatura pedagogică, ceea ce reprezintă o problemă 
relativ nouă este determinarea corelaţiilor dintre aceste trei tipuri de 
învăţare. Spre această problemă își îndreaptă atenţia în ultimul timp o 
seamă de cercetători. Unii, puţini la număr, consideră că, în competiţia 
dintre educaţia școlară şi cea informală, câştig de cauză va avea ultima, 
în timp ce alţii consideră că școala trebuie să se deschidă spre 
conținuturile susceptibile de a fi asimilate de elevi în afara școlii, să le 
valorifice şi în același timp să furnizeze elevilor criterii pentru 
selecționarea și interpretarea informațiilor. 

Activitate 

Argumentați modul cum îi puteţi pregăti pe elevi ca aceştia să 
devină capabili de o autoevaluare realistă. Comentaţi și interpretați 
următoarea schemă. 

EDUCAȚIA PERMANENTĂ: MOD DE A FI ȘI 

A DEVENI; CONVERGENȚA POSIBILĂ 

A EDUCAȚIILOR „PARALELE”. 

j NONFORMAL 

| 

FORMAL (ÎNVĂȚĂMÂNTUL) 

INFORMĂL 

ARTICULARE 


Trebuie să avem în vedere că problema acestei integrări s-a 
complicat cu atât mai mult cu cât ceea ce numim educație informală 
este în expansiune în toate ţările lumii și, așa cum prevăd viitorologii, 
volumul și cantitatea informaţiilor dobândite în afara școlii vor spori. 
Nici nu poate fi vorba de o comparaţie între ceea ce învață elevii în 
afara școlii în anii '90—98 cu ceea ce învățau acum 40 - 50 de ani. 

Două principii sau teze sprijină eforturile celor care urmăresc 
sporirea coerenţei procesului instructiv-educativ: acela al educaţiei 
permanente şi cel al orientării prospective a educației; acestea pot 
contribui la corelarea activității didactice cu celelalte tipuri de 
activități de învățare, sporind eficiența celei dintâi și asigurând 
unitatea ansamblului influențelor exercitate asupra elevilor. 

Trebuie să admitem că la nivelul şcolii noastre impactul noilor 
educaţii (educaţia pentru pace și cooperare, educaţia pentru 
participare şi democraţie, educaţia relativă la mediul înconjurător, 
educaţia pentru noua ordine economică internațională, educaţia 
sanitară şi nutrițională etc.) este-restrâns şi nu de puţine ori realizarea 
obiectivelor acestora intră în atribuţiile altor instituţii şi organizaţii, 
care nu întotdeauna își corelează planul de acțiune cu exigenţele de 
maximă eficiență educativă a școlii. Aceasta când nu se întâmplă ca 
întreaga problematică a noilor educaţii să fie cu totul ignorată. 
Admiţând că aceste educaţii nu se pot realiza la întâmplare sau numai 
parțial de către alte instituții, ci, dimpotrivă, că ar trebui înscrise 
printre atributele obișnuite ale școlii, fiind incluse în cadrul educaţiei 
formalizate, rezultă că înţelesul noțiunii de educaţie se impune a fi 
redefinit, iar atributele școlii redimensionate. De unde, o primă direcţie 
de corelare se profilează la nivelul politicii culturale educative a 
statului. Problema care se pune este aceea a valorificării oricărui tip de 
educaţie în orizontul propriu activităţilor școlii, chiar dacă acestea ar 
duce la extensiunea atribuţiilor sale, așa cum s-a discutat altă dată în 
literatura pedagogică românească despre „extensiunea universitară”. 
O asemenea acţiune ar determina, fără îndoială, un alt mod de 
concepere şi realizare a procesului didactic, chemat să acționeze în 
cadrul perspectivei pe care o sugerăm aici. De unde, se profilează o a 
doua direcţie de integrare a diferitelor tipuri de conţinuturi la nivelul 
școlii și în folosul procesului educativ propriu-zis. 


O asemenea abordare ni se pare cu atât mai utilă, cu cât în 
literatura pedagogică mondială, repetăm, au apărut lucrări care tind să 
diminueze rolul școlii, subliniind creşterea impactului educaţiei 
informale asupra tineretului. Avem în vedere cărți cum este cea scrisă 
de Ivan Ilich, privitoare la deșcolarizarea societății. Dar a recunoaște 
că şcoala nu este o instituție perfectă nu echivalează cu a susține 
anularea ei. Este greu de imaginat scoaterea din procesul de formare a 
tineretului a educaţiei sistematice, realizată prin școală, cum tot așa de 
greu este de conceput o școală modernă care să ignore bogatele 
informaţii pe care elevii le acumulează în cadrul activităţilor 
extra-școlare și în cel al vieţii trăite în afara școlii. 

Totuşi, analiza conţinuturilor şi a eficienţei procesului formativ 
al tinerelor generaţii pune în evidenţă - aşa cum am subliniat înainte - 
existența unor discordanţe, ambiguităţi a căror evitare şi depășire 
reclamă insistent intervenții în sensul sporirii coerenţei acestora. 

Pentru punerea în funcțiune a unor modalităţi eficiente de 
corelare a diferitelor tipuri de conţinuturi, propunem o cale dublă: una 
de transfer sau utilizare a elementelor educaţiei formale în aria 
educaţiei nonformale şi informale și alta de preluare în cadrul 
activităților şcolare a unor elemente dobândite, prin excelență, în 
cadrul educaţiei nonformale şi informale. Nu este vorba numai de o 
apropiere între diversele tipuri de conţinuturi, ci și de dezvoltarea în 
faţa şcolarului a unui mod de existenţă care să faciliteze o cât mai bună 
însușire a exigenţelor specifice lumii contemporane. 

Sistemul de învățământ continuă să reprezinte un subsistem al 
sistemului social, alături de subsistemul cultural, economic, juridic, 
sanitar etc, dar complexitatea vieţii 

sociale privită în perspectiva viitorului lasă să se întrevadă 
etapa în care Întreaga existență socială să apară dominată de cerințele 
educației, educația devenind astfel cu adevărat modul de a fi al omului, 
aşa cum o definesc în prezent diverși autori, ea va deveni cea mai 
complexă, mai importantă şi mai utilă activitate a omului. 

Problema integrării celor trei tipuri de conținuturi nu este 
lipsită de antecedente. Dispunem, de exemplu, de câteva modalități de 
integrare a diverselor linii de influențare a omului în domeniul științei. 
Cerința implicării spiritului științific în tot ce întreprinde omul 


contemporan beneficiază de modalități adecvate și acestea sunt din ce 
în ce mai evidente. 

Suntem conștienți că realizarea acestei integrări și/sau 
articulări, fiind im proces extrem de complex, presupune o nouă optică 
şi în problema formării cadrelor didactice. În formaţia universitară a 
cadrelor didactice şi în perfecționarea acestora va trebui să se acorde 
atenție acestei noi şi deosebit de importante problematici pedagogice, 
oferindu-li-se modele și sugestii pentru realizarea în practica 
instructiv-educativă a integrării diferitelor tipuri de educații. 

Procesele de integrare a celor trei categorii de cunoştinţe sau 
valori îşi pot propune un minimum şi un optimum. Pentru atingerea 
unui nivel optim ar fi nevoie să se aducă transformări atât planurilor 
de învățământ, cât și programelor şcolare, iar în continuare ar fi 
necesar să se introducă teme sau subteme noi în programele de 
perfecționare a personalului didactic. Să adăugăm și faptul că în 
articularea celor trei modalităţi ale învăţării un rol deloc neglijabil îl 
joacă și îl pot juca activitățile non-formale sau extraşcolare și 
îndeosebi cercurile, excursiile şi dezbaterile. 

În observațiile care urmează, vom avea însă în vedere, în primul 
rând, activitățile didactice. Educaţiei formale îi revine primul loc în 
misiunea de a-i pregăti pe elevi pentru învățare continuă şi pentru 
selecționarea, ierarhizarea şi prelucrarea informaţiei acumulate în 
afara orelor de curs. Datele oferite de investigaţiile noastre teoretice și 
de teren ne-au permis să apreciem măsura în care această sarcină, care 
revine școlii, este - în același timp - cunoscută, dar și nouă, relativ 
simplă, dar şi complexă. Oricum, dacă problema a fost mai demult 
identificată, ea se pune în termeni noi şi cu o deosebită insistență în 
zilele noastre. 

1. Pentru a se putea lansa în incursiuni sau în activități de 
analiză şi sinteză a informaţiilor acumulate de elevi în cadrul informai, 
profesorii ar trebui să cunoască ei înșiși principalele evenimente 
culturale, științifice sau sociopolitice care pot capta, într-o perioadă 
sau alta, atenţia elevilor. În scopul identificării principalelor teme 
care-i preocupă pe elevi, s-ar putea utiliza și metoda discuţiilor sau 
chestionarelor. 

2. Analiza informaţiei dobândite de elevi în afara școlii şi, în 
continuare, preluarea și integrarea cunoştinţelor și valorilor utile în 
ansamblurile constituite prin sistemele de lecţii proiectate și 


desfășurate de fiecare profesor duc mai totdeauna la depășirea 
programelor, dar nu şi a obiectivelor generale sau a finalităților 
specifice fiecărei discipline. Oricum, lansându-se în astfel de activități, 
profesorii trebuie să fie pregătiți pentru dezbateri și dispute, după cum 
trebuie să admită că, uneori, problemele puse de elevi îi vor obliga să 
ceară timp de reflexie sau timp pentru o documentare suplimentară. 

3. Experiențele trăite de elevi în afara lecţiilor au nu numai 
caracter cognitiv, ci şi moral-afectiv sau estetic. Integrarea acestor 
experiențe presupune o îmbogăţire a culturii etice și estetice a 
profesorilor care, în majoritatea lor, îşi asumă şi rolul de 

diriginte. În acelaşi sens pledează şi faptul că, în şcoala 
contemporană se accentuează caracterul formativ al proceselor 
didactice, educaţia pentru valori spirituale devenind, din ce în ce mai 
mult, o prioritate. 

4. Aşa cum remarcă specialiștii, promovarea 
interdisciplinarității în învățământ, care devine în majoritatea ţărilor 
un principiu de aplicat, reprezintă o modalitate eficientă de articulare 
a acelor trei tipuri de conținuturi. Dar amplificarea conexiunilor 
disciplinare şi transferurile de metodologii şi concepte presupune o 
introducere a tuturor categoriilor de profesori în domeniul filosofiei 
ştiinţelor sau al epistemologiei. 

Să menționăm, în fine, faptul că pregătirea elevilor pentru 
învățare continuă și extinderea autoeducaţiei la întreaga viață 
constituie argumente puternice pentru deschiderea școlii față de 
experiențele trăite de elevi în afara şcolii şi pentru articularea celor 
trei tipuri de educații. 

r întrebare obligatorie 

Cum credeţi că s-ar putea optimiza în cadrul disciplinei dvs. 
articularea şi integrarea celor trei tipuri de educaţie? 

I. Esenţa învăţării 

Conform cu cea mai largă definiţie, învățarea este „procesul 
dobândirii experienţei individuale de comportare”, deci datorită 
învățării nu se acumulează doar informaţii ci se formează gândirea, 
sentimentele şi voința - întreaga personalitate. Se disting forme ale 
învățării: învățarea spontană, neorganizată, care are loc în familie în 
timpul exercitării profesiunii etc, de aceea mai este denumită și 
învățarea socială Cealaltă formă este învățarea sistematică, adică - 
învăţarea şcolară, o activitate instructiv-educativă planificată, 
organizată şi de aceea mult mai eficientă Totuși efectele ei se resimt 
îndeosebi în planul însuşirii cunoştinţelor și al dezvoltării intelectuale 


- ceea ce în pedagogie constituie procesul instruirii. Formarea 
sentimentelor şi a voinţei este desemnată ca fiind datorată educației 
(în sens restrâns). Această distincție are o bază obiectivă, fiindcă 
instruirea se bazează foarte mult pe gândirea logica, pe când 
structurarea sentimentelor este un proces mai mult asociativ realizat 
în cadrul experienței sociale, datorat succeselor, exemplelor, 
ambianţei şcolare 

Primele cercetări în domeniul învățării au fost efectuate (pe 
animale) de I P Pavlov în Rusia și E. Thorndike în Statele Unite. Pavlov 
a descoperit reflexele condiționate „legături temporare între 
nenumărați stimuli din ambianța animalului recepționați de receptorn 
lui, şi anumite activități ale organismului”. Aceste legături se formează 
între un centru senzorial şi unul motor, astfel încât, de pildă, un câine 
ajunge să saliveze la apariția unei lumini. Lumina înlocuieşte pesmetul, 
fiind vorba de o substituire de stimuli. După Pavlov, învăţarea n-ar fi 
decât o succesiune de reflexe condiționate. 

E. Thorndike a studiat reacţiile materiale ale animalelor, în 
special în labirinte special construite. După el, învățarea este o 
succesiune de încercări și erori Esenţială ar fi înlocuirea erorilor prin 
încercări reuşite (legea efectului). Ar fi vorba de o substituire de reacții. 
Și după Thorndike, la baza învățarea stă formarea de conexiuni Aşadar, 
ambii savanți n-au făcut decât să aducă confirmări experimentale 
teoriilor psihologice asociaţioniste, care explicau viața psihică prin 
„asociaţii” între imagini și care erau prezentate în manualele de 
filosofie ale vremii. Or, acest punct de vedere s-a dovedit a fi simplist, 
așa cum a reieșit din cercetările ulterioare. 

Pe de o parte, s-a reliefat că nu poate fi vorba numai de legături 
între doi centri nervoși, ci dintre formațiuni complexe, fiindcă animalul 
își adaptează comportamentul în funcție de eşecuri, prin urmare 
intervin structuri mentale care apreciază eșecul sau reușita 
(„acceptori ai acțiunii”). Pe de altă parte, la om învăţarea presupune o 
evoluție mult mai complexă, adică formarea acelor structuri specifice 
vorbirii și gândirii logice - acestea creând posibilitatea soluționării de 
probleme abstracte. Cel care a pus în lumină această evoluţie a gândirii 
a fost marele savant Jean Piaget. El a arătat cum, treptat, trecând prin 
mai multe faze, se formează operațiile gândirii specifice fiecărui 
domeniu. Esenţială ar fi interiorizarea acţiunilor reale, trecerea de la 
planul acțiunii concrete, la acțiunea imaginată. Evident, acest proces 


antrenează toate funcțiile psihice: percepţia, atenția, memoria, 
imaginaţia, gândirea, motivaţia, voinţa. Învăţarea se dovedeşte a fi o 
activitate de mare complexitate 

Asociaționismul lui I.P. Pavlov și E. Thorndike a dăunat 
progresului gândirii pedagogice și a învățământului, fiindcă ei au scos 
în relief rolul repetiției, al memoriei 

elementare, întărind greșeli ale învățământului scolastic, care 
subestima importanţa construirii și progresului gândirii abstracte a 
şcolarilor. 

O serie de pedagogi ai zilelor noastre, printre care îl cităm pe J. 
Bruner, au accentuat că „Nu predăm o materie oarecare pentru a 
produce mici «biblioteci vii» în acea materie, ci pentru a-l face pe elev 
să gândească el însuși (...), să ia parte la procesul de creare a 
cunoștințelor” (Bruner, J., p. 89). 

Psihologul american R. Gagne distinge mai multe tipuri de 
învățare de complexitate crescândă. El menționează printre cele mai 
simple forme „învățarea de semnale”, descrisă de Pavlov, şi „învățarea 
stimul-răspuns” (însuşirea de acțiuni simple) - caracterizată de E. 
Thorndike, dar distinge formele tipice ale învățării umane: „asociațiile 
verbale”, învățarea conceptelor, a regulilor (legilor) şi, mai ales, 
rezolvarea de probleme. 

În concluzie: esența unui proces eficient de învăţare constă în 
dezvoltarea gândirii abstracte, în crearea independenţei și inițiativei în 
soluţionarea problemelor complexe. Bineînţeles, ea trebuie să se bazeze 
şi pe cultivarea motivaţiei. Este necesar, de fapt, un progres al tuturor 
proceselor psihice. 

f întrebări 

Ce asemănări există între cercetările lui I.P. Pavlov şi E. 
Thorndike? Cum se explică ele? 

De ce este esenţială cultivarea gândirii? 

II. Percepția şi atenţia învățarea începe prin cunoașterea 
mediului ambiant. Ea se realizează datorită procesului 
numit-percepție. 


Definiţie 

Percepția este cunoașterea obiectelor și fenomenelor în 
integritatea lor și în momentul când ele acționează asupra organelor 
senzoriale. 

Percepția nu este un proces simplu, aşa cum pare. Mai întâi, ea 
implică o sinteză a senzațţiilor (fiecare senzaţie ne informează numai 
despre un aspect al mediului: vizual, olfactiv, sonor etc). Apoi, 
imaginile memorate în experiența anterioară fac percepția mai vie, mai 
bogată. Acestea, utilizate de gândire, ne permit să recunoaștem 
obiectele (că în față avem un stejar și nu un plop), ceea ce necesită 
analiză (observarea de detalii) şi sinteză, legături cu imagini din trecut 
şi cu anumite noţiuni. 

Totodată, intervin anumite atitudini: a) o atitudine intelectuală, 
o stare de pregătire (set, în engleză) datorită căreia noi selectăm 
îndeosebi un anumit aspect în observaţie. Dacă, de pildă, ni se cere să 
înregistrăm ce fel de figuri ni se prezintă în mai multe planșe expuse 
un timp foarte scurt, vom putea observa destule, dar nu vom sesiza 
decât vag în ce culori erau desenate. Și invers, propunându-ne 
înregistrarea culorilor, vom scăpa din vedere multe forme; 

— B”) o atitudine afectivă; trebuințele, interesele, preferințele 
noastre influenţează observaţia. În general, remarcăm îndată ceea ce 
ne convine sau ne interesează şi remarcăm mult mai greu ceea ce ne 
dezavantajează. 

Percepția este strâns legată de atenţie (orientarea şi 
concentrarea activității psihice asupra unui obiect sau fenomen). 
Datorită atenţiei, o anumită porțiune din câmpul perceptiv este mult 
mai clară (e „obiectul percepţiei”), pe când restul este confuz („fondul 
percepţiei). Ca urmare, condiţiile ce înlesnesc concentrarea atenţiei 
vor favoriza şi percepţia, observaţia elevilor şi anume: 

a) noutatea unui obiect sau fenomen; b) intensitatea stimulilor, 
mărimea obiectelor*, contrastul; c) mișcarea, schimbarea, variaţia 
(filmul e mai util decât simplele fotografii); d) interesul guvernează 
atenţia; trezirea intereselor e deosebit de importantă pentru orice 
proces de cunoaştere. 

Două deficiențe se manifestă în percepţia copiilor, cu atât mai 
accentuate, cu cât ei sunt mai mici: având experiență mai redusă, este 
mai sărac şi bagajul de reprezentări care îmbogățesc percepţia, care 


devine mai săracă. În al doilea rând, ei întâmpină greutăți în a distinge 
esențialul de neesențţial, acesta fiind adeseori mai puţin evident: 
salcâmul și mazărea sunt plante înrudite, aşa cum o dovedesc fructele 
păstaie, care însă sunt mult mai puţin vizibile decât tulpina și frunzele. 

O primă. arcină revine profesorului în a îmbogăți experiența 
perceptivă, folosind mult material intuitiv, viu colorat, organizând 
excursii şi vizite, solicitând efectuarea de desene, ce obligă la 
observații detaliate, cât și a unor insectare, colecții de plante ș.a. 

Pentru facilitarea sesizării aspectelor principale, sunt utile 
desenele schematice și, mai ales, variația materialului intuitiv, 
insistând mai întâi asupra esenţialului și apoi remarcând 
particularitățile secundare. 

Foarte importantă este intervenţia profesorului prin cuvânt. În 
primul moment, trebuie să - asigurăm orientarea preliminară a 
atenției elevilor, indicând obiectivul concret al observaţiei. Apoi, vom 
facilita cunoașterea analitică, desprinderea detaliilor semnificative, 
care se poate face în două moduri: a)” profesorul explică şi apoi arată 
pe planșă că este cum spune el - aceasta e metoda demonstraţiei; b) 
profesorul expune materialul şi pune întrebări care dirijează 
observaţia efectuată de şcolari; acum sursa de cunoștințe o constituie 
propriile observaţii (de aceea procedeul e numit „observații 
independente”). 

Experimentele organizate au arătat că metoda observațiilor 
independente dă mai bune rezultate, cultivând spiritul de observaţie al 
copiilor. Totuși, această metodă consumă mai mult timp decât 
demonstrația. Ca urmare, atunci când materialul sau aparatul e 
complicat, se preferă procedeul demonstrativ. Astfel, ambele metode 
se folosesc în funcţie de obiectivele lecţiei 

QQ Comentaţi 

Care sunt condiţiile care optimizează observaţiile școlarilor? 

Termenul de obiect este folosit în sensul cel mai larg: obiecte 
neînsuflețite, ființe vii, persoane. 

52 

PSIHOPEDAGOGIE 

HI. Memoria 

Nu se poate imagina viața psihică fără memorie. Ea păstrează 
imaginile vizând variate situaţii și rezultatele acțiunilor noastre, ceea 
ce condiționează adaptarea, posibilitățile de progres, imaginația, 


gândirea. 

Definiţie 

Memoria este funcția psihică ce face posibile fixarea, 
conservarea, recunoaşterea şi reproducerea fenomenelor psihice. 

Există atât o memorie a imaginilor și a ideilor, cât şi a 
sentimentelor şi mișcărilor. Memoria mișcărilor, adică formarea de 
priceperi şi deprinderi, a fost considerată ca o formă inferioară, aparte, 
a memoriei, ceea ce nu e just, întrucât priceperile și deprinderile 
cunosc aceleași legi ca și reținerea imaginilor. Există însă în adevăr o 
formă primitivă a memoriei, prezentă şi la animale: memoria 
involuntară, spre deosebire de forma specifică umană - memoria 
semantică și voluntară. 

Priceperile sunt acte învăţate în care predomină reacţiile 
plastice, capabile de adaptare promptă la condiţiile variabile ale 
mediului (conducerea automobilului)... Deprinderile sunt acte învăţate, 
în care predomină reacţiile relativ constante, în raport cu condiţiile 
constante (mersul, scrisul). Cunoștinţele sunt structuri de informații şi 
operaţii care fac posibile atât orientarea în ambianță, cât și 
soluționarea de probleme (noţiunile sunt cunoştinţe, dar tot 
cunoștință este și informaţia că după colțul străzii se află o brutărie). 
Toate acestea sunt rezultate, având la bază funcția memoriei. 

Fixarea cunoştinţelor este însă o enigmă a neurobiologiei. 
Pentru a explica fixarea și reproducerea, psihologii au scos în relief 
legile asociaţiei. Asociaţia este o legătură stabilită între procese sau 
stări psihice, în așa fel încât producerea uneia din ele atrage după sine, 
automat, apariţia celorlalte. Fenomenul a fost observat de Aristotel şi 
mereu invocat de filosofii empiriști (din secolele al XVIII-lea și al 
XIX-lea). Legea principală a asociaţiei este legea contiguităţii, 
subliniind că o asociaţie se formează între imagini sau idei când ele se 
produc concomitent sau succesiv: văd un cunoscut într-o mașină nouă, 
luxoasă; când îl voi reîntâlni, îmi voi aminti şi de automobil. Legea 
asemănării consemnează cum asemănarea unei persoane cu un coleg 
de liceu mă face să mi-l reamintesc. În secolul trecut, încă se considera 
că aceste legi ar putea explica întregul eşafodaj psihic. Tot atunci, W. 
Hamilton a formulat și legea interesului, explicând rolul afectivității în 
reamintire. 

Asociaționiștii au dat mare importanță  repetiției care 
consolidează asociaţiile. Este ceea ce au dovedit experimental I.P. 


Pavlov și E. Thorndike. Dar, așa cum am arătat, acest lucru n-a făcut 
decât să dăuneze teoriei învățământului. În adevăr, asociațiile, repetiţia 
nu explică decât memoria involuntară și actele automatizate. Memoria 
logică, mult mai importantă, are la bază constituirea unor structuri 
complexe de cunoştinţe organizate ierarhic şi pe baze logice, adică 
sistemul semantic de cunoștințe. Acesta face posibilă o memorare mult 
mai rapidă și mai temeinică a ideilor și noţiunilor înregistrate pe baza 
comunităţii de înţeles, nu doar pe contiguitatea lor. 

Aşa cum observă W. Kintsch, sistemul semantic nu e izolat de 
celelalte structuri, în afară de ierarhia semantică, o idee poate fi 
reamintită printr-o imagine sau prin 

simpla sonoritate a cuvântului respectiv (sistematizare 
fonetică). De exemplu, noțiunea de „movilă” poate fi actualizată nu 
numai printr-o expunere unde se vorbește de o ridicătură de pământ, 
ci și printr-o ilustrată unde se vede o movilă ori printr-un cuvânt cu 
sonoritate similară (mobilă). Să mai adăugăm că reamintirea poate fi 
cauzată şi de o stare afectivă, aşa cum observase W. Hamilton. În fine, 
rolul voinței în memorare nu poate fi explicat prin asociaţie, pentru că 
ea nu clarifică actul voluntar care frânează sau chiar alungă asociaţiile 
stânjenitoare. 

— t-l Temă de reflecţie în ce fel memoria condiţionează și 
influențează toate procesele psihice? Ce relaţie are această funcție cu 
gândirea? 

Condiţiile unei memorări optime 

Pornind de la observaţiile de mai sus și ţinând cont de 
cercetările în domeniu, putem inventaria cele mai importante condiţii. 

a) în primul rând, sunt esenţiale motivația elevului, scopul 
învăţării. Dacă un elev învață numai pentru note pentru a trece 
examenele, după terminarea şcolii va uita majoritatea cunoștințelor. 
Când însă vrea să fie competent într-un domeniu, va reține tot ceea ce 
are legătură cu profesiunea respectivă. Și mai durabile sunt 
cunoștințele celui plin de curiozitate, interesat să afle cât mai multe. 
Interesul viu este temelia trăiniciei cunoştinţelor. 

b) înțelegerea materialului de învăţat are şi ea un rol primordial: 
stabilirea de legături logice cu cunoștințele anterioare, includerea 
noilor informații în sistemul memoriei semantice au drept urmare atât 
ușurința, cât și temeinicia asimilării. 


c) Voința este de asemenea un factor, deşi experimental s-a 
dovedit că înțelegerea este mai importantă. Contează şi durata pentru 
care căutăm să ținem minte: mult mai puţin îi rămâne în memorie 
şcolarului când caută să țină minte lecţia pentru a doua zi, decât atunci 
când îşi propune să o rețină pentru tot anul (în acest caz, îşi va 
reaminti multe, toată viața). 

d) Procesul învățării presupune și o cunoaștere frecventă a 
efectelor, rezultatelor eforturilor de memorare, pentru a putea umple 
lacunele existente în scopul îmbunătățirii stilului. Mare greşeală face 
acel profesor care pune o notă proastă copilului, fără să-i explice 
greşeala (mai ales când nimeni din clasă n-a înțeles de ce!). 

e) Desigur, repetiţia este și ea necesară. Dar nu o repetiție 
mecanică, ci aceea care urmăreşte la fiecare nouă lectură desprinderea 
de noi înţelesuri, când lectura este activă, prelucrând materialul. Ea 
este valoroasă atunci când se caută exemple proprii, când se rezolvă 
probleme sau se fac lucrări practice în legătură cu tema. 

Legea lui Jost arată că „sunt necesare mai puţine repetiții cu 
intervale relativ mari între ele, decât fără pauză sau cu intervale mici”. 
De aceea, învățarea „în asalt”, când nu mai e timp pentru pauze, cere 
un efort mult mai mare. 

Elevii trebuie îndrumați ca atunci când au de învăţat lecţii lungi 
să îmbine lectura și aprofundarea unor fragmente cu lectura în 
ansamblu, cât şi să alterneze citirea cu încercări de a reproduce textul. 
Încercările de a reproduce impun concentrarea atenţiei și permit o 
economie de efort, fără reluarea materialului asimilat deja. 

f) De asemenea, trebuie să se ştie că învățarea temeinică, 
deplina clarificare a cunoștințelor înlesnesc asimilarea altora înrudite, 
prin fenomenul de transfer. Dimpotrivă, cunoștințele confuze implică 
interferenţe, inhibiţii - adică uitare prematură. 


Întrebări 

1. Care e rolul asociaţiilor în viața psihică? Ce explică şi ce nu 
explică ele? 

2. În ce moduri sunt organizate informaţiile în memorie? 

3. În ce condiţii e importantă repetiţia? 

4. Cum aţi recomanda elevilor să-și organizeze învățarea? 

IV. Creativitatea și cultivarea ei în școală 

IV.]. Definiţie 

Creativitatea constă într-o structură caracteristică a psihicului, 
care face posibilă realizarea unor producţii, opere noi. Originalitatea 
produsului creat e foarte variată: de la rezultatele expresive ale 
desenului infantil, la creativitatea inovatoare prin care se aduc 
modificări esenţiale principiilor de bază ale unui domeniu (specifică 
marilor talente). Dacă la acest nivel nu ajung decât puțini oameni, 
realizarea unor invenţii este accesibilă oricărui om, cu condiţia unor 
interese și experiențe corespunzătoare. Cultivarea spiritului inovator 
constituie una din sarcinile şcolii de azi, când operaţiile stereotipe din 
producţie sunt efectuate de mașini automate, conduse de calculatoare. 

IV.2. Factorii creativității a) Funcţia psihică esenţială procesului 
de creaţie este imaginația, proces de sinteză a unor reacţii, fenomene 
psihice noi. Însuşirile ei definesc particularităţile actului creator: 

— Fluiditatea: posibilitatea intuirii de numeroase imagini sau 
idei; 

— Plasticitatea: uşurinţa de a schimba punctul de vedere, modul 
de vedere, modul de abordare a unei probleme, atunci când cel utilizat 
anterior nu dă rezultate; 

— Originalitatea este expresia noutăţii care se observă, în unele 
cazuri, prin raritatea statistică a soluţiei. 

b) Imaginaţia constituie o aptitudine, deci factorul ereditar are o 
influență mai mult sau mai puțin importantă. Totuși, totdeauna, fără 
experiență, fără muncă susţinută nu se realizează nimic original. 

c) Ca urmare, cunoștințele dobândite prin muncă au un rol 
esențial. Experiența poate fi directă - când observăm direct 
fenomenele sau discutăm cu specialiști în domeniu, ori indirectă, 
obţinută prin lectură sau audierea de lecţii, conferinţe. În ambele 
situaţii, varietatea informaţiilor este deosebit de importantă. Şcoala 
poate contribui din plin la dezvoltarea creativităţii. 

d) Inteligența - gândirea influențează şi ea creaţia. Ea înlesnește 


analiza și stabilirea de noi relaţii și mai ales contribuie la aprecierea 
critică a produselor create. Totuși, indicii de corelaţie între testele de 
inteligență şi cele de creativitate nu sunt prea mari. Cotele mari de 
creativitate presupun un nivel de inteligență cel puţin mijlociu. Invers 
însă, un nivel ridicat de inteligență (mai ales de gândire critică) poate 
coincide cu slabe posibilități creatoare. 

e) Creaţia presupune și anumite însușiri de caracter > 

— 0 motivaţie adecvată, interesul, aspirația de a descoperi sau a 
crea ceva nou; voință fermă, perseverenţă pentru a birui dificultăţile 
mari ce stau în calea obținerii unor produse originale, valoroase. 

f) În fine, societatea influențează mult activităţile creatoare prin: 

— Cerinţele sociale (dezvoltarea impetuoasă a tehnicii în secolul 
nostru a izvorât din cerințele de progres continuu ale producţiei 
moderne); 

— Orice descoperire, orice teorie se concep pornind de la 
stadiul actual al științei, tehnicii sau artei (A. Einstein a conceput teoria 
relativității pornind de la experienţe efectuate de contemporani ale 
căror rezultate nu se puteau explica prin teoria newtoniană.); 

— Predecesorii, profesorii savanților ori ai artiştilor influenţează 
profund creaţia elevilor (cel puţin în etapa ei inițială); 

— Societatea poate fi uneori o frână în calea dezvoltării 
cunoaşterii (vezi Inchiziția sau dictatura stalinistă). 

U-i Temă de reflecţie 

Apreciaţi ponderea inteligenţei în diferitele domenii ale creaţiei. 

IV.3. Blocajele creativităţii în calea stimulării elanului creator, 
pe lângă factori favorizanți există şi numeroase piedici pe care le 
denumim blocaje. 

a) Blocaje sociale. Conformismul este unul din ele: dorința 
oamenilor ca toți cetățenii să se poarte și să gândească în mod 
obișnuit. Cei cu idei neobișnuite sunt priviți cu suspiciune și chiar cu 
dezaprobare, ceea ce constituie o descurajare a gândirii inovatoare. 

Apoi, există o neîncredere în fantezie şi o prețuire exagerată a 
raționamentului strict logic şi a judecății critice. Or, nici matematica nu 
poate progresa fără imaginaţie. 

b) Blocaje metodologice. Există o rezistență la schimbare, o 
rigiditate a algoritmilor anteriori. Algoritm se numeşte o succesiune 


determinată de operaţii permițând rezolvarea unei anumite categorii 
de probleme (aşa sunt formulele matematice, așa este „regula de trei 
simplă” etc.) De obicei, într-o problemă încercăm să folosim un 
algoritm şi, deși nu pare potrivit, tindem a stărui, în loc să căutăm 
altceva. 

Alt blocaj este critica prematură. Așa cum a observat Al. Osborn, 
când ne gândim la soluționarea unei probleme complicate, după o 
perioadă infructuoasă survine un moment de „iluminare', când ne vin 
tot felul de idei. Osborn recomandă să le notăm pe toate, câtă vreme 
durează această „inspirație”. Dacă începem să analizăm valoarea 
primei idei, facem o greşeală, căci ea, de obicei, nu constituie soluţia, 
dar prin intervenţia criticii am schimbat punctul de vedere şi blocăm 
apariţia altor soluții. 

c) Blocaje creative: teama de a nu greşi, de a ne face de râs sau 
graba de a accepta prima idee (fiindcă rareori soluția apare chiar de la 
început). Altă eroare este descurajarea rapidă, dat fiind că munca de 
inovare este dificilă, solicită eforturi de lungă durată. 

IV.4. Dezvoltarea creativităţii a) Metode pentru stimularea 
creativităţii. Pentru a se utiliza la maximum resursele inconștientului, 
care are un rol important în procesul de creaţie (apariţia bruscă a unor 
idei, sub forma „iluminării”, inspiraţiei), s-au preconizat metode având 
în centru „asocierea liberă”, adică consemnarea acelor idei care ne vin 
spontan în minte, fără vreun efort special de memorie ori raționament. 
Cea mai răspândită este așa numitul brainstorming (asaltul de idei), 
când un grup de 10 - 12 persoane își exprimă pe rând și în mod liber 
tot ce le vine în minte în relație cu o anume problemă propusă. Alți 
specialişti analizează apoi ce sugestii benefice poate oferi una sau alta 
din ideile experimentate. 

O altă metodă asociativă este și sinectica. În acest caz, se caută 
metafore, comparații, în relaţie cu dificultatea aflată în discuţie. Apoi, 
aceleași persoane descifrează consecinţele imaginilor evocate. 

Asemenea procedee au dat unele rezultate, de aceea există 
instituții unde ele sunt practicate din când în când. Dar nu orice 
probleme se pretează la o astfel de „dezbatere” (de pildă nu sunt 
accesibile problemele matematice care implică scrierea expresiilor 
formulate). 


b) Cultivarea creativităţii în învățământ. S-a contestat 
posibilitatea învățământului de a contribui la dezvoltarea creativității, 
observându-se că astăzi el cultivă mai mult gândirea critică, disciplina, 
conformismul, incompatibile cu climatul de libertate favorabil 
imaginației creatoare. Obiecția nu e decât parțial justificată, deoarece 
mintea umană are o mare plasticitate: şi acum, după ora de 
matematică unde se practică raționamentul riguros, elevii pot avea ora 
de literatură, unde exprimarea metaforică, jocurile de cuvinte și 
imagini situează intelectul pe cu totul alt plan. Dar, e drept, şcoala s-a 
ocupat prea puțin de cultivarea imaginației. Sunt necesare multe 
modificări în învățământul românesc. 

Printre obiectivele educative, stimularea imaginației trebuie să 
constituie unul de bază, alături de educarea gândirii; în conținutul 
învățământului, trebuie promovată în continuare cultura generală, 
aceasta favorizând creativitatea. Programele trebuie să prevadă lecții 
speciale pentru dezvoltarea imaginației; 

Profesorul trebuie să aibă relații prietenoase cu elevii, să-i 
încurajeze să pună întrebări, să nu-i ironizeze când fac greșeli etc. 
Școlarii trebuie să-și poată manifesta în voie curiozitatea. 

Există mijloace pentru dezvoltarea creativității: le cerem 
copiilor să elaboreze o compunere având în centru un obiect simplu: o 
frunză, un nasture sau un gard de nuiele. Altfel de procedee: le cerem 
să formuleze cât mai multe întrebări în legătură cu elemente 
cunoscute: „piatră”, „aer”, „stele”, „foc” ş.a. Probleme mai complexe pot 
fi cerința de a formula morala ce se degajă dintr-o imagine complexă. 

Asemenea procedee favorizează formarea unei atitudini creative 
şi a aptitudinii de a căuta și a găsi probleme. 

B Exercițiu 

Redactaţi o compunere pornind de la un obiect neînsemnat, 
pentru a vă da seama de gradul de solicitare a imaginaţiei. 

Mai importante sunt metodele specifice în relația directă cu 
aspectele caracteristice fiecărei materii de învățământ. Întotdeauna 
profesorii valoroși au stimulat elevii să soluţioneze probleme. 
Majoritatea problemelor obligă copilul să găsească ceva nou pentru el, 
ceea ce implică o doză de creativitate. Aceasta este însă necesară mai 
ales în problemele ce comportă mai multe soluții. Dar 


„problematizarea” presupune și ca elevii să găsească ei probleme. În 
principiu, metodele active implică eforturi de observare şi gândire 
independentă (metoda observaţiilor independente, de care am amintit 
mai sus), ele fac apel la iniţiativa școlarilor. Când vorbim despre 
probleme, nu ne gândim, desigur, numai la matematică şi fizică. La 
orice disciplină există tot felul de probleme. La geografie, elevii pot 
încerca să explice de ce un mare oraș s-a format într-un anumit loc. La 
istorie, liceenii pot primi documente multiplicate prin care se explică 
de ce a decăzut un anumit stat. La literatură, elevii pot fi solicitați să 
continue o nuvelă folosind personajele și stilul autorului etc. 

Activitatea în afara clasei și cea extrașcolară oferă numeroase 
prilejuri pentru cultivarea imaginaţiei. În cercurile elevilor, se pot 
organiza şi ședințe ic brainstorming. Se pot iniția întâlniri cu oameni de 
ştiinţă și de artă care pot vorbi despre munca lor. 

Vizitarea expozițiilor, excursiile lărgesc orizontul şi reprezintă 
inepuizabile surse de întrebări. 

Cultivarea spiritului inovator necesită şi o luptă cu unii părinți: 
cu cei care rezolvă temele copiilor și nu-i lasă să facă eforturi proprii. 
Trebuie să-i convingem că tutelarea excesivă împiedică dezvoltarea 
intelectuală. În concluzie, se pot face multe pentru educarea spiritului 
creativ în școală. 

U-i Teme de reflecţie 

1) Care blocaje sunt mai greu de combătut? 

2) Arătaţi prin ce mijloace puteţi stimula creativitatea la o lecție 
din domeniul dumneavoastră. 

V. Gândirea. Dezvoltarea gândirii în procesul instructiv-educativ 

V.I. Operaţiile gândirii 

Gândirea constă într-o succesiune de operaţii care duc la 
dezvăluirea unor aspecte importante ale realităţii și la rezolvarea 
anumitor probleme. Operaţiile sunt de două feluri: generale şi specifice. 

Operaţiile generale sunt: 

a) Comparaţia: apropierea pe plan mental a unor obiecte sau 
fenomene cu scopul stabilirii de asemănări și deosebiri între ele. (Ca 
să-mi dau seama dacă pasărea din copacul alăturat este o ciocănitoare, 
îmi reamintesc astfel de păsări observate în trecut.) 

b) Analiza: separarea mentală a unor obiecte, fenomene sau 


însușiri, părți, elemente ale lor. (îmi concentrez atenția asupra formei 
picioarelor.) 

c) Sinteza: stabilirea de legături între obiecte, fenomene sau 
diferitele lor părți, elemente sau însușiri. (Constat că picioarele păsării 
din fața mea sunt la fel ca ale ciocănitoarelor, deci este probabil o 
ciocănitoare.) 

d) Abstractizarea este o analiză a esenţialului. (Constat că 
sâmburele mare și dur este o caracteristică a tuturor piersicilor.) 

e) Generalizarea este o operaţie prin care extindem o relație 
stabilită între două obiecte sau fenomene asupra unei întregi categorii. 
(Fierberea apei la 100°, în condiţii obişnuite, este considerată o 
proprietate generală a ei.) Tot de generalizare se vorbeşte și când 
includem un dat particular într-o clasă de obiecte sau fenomene. 

f) Operaţiile specifice caracterizează fiecare domeniu distinct de 
cunoaştere. Ele au fost evidențiate în special de Jean Piaget. Pentru a 
înţelege natura lor, să studiem felul în care decurge soluționarea unei 
probleme simple. 

Să se demonstreze că suma unghiurilor oricărui triunghi este 
egală cu 180°. Demonstrația nu se poate face decât dacă ducem o 
paralelă (DE) la o latură (AB). Se observă că unghiul ABC = BCD, ca 
alterne interne, iar BAC = ACE din același motiv. Toate unghiurile 
triunghiului sunt egale cu unghiurile aflate de aceeași parte a dreptei 
DE, deci sunt egale cu 180°. 

Aşa cum remarca Ed. Goblot, progresul demonstraţiei este 
condiționat de o acțiune reală sau mentală: desenarea dreptei ED. La 
fel, spunea el, se petrec lucrurile şi în algebră, unde intervine 
necesitatea unor artificii de calcul, în fizică, unde e necesară 
imaginarea de instalații experimentale ş.a.m.d. 

g) Este meritul lui J. Piaget de a fi demonstrat că acțiunile 
mentale iau naștere printr-o interiorizare progresivă a unor acţiuni 
reale. Apoi acțiunile mentale se grupează în structuri reversibile 
numite operații mentale specifice unui anume domeniu. De pildă, în 
învăţarea adunării, copilul adună întâi în mod real bile sau bețişoare, 
apoi reușeşte să adune pe plan verbal (spunând: 3 cireşe şi cu 4 cireşe 
fac 7 cireşe), ca în cele din urmă să adune în gând. Operația devine 
reversibilă, fiindcă poate fi făcută în două sensuri: elevul ştie că dacă 3 
+ 4 = 7 şi 7 -4 = 3, dacă 4 x8 şi 8: 2 = 4. 

Trecerea de pe planul real pe planul acţiunilor imaginate și apoi 


formarea unor operaţii reversibile se face treptat, de la acțiuni simple, 
la altele complicate. Pe la vârsta de 11 - 12 ani, are loc interiorizarea 
cea mai complexă: de la participarea la discuţii, controverse reale între 
colegi, la imaginarea unor discuţii, la limbajul interior sub forma unei 
controverse. Această discuţie interioară alcătuiește forma oricărei 
gândiri abstracte şi de nivelul ei depinde și nivelul concluziilor pe care 
le obținem. H. Helmholtz, ilustrul savant, povestea studenților că, după 
ce găsea soluţia la o problemă, își imagina cum ar comenta-o prietenii 
săi (oameni de ştiinţă) şi numai dacă rezista acestei discuţii imaginate, 
el o definitiva şi le trimitea lucrarea. Același lucru se petrece și în 
mintea noastră, chiar dacă nu ne dăm seama. Este forma „concretă” în 
care se desfăşoară gândirea. 

V.2. Înțelegerea a) A gândi înseamnă a judeca, iar a judeca 
înseamnă a afirma sau a nega un raport între obiecte, fenomene sau 
însușirile lor. Judecăţile se emit mai întâi privitor la 

datele furnizate de către experiența directă: se stabilesc astfel 
relații, din ce în ce mai multe relaţii. Acestea se organizează treptat, se 
„cristalizează” în jurul cuvintelor, dând naștere la noţiuni. Noţiunile 
presupun o organizare „semantică” a relaţiilor; se formează relații 
semantice. Ele sunt fie relații depredicaţie, referitoare la caracteristicile 
implicate de concept (că delfinul respiră prin plămâni, are sânge roşu 
etc.) sau relaţii de ordonare, privind raportul noţiunii cu altele (fie de 
subordonare: mamiferele sunt înglobate printre vertebrate; fie de 
supraordonare: câinele, caii sunt mamifere). În felul acesta, noțiunea 
face posibile numeroase judecăți. Ceea ce este important este că 
noțiunea implică o conștiință a deosebirilor între ceea ce este esenţial 
şi ceea ce este secundar. Ea ne permite astfel să stabilim echivalențe 
esenţiale, spre deosebire de percepţie, care sesizează asemănări 
superficiale. De exemplu, percepția ne prezintă delfinul ca fiind un 
pește, pe când cine are noțiunea respectivă știe că este un mamifer. 

Noţiunile formează o uriașă rețea: memoria semantică, cea care 
ne permită să putem dobândi noțiuni noi numai pe baza stabilirii 
câtorva relaţii cu cele dinainte cunoscute. De pildă, dacă cineva nu ştie 
ce este un electromiograf, i se explică legând acest cuvânt de noţiuni 
binecunoscute: aparat electric ce amplifică curenţi electrici care iau 
naștere în mușchi, când aceştia se contractă. 


Ui Temă de reflecţie 

Ce deosebire este între cunoașterea obținută prin perceperea 
unui obiect și cea obținută prin dezvăluirea noțiunii respective? 

b) A înțelege înseamnă a stabili o relaţie importantă între ceva 
necunoscut și ceva dinainte cunoscut. Există o înţelegere nemijlocită, 
bazată pe experienţa anterioară: cuvintele limbii materne, fenomenele 
familiare etc. Înțelegerea mijlocită este aceea care se obține după 
eforturi de gândire (de durată mai scurtă sau mai lungă). Înțelegerea 
se realizează stabilind mai multe raporturi: includerea într-o categorie 
(„acest animal este un dihor”); stabilirea cauzei („gerul îngheaţă apa”) 
sau descifrarea motivului - în cazul conduitei umane („era supărat 
fiindcă a întârziat la serviciu”). 

c) Din punct de vedere al învăţării școlare, ne interesează cum 
decurge înţelegerea unui text amplu şi complex, în special când 
urmărim asimilarea lui. După A. Smirnov, la prima lectură se realizează 
o fragmentare a materialului, o grupare a ideilor după înţelesul lor, 
ceea ce presupune un efort de analiză. La o a doua lectură, se 
desprinde ideea principală din fiecare fragment - ceea ce implică un 
efort de abstractizare. Ideile principale îmbracă forma unor titluri 
desemnând diferite părți din text. Ulterior, ele sunt organizate, 
sistematizate, alcătuind un plan mental similar cu tabla de materii a 
unui text, ceea ce rezultă în urma unui efort de sinteză. Deplina 
înțelegere, cât şi memorarea mai implică stabilirea de corelaţii, 
conexiuni între ideile principale și cunoştinţele bine elucidate din 
memoria semantică. Intervine o generalizare. 

Pe lângă operaţiile generale ale gândirii, intervin şi unele 
specifice. De pildă: a intitula este ca şi cum se lipeşte o etichetă pe un 
obiect - este o acțiune mentală. Dar cel mai important proces este 
discutarea mentală a textului. O nelămurire din text îmi 

sugerează o întrebare. Caut un răspuns (în text sau într-un 
dicționar) sau îmi imaginez unul. Această discuție mentală este 
principalul izvor de înţelegere, fiindcă ea justifică dacă o idee este 
importantă sau nu. 

lată că studierea unui material scris presupune mult mai mult 
decât cunoașterea alfabetului. Fără discuția mentală, materialul se 
memorează mecanic şi nici nu se asimilează temeinic, nici nu poate fi 


utilizat în rezolvarea unei probleme, el rămânând un corp străin 
neîncorporat în memoria semantică. 

f întrebări 

1. Ce deosebiri sunt între operaţiile generale ale gândirii şi cele 
specifice? 

2. Cum se ajunge la formarea unei operaţii specifice? 

3. Ce presupune formarea capacităţii de discuție mentală? 

4. Căutaţi exemple privitoare la moduri diferite de a înţelege. 

5. De ce este dificilă înțelegerea unei cărți de ştiinţă? 

V.3. Cultivarea gândirii prin metodele de învățământ a) 
Educarea gândirii în învățământul tradiţional 

Principala metodă o constituie expunerea profesorului, 
completată cu studiul individual al elevului acasă. Această metodă a 
fost aspru criticată încă de la începutul secolului, susținându-se că ea 
nu favorizează legătura cu practica. În adevăr, deseori absolvenţii au 
impresia că nu există o legătură între viața reală şi ceea ce se predă în 
clasă. De altfel, un școlar care doar a audiat descrierea unui aparat s-ar 
putea să-l descrie foarte bine, dar efectiv să nu-l poată monta, dacă i-l 
dăm dezmembrat. 

Lipsa de legătură cu realitatea vine de la atitudinea elevilor: ei 
asistă pasiv la o expunere pe care ştiu că trebuie să o repete, dar asta e 
altceva decât situația din practică, unde trebuie să sesizăm defecţiuni, 
probleme pe care trebuie singuri să le rezolvăm. E altă „stare de 
pregătire”, altă orientare care ne împiedică să ne amintim cunoştinţe 
audiate cu alt prilej. Apoi, în lecţie se trece, de obicei, de la general la 
particular - invers decât în practică. Și studiul individual se efectuează 
din alt punct de vedere: să ştim să reproducem ceea ce antrenează 
puţin efortul de gândire. 

Cealaltă metodă tradițională, „convorbirea cu întreaga clasă”, 
antrenează mai mult participarea școlarilor, dar elevii sunt „duși de 
mână”, nu știu ce se urmăreşte. Nici nu se pot pune probleme dificile, 
pentru care s-ar cere mult timp de gândire. Așadar, forma clasică a 
învățământului dezvoltă puțin gândirea copiilor (mai mult la orele de 
fixare, de exerciții). 

b) Formarea gândirii în școlile active 

1) La începutul secolului, o serie de filosofi şi pedagogi ca J. 
Dewey, M. Montessori, Ovide Decroly au criticat școala tradițională, în 
special prelegerile școlare. Se deplângea lipsa de interes a elevilor 


pentru şcoală, pasivitatea lor la ore, slaba legătură cu practica, cu viaţa. 
S-au preconizat diverse moduri de organizare a învățământului, 
denumite „școli active”, în care accentul principal cădea pe studiul 
individual efectuat de școlari, renunțându-se, în unele cazuri, la lecţii și 
făcând apel la interesele manifestate de elevi. 

Experiențele (efectuate în primele patru decenii ale secolului) 
au infirmat speranțele iniţiale: absolvenții îşi însușeau prea puţine 
cunoştinţe sau rămâneau la un 

nivel superficial de cunoaștere. Explicația eșecului o constituie 
atât imposibilitatea elevului de a descifra singur texte ştiinţifice, cât şi 
cedarea în faţa intereselor sale. Școala trebuie să creeze noi interese 
pentru știință, pentru viața socială, iar copilului trebuie să-i dezvoltăm 
capacitatea de a înţelege, de a dezbate un text mai complicat (așa cum 
am arătat mai sus). 

2) După cel de-al doilea război mondial, în Occident s-a revenit 
la învățământul pe clase şi lecţii, la planuri și programe precise, dar s-a 
urmărit activizarea modului de predare-învăţare. 

Învățământul în clasă se poate desfăşura în trei forme: 

— Frontală - în care profesorul lucrează cu întreaga clasă, 
simultan; 

— Activităţile pe grupe - când clasa e împărțită în grupe de 4-5 
şcolari, colaborând la realizarea aceleiași teme. 

— Studiul individual - solicitând fiecărui copil să rezolve în clasă 
o anume sarcină (aceeași pentru toți ori doar pentru o parte din colegii 
săi). 

În învățământul tradiţional, forma frontală se utilizează în mod 
aproape exclusiv, în școlile din Occident, dimpotrivă, ea intervine doar 
într-o porțiune din oră sau lipseşte complet. Elevii lucrează singuri sau 
pe grape, sub supravegherea şi cu ajutorul profesorului (care intervine 
uneori cu întrebări sau indicații). 

Activitatea pe grupe sau individuală este axată pe soluționarea 
de probleme. Uneori, tema nu e formulată clar: ei trebuie să găsească 
problema și să o rezolve. Se urmăreşte nu numai dezvoltarea gândirii, 
ci și stimularea creativității. 

Se utilizează şi învățarea prin descoperire, mai ales când elevii 
efectuează lucrări de laborator sau lucrări practice. E vorba, desigur, 


de o descoperire dirijată de profesor sau prin utilizarea unor texte în 
care este vorba de sesizarea unor legi ale naturii sau ale vieţii sociale. 

Discuţiile desfăşurate în activitățile pe grupe favorizează 
dezvoltarea capacităţii de deliberare pe plan mental. În general, se 
creează la elevi o atitudine activă, orientată spre găsirea şi 
soluționarea problemelor - ca şi în practică. Evident, se stimulează 
gândirea şi creativitatea. Totodată, se dezvoltă interese autentice 
pentru știință şi tehnică. 

Expunerea profesorului este folosită mai ales în scop de 
sistematizare şi sinteză sau ea intervine în cazul în care e vorba de un 
conținut narativ-descriptiv uşor de înțeles şi memorat. 

Modul nou, activ, de organizare a învățământului, se dovedește 
superior, dar solicită mult timp. De aceea n-a putut fi aplicat la noi în 
țară, unde programele au fost  supraîncărcate. Odată cu 
descongestionarea lor în cadrul reformei învățământului se va începe 
şi activizarea predării în şcoala românească. 

U-i Temă de reflecţie 

Vă rugăm să ne transmiteţi în scris (maxim patra pagini 
dactilografiate) răspunsurile dumneavoastră la următoarea 
întrebare /problemă: Imaginaţi-vă cum ați organiza trei lecţii în care să 
folosiți sistemul activ de predare-învăţare. 

VI. Aspecte psihologice ale educării motivaţiei școlarilor 

VI. 1. Motivația elevilor a) Motivația constituie ansamblul 
motivelor unei persoane. Motivul este o structură psihică ce provoacă 
orientarea, iniţierea și reglarea acţiunilor în direcţia unui scop mai mult 
sau mai puţin precizat. Motivele constituie cauzele interne ale 
comportamentului. La baza motivaţiei stau cerinţele vitale: trebuințele 
de hrană, căldură, aer curat etc. în afara acestora, există și impulsuri 
ereditare, cum sunt curiozitatea, tendința de manipulare a obiectelor, 
de a modifica, a transforma mediul înconjurător (Charlotte Bühler). 

Trebuinţele conștiente de obiectul lor sunt numite dorințe, iar 
impulsurile ce izvorăsc din ele sunt tendințele (începuturi schițate de 
mişcări care, dacă nu întâlnesc obstacole, se transformă în mișcări). 
Trebuinţele, dorinţele, tendințele sunt puternic influențate de mediu, 
de experienţa socială, diversificându-se foarte mult. Azi simțim nevoia 
unui telefon, a televizorului... din păcate unele sunt dăunătoare 


organismului (dorința de a fuma, nevoia de alcool ș.a.) 

b) Când o dorinţă vizează un model a cărui realizare constituie 
un progres, vorbim de o aspirație. Nivelul de aspirație se referă la 
„așteptările, scopurile ori pretenţiile unei persoane, privind realizarea sa 
viitoare într-o sarcină dată” (E. Hoppe). 

Nivelul de aspirație diferă foarte mult de la o persoană la alta: 
cineva doreşte să devină muncitor într-o uzină, un altul aspiră să 
devină maistru, altcineva doreşte să devină inginer... ş.a.m.d. Nivelul 
de aspirație este în funcție de aptitudinile și de voinţa fiecăruia. Dar şi 
ambianța socială joacă un rol important. O influenţă au şi succesele sau 
insuccesele în școală, în producţie. Succesele duc la creşterea nivelului 
de aspirație, eșecurile la scăderea lui. Școala are menirea să contribuie 
la ridicarea nivelului aspirațiilor elevilor în direcția unor idealuri 
superioare. 

c) Care sunt motivele care-l fac pe copil să vină la şcoală, să 
asculte de profesor, să înveţe? 

O grapă de motive sunt cele extrinseci, când şcolarul nu are un 
interes direct pentru școală, ci urmărește anumite recompense 
morale: 

Dorinţa de afiliere, când elevul merge la şcoală și învață pentru a 
face plăcere părinţilor. Uneori şi pentru a corespunde cerințelor 
învățătorului pe care-l stimează. Mai intervine și dorința de a fi 
împreună cu unii copii din cartier. 

Tendinţele normative: obişnuința de a se supune regulilor, 
cerințelor categorice ale părinţilor şi ale societății în genere. 

Teama de consecinţele neascultării, ale rămânerii fără o diplomă, 
mai prejos decât ceilalți. 

Ambiţia, dorința de a-i întrece pe alţii, de a fi în frunte. Aceasta 
poate avea efecte negative: rivalitatea și chiar ostilitatea din partea 
unor colegi. 

Alte motive sunt intrinseci, atunci când învățătura, dobândirea 
de cunoştinţe îl interesează în mod direct pe școlar: 

Curiozitatea: dorinţa de a afla cât mai multe, care are la bază un 
impuls nativ sau menținerea lui trează. Se manifestă în funcție de 
măiestria profesorilor. 

Aspirația spre competență, dorința de a deveni un bun 


profesionist (mecanic, inginer, medic ş.a.). În acest caz, se canalizează 
spre disciplinele având legătură cu profesia admirată. 

Profesorul trebuie să utilizeze toate motivele, dar trebuie să 
cultive prin toate mijloacele motivaţia intrinsecă, interesul pentru 
cultură, pentru cunoaștere, pentru frumos. O asemenea motivație 
presupune formarea unor trainice sentimente superioare. 

VI.2. Stările afective. Formarea sentimentelor a) Stările afective 
sunt trăiri ce exprimă gradul de concordanţă sau neconcordanţă dintre 
un obiect sau o situație și tendinţele noastre. (Termenul „obiect” e luat 
în sens larg - „ceea ce cunoaștem” - el poate fi și fiinţă și lucru.) Ele 
sunt indisolubil legate de trebuințele, tendinţele, dorinţele noastre şi 
oglindesc relaţiile lor cu situația prezentă și cu rezultatele conduitei 
noastre, conduită pe care o reglează în mare măsură. Când un obiect e 
în concordanţă cu tendinţele prezente, ne apare plăcut, şi invers, 
contrazicerea impulsurilor îl face neplăcut. 

Stările afective sunt statice când, deşi duc la unele reacții 
prompte, nu inițiază o activitate susținută. Așa sunt: agreabilul și 
dezagreabilul care însoțesc toate percepțiile noastre; dispozițiile, stări 
destul de durabile, dar difuze (suntem indispuși o zi întreagă); emoțiile 
- stări afective de scurtă durată, care exprimă un specific al relaţiilor 
noastre cu un obiect sau o situaţie (frica, bucuria, regretul, simpatia, 
rușinea, nehotărârea etc). 

Stările afective dinamice sunt motive principale ale activităţii 
noastre, dinamizându-ne luni și ani de zile: sentimentele și pasiunile. 
Diferenţa dintre ele este mai mult de intensitate - pasiunile sunt mai 
puternice, tiranice, acaparatoare. 

Sentimentele pot fi inferioare când urmăresc interese personale 
(fără a fi condamnabile din punct de vedere moral: nu e dăunător să 
lupți ani de zile pentru a-ți construi o casă) sau superioare, care conțin 
aspirații valoroase pe plan social. E vorba de sentimentele morale, 
intelectuale și estetice. 

b) Sentimentele dirijează, în mare măsură, conduita, fiind 
principalul factor motivațional. Ele organizează impulsurile, dorințele, 
influențează mereu atitudinile şi interesele noastre, în funcție de 
situație. Ele sunt surse ale diferitelor emoţii care apar în variate 
situaţii. Sentimentele sunt transsituaționale, acționând şi în absenţa 
fiinţei iubite sau a dușmanului detestat. În fine, sentimentele sunt 
puternic influențate de mediul social, de familie şi de ambianța școlară. 


Este o obligaţie a profesorilor de a contribui la apariția și dezvoltarea 
sentimentelor superioare, valoroase din punct de vedere social. 

c) Dezvoltarea sentimentelor 

1) Un prim factor al dezvoltării optime a afectivității este 
existența unor obstacole în calea tendinţelor negative ce apar spontan 
în primii ani. E nevoie de o anumită tensiune pentru structurarea, 
complicarea vieții afective. Familiile ce își răsfață excesiv copiii 
constată cu tristețe absenţa unor sentimente pozitive, chiar în ceea ce 
priveşte părinții! 

2) Imitaţia atitudinilor și a emoţiilor are de asemenea un rol 
important. Copilul îi imită cu uşurinţă pe adulți. Repetarea emoţiilor 
favorizează instalarea unei atitudini perene. 

3) Transferul afectiv. Când un obiect A cauzează o stare durabilă, 
ea se răsfrânge („se transferă”) şi asupra altor obiecte B sau C, dacă 
acestea se asociază frecvent cu obiectul A. Dacă o persoană ne inspiră 
o afecțiune puternică, încep să ne impresioneze pozitiv şi câinele cu 
care se plimbă, casa în care locuiește, rudele ce o însoțesc adesea etc. 

4) Fenomenul a fost demonstrat şi de J. Watson, care a arătat 
cum un iepuraș care îi plăcea unui copil mic a început să-l sperie, 
fiindcă prezența lui era însoţită de un țipăt de groază. Frica s-a 
transferat de la țipăt la iepuraş. 

5) Compoziţia sentimentelor (Theodule Ribot) e un fenomen 
prin care mai multe stări afective produse de un același obiect tind să 
se combine dând naștere unui sentiment complex. Astfel, casa în care 
cineva a locuit în copilărie mulți ani şi unde a trăit numeroase emoții, 
şi pozitive şi întristătoare, ajunge să fie îndrăgită, să-i inspire, după ani, 
înduioşare, nostalgie. 

O formă particulară de combinare afectivă este autonomia 
funcţională (descrisă de S. Allport): „ceea ce era mijloc în vederea unui 
scop devine un scop în sine”. De exemplu, banii pe care un tânăr îi 
adună pentru diferite nevoi: lemne, haine etc. ajung, treptat, un scop în 
sine. Tânărul devine zgârcit şi se privează de haine noi, hrană variată 
etc. 

6) Fenomenele descrise nu clarifică pe deplin fenomenul 
structurării afective, dar ne atrag atenţia că formarea unui sentiment 
este un proces de durată şi este un proces asociativ, având slabă 


legătură cu dezvoltarea intelectuală. Progresul afectiv se realizează în 
cursul experienţei reale și al contactului cu cei din jur. De aceea, viața 
de familie este principala sursă a sentimentelor ce animă o persoană. 
Desigur că şi viața şcolară, ambianța, profesorii pot influența, de-a 
lungul anilor, evoluția sentimentelor, a motivaţiei. 

VI.3. Formarea motivaţiei în contextul vieţii școlare a) Una din 
sarcinile educative cele mai importante este dezvoltarea la elevi a 
sentimentului comuniunii sociale (A. Adler), adică a dispoziției spre 
colaborare, întrajutorare, al solidarității sociale, simțământ esenţial 
într-o societate democratică. Învățământul nostru, aproape exclusiv 
frontal, nu înlesnește colaborarea (ba chiar o interzice). Activităţile 
didactice pe grupe, de care am amintit, favorizează însă „colaborarea şi 
solidaritatea, prieteniile, lucru constatat într-un experiment efectuat la 
un liceu din lași, timp de doi ani (Cosmovici, A., 1984). 

Apropierea dintre copii, solidaritatea, mai sunt favorizate şi de 
activitățile din afara clasei și extrașcolare în care, prin natura lor, sunt 
necesare diviziunea muncii şi colaborarea. Așa sunt serbările școlare 
(montarea unei piese de teatru îi atrage mult pe copii), excursiile în 
care elevii își împart sarcinile, întrecerile sportive şi chiar unele 
activități de muncă voluntară (până şi în SUA preşedintele face apel la 
cetățeni să se ocupe de înfrumusețarea orașului). Bineînţeles că toate 
acestea au rezultate educative numai dacă sunt bine organizate şi duc 
la succese vădite, numai atunci se produc fenomene favorabile de 
transfer și compoziție efectivă. 

b) Recompensa meritată este un factor deosebit de stimulator: 
satisfacția succesului se transferă treptat asupra obiectului de 
învățământ respectiv, care începe să-l atragă pe copil. După cum 
insuccesul are efect contrar, materia devenind „plictisitoare”. 

c) Ceea ce nu înseamnă să coborâm pretențiile, pentru ca 
oricine să aibă succes: exigența ridicată e foarte importantă. Greşesc 
acei profesori care socotesc binefăcătoare indulgența. Mai întâi că fără 
eforturi serioase elevii nu progresează intelectual. În al doilea rând, 
fiindcă un succes obținut fără efort nu provoacă adevărate satisfacţii. 
Dificultatea unei munci depinde de felul în care e privită. Mark Twain 
observa că a înregistra hârtii într-un registru este o muncă obositoare, 
dar să urci un munte cu un sac de 20 kg în spinare este o plăcută 


distracție! 

d) Și expunerile profesorilor pot avea un rol în cristalizarea unor 
sentimente cum este patriotismul. Dar o povestire nu are influență 
decât dacă, prin ton și atitudine, se vădeşte că profesorul este 
impresionat; atunci se produce o contagiune afectivă și elevii trăiesc 
emoții care treptat contribuie la nașterea unui sentiment complex. 

De asemenea, interesul pe care profesorul îl arată disciplinei pe 
care o predă se transmite școlarilor. Dimpotrivă, când profesoral își 
face datoria formal, fără participare sufletească, copiii, cu atât mai 
mult, nu vor da importanţă disciplinei respective - ea devenind 
plictisitoare. 

e) Cu acestea am amintit de factorul esenţial al educării 
sentimentelor superioare: personalitatea profesorului. El trebuie să 
devină un model admirat şi respectat de elevii care îl vor imita cu 
sârguință. 

Întrebări 

1) în ce fel poate contribui școala la ridicarea nivelului de 
aspirație al copiilor? 

2) Cunoscând fenomenul de transfer afectiv, care dintre formele 
de motivare ale elevilor are efectele cele mai puţin pozitive? 

3) Există relații între transferai afectiv și autonomia 
funcțională? 

4) Ce fenomene intervin în activitățile pe grape, făcând să se 
înfiripe sentimente superioare? 

5) Ce trebuie să urmărească profesorul pentru a asigura 
cristalizarea de sentimente superioare la școlari? 

IB Temă de rezolvat 

Vă rugăm să ne transmiteți în scris (maxim patru pagini 
dactilografiate) răspunsurile dumneavoastră la următoarea 
întrebare /problemă: 

Redactaţi un referat de 5 pagini în care să arătați cum veți 
organiza un șir de lecţii și activități pentru a asigura o dezvoltare a 
gândirii independente a elevilor, cât și cristalizarea de motivații 
superioare. 

Schemă recapitulativă 

I. Esenâajnvăţării”... „- c’: fi 


Învăţarea: spontană (socială) şi sistematică (şcolară). 

— IP. Pavlov - învățarea ca o succesiune de reflexe 
condiționate. 

— E. Thorndike: învăţarea ca substituire de reacţii. 

]. Piaget: formarea gândirii = interiorizarea unor acțiuni reale. 

— J. Bruner: nu memorare pasivă, ci să-l facem pe elev să 
gândească. 

R. Gagne: specificul învățării umane - în înțelegerea 
conceptelor, rezolvarea problemelor. 

II. Percepția și atenţia 

Definiţia percepţiei 

— Intervin în percepţie: reprezentările, gândirea, atitudinile. 

Percepția e legată de atenţie și e favorizată de: 

a) noutate; b) intensitatea stimulilor; c) mişcare; d) interes. 

Deficiențe în percepția copiilor: sărăcia ei şi dificultăți în 
distingerea esenţialului 

Remedii: 

— Să le îmbogățim experiența perceptivă; 

— Desenul schematic; 

— Variația materialului intuitiv. Rolul cuvântului: 

— Orientarea preliminară; 

— Demonstrația; 

— Observațiile independente. 

III. Memoria 

Definiţie 

— Există memoria imaginilor, ideilor, sentimentelor, mișcărilor. 

— Deprinderi, priceperi şi cunoștințe. 

Fixarea cu ajutorul asociaţiilor 

— Rolul contiguităţii şi al asemănării. 

— Legea interesului. 

— Repetiția asociaţiilor nu explică decât memoria involuntară. 

— Sistemul semantic stă la baza memoriei superioare, logice. 

— O cunoştinţă poate fi reamintită prin: sonoritatea cuvântului, 
prin imagine, prin înţeles logic și-datorită unei stări afective. 

Condiţiile unor memorări optime 

— Motivația - scopul învăţării. 

— Înțelegerea materialului. 

— Voința. 

— Cunoaşterea rezultatelor. 

— Repetiţia: să fie activă: rolul pauzelor, al fragmentării şi al 
încercărilor de reproducere. 

— Rolul pozitiv al transferului. 

3 EV. Creativitatea şi cultivarșa. ei în cpafa - ** r-i - s. 

Definiţie 

— Un anume nivel de creativitate e prezent la orice om. 

Factorii creativităţii: 

a) imaginația: 

— Fluiditate; 

— Plasticitate; 

— Originalitate. 

b) rolul eredității; c) cunoştinţele; d) inteligenţa - cotele mari de 
creativitate presupun și o inteligenţă cel puţin mijlocie; e) motivaţie și 
voinţă; f) rolul societăţii: cerințele sociale, stadiul dezvoltării științei, 
tehnicii; profesorii. 

Blocajele creativităţii: 

a) Blocaje sociale: conformismul, neîncrederea în fantezie; b) 
Blocaje metodologice: rigiditatea algoritmilor, critica prematură; c) 
Blocaje emotive. 

Dezvoltarea creativității a) Metode pentru stimularea 
creativități: brainstormingul şi sinectica. 

b) Cultivarea creativităţii în învățământ: 

1) Stimularea creativității ca obiectiv educațional. 

2) Promovarea culturii generale. 

3) Profesorul în relaţii prietenoase cu elevii. 

4) Mijloace nespecifice: compuneri + multe întrebări. 

5) Metode specifice: 

— Găsirea și soluționarea problemelor; 

— Metodele active (observaţii independente). 

6) Activităţi în afara clasei şi extraşcolare. 

7) Confruntarea cu părinţii hiperprotectori. 

lauriiiu. I) i/Mille în „i iMmiii în piocisujjn-tructiv-educativ 

Operaţiile gândirii Definiţia gândirii 

Operaţiile generale: comparaţia, analiza, sinteza, abstractizarea 
şi generalizarea. Operaţiile specifice: caracterizând fiecare domeniu. 

— Ed. Goblot: progresul demonstraţiei prin acțiuni (reale sau 


imaginate). 

— J. Piaget: operaţiile mentale provin din interiorizarea treptată 
a unor acțiuni reale specifice. 

— Ultima interiorizare: acea a discuţiilor reale între diferite 
persoane; devine forma oricărui act de gândire abstractă. 

Înțelegerea a) Prin judecăţi se stabilesc relaţii. 

— Organizarea semantică a relaţiilor duce la noţiuni. 

— Noţiunea: posibilitatea de judecăţi: stabileşte echivalenţe 
esențiale. 

b) A înțelege - stabilirea de relații importante: de la obiect la 
specie, cauzală; stabilirea motivului. 

c) înțelegerea unui text complex: fragmentare, intitulare plan, 
corelaţii. 

— Implică operaţii generale și specifice, mai ales o discuţie 
mentală a textului. 

Cultivarea gândirii prin metodele de învățământ a) Educarea 
gândirii în învățământul tradițional 

— Dezavantajele expunerii: atitudine pasivă a elevilor, lipsa de 
legătură cu situaţia din practică (găsirea și soluționarea de probleme). 

— Insuficiența convorbirii frontale. 

b) Formarea gândirii în şcolile active 

1) Critica şcolii tradiţionale: nu interesează elevii care sunt 
pasivi. 

— Școlile active: studiu individual, fără lecţii, apel la interese. 

— Eşecul lor: trebuie create interese, copilul să învețe cum se 
studiază un text. 

2) Revenirea la cadrul lecţiei, dar în discutarea ei pe grupe sau 
studiu individual în clasă. 

— Axarea activității pe găsirea şi soluționarea de probleme. 

— Dezvoltarea capacității de discuție mentală în activitățile pe 
grupe. 

— Metodele presupun descongestionarea programelor. 

I. Aspecte psihologice ale educării înothuțiui școlarilor 

Motivația elevilor a) Definiția motivului 

— Trebuinţe, dorințe, tendințe. b) Nivelul de aspirație 

— Influențarea lui de mediul social, succese și insuccese. 

c) Motivele şcolarilor extrinseci: 


— Dorinţa de afiliere; 

— Tendinţe normative; 

— Teama; 

— Ambiţia. intrinseci: 

— Curiozitatea; 

— Aspiraţia spre competenţă. 

Stările afective. Formarea sentimentelor a) Definiţia: Legătura cu 
trebuinţele, tendinţele noastre. Stări afective: 

— Statice: agreabilul, dispoziţiile, emoțiile; - dinamice: 
sentimentele şi pasiunile. 

b) Sentimentele dirijează conduita. Influențează atitudinile, 
emoțiile, interesele. Puternic determinate de mediul social. 

c) Dezvoltarea sentimentelor 

1) Existenţa unor obstacole. 

2) Imitaţia. 

3) Transferul afectiv. 

4) Compoziţia sentimentelor și autonomia funcțională. 

5) Dezvoltarea sentimentelor e un proces asociativ, având loc 
treptat în cadrul experienţei reale. 

1 Formarea motivaţiei în contextul vieţii școlare a) Formarea 
sentimentului comuniunii sociale în cadrul activităţilor pe grupe și în 
cele din afara clasei și extraşcolare. 

b) Recompensa meritată. 

c) Exigenţa ridicată. 

d) Expunerile dinamizatoare. 

e) Modelul personalităţii profesorului. 

PERSONALITATEA ELEVULUI 

Autori: conf. dr. Ion DAFINOIU asist. Bogdan BĂLAN 

Scopul unităţii de curs: 

Însuşirea noţiunilor ştiinţifice necesare descrierii personalităţii 
elevilor; fundamentarea psihologică a abordării educative diferenţiate 
a elevilor în funcție de personalitatea acestora. 

Obiective operaționale: 

După ce vor studia această unitate, cursanțţii vor putea să: 

utilizeze în mod adecvat termenii ce se referă la trăsăturile 
aparținând principalelor subsisteme ale personalității: temperament, 
caracter, aptitudini; identifice comportamentele semnificative utile 
pentru descrierea personalității elevilor; utilizeze în mod 
corespunzător metodele necesare (pedepse, recompense etc.) pentru 
modelarea personalităţii elevilor; valorifice la maximum resursele 
elevilor în cadrul unei abordări psihopedagogice diferenţiate bazate pe 
o bună cunoaștere a personalităţii elevilor. 

— Sugerăm cursanților să aibă la îndemână foi albe, pe care vor 
răspunde facultativ la întrebările sau temele de reflecţie evidenţiate în 
text și vor da răspuns obligatoriu la temele de rezolvat, marcate cu 
caractere speciale. 

I. Conceptul de personalitate 

Termenii de persoană și personalitate sunt atât de utilizați în 
limbajul cotidian, încât fiecare are sentimentul întrebuințării lor 
corecte în cele mai diverse situații. În schimb, utilizarea lor ca termeni 


ai ştiinţei psihologice pune atâtea probleme încât, parafrazându-l pe P. 
Fraisse, am putea spune că istoria psihologiei se confundă (între 
anumite limite) cu istoria răspunsurilor la întrebarea „Ce este 
personalitatea?”. Răspunsurile au fost, uneori, atât de diferite încât ne 
putem, pe drept cuvânt, întreba dacă toţi autorii respectivi vorbeau 
despre același lucru. Se impune mai întâi să deosebim persoana de 
personalitate. Termenul de persojnă desemnează individul umăl 
TolăcretTTerionăââtătea, dimpotrivă, este o construcție” teoretică 
elaboră ETcte psieoiogie în scopul înțelegerii şi explicării - la nivelul 
teoriei științifice - modalității de fiinţare și funcționare ce 
caracterizează organismul psihofiziologic pe care îl numim persoană 
umană. 

Această primă precizare ne permite să diferențiem între 
conotaţia științifică a termenului personalitate - categorie, construcție 
teoretică - şi sensul comun al acestuia, ca însușire sau calitate pe care 
cineva o poate avea sau nu. 

O privire generală asupra mai multor definiții date 
personalităţii evidențiază câteva caracteristici ale acesteia (Perron, R., 
1985): 

—  Globalitatea: personalitatea cuiva este constituită din 
ansamblul de caracteristici care permite descrierea acestei persoane, 
identificarea ei printre ceilalți. Orice construcție teoretică validă 
referitoare la personalitate trebuie să permită, prin operaţionalizarea 
conceptelor sale, descrierea conduitelor şi aspectelor psihofizice care 
fac din orice ființă umană un exemplar unic; 

— Coerenţa: majoritatea teoriilor postulează ideea existenţei 
unei anume organizări și  interdependențe ale elementelor 
componente ale personalității. Când în comportamentul cuiva apar 
acte neobișnuite, ele surprind, deoarece contravin acestui principiu; 
încercând să explicăm, să înțelegem acțiunile curajoase ale unei 
persoane timide, nu facem altceva decât să reducem incoerenţa inițială 
utilizând modele propuse de o anume teorie a personalităţii. 
Postulatul coerenţei este indispensabil studiului structurilor de 
personalitate și al dezvoltării lor; personalitatea nu este un ansamblu 
de elemente juxtapuse, ci un sistem funcțional format din elemente 
interdependente. De aici rezulta o a treia caracteristică: 

— Permanenţa (stabilitatea) temporală; dacă personalitatea 
este un i funcțional, în virtutea coerenţei sale, ace-ta generează legi de 


organizare; a căror acțiune este permanentă. Deşi o persoană se 
transformă, se dezvoltă, ea îşi păstrează identitatea sa psihică. Ființa 
umană are conștiința existenței sale, sentimentul continuității și 
identității personale, în ciuda transformărilor pe care le suferă de-a 
lungul întregii sale vieţi. Aceste trei caracteristici, globalitate, coerență 
şi permanență evidențiază faptul că personalitatea este o structură. 
Una din definițiile ce evidenţiază cel mai bine aceste caracteristici este 
cea dată de ti. Ăliport) „Personalitatea este organizarea 
dinamică-]n-cadrul-individului a acelor sisteme jjsiho-fkicecare dele 
Thunăgândireași-comportamentul său caracteristic - Deşi faptele de 
conduită ale unei persoane prezintă o anume variabilitate situațională, 
pe termen lung, observația 

ne furnizează un cadru relativ stabil, unitar, de aşteptare și 
interpretare, relevând anumite invariante. 

Trăsătura psihică este conceptul ce evidențiază aceste însușiri 
sau particularităţi relativ stabile ale unei persoane sau ale unui proces 
psihic. În plan comportamental, o trăsătură este indicată de 
predispoziția de răspundelqcela-ei - Ag-varieţate de stimuli. De 
exemplu, timiditatea este un mod relativ stabil de comportare marcat 
de stângăcie, hiperemotivitate, mobilizare energetică exagerată etc. 
Trăsăturile sunt în primul rând noţiuni descriptive, dar ele dobândesc în 
practică şi o valoare explicativă (uneori se ajunge la o explicaţie 
tautologică: cineva este hiperemotiv pentru că este timid şi este timid 
pentru că este hiperemotiv). 

La un nivel superior de generalizare se întâlnesc tipurile - ca 
structuri sau configurații specifice formate din mai multe trăsături 
(introvertit, extravertit, ciclotimie etc). 

Trebuie să subliniem, totuşi, că analize foarte fine ale unor 
comportamente variate care aparent evidențiază aceeași trăsătură nu 
au condus la rezultate convingătoare. 

W. Mischel explică aceste neregularități considerând că 
trăsăturile sunt prototipuri, adică nu descriu decât proprietăți tipice 
sau frecvente în anumite situaţii. Astfel, oamenii atribuie o trăsătură 
dacă această trăsătură apare în câteva situații frecvente, chiar dacă 
acestea nu sunt generale. Cineva poate fi calificat ca fiind coleric dacă a 
fost văzut cuprins de mânie într-o situație remarcabilă, chiar dacă 


aceasta nu este o constantă a comportamentului său. Apoi, putem 
observa că aceeași trăsătură are în vedere comportamente care se 
manifestă în situații foarte diferite: de exemplu, a-ţi fi frică de eşec, de 
boală sau de cutremur nu reflectă în mod necesar aceeași componentă 
a personalităţii. 

Cercetări experimentale au demonstrat că atribuirea unor 
trăsături se face şi în funcție de motivaţia, care condiţionează 
manifestările comportamentale, și că, în general, ultima impresie 
contează. Dar întâlnim şi situaţii în care prima impresie (expresia unor 
stereotipuri evaluative) se transformă într-o grilă rigidă de observare 
şi interpretare a tuturor comportamentelor ulterioare ale cuiva. 

Pentru a înțelege aceste inconsecvențe în aprecierea 
personalităţii celuilalt sau a propriei persoane, trebuie să avem în 
vedere şi complexitatea situaţiilor ce relevă în aparență aceeași 
trăsătură, precum și libertatea de decizie comportamentală pe care 
situaţiile o permit. În situaţii simple, obişnuite, toți putem fi calmi; 
când însă determinanții situaţionali sunt foarte puternici, aceştia 
declanșează emoţii atât la persoanele puțin anxioase, cât și la cele 
colerice: tuturor ne este frică de război şi de boală. Totuși, aceste 
situații extreme vor declanșa emoţii și mai puternice, uneori 
incontro-labile, la persoanele nevrotice. 

Nevoia de explicaţie și predicție i-a făcut pe diverși cercetători 
să caute indici constanţi și ușor observabili asociați unor manifestări 
de ordin psihologic. Astfel au apărut o serie de tipologii constituţionale, 
bazate pe parametrii constituţiei fizice, corporale. Una dintre cele mai 
cunoscute tipologii este cea propusă de E. Kretschmer, care descrie 
următoarele tipuri: 

a) tipul picnic - statură mijlocie, exces ponderal, față plină, 
mâini şi picioare scurte, abdomen și torace bine dezvoltate - căruia îi 
sunt asociate următoarele trăsături psihice, grupate într-un profil 
numit ciclotimie: vioiciune, mobilitate, optimism, umor, spontaneitate, 
sociabilitate, dar şi superficialitate în relaţiile sociale, înclinaţie către 
concesii şi compromisuri, spirit mai practic etc. 

b) tipul astenic - cu corpul slab, alungit, mâini și picioare lungi 
şi subțiri - căruia i se asociază un profil psihologic numit schizotimic: 
înclinație spre abstractizare, interiorizare, sensibilitate, meticulozitate 


dusă uneori până la pedanterie, un simţ acut al onoarei, manifestări de 
ambiţie ascunzând adesea un complex de inferioritate etc.; c) tipul 
atletic - tipul cu o dezvoltare fizică și psihică echilibrată. 

Aceste asocieri statistice (care nu implică în mod necesar o 
relație cauzală) între caracteristicile fizice și psihice s-au dovedit a fi 
semnificative pentru cazurile patologice, mai degrabă decât pentru 
personalitatea normală. 

Abordând personalitatea umană dintr-o perspectivă 
structuralist-sistemică, G. Allport apreciază că la fiecare individ se pot 
descoperi 2 - 3 trăsături cardinale care domină şi controlează celelalte 
trăsături. Urmează apoi un grup de trăsături principale (10 - 15), 
caracteristice, relativ uşor de identificat și, în sfârşit, sute și mii de 
trăsături secundare care sunt mai slab exprimate și, de aceea, mai greu 
de identificat ori chiar contestate de cei cărora le sunt atribuite. 

Prin urmare, personalitatea nu este o simplă sumă de trăsături, 
ci o structură organizată ierarhic. De aceea, pentru a face o predicție 
valabilă, important este să surprindem configuraţia, structura și 
trăsătura (trăsăturile) pivot, cele care controlează și orientează 
întregul sistem de personalitate. 

(IVojiuneajdelfacțor) a fost introdusă în psihologie odată cu 
utilizarea, în prelucrarea performanţelor comportamentale, a analizei 
factoriale. Aplicând această metodă unor performanţe exprimate 
numeric (rezultate la teste, note etc), se poate ajunge la obţinerea unor 
factori specifici, de grup sau comuni. De exemplu, dacă notele obţinute 
de elevi la matematică se corelează semnificativ cu cele de la fizică, 
spunem că aceste performanțe sunt explicate prin existența unui 
factor comun, în cazul nostru, un mod de raționament tipic. În baza 
acestei constatări, putem anticipa că un elev bun la matematică va 
avea note bune şi la fizică. În vârfulpiramidei factorilor se află factorul 
general (g) identificat de mulți autori cu inteligența. 

Cele două modeleue Tdescriere a personalității, a trăsăturilor și 
factorilor, deşi diferite din punct de vedere al informațiilor de plecare, 
se aseamănă-prir Tfaptul că ambele încearcă să reducă diversitatea 
inițială a datelor (date de observaţie sau evaluări psihometrice) la un 
număr redus de dimensiuni - trăsături sau factori. 

În baza acestei asemănări, de foarte multe ori termenii de 
trăsătură și factor de personalitate sunt utilizați ca sinonime. 

Există un slab consens cu privire la numărul de factori de 


personalitate identificaţi, la cea mai bună organizare a lor sau la cele 
mai bune denumiri. Sistemele de trăsături (factori) propuse de diverşi 
autori variază în conținut şi complexitate. Cele mai multe sisteme 
conțin o variabilă în relație cu anxietatea sau stabilitatea 
emoțională/tendința nevrotică; multe conţin variabile referitoare la 
nivelul energetic sau al activităţilor. Dominanţa și sociabilitatea sunt 
de asemenea prezente. Unele din aceste trăsături vor fi prezentate în 
secțiunea referitoare la caracter. 

Pentru a orienta studiul personalităţii elevului, cunoașterea și 
aprecierea corectă a acestuia din perspectiva procesului 
instructiv-educativ, prezentăm acum cele mai importante trăsături şi 
calități formale, dinamico-energetice (temperamentul), de conţinut, 
socio-morale și axiologice (caracterul) şi aspecte instrumentale, 
performanţiale ale personalității (aptitudinile). 

'13 Temă de rezolvat 

1. Daţi exemple de propoziţii și expresii în care termenul de 
personalitate este utilizat cu sensul său comun. Comentaţi aceste 
expresii din perspectiva definiției ştiinţifice a personalității. 

2. Descrieţi în câteva cuvinte o persoană cunoscută; stabiliți ce 
tip constituțional are persoana respectivă şi verificați dacă relațiile 
dintre tipul constituțional şi caracteristicile psihologice propuse de E. 
Kretschmer se verifică. 

3. Alcătuiţi o listă de zece adjective ce descriu trăsături de 
personalitate; împărțiți clasa de elevi în două grupuri; primului grup îi 
cereți să completeze descrierea unei persoane ipotetice care este 
„inteligentă şi caldă” cu încă cinci adjective care cred ei că i se 
potrivesc din lista pe care aţi alcătuit-o. Celălalt grup va avea o sarcină 
asemănătoare, cu excepţia faptului că în loc de „caldă” veți utiliza 
adjectivul „rece”. 

4. Comparaţi rezultatele obţinute. Ce concluzie se impune? 

5. Ce deosebiri și asemănări există între trăsături şi factori? 

II. Temperamentul 

Cele mai accesibile, ușor de observat și identificat, trăsături de 
personalitate sunt cele temperamentale. Ele se referă la nivelul 
energetic al acţiunii, modul de descărcare a energiei și la dinamica 
acțiunii. De aceea, încercând să descriem pe cineva, vom putea utiliza, 


fără teama de a greși prea mult, adjective precum: energic, exploziv, 
rezistent, expansiv, rapid, lent și antonimele lor. 

În mod obişnuit, temperamentul se referă la dimensiunea 
energetico-dinamică a personalităţii şi se exprimă atât în particularități 
ale activităţii intelectuale şi afectivității, cât și în comportamentul 
exterior (motricitate şi, mai ales, vorbire). 

Strânsa legătură a acestui grup de însuşiri cu aspectele biologice 
ale persoanei, în special legătura cu sistemul nervos și cel endocrin, a 
fost observată de foarte multă vreme și întrunește, în general, acordul 
majorității cercetătorilor. 

Prima clasificare a temperamentelor care, cu o serie de 
îmbunătăţiri, a rezistat până în zilele noastre este cea propusă de 
cunoscuții medici ai antichităţii, Hipocrate (400 î.e.n.) şi Galen (150 
e.n.). Aceștia, în concordanţă cu filosofia epocii care considera că 
întreaga natură este compusă din patru elemente fundamentale - aer, 
pământ, foc şi apă - au afirmat că în corpul omenesc amestecul 
„umorilor” (hormones) ce reprezintă aceste elemente determină 
temperamentul. În funcție de dominanta uneia din cele patru „umori” 
(sânge, bilă neagră, bilă galbenă, flegmă), temperamentul poate fi: 
sangvin, melancolic, coleric, flegmatic. 

Deși această explicaţie era oarecum naivă, trebuie să remarcăm 
intuirea determinismului endocrin al însușirilor temperamentale, 
precum şi a ideii (adoptată de filosofia modernă) că macrocosmosul se 
reflectă în microcosmos. 

După aproape două milenii, Pavlov propune o explicaţie 
ştiinţifică a tipurilor de temperament în care caracteristicile activității 
nervoase superioare şi raporturile dintre ele sunt noţiunile 
fundamentale. Însuşirile sistemului nervos sunt: forța sau energia - 
dependentă de metabolismul celulei nervoase - se exprimă prin 
rezistența la solicitări a sistemului nervos; mobilitatea - dependentă 
de viteza cu care se consumă și regenerează substanţele funcționale 
constitutive ale neuronului - se manifestă prin 

ușurința cu care se înlocuiesc procesele nervoase de bază 
(observabilă, de exemplu, atunci când se doreşte modificarea unor 
deprinderi); echilibrul existent între excitație și inhibiție, dezechilibrul 
avantajând, de regulă, excitaţia. 


Astfel, baza fiziologică a temperamentelor este constituită de 
cele patru tipuri de sistem nervos ce rezultă din combinarea acestor 
trei însușiri fundamentale: tipul puternic neechilibrat, excitabil, se 
corelează cu temperamentul coleric, cel puternic echilibrat, mobil, se 
exprimă în temperamentul sangvinic, tipul puternic echilibrat, inert, în 
temperamentul flegmatic, tipul slab (luat global) fiind pus la baza 
temperamentului melancolic. 

Totuşi, nu trebuie să punem semnul egalităţii între tipurile 
temperamentale și tipurile de sistem nervos. Acestea din urmă rămân, 
de-a lungul vieţii, neschimbate, în tinâp-ce-teinpeâa Hiefittrise 
construiește în cadrul interacțiunii individului cu mediul fizic şi 
sociocultural, suportând în același timp și influenţele celorlalte 
subsisteme ale personalităţii. De aceea am putea spune că 
temperamentul jşste expresia manifestării particulare în plan psihic şi 
comportamental  câtipurilor de activitate  nervgasăjuperioa7 
ââmânifestăfe în*dâată de o serie de factori socioculturali și 
psihologici. 

Cum arată cele patru tipuri clasice de temperament? 

a) Colericul este o persoană emotivă, irascibilă, oscilează între 
entuziasm şi decepţie, cu tendință de exagerare în tot ceea ce face; 
foarte expresivă, ușor „de citit”, gândurile și emoţiile i se succed cu 
repeziciune. 

b) Sangvinicul se caracterizează prin ritmicitate și echilibru. 
Persoanele cu acest temperament au în general o bună dispoziţie, se 
adaptează uşor şi economic. Uneori marea lor mobilitate se apropie de 
nestatornicie, periclitând persistenţa în acțiuni și relații. 

c) Flegmaticul este o persoană imperturbabilă, inexpresivă şi 
lentă, calmă. Puțin comunicativă, greu adaptabilă, poate obţine 
performanţe deosebite în muncile de lungă durată. 

d) Melancolicul este la fel de lent şi inexpresiv ca și flegmaticul, 
dar îi lipsesc forța şi vigoarea acestuia; emotiv şi sensibil, are o viață 
interioară agitată datorită unor exagerate exigenţe față de sine și unei 
încrederi reduse în forțele proprii. 

Cu o bază ştiinţifică incontestabilă, teoria lui Pa vio v este, 
totuși, mai puţin utilă educatorilor care nu dispun de mijloacele 
necesare pentru identificarea tipurilor de sistem nervos. De aceea 
prezentăm în continuare tipurile temperamentale după școala 
caracterologică franceză (Le Senne, G. Berger etc). Pentru Le Senne, 


caracterul este ceea ce înțelegem astăzi în mod obișnuit prin 
temperament, adică „ansamblul dispoziţiilor înnăscute care formează 
scheletul mental al individului” (Debesse, M., 1970, p. 223). Imbaza 
cercetărilor efectuate de psihologii olandezi Heymans și Wiersma, 
caracterologii descriu opt tipuri temperamentale prin combinarea a 
trei factori: emotivitatea, activitatea şi „răsunetul' (ecoul). Astfel, 
oamenii pot fi caracterizați conform acestor dimensiuni ale căror 
extreme sunt: emotivitate (E) - non-emotivitate (nE); activitate (a) - 
inactivitate (nA); primaritate (P), tendința de a trăi puternic prezentul, 
extraversiune - secundantate (S), tendința de a rămâne sub influența 
impresiilor trecute, introversive. 

Cele opt tipuri temperamentale ce rezultă din combinarea 
acestor dimensiuni sunt: tipul pasionat (E.A.S.), tipul coleric (E.A.P.), 
tipul sentimental (E.nA.S.), tipul nervos (E.nA.P.), tipul flegmatic 
(nE.A.S.), tipul sangvinic (nE.A.P.), tipul apatic (nE.nA.S.), tipul amorf 
(nE.nA.P.). Pe baza acestei concepții, G. Berger a elaborat un chestionar 
uşor de utilizat, cu ajutorul căruia putem stabili în care din cele opt 
tipuri prezentate se încadrează elevul studiat. 

Emotivitatea și activitatea, strâns legate de „neechilibrul” și 
„forţa” proceselor nervoase, sunt caracteristici evidente și relativ ușor 
de diagnosticat. Reţinând doar emotivitatea și activitatea, putem 
reduce cele 8 tipuri la jumătate: 

1. Emotivii inactivi - adică nervoșii, care reacționează rapid la 
evenimente, și sentimentalii, care reacționează lent. 

2. Emotivii activi - în cadrul cărora se încadrează colericii, cu 
reacții rapide, explozive, și pasionații, care au reacţii lente. 

3. Neemotivii activi - adică sangvinicii, cu reacţii echilibrate, 
rapide, și flegmaticii, cu multă forță dar lenți. 

4. Neemotivii inactivi - cuprinzându-i pe amorfi, care, deși cu 
mai puţină energie, sunt bine ancoraţi în prezent, şi pe apatici, a căror 
lipsă de energie este dublată de un ritm lent al reacţiilor. 

Această simplificare face evident faptul că pentru un educator 
(părinte, profesor) este important să stabilească dacă un copil este 
activ sau nu şi dacă este emotiv sau nu. Astfel, dacă un copil este activ, 
el ar putea fi harnic, energic, indiferent de gradul de emotivitate, iar 
dacă este inactiv, ar putea fi lent, leneș, fără inițiativă. De asemenea, 


dacă este emotiv va avea reacții emoționale puternice, va fi implicat 
afectiv în tot ceea ce face, iar dacă este neemotiv, astfel de manifestări 
vor fi minime. Deoarece aceste caracteristici sunt destul de evidente în 
comportamentul copiilor încă de la vârste mici, educatorii pot lua 
măsurile necesare stimulării, utilizării şi controlului acestora. Astfel, 
pentru copiii activi, este necesară orientarea spre activități utile, 
valorizate social, şi temperarea tendinței de a lua hotărâri pripite, în 
timp ce inactivii au nevoie de o stimulare constantă, bine dozată, şi de 
un program de lucru strict supravegheat. De asemenea, putem reține 
observaţia lui Le Gali, care subliniază valoarea muirai în grar-pentru 
temperamentele neemotive și inactive, în timp ce pentru alte tipuri 
efectele munci Fân echipă sunt discutabile; sentimentalii, de exemplu, 
se integrează mai greu în grup şi preferă să lucreze singuri. 

În concluzie, putem spune că temperamentul, ca subsistem al 
personalităţii, se referă la o serie de particularități şi trăsături 
înnăscute care, neimplicând responsabilitatea individului, nu pot fi 
valorizate moral, dar sunt premise importante în procesul devenirii 
socio-morale a fiinţei umane. În sfârşit, să adăugăm că, referindu-se la 
aspecte formale ale personalităţii, temperamentele nu sunt în relație 
cu aptitudinile, fapt evidenţiat și de existența unor persoane cu 
performanțe deosebite aparţinând tuturor structurilor 
temperamentale. 

Întrebări 

Descrieţi o persoană cunoscută utilizând adjective referitoare la 
energia şi ritmul său comportamental. Stabiliţi în care din cele patru 
tipuri clasice de temperament se încadrează persoana respectivă. 

Care din următoarele trăsături de personalitate se referă la 
temperament: 

vioi, dependent, curajos, exploziv, cinstit, interiorizat, emotiv, 
certăreţ? 

Motivaţi răspunsul. 

Alcătuiți un program de stimulare a activismului unui elev care 
din punct de vedere temperamental este un inactiv. 

I. Caracterul 

Spre deosebire de temperament, care, după cum am văzut, se 
referă la însușiri puternic ancorate în ereditatea individului, caracterul 


vizează îndeosebi suprastructura socio-morală a personalităţii, calitatea 
de ființă sociaJAjlMimiul De câte ori vorbim despre caracter, mai mult 
ca sigur implicăm un standard moral și emitem o judecată de valoare 
(Allport, 1981). Tocmai implicarea judecăților de valoare în definirea 
caracterului face oarecum problematică utilizarea acestui termen. De 
aceea, psihologia americană preferă utilizarea termenului generic de 
personalitate, care include într-un sistem unitar ceea ce europenii 
înţeleg prin temperament şi caracter. 

Adevărul este că, raportându-ne la celălalt, nu putem utiliza 
cuvinte neutre, constatative. Chiar descriind trăsături temperamentale 
utilizăm termeni cu o conotaţie evaluativă (nervos, nestăpânit, lent, 
„moale” etc). 

Etimologictermenul caracter, care provine din greaca veche, 
înseamnă ttgx, pecete, şi, cu referire la pm, sisteme de trăsături, stil de 
viață. Acest termen ne trimite la structura profundă a personalității ce 
se exprima prin comportamente care, în virtutea frecvenţei lor într-o 
gamă întreagă de situații, sunt ușor de prevăzut. 

Știm, de pildă, cu o anumită probabilitate, cum va reacționa un 
elev în caz de eşec sau succes, dacă va putea rezista la o anumită 
tentație sau dacă, într-un moment de răgaz, va prefera să citească o 
carte sau să se joace. O bună cunoaștere psihologică trece dincolo de 
comportamentele direct observabile şi, pentru a fundamenta 
previziuni corecte, își propune să răspundă la întrebarea „De ce?”. De 
aceea, pentru a cunoaște caracterul cuiva trebuie să ne întrebăm în 
legătură cu motivele, cu valorile ce fundamentează comportamentele 
manifeste. „Caracterul este acea structură care exprimă ierarhia 
motivelor esenţiale ale unei persoane, cât și posibilitatea de a traduce în 
fapt hotărârile luate în conformitate cu ele”, spune A. Cosmovici 
subliniind două dimensiuni fundamentale ale caracterului - una 
axiologică,  orientativ-valorică, alta executivă voluntară. Ideea 
autocontrolului în baza unor înalte valori morale este prezentă în 
multe definiţii ale caracterului. Astfel, caracterul este „gradul de 
organizare etică efectivă a tuturor forțelor individului” (W.S. Taylor), 
„O dispoziţie psihofizică durabilă de a inhiba impulsurile conform unui 
principiu reglator” (A.A. Rohack) sau o „voință moralicește organizată” 
(K. Klages). 

Privit astfel, caracterul este un subsistem relaţional-valoric și de 
autoreglai al personalităţii și se exprimă, în principal, printrwr 


WâsâmHu-e-ţ-ămi-Yon. Tselârru-ă-finirei” câfăc Tefulu Favem în 
vedere nu manifestările atitudinale circumstanţiale, variabile, ci 
atitudinile stabile şi generalizate, definitorii pentru persoana în cauză, 
şi care se întemeâază pe convingeri puternice. 

riwăjO modalitate de raportare față de anumite așgecţe-le REQ 
lității. 

și implică reacţii afective, comp” oriamentale și cognitiveTNu 
totdeauna între cele trei tipTlfi de reacți Telusâalân acord” 3 epmTT 
uneori, ceei ce simțim nu e în acord cu ceea ce gândim despre ceva şi 
nu totdeauna acționăm conform sentimentelor noastre. Când însă 
toate aceste manifestări sunt congruente, atitudinile devin stabile și 
relativ greu de schimbat. 

Definiţia tridimensională a atitudinii are şi o valoare euristică, 
deoarece poate orienta demersul educativ de formare şi schimbare a 
atitudinilor prin metode și tehnici ce vizează, componentele afective, 
cognitive și comportamentale ale atitudinii 

țintă. Psihologia socială a abordat pe larg acest domeniu, 
schimbarea atitudinilor fiind un câmp de cercetare privilegiat al 
acestei discipline. 

În structura caracterului se pot distinge trei grupe 
fundamentale de atitudini: atitudinea față de sine însuși (modestie, 
orgoliu, demnitate, dar și sentimente de inferioritate, culpabilitate etc), 
atitudinea față de ceilalțuUjață de societate (altruism, umanism, 
patriotism, atitudini politice etc.) și atitudinea față de muncă. 

Trăsăturile de personalitate, diagnosticate cu ajutorul 
chestionarelor și care intră în structura caracterului, pot fi considerate 
într-o anumită măsură expresia atitudinilor pe care persoana le are 
față de ea însăși (Bromberg, M., 1994): atunci când i se cere unui 
subiect să completeze un chestionar de personalitate, el nu face altceva 
decât să-și exprime acordul sau dezacordul prin propoziții evaluative 
ce-l caracterizează din propria perspectivă. 

Am amintit deja că nu există încă un sistem de trăsături unanim 
acceptat cu ajutorul căruia să putem descrie caracterul cuiva. Numărul 
de trăsături, ca și descrierea lor variază de la un cercetător la altul (H. 
Eysenck, H. Murrary, H. Thomae, G. Berger etc). Adoptând un demers 
sistematic şi utilizând analiza factorială, R. Cattell a elaborat un 


chestionar (16 P.F.) cu ajutorul căruia pot fi evaluaţi șaisprezece 
factori de personalitate, între care: conservatorismul, emotivitatea, 
încrederea, indisciplina, relaxarea etc. 

În faţa diversităţii testelor de personalitate şi a sistemelor 
teoretice, apare în mod firesc întrebarea care sunt, totuși, factorii care 
surprind cel mai bine profilul psihologic al unei persoane. Pentru a 
răspunde, ]. Brown şi E. Howard au selectat 400 de itemT3 irrăâterite 
- Eestionare la care au răspuns 1003 subiecți. Analiza factorială a 
răspunsurilor a condus la identificarea a 20 factori dintre care doar 11 
realizează o bună discriminare între diverşi subiecți. 

Vom prezenta, în continuare, câteva din scările Inventarului de 
personalitate California (C.P.1.), ce-l are ca autor pe Harrison G. Gough. 
Acest chestionar se bazează pe un demers empiric, operaţional, itemii 
fiind selectaţi în funcție de capacitatea lor de a realiza descrieri 
specifice şi coerente ale personalității și de măsura în care scorurile 
obţinute permit formularea de predicții comportamentale valide. 

1. Dominanţă: evaluează factorii aptitudinali specifici liderului, 
dominanța, tenacitatea şi inițiativa socială. („Majoritatea discuţiilor și 
certurilor în care mă angajez vizează probleme de principiu.") 

2. Acceptare de sine: se referă la factori precum simţul valorii 
personale și capacitatea de a gândi și acționa independent. („Viața mea 
de zi cu zi este plină de lucruri care mă interesează.”) 

3. Independenţă: evaluează libertatea deciziei şi capacitatea de 
a acționa în funcţie de propriile dorinţe. („îmi este greu să simpatizez 
pe cineva care se îndoiește tot timpul și nu este sigur de nimic”) 

4. Empatie: capacitatea unui individ de a sesiza cu cea mai mare 
exactitate posibilă cadrul de referință intern şi componentele 
emoționale ale unei alte persoane și de a le înțelege ca și cum ar fi el 
însuși această persoană. („încerc totdeauna să țin cont sentimentele 
celuilalt înainte de a acționa.”) 

5. Responsabilitate: această scară identifică persoanele cu un 
caracter onest, responsabile şi conștiincioase. („Din respect pentru 
vecini, fiecare trebuie să întrețină spaţiul din fața casei sale.”) 

6. Socializare: indică nivelul de maturitate și spiritul de echitate 
socială la care a ajuns individul. („înainte de a acționa, încerc să prevăd 
reacţiile prietenilor mei.") 


7. Autocontrol: evaluează gradul și suficiența dominării de sine 
şi absența impulsivităţii și egocentrismului. („Examinez o problemă 
din toate punctele de vedere înainte de a lua o decizie.”) 

8. Toleranţă: identifică persoanele ce au convingeri şi atitudini 
sociale care nu sunt bazate pe prejudecăţi; receptive şi tolerante. („Aş 
fi gata să contribui din buzunarul meu pentru a îndrepta o greşeală.) 

9. Realizare de sine prin conformism: identifică factorii de 
interes și motivaţionali care facilitează realizarea de sine în condiţiile 
în care conformismul este un comportament pozitiv. („Cred că 
încercările și suferințele vieții ne fac mai buni.”) 

10. Realizare de sine prin independenţă: identifică factorii de 
interes și motivaţionali care facilitează realizarea de sine în condiţiile 
în care autonomia și independenţa sunt comportamente pozitive. („Am 
impresia că sunt aproape la fel de capabil și inteligent ca majoritatea 
oamenilor care mă înconjoară.) 

Adolescența este perioada în care încep să se cristalizeze 
principalele trăsături de  caracter-De-ac-că-cu-greu-pot fi făcute 
afirmaţii categorice privind personalitatea unui elev (mai ales a celui 
de vârstă mică). De cele mai multe ori asistăm la comp ortamente 
convenționale ce alcătuiesc o „mască” ce poate varia în Tuââcţie de 
situație. DoaFsâf aaţiile „neobișnuite pot provoca reacții care ne pot 
ajuta să diferențiem între atitudinile circumstanţiale, reacţiile 
convenționale şi cele care exprimă „nucleul” stabil și autentic al 
personalităţii în formare. 

De asemenea, motivele, uneori foarte diferite, ce fundamentează 
atitudinile și comportamentele elevilor cresc dificultatea interpretării 
şi valorizării morale a acestora. 

Având în vedere plasticitatea deosebită a  „substanţei” 
psihologice ce va constitui personalitatea viitorului adult, școala 
trebuie jă: Laiuselnţi-mainmai susținută, responsabilități formative. 
Capitolele următoare evidenţiază rolul pedepselor/recompenselor și 
al aşteptărilor profesorilor în modelarea personalității elevilor. Acum 
vrem să atragem atenţia asupra efectului pe care îl pot avea atitudinile 
profesorului față de performanţele elevilor, precum și interpretarea 
rezultatelor scăzute în termeni de eşec. Cercetări experimentale au 
demonstrat că intensitatea trăsăturilor psihologice ce alcătuiesc 
profilul psihologic al cuiva se distribuie conform curbei lui Gauss. Cu 
alte cuvinte, în mod normal, performanţele şcolare și sociale, în 


general, ale fiecărui elev nu pot să se situeze toate la un nivel superior, 
mai ales când sarcinile şcolare se situează la un nivel ridicat de 
dificultate. De aceea educatorii trebuie să creeze situaţii în care elevii 
să-și cunoască nu numai limitele (care sunt firești și treblue privite ca 
aiareș Tnu ca și e-urâeelmplâcăl esponsabilităţi personale), ci și (mai 
ales) resursele. 

Conștientizarea limitelor şi resurselor, uneori foarte diferite de 
la elev la elev, conduce la formarea unei imagini de sine echilibrate, a 
demnităţii şi respectului de sine și față de ceilalți. Sejjmgejistfelja 
acceptarea diferenţelor firești dintre oameni, la creșterea spiritului de 
toleranță și la evitareaetichetărilor globale care pot împingejmii elevU 
plej>periferia grupului școlar, cu-elecie Hegative asupra personalităţii 
acestora. 

Formarea atituămâlor?7” elementele structurale principale ale 
caracterului, implică metode şi tehnici specifice. Complexitatea și 
unicitatea ființei umane nu permit formularea şi recomandarea unei 
singure strategii. Fiecare domeniu al vieţii are particularități şi limite 
practic imposibil de cuprins în scheme teoretice (Neacșu, I., 1990). 

Literatura psihopedagogică destinată acestui subiect este relativ 
restrânsă. Unele încercări sunt legate mai ales de motivaţie, interese, 
aspirații şi atitudini, privite ca factori motivatori în contextul 
activităților şcolare. 

Comunicarea de tip persuasiv, metodele directe implicând 
condiționările clasice şi operante şi unele metode indirecte (mai puţin 
sistematizate, cu posibilități scăzute de evaluare a efectelor) sunt 
considerate utile în formarea atitudinilor, proces ce diferă considerabil 
de cel al însușirii informaţiilor, priceperilor şi deprinderilor. 

În ceea ce priveşte metodele indirecte, ele acționează, în mod 
deosebit, prin mecanismele învăţării sociale bazate pe imitație, pe 
identificare, pe exemple, pe modelare etc. Din această perspectivă, am 
putea spune că una din cele mai importante sarcini formative ale şcolii 
este aceea de a oferi modele, căi de urmat. 

Între metodele directe, cea mai frecvent întâlnită este utilizarea 
pedepselor și recompenselor. 

Întrebări 

1. Care este deosebirea dintre o trăsătură de temperament şi 


una de caracter? 

2. Enumeraţi cel puțin două comportamente diferite prin care se 
manifestă fiecare din următoarele trăsături caracteriale: dominanţă, 
acceptare de sine, independenţă, empatie, autocontrol, toleranţă. 

O Temă de reflecţie 

Influențează trăsăturile temperamentale alegerea metodelor de 
formare a unor trăsături de caracter? 

IV. Modificarea comportamentului prin sistemul de întăriri și 
pedepse 

Baza teoretică a modificării comportamentului prin sistemul de 
întăriri şi pedepse o constituie mecanismul condiționării operante 
studiat de unii reprezentanţi de seamă ai Școlii comportamentiste 
(Thorndike, Tolman, Guthrie). Într-o serie de experimente ei au 
descoperit că, dacă un anume” comportament este în mod consecvent 
urmat de recompensă, comportamentul are o mai mare probabilitate 
să se producă din nou. Acest fenomen începe să fie cunoscut ca „lege a 
efectului”, care afirmă că acele comportamente care sunt urmate de 
consecințe pozitive vor avea tendința de a fi repetate, iar 
comportamentele urmate de consecinţe negative se vor manifesta cu o 
frecvență mai mică. Skinner a extins acest principiu, definind întărirea 
nu doar prin faptul că ea pare a fi recompensativă ori aversivă, ci în 
termenii efectului pe care aceasta îl are asupra comportamentului 
individului. Astfel, în condiţionarea operantă, dacă un comportament 
este urmat de un anume eveniment-efect și comportamentul se 
manifestă cu o frecvență mai mare, atunci spunem că respectivul 
comportament este întărit. Întărirea pozitivă descrie situația în care 
comportamentul (de exemplu. 

punctualitatea) se manifestă cu frecvență mai mare pentru că 
este urmat de consecinţe pozitive (de exemplu - lauda). Întărirea 
negativă descrie situaţia în care frecvența unui comportament creşte 
din cauză că el este urmat de omisiunea unui eveniment aversiv 
anticipat (de exemplu, anxietatea, acuzele sau reproșurile cuiva). 
Astfel, termenul de întărire se referă totdeauna la situaţiile în care 
comportamentul crește în frecvență sau intensitate. 

Alte două tipuri de consecinţe sunt asociate cu descreşterea 
frecvenței comportamentului. Pedeapsa descrie situaţia în care 


comportamentul descreşte în frecvență pentru că este urmat de un 
eveniment aversiv. Nerecompensarea frustrantă descrie situația în 
care comportamentul descrește în frecvenţă pentru că este urmat de 
omisiunea unei recompense așteptate (de exemplu, nu va fi lăudat, 
premiat). 

Cercetări ulterioare efectuate de O.H. Mowrer au evidenţiat nu 
numai rolul pedepselor şi  recompenselor în modificarea 
comportamentului, ci şi importanța deosebită a momentului în care 
acestea sunt furnizate. De exemplu, dacă un individ se angajează 
într-un comportament inadecvat (nevrotic sau indezirabil social) ce 
conduce la o recompensă imediată mică dar la o pedeapsă ulterioară 
mare, răsplata, deşi mică, poate fi suficientă pentru menținerea 
comportamentului respectiv. Cu alte cuvinte, comportamentul cel mai 
apropiat în timp de recompensă este învățat cel mai bine. Ca 
alternativă, o pedeapsă imediată mică poate duce la abandonarea unui 
anumit gen de comportament, chiar dacă aceasta ar conduce pe 
termen mai lung la o recompensă considerabilă. 

Aceste principii, împreună cu cele rezultate din paradigma 
condiționării clasice, de tip pavlovian, fundamentează în egală măsură 
tehnici psihoterapeutice şi demersuri educative. 

Dintr-o perspectivă  psihopedagogică, principiile anterior 
expuse (discutate de multe ori prin prisma motivaţiei învățării) 
conduc la o serie de consideraţii: 

1. Cunoaşterea rezultatelor. Dacă rezultatele intermediare sunt 
comunicate elevilor, acestea se constituie în factori recompensativi ce 
fixează conduita de succes. 

2. Fixarea obiectivelor. Având în vedere ideea lui O.H. Mowrer 
privind importanța momentului furnizării recompensei, este deosebit 
de utilă fixarea unor obiective intermediare clare şi precise în vederea 
atingerii unui obiectiv final îndepărtat în timp. Evaluările intermediare 
prin raportarea la aceste obiective vor întări corespunzător 
comportamentul elevilor; pentru elevii mici se pot stabili obiective mai 
apropiate decât pentru cei mai mari. 

3. Utilitatea recompenselor și pedepselor. Prin internalizare, 
recompensa conduce la ceea ce se numește motivaţie pozitivă, iar 
pedeapsa, la motivaţie negativă. De asemenea, recompensa externă 
este asociată motivaţiei extrinsece, iar cea internă motivaţiei 
intrinsece. Recompensa şi pedeapsa motivează elevii diferențiat, 


cercetările psihologice, ca și practica pedagogică confirmând eficiența 
sporită a recompensei. 

Reţinem, în final, că recompensa şi pedeapsa pot fi aplicate în 
maniere diferite şi în grade diverse şi că, doar în măsura în care 
plăcerea studiului, satisfacerea curiozităţii, sentimentul datoriei 
împlinite se vor transforma în autoîntăriri eficiente (recompense 
interne) ale comportamentului valorizat pedagogic și social, putem 
spune că educaţia a condus elevul pe drumul auto-împlinirii sale. 

S Teme de rezolvat 

1. Menţionaţi tipurile de recompense și pedepse utilizate cu 
elevii dumneavoastră. 

2. De ce recompensele sunt mai eficiente decât pedepsele în 
educaţia copilului? 

3. Motivaţi de ce recompensele şi pedepsele trebuie utilizate în 
funcție de trăsăturile de personalitate ale elevilor. 

V. Aptitudinile în vorbirea curentă, un profesor spune dsprp. im 
mpii r. S g un anumit domeniu (matematică, desen, muzică) atunci 
când acesta realizează performanţe ridicate în acest domeniu, de 
exemplu, dacă obține note foarte bune-sau premâTTă-3 iferite 
concursuri. La un nivel foarte general, s-ar părea deci că agritudinile se 
referă la reușita într-o anumit-domeniu de activitate. Tot în vorbirea 
curentă „scutilizează exprimarea: „Elevul X are aptitudini pentru 
literatură, în timp ce elevul Y nu are”. Astfel de fraze curente ascund 
însă unele deficienţe pe care vom încerca să le clarificăm. 

În primul rând, definirea aptițudioiijn funcţie de succesul 
obținut într-un anumit tip de activitate este incorectă. tjleontiev) 
definea aptitudinea drept „însușire individuală carejletermină 
efectuarea ffijusucces a unei anumite activități”. 

„ISeFpoate întâmpla ca un elev să obțină rezultate bune la un 
anumit obiect, în timp ce altul, de aceeași vârstă, nu. Nu putem afirma 
însă de la început că ar fi vorba despre o aptitudine superioară a 
primului. Cercetând mai atent cazul, am putea descoperi că acesta 
urmează o pregătire suplimentară la fizică, sau că tatăl său este 
muzician şi el ia lecţii de pian, ceea ce ar putea justifica performanţele 
sale superioare în aceste domenii. 

Apare astfel aici una dintre problemele fundamentale în 


definirea aptitudinilor, şi anume relaţia dintre aputundriși-capacități. 
Qciteţejy) sihÎE & exprimă posibilitatea individului de a efectuă-cu 
ucces-o-anumită activitate aici şi acum. Ea se leagă deci întotdeaunt 
de” momentul prezent şi este profund influențată de experiența în 
domeniul respectiv. Spre deosebire de capacitate, aptitudinea se leagă, 
în esenţă, de potențţialitate, de posibilitatea ca, dacă ar avea asigurate 
condițiroptime, un anumit individ să ajungă la dobândirea unei 
capacități ridicate într-un domeniu. 

Acest lucru are o deosebită importanţă pentru profesor, dacă ne 
gândim că, de cele mai multe ori, elevii sunt evaluaţi după capacitățile 
lor şi nu după aptitudini, situaţie întâlnită și în unele teste. Nu există 
vreo posibilitate de a evalua direct aptitudinile altfel decât prin 
evaluarea performanţelor la anumite probe, deci a capacităţilor. Ceea 
ce ar putea indica într-o manieră mai adecvată nivelul de dezvoltare al 
aptitudinilor ar putea fi însă: 

ușurința învățării; dacă elevul respectiv reține aspecte absolut 
noi relativ rapid şi fără efort vizibil; ușurința și calitatea execuţiei 
sarcinii. 

În vorbirea curentă, se utilizează frecvent expresia „nu are 
aptitudini pentru”. Aptitudinea nu este însă o realitate prezentă sau nu 
în mod absolut, ci este un 

continuu pe care se situează toate ființele umane. Fiecare dintre 
noi are aptitudini, mai mult sau mai puțin dezvoltate, în toate 
domeniile. Despre persoana care posedă o aptitudine la un nivel mai 
înalt de dezvoltare decât maJdââtăâcă” cetqHa]y indivizi putem spune 
însă că este talentată. - CnâââaTStraferistică a aptitudinii este aceea că 
ea permite realizareajmor diferențier Mntrjșindiyjzl Dacă toți oamenii 
normal dezvoltați posedă o-anumită caracteristică, atunci aceasta nu 
mai constituie o aptitudine. Toţi elevii (cu excepţia celor cu afecțiuni 
grave) sunt capabili să alerge sau să vorbească. Nu toți au aceeaşi 
abilitate în a utiliza cuvintele sau în a practica un anumit sport. 

Pornind de la ideile prezentate mai sus, putem concluziona că 
aptitudinile reprezintă „însușiri ale persoanei care, în ansamblul lor, 
explică diferenţele constatate între oameni în privința posibilităţii de 
a-și însuși anumite cunoștințe, priceperi și deprinderi” (Cosmovici, A., 
1974, p. 115). 


Atunci când un profesor analizează de ce un anumit elev a 
obţinut rezultate bune într-un anumit domeniu, în timp ce altul nu, 
s-ar putea ca el să ajungă la concluzia că primul a avut o voință mai 
puternică şi că a învăţat timp de mai multe ore, sau că are o pasiune 
deosebită pentru domeniul respectiv. Astfel de fenomene, care intră în 
sfera voinţei în primul caz şi în cea a afectivității în al doilea, trebuie 
diferențiate de aptitudini, care sunt strict funcţii cognitive şi 
psihomotorii. W. Stern face distincţia dintre „dispoziţiile de înzestrare” 
şi „dispoziţiile de orientare”. Primele, reprezentând aptitudinile, fac 
elevul capabil de a dobândi o anumită competenţă într-un anumit 
domeniu, în timp ce celelalte stimulează sau blochează acțiunea. 

Multă vreme s-a pus întrebarea: care este fundamentul 
aptitudinilor? Aptitudinile sunt ele oare înnăscute sau sunt dobândite? 
Ca de obicei în astfel de situaţii, adevărul se află undeva la mijloc. Fără 
îndoială că câinilor, deși mai puţin evidentă decât în căzui 
temperamentului. De asemeni, este posâbil ca influenţele de mediu să 
aibă consecinţe-rjrivind CTtalizaz apliţudinilor în forma în care se 
prezintă acestea Taropnu Tşcolar. 

Clasificarea aptitudinilor se face de obicei (Cosmovici, A., 1974, 
p. 117) în: 

1. Aptitudini simpje (care favorizează realizarea a numeroase 
activități), la rândul lor împărțite în: 

aptitudini generale (prezente în aproape toate domeniile); 
aptitudini dtâgrup (care permit realizarea cu succes a unui grup de 
activități); aptitudini specifice (caracteristice unui domeniu restrâns de 
activitate - de exemplu - „auiu Tabsolut'). Existenţa acestora este 
destul de contestată, de aceea nu ne vom opri asupra lor. 

2. Aptitudini complexe - sunt acele aptitudini care permit 
realizarea unei activități mai ample, de tip profesional (aptitudine 
tehnică, aptitudine muzicală). 

Există unele suprapuneri în această clasificare. Astfel, o 
aptitudine complexă, cum ar fi aptitudinea matematică, poate cristaliza 
mai multe aptitudini simple, cum ar fi în cazul nostru aptitudinea 
numerică şi inteligența ca aptitudine generală. De asemeni, aceeaşi 
aptitudine de grup poate fi implicată în constituirea mai multor 
aptitudini complexe (capacitatea de reprezentare spaţială poate 
interveni în aptitudinea pentru arhitectură, pentru mecanică sau chiar 
pentru anatomie). Diferenţa ar consta mai curând în perspectiva din 


care sunt grupate aptitudinile. Din perspectiva psihologului, care se 
ghidează după structura funcţiilor psihice, se disting aptitudinile 
generale şi de 

grup. Din perspectiva consilierului de orientare școlară şi 
profesională, care se orientează după profesiile existente, sunt utilizate 
aptitudinile complexe. 

Aptitudinile generale: inteligenţa 

Singura aptitudine generală admisă actualmente este 
reprezentată de inteligență. Unele analize au propus și memoria 
pentru acest rol, dar ulterior această ipoteză a fost infirmată. 

Studiind viaţa de zi cu zi, vă veţi da seama că inteligenţa nu este 
uşor de definit. La un nivel intuitiv, omul inteligent este cel capabil de a 
rejojy a groblemele ce apar în viaţa de zi cu zi cu mai multă ușurință 
decât majoritatea oamenilor. Nu a putut fi încă formulată o definiție a 
inteligenţei care să-i mulțumească pe toți psihologii. 

În scop didactic, vom folosi următoarea definiţie a inteligenţei 
(Cosmovici, A., 1974, p. 130): inteligența generală este „o aptitudine 
generală care contribuie la formarea capacităților și la adaptarea 
cognitivă a individului în situaţii noi”. 

„Ventru măsurare este utilizat conceptul de coeficient de 
inteligență, calculat după formula: 

QI = Vârsta mentală /Vârsta cronologică x 100 

Acest coeficient ne dă o imagine globală asupra dezvoltării 
inteligenţei copilului. Astfel, un coeficient de 100 indică o dezvoltare 
normală (vârsta mentală este egală cu cea cronologică), unul de 70 
indică o inteligență redusă, iar unul de 130 o inteligenţă foarte 
dezvoltată. 

Aptitudinile de grup și aptitudinile complexe 

Deși existența unor aptitudini de grup, care ar favoriza 
realizarea unui număr mai mare de activităţi, este acceptată de către 
toți cercetătorii din domeniu, natura exactă a acestor aptitudini a 
provocat în timp unele dispute, legate în special de metodologia 
utilizată. Se admite în general existenţa a şase aptitudini de grup: 

1. Factorul verbal - notat cu V. Acest factor se referă la 
capacitatea individului de a înţelege rapid sensul cuvintelor, al 
frazelor. El este evaluat în multe scale de inteligență sau de dezvoltare, 


prin probe de două tipuri: 

tip vocabular - i se oferă subiectului o listă de cuvinte, 
cerându-i-se să le explice sensul; tip fraze - i se oferă unui subiect o 
serie de fraze (de obicei aforisme sau proverbe) cu solicitarea 
explicării sensului. 

2. Factorul de fluiditate verbală - notat cu W. Spre deosebire de 
factorul V, fluiditatea verbală nu se referă la capacitatea de înţelegere a 
limbajului, ci la cea de expresie. Se poate întâmpla ca un elev, care 
prezintă o înțelegere adecvată a cuvintelor şi frazelor, să aibă 
probleme cu exprimarea verbală, aceasta fiind foarte înceată sau 
confuză. Pentru profesor, diferenţierea dintre dificultățile de 
exprimare și cele de înțelegere este esențială. 

3. Factorul numeric - notat cu N. Existenţa unei asemenea 
aptitudini este evidentă pentru învăţători şi profesori. Încă din ciclul 
primar se observă că unii copii lucrează mai uşor cu cifrele decât alții. 
Aceștia realizează mai uşor calcule simple și precise, dar nu trebuie 
confundat acest factor cu aptitudinea pentru matematică, care 
constituie o aptitudine complexă, implicând, pe lângă ușurința în 
operarea cu numerele, și capacitatea de a rezolva problemele (adică 
inteligența generală). De altfel, sunt bine cunoscute cazurile de 
persoane cu inteligență redusă care sunt capabile de a efectua calcule 
foarte complicate, dar nu reușesc să rezolve probleme matematice 
relativ simple. 

4. Factorul perceptiv - notat cu P. Acest factor este legat mai 
degrabă de capacitățile neurosenzoriale ale individului și exprimă 
posibilitatea de a percepe obiectele în mod rapid și detaliat. Se poate 
întâmpla ca o anumită întârziere în activitatea şcolară a unui copil să 
se datoreze unei deficienţe senzoriale, prea mici pentru a fi direct 
observabilă. La un examen mai atent, psihologic și medical, aceasta 
poate fi depistată și corectată. 

5. Factorul de reprezentare spaţială - notat cu S. Spre deosebire 
de factorul precedent, factorul S nu se referă la percepţia obiectelor 
prezente în mediul individului, ci la posibilitatea de a imagina aceste 
obiecte în coordonate bisau tridimensionale, de a opera deplasări şi 
transformări ale acestora, totul în plan mental. Dată fiind legătura 
indiscutabilă dintre funcția reprezentaţională și gândire, acest factor 


prezintă legături puternice cu inteligența generală, fiind inclus în 
bateriile de teste psihologice pentru măsurarea acesteia. 

6. Factorul de dexteritate manuală - notat cu M. Aptitudinea de 
a utiliza obiectele, de a mânui diverse instrumente sau unelte, exprimă 
mai degrabă o caracteristică psihomotorie decât una cognitivă. Ea este 
importantă în orientarea şcolară și profesională, fiind deci necesară 
evaluarea ei de către profesor sau de către o persoană specializată 
(psiholog sau consilier școlar). 

Psihologii care nu admit existenţa inteligenței ca factor general 
includ printre aptitudinile de grup şi un factor de raționament, notat 
cu R. Întrucât acesta se suprapune cu descrierea inteligenţei, nu îl vom 
dezvolta aici. 

Din perspectiva aptitudinilor complexe, structura aptitudinilor o 
urmează pe cea a domeniilor de activitate. Astfel, pot fi diferenţiate 
aptitudini tehnice, ştiinţifice, artistice, organizatorice etc. 

1. Aptitudinile tehnice se referă la posibilitatea de a utiliza 
instrumentele, mașinile şi aparatele, de a le înțelege modul de alcătuire 
şi de a le construi, dar nu implică neapărat şi existența creativității 
tehnice. Analizând aptitudinile de grup descrise mai sus, remarcăm 
implicarea în activitățile tehnice a factorilor perceptivi, de 
reprezentare spaţială și de dexteritate manuală, pe lângă inteligența 
generală. În schimb, factorii verbali (V şi W) nu sunt neapărat 
dezvoltați la persoanele cu aptitudini tehnice ridicate. 

2. Aptitudinile ştiinţifice reprezintă o categorie mai complexă de 
aptitudini, dată fiind complexitatea și varietatea științelor. Pare 
evident că între aptitudinile necesare unui istoric şi cele necesare unui 
fizician există o mare diferenţă. 

O primă condiţie o constituie existența unei inteligențe de un 
nivel deasupra mediei sau cel puțin normală. Un loc deosebit îl ocupă 
creativitatea, absolut necesară, întrucât orice progres științific are la 
origine o „scânteie” creativă, o înţelegere bruscă și totală a situaţiei. 

Alte calități, cum ar fi înclinarea spre muncă, adică posibilitatea 
de a continua o activitate fără a abandona, reprezintă mai curând 
aspecte ale temperamentului decât ale aptitudinilor. 

3. Aptitudinile artistice reprezintă unul dintre cele mai 
interesante aspecte ale teoriilor aptitudinilor. În domeniul artistic, 
aspectul înnăscut al aptitudinilor este cel mai vizibil. Sunt bine 
cunoscute cazuri de mari talente artistice (muzicale, în special) care au 


prezentat precocități deosebite. La 5 ani Mozart era deja un muzician 
(interpret şi compozitor) foarte apreciat. Sunt însă și cazuri în care 
înclinația spre o anumită artă se manifestă abia către vârsta adultă, 
ceea ce face imposibilă aprecierea potenţialului artistic după 
precocitatea apariției manifestărilor. 

Există şi alte aptitudini complexe a căror structură a fost mai 
puţin clarificată, cum ar fi aptitudinile pentru limbi străine, 
aptitudinile organizatorice şi altele. 

În concluzie, referitor la problema aptitudinilor şcolare, sarcina 
profesorului, indiferent de disciplina predată, constă în primul rând în 
cunoaşterea individualizată a nivelului de dezvoltare al aptitudinilor 
fiecărui elev, iar apoi în adaptarea conținutului şi metodelor didactice 
în funcţie de acestea pentru a asigura eficiența demersului educativ. 

Copiii dotați intelectual 

Poate cea mai veche definiție este cea a unui faimos psiholog 
american, Lewis Terman. Luând drept criteriu rezultatele obținute la 
unul dintre testele de inteligență ale momentului, scala Stanford-Binet, 
el îi numește pe copiii ce obțin un coeficient de inteligență (QI) de 
peste 130 „copii dotați”, peste 140 îi consideră „copii supradotaţi”, iar 
pentru cei cu un QI de peste 170 folosește termenul de „geniu'. 
Terman îşi susținea definițiile prin argumentul că acest sistem este 
practic, util, permițând o evaluare rapidă, obiectivă și standardizată. 

Terman inaugura astfel una dintre direcţiile ulterioare în 
cercetările şi intervenţiile privind copiii dotați: folosirea testelor de 
inteligenţă. Chiar și astăzi, deşi limitele acestei concepții au fost clar 
stabilite, în cele mai multe țări din lume, depistarea copiilor cu 
potenţial ridicat se face în principal prin teste de inteligență. 

Unii cercetători consideră coeficientul de inteligență drept un 
factor determinant pentru definirea „supradotării”, în timp ce alții îl 
consideră un factor discriminator și inutil. Feldman (1982) propune ca 
definiție a conceptului de dotare „capacitatea de a aduce o contribuţie 
semnificativă în orice domeniu valorizat social”. 

În mod surprinzător, noțiunea de supradotat este printre 
puţinele concepte psihologice care, pe lângă o definire științifică, 
beneficiază și de una juridică. Astfel, congresul american a votat o lege 
privind educaţia copiilor „supradotaţi și talentaţi” folosind următoarea 


definiție pe care o considerăm utilă, în special prin dimensiunile sale 
pragmatice: 

„Copilul dotat sau talentat este un tânăr care, la nivelul 
grădiniţei, al cursurilor primare sau secundare, a dovedit un potenţial de 
aptitudini de a atinge un nivel înalt de competență în domeniile 
intelectual, artistic, academic specific, în artele vizuale, teatru, muzică, 
dans, aptitudini de conducere și care are nevoie, în consecinţă, de 
activităţi ce nu sunt în mod normal disponibile în școală”. 

În identificarea copiilor supradotaţi, un rol deosebit îl pot juca 
profesorii şi familia7-Aceşt Tasunt cei „cârevin” permânent în contact 
cu elevii, „iar dââgnosticunbr se poate baza pe o observaţie 
îndelungată, cu o valoare uneori superioară testelor de inteligenţă. 
Trebuie însă evitat fenomenul numit de specialiști „autoîndeplinirea 
profeţiei”, descris în acest capitol. 

Ceea ce au în comun acești copii este „îndemânarea în a absorbi 
concepte abstracte, a le organiza mai eficace și a le aplica mai adecvat 
decât colegii de generaţie”. 

Mai trebuie menționat faptul că unii supradotaţi se comportă ca 
elevi ideali pentru profesori, sunt modele de bună purtare, în timp ce 
alții sunt adevăraţi copii problemă, putând fi evaluați de profesori ca 
fiind situaţi sub nivelul mediu al clasei. Explicarea acestei situații ne 
trimite la diferenţierea făcută de Guilford între gândirea convergentă 
şi cea divergentă. Copiii cu o gândire divergentă dezvoltată sunt 
adesea plictisiți, răspund într-un mod nonconformist, poate chiar 
ironic, oferind impresia că sunt necooperanți. Să ne amintim că a 
Einstein şi T.A. Edison, două dintre geniile omenirii, au fost considerați 
a fi elevi foarte slabi de către profesorii lor. 

Copiii dotați și talentați, fie ei divergenți sau convergenţi din 
punct de vedere al gândirii, reprezintă o probă de foc pentru 
capacitatea și ingeniozitatea profesorului. Deși trebuie să abordeze 
clasa ca un întreg, el se află în fața necesităţii de a oferi materiale din 
ce în ce mai interesante și avansate pentru un singur elev. Soluţia care 
a fost propusă adesea este cea a instrucției accelerate. Pentru mulți 
această expresie înseamnă ca elevul să „sară” pur şi simplu una sau 
două clase. Există însă cel puţin alte trei moduri de a realiza același 
obiectiv: 


curriculum-ul şcolar poate fi comprimat, permițându-i elevului 
dotat să studieze materia pentru doi ani într-unul singur, anul şcolar 
se poate extinde prin cursuri de vară și elevul poate să urmeze cursuri 
universitare, deși este încă în liceu. 

— Recomandări pentru profesori 

1. Oferiţi copilului dotat o îmbogăţire orizontală și verticală a 
materiei. 

Îmbogăţirea orizontală înseamnă a da unui copil care a terminat 
o temă înaintea restului clasei mai mult material de același nivel de 
dificultate. Cea verticală se referă la oferirea unui material de un nivel 
mai avansat, anticipând lecţiile ce urmează. Ambele procedee prezintă 
riscuri: în cazul îmbogățţirii orizontale, copilul poate să se plictisească 
şi să-şi piardă interesul; în schimb, îmbogățirea verticală folosită 
exagerat poate duce la dezechilibrarea activităţii de predare. Cele două 
procedee trebuie deci îmbinate. 

2. Discutaţi împreună cu elevul posibilitatea realizării studiului 
individual. Una dintre cele mai eficace metode în lucrai cu elevii dotați 
constă în stabilirea de teme de studiu individual. Temele trebuie însă 
orientate astfel încât să acopere domeniile de interes ale copilului. Ele 
nu trebuie în niciun caz impuse, altfel copilul se poate simți 
suprasolicitat, pierzându-și motivaţia. 

3. Încurajaţi lecturile suplimentare. Unul dintre reproşurile cele 
mai frecvente (şi nu doar în ţara noastră) este acela că elevii nu mai 
citesc. Unii specialişti recomandă în cazul copiilor dotați ca aceştia să 
citească şi biografii sau autobiografii ale celebrităților, în ideea că viața 
acestora i-ar putea inspira. 

4. Stimulaţi apariția hobby-urilor. Dacă un copil este interesat în 
mod special de poezie, de peşti sau de calculatoare, el trebuie încurajat 
în această direcție. La vârste mai mari ei trebuie îndrumați să participe 
la concursuri de creaţie sau ştiinţifice. 

5. Încercaţi varianta unui mentorat prin corespondenţă. În 
şcolile mici, numărul copiilor dotați este adesea redus. Pentru a le oferi 
acestora o asistență educativă corespunzătoare, s-a încercat în Statele 
Unite un program numit Sponsor - Corespondent Plan care punea 
copilul talentat în legătură cu un specialist din domeniul său de interes 
(de multe ori pensionar). 

Întrebări 

1. Cum aţi putea stabili dacă un elev care are performanţe bune 


la literatură (sau în domeniul dumneavoastră de predare) are 
într-adevăr aptitudini dezvoltate în acest domeniu? 

2. Ce aptitudini de grup și ce aptitudini complexe sunt necesare 
pentru disciplina dumneavoastră? 

U-I Temă de reflecţie 

Imaginaţi-vă că aveţi drept elev un copil talentat la disciplina 
dumneavoastră. Scrieți pe o pagină o listă de acțiuni pe care le-aţi 
putea întreprinde pentru a-l sprijini într-un mod adecvat. 

VI. Rolul expectanţelor în dezvoltarea personalității 

Expectanţa este probabilitatea subiectivă sau ipoteza implicită 
ori explicită privind apariţia unui rezultat, voluntar sau nu, ca urmare 
a unui anume comportament; ea are o importanță deosebită în 
organizarea câmpului cognitiv al persoanei, în procesul de structurare 
a situaţiei în care se găseşte și în alegerea comportamentului ce va fi 
actualizat din repertoriul comportamentelor sale potențiale. 
Expectanţele sunt rezultatul unor procese de condiționare sau al unei 
învățări bazate pe observație. Astfel, expectanţele R-S sunt credințe 
privind relația dintre un comportament şi consecinţele sale (formate 
îndeosebi prin condiţionare operantă) iar expectanţele S-A sunt 
credințe că un anume eveniment stimul anticipează apariția altui 
eveniment stimul (pot fi formate printr-un proces clasic de 
condiționare). 

Vom aborda rolul expectanţelor în dezvoltarea personalității 
analizând câteva concepte relevante: autoeficienţa și „predicția ce se 
auto-împlineşte”. 

Termenul de autoeficienţa (self-efficacy) se referă la „credinţele 
oamenilor despre capacităţile lor de a exercita un control asupra 
evenimentelor ce le afectează viața”, la „credinţa cuiva de a putea 
îndevlini o sarcină specifica” (Bandura, 1991, p. 1177). În această 
formulare, autoeficiența se apropie de ceea ce unii autori înţeleg prin 
expectaţie - poziție realistă cu privire la nivelul de reuşită al unei 
acțiuni. Credinţele autoeficienţei operează asupra comportamentului 
prin procese motivaționale, cognitive şi afective, influențând 
comportamentul atât direct, cât şi prin efectul lor asupra 
mecanismului autoreglator constituit din standardele și scopurile 
personale ale performanței. Eficiența crescută antrenează expectațţia 


succesului și va genera perseverență în fața obstacolelor și 
frustrărilor; perseverența poate conduce la succes, susținând astfel 
credinţele autoeficienţei în situații asemănătoare. Credinţele scăzute 
privind eficiența personală vor mobiliza puţine resurse, mărind 
probabilitatea eșecului și fixând sentimentul ineficientei. De cele mai 
multe ori expectanțele au un caracter autoconfirmativ, fapt exprimat 
plastic de proverbul „de ce ţi-e teamă nu scapi!” 

Bandura a evidențiat rolul deosebit al expectanţelor în 
învăţarea socială - factor deosebit de important în modelarea și 
dezvoltarea personalității. Dacă teoriile condiționării afirmau că 
învățarea unui comportament este efectul întăririi ce urmează 
efectuării acestuia, Bandura afirmă că individul uman poate învăţa și în 
urma  observării unui comportament; el va reproduce un 
comportament observat într-o anumită situație doar dacă are 
expectanţa succesului. Întărirea vine deci din viitor, este anticipată 
(feed-forward). În acest context, conceptul autoeficienţei evidențiază 
rolul autoreglator al expectanţelor. 

Predicția ce se auto-împlinește (self-fulfilling prophecy). 
Discutând În termenii relației procesului de atribuire 
(observator-actor), predicția care se auto-împlineşte se 

referă la situaţia de interacțiune în care aşteptările credibile ale 
observatorului vor suscita un anume comportament din partea 
actorului, acesta din urmă confirmând inconștient, obiectiv, aşteptările 
primului. Introdus în psihologie de către Merton (1948), acest concept 
avea inițial în vedere relaţia experimentator-subiect, 
observator-observat: examinatorul cu aşteptări pozitive găseşte Cl-uri 
superioare examinatorului cu așteptări negative în fața aceluiași 
subiect. Într-un studiu publicat în 1968, Rosenthal şi Jacobson au 
demonstrat că - la fel ca în cazul experimentatorilor - expectanţele 
profesorilor pot fi predicții ce se auto-împlinesc. 

Cercetări recente în domeniu evidenţiază câteva aspecte 
importante. Astfel, expectanţele (înalte sau scăzute) ale profesorilor 
sunt provocate de: atractivitatea fizică, informaţii diverse (coeficient 
intelectual - CI, note anterioare), clasa socială şi rasa; la aceşti factori 
se adaugă durata relaţiilor de cunoaștere reciprocă. 

Profesorii abordează diferențiat elevii în raport. cu care au 


expegtante, aşteptări înalte sau scăzute, după următoarele dimensiuni: 

1. climatul - de pildă, comportându-se într-o manieră apropiată, 
caldă cu elevii față de care manifestă expectaţii înalte; 

2. feed-backul, de exemplu, lăudându-i mai mult pe cei față de 
care manifestă expectațţii înalte; 

3. intrări (impui) - predând mai multe informaţii celor ce 
inspiră expectațţii înalte; 

4. ieşiri (outpuf) - furnizând mai multe ocazii de a răspunde 
elevilor față de care manifestă expectaţii înalte. 

Profesorul (emitentul de  expectaţii) care obține efecte 
interpersonale mari se caracterizează prin: nevoia de influenţă socială, 
stil interactiv pozitiv (apreciat prin caracterul prietenos, onest, 
interesat şi curtenitor al relaţiilor interpersonale) și prin capacitatea 
de comunicare a informaţiilor expectanţe (operaţionalizată cel mai 
adesea prin expresivitatea nonverbală). 

Este evident că, între anumite limite, expecțanjele plgfeorilor 
modelează corrrpqrtamentul și performanţele elevjloii, şi că aceştia 
devin ceea ce credem noi, profesorii, ca ei pot deveni. În aceste 
condiții, optimismul pedagogic se instituie ca o condiție necesară a 
succesului. Abordarea diferențiată a elevilor trebuie să conducâja 
conştientizarea şi valorificarea resurselor de care aceștia dispun și nu 
la „constricția” pe TSolât Tâta-rp7 m-liileriorizaâeâunor etichete 
glob-ale negative. 

r întrebări 

1. Cum se manifestă expectanţele profesorilor și ce influență pot 
avea ele asupra elevilor? 

2. Cum procedaţi pentru a stimula formarea la elevi a unor 
credințe pozitive privind resursele personale (autoeficienţa)? 

a-l Temă de reflecţie 

Apreciați modul în care celelalte subsisteme ale personalității 
influențează trăsăturile temperamentale. 

PSIHOPEDAGOGIE 

B Temă de rezolvat 

Vă rugăm să ne transmiteţi în scris (maximum cinci pagini 
dactilografiate) răspunsul dumneavoastră la următoarea 
întrebare /problemă: Descrieţi personalitatea unui elev cunoscut de 
dumneavoastră, menționând în partea stângă a paginii trăsăturile 
psihologice (grupate pe cele trei subsisteme: temperament, caracter, 


aptitudini) și în partea dreaptă comportamentele tipice care motivează 
descrierea făcută. În final, menționați măsurile educative necesare 
valorificării maxime a resurselor de care dispune elevul sau formării 
calităților ce pot compensa efectul negativ asupra performanţelor 
şcolare şi asupra procesului instructiv-educativ, în general, al unor 
trăsături negative. 

Rezumat în cadrul acestei unități de curs, dedicat persom””, 
„— evului, au fost abordate următoarele teme: 

Conceptul de personalitate; sunt subliniar ratea. coerenţa, 
permanența temporală a personalităţii. Este prezentata noțir - „= 
trăsătură psihică, tipurile - ca structuri de trăsături, și factorii de i - 
late;; vi: 

«Temperamentul: evoluţia istorică a conceptului, tipurile clasice 
de temperament și tipologia pavloviană. 

Caracterul: definiţii; atitudinea, în scop ilustrativ sunt discutate 
unele dintre cele mai cunoscute chestionare de personalitate. 

Modificarea comportamentului prin sistemul de întăriri şi 
pedepse. 

Aptitudinile: definiţii, aptitudini generale (inteligenţa), 
aptitudini de grup şi complexe, probleme legate de copiii dotați şi 
talentați. 

— Rolul expectanţelor în dezvoltarea personalităţii; temă 
modernă și deosebit de interesantă, referitoare la noţiunile de 
autoeficienţă și de predicţie care se auto-împlineşte. 

Fiecare temă este detaliată, cu numeroase exemple, având în 
final propuse o serie de întrebări şi teme de reflecţie. Tema finală de 
verificare trebuie efectuată, pe baza ei realizându-se notarea. 

CONȚINUTURILE PROCESULUI 

A CURRICULUM-ULUI 

Scopul unităţii de curs: 

reconsiderarea competenţelor didactice din domeniul 


conținuturilor învățământului din perspectiva problematicii 
contemporane a teoriei şi dezvoltării curriculum-ului. 

Obiective referențiale: 

Inițierea cursantului în terminologia teoriei curriculare asupra 
conținuturilor; sistematizarea cunoştinţelor despre conținuturile 
învățământului - conceptualizare - selecție - organizare; abilitarea 
cursantului în metodologia transpunerii didactice; instrumentalizarea 
cursantului cu un set de repere de selecție a conținuturilor; 
conştientizarea cursantului asupra valențelor didactice ale unor noi 
modalități de organizare a conținuturilor. 

Obiective operaționale: 

După ce vor studia această unitate, cursanții vor putea să: 

definească conceptele de curriculum, conținuturi ale 
învățământului şi conținuturi ale educației; opereze cu principiile, 
criteriile și procedeele pedagogice de conceptualizare, selecție şi 
organizare a conținuturilor învățământului; transpună didactic 
subiecte din literatura de specialitate, utile elevilor; inițieze 
micro-proiecte de organizare interdisciplinară, modulară, integrată, 
informatizată, diferențiată şi personalizată etc. a conținuturilor ariei 
curriculare pe care o predă la clasă; analizeze planul-cadru de 
învățământ, programele şi manualele şcolare elaborate în actuala 
reformă curriculară. 

— Sugerăm cursanților să aibă la îndemână foi albe, pe care vor 
răspunde facultativ la întrebările sau temele de reflecţie evidențiate în 
text și vor da răspuns obligatoriu la întrebările intercalate sau la cele de 
la finalul paragrafelor, marcate cu caractere speciale. 

I. Conceptualizarea conţinuturilor 

LI. Conținuturile procesului instructiv-educativ, componentă a 


curriculum-ului 


Conținuturile învățământului reprezintă un capitol consacrat al 


didacticii. A cerceta conținuturile învățământului înseamnă a cerceta 
ce anume se propune spre învăţare cursanților. Întrebările perene ale 
pedagogiei clasice și moderne, al căror răspuns indică întotdeauna 
conținuturile învățării, pot fi astfel formulate: 

„Ce este mai valoros pentru a fi însușit în școală? „Ce merită mai 
mult să fie învăţat în școală?” 

În didactica tradiţională, conținuturile procesului de învățământ 
se exprimau în general în cunoștințe sau, altfel spus, se defineau prin 
fondul de valori preponderent  informativ-cognitive ale 
învățământului. 

În pedagogia contemporană aria semantică a conceptului de 
conținuturi instructiv-educative se reconstituie prin valorificarea 
conceptului de curriculum și prin definirea conţinuturilor ca o 
componentă distinctă a curriculum-ului, aflată în relații de 
inter-determinare cu celelalte componente ale acestuia (obiectivele 
educaționale, principiile predării şi învățării, metodologiile de predare 
şi de evaluare, modalitățile de organizare a experiențelor de învățare). 
Astfel, alături de cunoștințe, sunt incluse în conținuturile 
învățământului şi ale educaţiei capacitățile și atitudinile vizate prin 
experiențele de învățare planificate de şcoală, în acord cu idealul și cu 
finalitățile educaționale. Se subliniază, astfel, nu numai funcţiile 
informative, ci şi cele formative ale conținuturilor și se 
contextualizează conținuturile atât în interiorul sistemului de 
proiectare didactică, în ansamblul său, cât și în cadrul larg semnificant 
al dinamicii societăţii: 

„Conținuturile educaţiei reprezintă un corp de cunoștințe, 
know-how, valori şi atitudini care se concretizează în programe de 
învățământ şi sunt diferenţiate în funcţie de scopuri şi obiective 
stabilite de societate prin intermediul şcolii”. 

(Rassekh, S., Văideanu, G., 1987, Les Contenus de Veducation. 
Perspectives mondiales d'ici a Van 2000, UNESCO, Paris) 

Aplicarea conceptului de curriculum pentru analiza câmpului 
educațional nu semnifică numai o simplă raliere la terminologia 
pedagogică internațională actuală. Recursul la teoria şi dezvoltarea 
curriculum-ului semnalează însuşirea unei noi concepţii asupra actului 
paideutic. Conceptul de curriculum propune o reconsiderare a 
interdependenţelor dintre componentele didacticii şi, în plan mai 
general, o nouă viziune asupra proiectării experiențelor 


instructiv-educative. 

Perspectiva curriculară asupra procesului instructiv-educativ 
propune un nou termen - conţinutul curricular: 

Îi 

„Termenul de conţinut curricular se referă la anumite fapte, 
idei, principii, probleme ș.a.m.d., incluse într-un program de studii. 
Fiecare conținut poate viza diferite obiective instrucționale, şi 
reciproc, fiecare obiectiv poate fi atins prin conținuturi diferite”. 

(Huseni., Postlethwaite, T.N. |coord.], 1985, 1994, The 
International Encyclopedia of Education, Pergamon Press, Oxford, vol. 
III, p. 1151) 

Conceptualizarea conținuturilor învățământului reprezintă în 
cercetarea curriculară contemporană o temă majoră. Ea este abordată 
din trei perspective: 

1. perspectiva teoretică (selecţia şi organizarea conţinuturilor pe 
criterii şi cu metodologii pedagogice şi prin circumscrierea unui cadru 
referențial valoric structurat (filosofic, ştiinţific, estetic, spiritual, 
politic, vocațional etc.); 

2. perspectiva practică,  concret-acţională. Dacă prima 
perspectivă vizează „cunoașterea savantă”, patrimoniul cultural al 
omenirii, perspectiva practică esenţializează „practicile sociale de 
referință” pentru cunoștințele și pentru sistemul de savoir-faire şcolar 
(Martinând, 1986), cum ar fi practicile comunicaționale, ale 
sociabilităţii, practicile vocaţionale, cele tehnice, științifice, civice, 
politice etc. 

3. perspectiva „culturilor şcolare” în sine. În şcoală nu sunt 
vehiculate numai elementele culturii „preexistente”, sedimentate în 
patrimoniul cultural al omenirii. Școala elaborează ea însăși 
„configurări cognitive cu adevărat originale, care constituie într-un 
anumit fel modul unei culturi școlare sui generis” (Forquin, J.C., 1997). 
Anumite conținuturi sunt „creaţii relativ autonome ale școlii, o 
alchimie complexă de producere, care ține seama în proporții variabile 
de vârstă, materii, filiere, de un ansamblu de constrângeri didactice 
sau convenienţe sociale” (Caspard, 1988, p. 4; vezi şi studiile de istorie 
a curriculum-ului francez scrise de Chevallard, Y., 1985, Chervel, A., 
1988). Din ultima perspectivă, devin relevante pentru analiza 


conținutului curricular aspecte ca: opţiunile şi presiunile părinţilor, 
consideraţiile politice ale momentului, semnificaţiile sociale, tradiţiile 
şcolilor sau universităților şi chiar concepţiile şi preferințele 
profesorilor practicieni. 

Definiția de lucru asupra conținuturilor curriculare, pe care 
ne-o asumăm în cadrul acestui curs, provine din combinarea celor 
două perspective menționate mai sus, precum și din valorificarea 
definiţiilor date în ultimii ani, de mai mulţi pedagogi români 
(Văideanu, G., 1987; Nicola, I, 1994; Moise, C, 1996; Cucoş, C, 1996; 
Cristea, S., 1997). Această definiție poate fi exprimată, într-o formulare 
sintetic-descriptivă, astfel: 

Conținuturile curriculare reprezintă un sistem de valori 
selecționate din cunoașterea savantă, din practicile sociale și din 
cultura școlară sui generis, acumulate de societate până la un moment 
de referință, și care sunt transpuse didactic în termeni de cunoștințe, 
capacități şi atitudini şi sunt integrate în sistemul curriculum-ului 
preşcolar/şcolar/universitar/ postuniversitar. 

f întrebare 

Ce aduce nou perspectiva curriculară în conceptualizarea 
conținuturilor instructiv-educative? 

I. 2. Conceptul de curriculum 

1.2.1. Etimologie 

Termenul curriculum provine din limba latină (singular: 
curriculum; plural: curricula), unde înseamnă alergare, cursă (Cassell, 
Latin-English Dictionary). 

În sens figurat, curriculum - solis, lunae, vitae - desemna curs - 
al soarelui, al lunii, al vieţii (Guţu, 1969, Dicţionar laâin-român). 

1.2.2. Evoluţii semantice ale conceptului de curriculum 

Termenul apare cu referire la contextul educaţional, mai întâi, 
în documentele unor universități medievale (Leiden, Olanda, 1582; 
Glasgow, Scoţia, 1633). 

Una dintre primele lucrări lexicografice care îl menţionează este 
The Oxford English Dictionary (OED). Înţelesul conferit aici este de 
„curs obligatoriu de studiu sau de instruire, dintr-o școală sau 
universitate”. 

Conceptul a pătruns mai întâi și mai frecvent în literatura 


engleză de specialitate, comparativ cu literaturile franceză și germană. 
Literatura americană din secolul XX a adus importante contribuții la 
dezvoltarea teoriei şi dezvoltării curriculare. În literatura pedagogică 
română, conceptul s-a impus, în accepțiunea sa lărgită, modernă, în 
special după anii '90, fiind asociat cu reforma învățământului și a 
educaţiei. Deși sunt multe voci care consideră termenul de curriculum 
prea pretențţios, forțat, redundant sau inutil în vocabularul pedagogic 
românesc, noi recomandăm preluarea largă a lui, atât din considerente 
epistemologice, legate de evoluția pedagogiei contemporane (teoria 
curriculum-ului este un domeniu maturizat al cunoașterii științifice a 
actului educaţional), cât și din considerente pragmatice (dezvoltarea 
curriculară în spaţiul euroatlantic presupune unitate şi coerenţă, 
inclusiv conceptuală). Efortul de a înțelege acest termen, precum şi 
ideologia pedagogică ce îl însoţeşte, este răsplătit de conferirea 
accesului la abordarea, proiectarea şi aplicarea unor modele 
instructiv-educative adaptate lumii de mâine. 

Până la mijlocul secolului al XIX-lea, în întreaga lume, termenul 
de curriculum a fost folosit, în general, cu același înțeles, restrâns la 
conținuturile instructiv-educative și, în special, la componenta lor 
preponderent informativă, respectiv la cunoștințele școlare. Acest 
înţeles este ilustrat în Webster's New International Dictionary, ediţia a 
II-a: 

a) „un curs oficial organizat într-o școală sau într-un colegiu 
care se finalizează cu obținerea unui grad, nivel de instrucție”; b) 
întregul corp de cursuri oferite într-o instituție educațională sau 
într-un departament al acesteia”. 

Ulterior, termenul de curriculum a început să devină un subiect 
al dezbaterilor contradictorii în comunitatea pedagogică şi un izvor de 
confuzii şi neînţelegeri, datorate extinderii ariei sale semantice şi a 
vehiculării lui cu mai multe sensuri, în același timp. Pe de o parte, 
conservatorii, fideli semnificației originare, înțelegeau prin curriculum 
conținuturi  instrucțional-educaţionale (planuri de învățământ, 
programe. 

manuale; subiecte, teme, arii de studiu), pe de altă parte, 
reformiștii,  reclamând  limitativitatea sensului tradițional al 
termenului, propuneau extensiunea sa asupra întregii didactici şi, in 


extremis, asupra întregii experienţe de învățare de care beneficiază un 
individ, în contexte educaționale școlare, extraşcolare și chiar 
informale (în familie și în comunitate). Obiectivele și metodologiile de 
predare-evaluare, precum şi organizarea/structurarea situaţiilor de 
învățare în afara şcolii, sunt considerate de aceştia din urmă 
inseparabile de conținuturi. Unitatea lor sistemică este desemnată prin 
conceptul de curriculum. 

Procesul de extindere a ariei semantice a termenului a fost 
jalonat în prima jumătate a secolului XX, de câteva apariţii publicistice 
semnificative pentru evoluţia teoriei curriculum-ului: 

Dewey, J, 1902, The Child and Curriculum (trad. Copilul și 
curriculum-un - atrage atenţia asupra pericolului de a interpreta, ca 
fiind două realități independente, autonome, disciplinele studiate în 
școală (ce se învaţă) şi, respectiv, experiența de învăţare a copilului, 
organizată în școală (cum se învață). Dewey sugerează includerea în 
sfera conceptului de curriculum, alături de informaţie, și a demersului 
didactic de asimilare a informaţiei, în vederea formării de cunoştinţe, 
capacități și sisteme de raportare la realitățile externe și interne ale 
copilului; 

Bobbitt, F., 1918, The Curriculum - critică explicit înțelesul 
tradiţional al termenului, ca fiind restrictiv. Bobbitt extinde aria 
semantică a conceptului de curriculum la întreaga experiență de 
învăţare a copilului, dobândită atât în școală, în contexte formale, cât și 
în afara şcolii, prin activități de tip nonformal sau extrașcolar, 
planificate şi aplicate de şcoală; 

Tyler, R.W., 1949, Basic Principles of Curriculum and Instruction 
(trad. Principiile de bază ale curriculum-ului şi instrucției) - 
sistematizează componentele curriculum-ului: obiectivele 
educaţionale, experiențele de învățare sau conținuturile învățării, 
metodologia organizării acestor experiențe de către şcoală, evaluarea 
rezultatelor învăţării. 

Linia marcată de acești autori clasici ai teoriei curriculare a fost 
continuată, apoi, de alți cercetători, în special din Europa şi SUA, 
impunându-se astăzi întregii comunități ştiinţifice ca o concepţie 
modernă și inovatoare asupra conceptului de curriculum, cu implicații 
importante în proiectarea procesului de învățământ în ansamblul său. 

Maxima lărgire a ariei semantice a conceptului de curriculum 
este reprezentată de tendința de încorporare a experienţelor de 


învăţare dobândite în contexte informale. Conştientizarea importanţei 
parteneriatului educaţional al şcolii cu diferitele instituții comunitare 
se reflectă în literatura pedagogică prin vehicularea conceptului de 
curriculum informai, care vizează ocaziile de învăţare oferite de 
mass-media, teatru, muzee, biserică etc. 

I Teme de rezolvat 

Sintetizați principalele etape ale evoluției semantice a 
conceptului de curriculum. 

Corelaţi aceste etape cu traiectoria istorică a cunoașterii umane. 

Încercaţi să explicați necesitatea lărgirii sensului conceptului de 
curriculum. 

1.2.3. Definiţii 

Deşi nu există încă, în literatura pedagogică actuală, un consens 
asupra unei definiții unice a conceptului de curriculum, s-a conturat 
totuși, cu claritate, cadrul său referențial: 

Curriculum desemnează ansamblul coerent de conţinuturi, 
metode de învățare şi metode de evaluare a performanțelor școlare, 
organizat în vederea atingerii unor obiective determinate (după 
Văideanu, G., 1986, p. 416). 

Curriculum, în accepțiunea largă în care este vehiculat astăzi, 
presupune un sistem complex de „procese decizionale, manageriale 
sau de monitorizare care preced, însoțesc și urmează proiectarea, 
elaborarea, implementarea, evaluarea şi revizuirea permanentă și 
dinamică a setului de experienţe de învăţare oferite în şcoală. În sens 
restrâns, curriculum desemnează ansamblul documentelor de tip 
reglator sau de altă natură în cadrul cărora se consemnează 
experiențele de învățare” (Crișan, A., 1998). 

Definiţie de lucru 

Curriculum reprezintă întreaga experiență de învățare-formare 
propusă de şcoală prin activități şcolare şi extraşcolare. Această 
experiență se realizează prin ansamblul funcțional al componentelor și 
tipurilor curriculare (v. 2.4, 2.5) proiectate și aplicate în 
interdependenţă. 

Caracteristicile esenţiale ale curriculum-ului sunt „coerenţa, 
cunoaşterea interconexiunilor dintre elementele componente şi 
posibilitatea obţinerii unui feed-back semnificativ în raport cu 


obiectivele urmărite” (Văideanu, G., 1986, p. 416). 

2.4. Componentele curriculum-ului un sistem de consideraţii 
teoretice asupra educatului și a societăţii finalități conținuturi sau 
subiecte de studiu selecționate şi organizate cu scopuri didactice 
metodologii de  predare-învățare metodologii de evaluare a 
performanţelor şcolare 

(după Husen, T., Postlethwaite, T.N. (coord.), 1985, 1994, 
Tftelnternaţi onal Encyclopedia of Education, p. 1147). 

1.2.5. Tipuri de curriculum 

Dacă definirea conceptul de curriculum continuă să provoace 
neînțelegeri, nu același lucru se poate afirma în legătură cu tipologia 
curriculară şi respectiv cu definirea fiecărui tip. Contribuțiile în acest 
domeniu sunt deosebit de importante, nu numai pentru teoria 
curriculum-ului, ci şi pentru praxisul curricular. Delimitarea tipurilor 
de curriculum și circumscrierea lor cât mai clară sunt utile 
educatorului practician în înțelegerea multiplelor fațete ale 
experienței de învăţare. 

Clasificările pe care le redăm în continuare reliefează 
specificitatea tipurilor de curriculum, din perspectiva teoriei 
curriculum-ului (a) și, respectiv, din perspectiva dezvoltării 
curriculumului (B). 

(A) general, specializat, curriculum subliminal, curriculum 
informai; 

(B) formal, scris, predat, învăţat, testat, recomandat. 

A. Curriculum general, sau cel care oferă o bază de cunoştinţe, 
abilități şi comportamente obligatorii pentru toți cursanții, „pe 
parcursul primelor stadii ale școlarității. Durata educaţiei generale 
variază în funcţie de sistemul naţional de învățământ. Conținuturile 
educaţiei generale cunosc un proces de extensiune, prin integrarea, pe 
lângă ariile curriculare tradiționale, circumscrise unor discipline 
consacrate în planurile de învățământ, a unor tematici 
interdisciplinare, în special din sfera de studiu a „noilor educații”. 
Curriculum general reprezintă fundamentul pe care aptitudinile 
speciale pot fi dezvoltate. 


Curriculum specializat pe categorii de cunoştinţe și aptitudini 
(literatură, științe umaniste, științe exacte, muzică, arte plastice și 
dramatice, sporturi etc.) se focalizează pe îmbogățirea și aprofundarea 
competenţelor, pe  exersarea abilităților înalte, pe formarea 
comportamentelor specifice determinării performanţelor în domenii 
particulare de studiu. - „* - ” * 

Curriculum subliminat, emerge, ca experiență de învăţare, din 
mediul psihosocial și cultural al clasei de elevi, al școlii, al universității. 
Climatul de studiu, personalitatea profesorilor, relațiile interpersonale, 
sistemul de recompensări şi sancționări sunt elemente semnificative 
ale mediului instrucțional ce influențează imaginea de sine, atitudinile 
față de alţii, sistemul propriu de valori etc. În mod special, evoluţia 
afectivității este influențată „de climatul nestructurat al vieţii din 
instituția educațională. 

Curriculum informai rerivă din ocaziile de învățare oferite de 
societăți educaționale nonguvernameiitale, din mass-media, din viața 
muzeelor, a instituţiilor culturale, religioase, din atmosfera cotidiană a 
familiei etc. 

B. Curriculum recomandai de un comitet special de experţi sau 
de autorități guvernamentale, ca fiind cel mai bun la un moment dat. În 
viziunea autorului, curriculum recomandat este util profesorilor ca un 
ghid general, dar el ignoră de obicei realitățile școlii. 

Curriculum Scris, care are un caracter oficial și este specific unei 
instituții educaţionale concrete. Autorul tipologiei menţionează că 
acest curriculum este esenţial, dar, adesea, el nu este consonant cu 
ceea ce se predă de fapt în școală. 

Curriculum /? rerfaf: reprezintă experienţa de învățare oferită 
direct de educatori elevilor în activitatea curentă. *”. 

Curriculum de suport, care desemnează materialele curriculare 
adiționale, precum culegeri de texte și de exerciţii, timpul alocat 
experienței de învăţare, cadre didactice, cursuri de perfecționare şi de 
specializare, echipamente electronice pentru valorizarea software 
instrucțional etc. 

Curriculum testat este experiența de învăţare transpoziționată 
în teste, probe de examinare și alte instrumente de apreciere a 
progresului școlar. 

Curriculum învăţat semnifică ceea ce elevul achiziționează de 
fapt, ca o rezultantă a acțiunii cumulate a celorlalte tipuri de 


curriculum. 

I 

! HI Temă de rezolvat 

Exemplificați fiecare tip de curriculum cu realitățile mediului 
dvs. profesional. 

Sinteza 

Timp îndelungat, conceptul de curriculum a reprezentat unul 
dintre cele mai controversate concepte ale pedagogiei. Definiţiile, extrem 
de diverse și contradictorii, au variat, pe parcursul secolelor XVI şi XX, în 
funcţie de concepţia pedagogică a autorilor și de metodologia de 
cercetare a conceptului, adoptată în funcţie de tradiţiile practicii și 
literaturilor pedagogice exprimate în principalele limbi de circulaţie 
internaţională (engleză, franceză, germană), în funcţie de priorităţile și 
caracteristicile reformelor învățământului și ale educației. 

În prezent, conceptul este folosit în mai multe accepţiuni. În 
sensul cel mai larg, curriculum semnifică întreaga experiență de 
învăţare dobândită în contexte educaţionale formale, nonformale și 
informale. În sensul cel mai restrâns (sensul tradiţional), curriculum 
semnifică conținuturile învăţării, obiectivate în planuri de învăţământ, 
programe și manuale (ex. Webster's Ninth New Collegiate Dictionary, 
1990): 

1. cursurile oferite de o instituție educațională; 

2. un set de cursuri ce constituie o arie de specializare (p. 316). 

Între aceşti doi poli, s-a conturat accepțiunea redată mai sus 
(1.2.3, 1.2.4, 1.2.5), care vizează experiența de învățare și de formare 
organizată de școală, în contexte formale și nonformale, prin ansamblul 
funcţional al componentelor curriculare, proiectate și implementate în 
interdependenţă. 

3. Conţinuturi ale procesului de învățământ și conținuturi ale 
educației 

Conținuturile procesului de învățământ sunt selecționate, 
sistematizate și ierarhizate didactic în documente școlare de tip 
reglator (planuri de învățământ, programe cadru pe discipline sau arii 
tematice) sau de altă natură (manuale alternative, materiale 
curriculare auxiliare ca, de exemplu, îndrumare metodice, ghiduri 
pentru elevi, culegeri de texte, culegeri de exerciţii și probleme, atlase 


şcolare etc). Conţinutul învățământului este reprezentat numai de 
valorile propuse de școală, în cadrul orarului școlar (educația formală) 
şi din cadrul activităților extraşcolare organizate de şcoală (educația 
nonformală), de tipul cercurilor tematice, concursurilor, cluburilor, 
excursiilor şi vizitelor organizate sub îndrumarea şcolii. Transpunerea 
didactică a conținuturilor învățământului presupune utilizarea 
riguroasă a unui sistem de operații logice și de procedee, tehnici şi 
instrumente psihopedagogice. 

Conținuturile educaţiei au însă o sferă mai largă decât 
conținuturile procesului de învățământ,  nereducându-se la 
conținuturile documentelor şi activităților şcolare. Conținuturile 
educației înglobează, în plus, și valorile pe care elevii le asimilează, 
prin metode sau mijloace mai puțin sistematizate decât cele didactice, 
din întregul lor univers experiențial, din afara şcolii (educația 
informala). Un rol important, în acest registru de resurse educaționale, 
îl au familia, instituțiile religioase, culturale și artistice, muzeele, 
mass-media etc. Calitatea acestor resurse și frecvența accesului 
elevului la ele, precum și motivaţia lui de a le valorifica, vor influenţa, 
în mod firesc, nivelul succesului școlar. 

Între conținuturile procesului de învățământ și conținuturile 
educaţiei se instituie legături complexe. În situaţia unui parteneriat 
optim dintre şcoală şi celelalte instituţii sociale care au valenţe 
formative, parteneriat nu doar facilitat, ci chiar proiectat în concepţia 
unui curriculum global și integrativ, de către pedagogi specializați în 
metodologia educaţiei informale, cele două categorii de conținuturi 
vor putea servi mai bine finalităţile educaţionale, inclusiv din 
perspectiva educaţiei permanente. 

r întrebări 

Care credeţi că va fi evoluţia raportului dintre conținuturile 
învățământului şi conținuturile educaţiei din perspectiva: 

1. educaţiei permanente? 

2. parteneriatului şcoală-comunitate? 

3. dinamicii pieței locurilor de muncă? 

4. internaţionalizării studiilor? 

II. Selecţia conținuturilor 

Conținuturile proceselor instructiv-educative sunt selectate, 
prin metodologii pedagogice speciale, din întregul patrimoniu cultural 


al omenirii. În orice sistem naţional de învățământ, există un trunchi de 
conţinuturi comune, obligatorii pentru toți cursanții, ce este asimilat de 
obicei în „şcoala generală”. Conținuturile școlii generale reprezintă, în 
proiecție sintetică, ceea ce este considerat în sistemul respectiv de 
învățământ ca fiind ansamblul de valori esențiale pentru dezvoltarea 
personalităţii copilului în acord cu idealul educaţional şi cu scopurile şi 
obiectivele învățământului obligatoriu. Conținuturile nivelurilor 
superioare de şcolarizare vizează perspectalizarea şi specializarea în 
vederea abordării, într-un orizont de timp viitor, a diferitelor domenii 
vocaționale. Conținuturile învățământului evoluează de-a lungul 
istoriei, iar selecția lor este operată simultan pe trei categorii de 
considerente: teoretice, de politică-educaționâla și considerente 
personale (la latitudinea profesorului). 

n.l. Considerentele teoretice, de politică educaţională şi 
considerentele personale (la latitudinea profesorului) 

II. 1.1. Considerentele teoretice 

Considerentele ştiinţifice - accesul la informaţia ştiinţifică 
fundamentală, validată în decursul cunoașterii şi practicii umane; 
concordanța conţinuturilor procesului de învățământ cu cele mai noi și 
mai valoroase rezultate ale cercetării științifice contemporane; 
reconsiderarea conceptului de cunoștințe esenţiale pentru formaţia 
intelectuală generală, în condiţiile informatizării societății şi ale 
valenţelor crescânde ale educației permanente; reflectarea logicii 
interne a dezvoltării ştiinţelor, a transformărilor metodologice şi 
structurale ce au loc în ştiinţa contemporană; surprinderea tendințelor 
de diferențiere prin specializare sau de integrare prin demersuri 
interdisciplinare ale unor ştiinţe; inițierea elevului în metodologia 
cunoaşterii științifice și în limbajul științelor, cu prelevarea 
caracterului riguros şi coerent al acestora. 

Considerentele de psihologia dezvoltării - adaptarea 
conținuturilor la stadiile de vârstă ontogenetică ale elevilor şi la 
caracteristicile lor psiho-comportamentale individuale. 

Considerentele de psihologia învățării - conținuturile 
procesului de învățământ sunt determinate şi de concepția despre 
învățare cu care se operează în școală. În acest sens, s-au delimitat 
două serii de tendințe: conexioniste, axate pe reflexele 

stimul-răspuns, și funcţionale, axate pe analiza relaţiei 
mediu-personalitate (Cristea, S., 1997, p. 90). 

Considerentele pedagogice - asigurarea unității dintre 
conținuturile învățământului și idealul, scopurile și obiectivele 
educaţionale ale școlii; asigurarea unităţii și continuității între cultura 
generală și cea de specialitate, între formele de învățământ obligatoriu 
şi cele cu niveluri mai înalte; respectarea criteriilor, de economie, de 
calitate și de eficiență pedagogică în planificarea și proiectarea 
conținuturilor învățământului în documentele şcolare (planul cadra de 
învățământ, programa cadru, manualele alternative); accentuarea 
valenţelor formative ale învățământului, prin selecţia acelor cunoştinţe 
care dezvoltă cel mai mult capacităţile de cunoaștere şi de 
operaționalizare în practică a achiziţiilor cognitive. 

II. 1.2. Considerentele de politică educaţională naţională 

Curriculum formal sau scris, obiectualizat în documente 
curriculare oficiale, reprezintă o formă de expresie a finalităților 
macros-ucturale conturate la nivelurile deciziei politice. Aceste 
finalități sunt proiectate în toate arealele societarului. Pentru arealul 
educaţional, ele se reflectă în idealul și scopurile educaţionale 
precizate în Legea învățământului şi reflectate în Legea Statutului 
Cadrelor Didactice, în Cartea Albă a Educaţiei, în rapoarte şi în 
programe elaborate la diferite niveluri de analiză a sistemului de 
învățământ. Documentele reglatoare cu care această reformă își 
propune să opereze în România, în această etapă, sunt, în principal, 
planul de învățământ, programele cadru pe discipline de studiu sau pe 
arii curriculare și standardele naționale de performanţă şcolară. 

În alte ţări, cu tradiții pe linia politicii descentralizate a 
sistemului de învățământ, documentele curriculare de politică 
educaţională se rezumă la stabilirea unei liste de arii de studiu și a 
listelor de obiective ţintă ale acestora, lăsând, în totalitate, la decizia 
unităţii școlare şi a profesorilor practicieni selecția propriu-zisă a 
conținuturilor, metodologia de planificare şi de realizare a lor (ex. 
Olanda şi Anglia). În schimb, în aceleaşi ţări, prin reţelele 
instituționalizate şi specializate de evaluare a rezultatelor şcolare pe 
baza sistemului de standarde naționale de performanţă, se controlează 
sistematic calitatea învățământului prestat în fiecare unitate școlară, 
mergându-se până la închiderea școlilor care nu satisfac, fie şi într-un 
singur an, criteriile de calitate stabilite. Astfel, chiar şi în condiţiile în 


care forul de decizie în politica educaţională naţională nu intervine 
dirijist asupra intrărilor în procesul de învățământ, el deţine controlul 
asupra acestuia prin evaluarea ieșirilor. Autonomia școlii asupra 
curriculum-ului determină responsabilizarea și motivarea profesorilor 
în vederea dezvoltării, individual şi în echipă, a unui curriculum de 
calitate. 

II. 1.3* Considerentele personale (la latitudinea profesorului) 

Chiar și în sistemele de învățământ puternic centralizate, 
selecția şi organizarea conținuturilor procesului didactic depind, 
într-un anumit grad, de preferințele profesorilor, de concepția lor 
despre cultură, asumată la nivel pedagogic, de competențele, 
atitudinile, stilul didactic al acestora, precum și de caracteristicile 
psiho-comportamentale ale grupului de elevi. Curriculum real, predat 
în clasă oră de oră, nu este echivalent sau același cu cel oficial sau scris, 
ori cu cel recomandat. Cu atât mai mult în sistemele semicentralizate 
sau descentralizate, între curricula scrise, recomandate și reale există 
decalaje şi diferenţe particularizante. 

Preferinţele profesorilor se exprimă diferențiat în alegerea 
manualelor alternative, a ghidurilor metodice, a materialelor didactice 
de suport, ca de exemplu culegerile de texte pentru analiza școlară, 
culegeri de exerciții și probleme, atlase, enciclopedii școlare etc. De 
asemenea, curriculum elaborat în școală și curriculum la decizia şcolii 
antrenează profesorii şi în postura de conceptori de conținuturi de 
învățământ. 

H.2. Sursele contemporane ale conținuturilor 

Sursa  globalăinformativă şi formativă a conținuturilor 
învățământului şi ale educaţiei este însăși cultura societăţii în toate 
dimensiunile sale. Valorile culturale esenţiale ale omenirii, valorificate 
în conținuturile învățământului, devin baza comună a cunoașterii 
generale în toate școlile generale, baza comunicării interamane, 
„fundamentul cultural al personalității” (Linton, R., 1968). În ultimele 
decenii, odată cu răsturnarea priorităţilor din triada tradițională a 
finalităților educaționale (I. Cunoștinţe; II. Aptitudini; III, Atitudini), 
prin plasarea accentului pe formarea atitudinilor şi a aptitudinilor, 
prin instrumentalizarea elevilor cu un sistem de cunoștințe generale 
(I. Atitudini; II. Aptitudini; III. Cunoștinţe), se remarcă o nouă abordare 


în planificarea curriculum-ului. Încărcătura cognitivă a disciplinelor 
din planul de învățământ este mult mai puţin importantă, în concepția 
pedagogică contemporană, decât plasarea conținufurilor tuturor 
disciplinelor de studiu într-o perspectivă cul Furală largă, printr-o 
nouă strategie de delimitare a surselor conținuturilor. 

Această strategie, numită selectare din cultură (OECD, 1989), 
foloseşte noi tehnici de analiză culturală pentru elaborarea unui core 
curriculum extins, de la învățământul primar, la cel liceal de cultură 
generală. Prin astfel de tehnici, D. Lawton, 1983, a identificat „opt 
sisteme culturale”, respectiv, opt surse potenţiale ale conţinuturilor 
învățământului: socio-politic; - economic; de comunicare; raționalitate; 
tehnologic; moral; atitudinal; estetic. 

Prin tehnici asemănătoare, în Anglia, reforma curriculară 
începută prin legea învățământului din 1988 (Education Act) a aplicat 
un model curricular pentru segmentul de elevi 1-16 ani, care are drept 
surse ale conținuturilor următoarele „arii experienţiale”: estetic și 
creativ; uman și social; lingvistic și literar; matematic; moral; fizic; 
științific; spiritual; tehnologic. 

Utilizând aceeași strategie, dar adaptată la dimensiunea 
prospectivă a conţinuturilor educaţiei de mâine, G. Văideanu (1987) a 
elaborat în cadrul unui studiu UNESGO de referinţă („Les contenus de 
leducation. Perspectives mondiales”) o clasificare a surselor 
conţinuturilor care oferă repere pertinente pentru configurarea ariilor 
curriculare ale învățământului din perspectiva noului mileniu: 
evoluția științelor exacte; evoluţia tehnologiei; evoluţia lumii muncii și 
mutaţiile declanșate de impactul informaticii asupra profesiunilor; 
evoluția științelor sociale și umane și rolul lor crescând în cultivarea 
atitudinilor și |a capacităţilor; evoluţia culturii și a artei; dezvoltarea 
sportului și a turismului; impactul sporit al viitorului asupra prezentului 
și necesitatea exerciţiului prospectiv; aspiraţiile tineretului; mass-media 
și exigenţele comunicării; achiziţiile cercetării pedagogice; problematica 
lumii contemporane, caracterizată prin universalitate, globalitate, 
interdependențe puternice și caracter prioritar. 

H.3. Criteriile de pertinenţă ale conținuturilor 

Pe baza a numeroase și îndelungate observaţii, dezbateri și 
confruntări, avându-i ca protagoniști pe diferiți specialiști în științele 


educaţiei din întreaga lume, G. Văideanu a elaborat o sinteză a 
criteriilor de pertinență a conţinuturilor învățământului. Aceşti 
indicatori au caracter general. Pentru a deveni operaționalizabili ei 
trebuie explicați şi interpretaţi în funcție de caracteristicile situațiilor 
socio-pedagogice concrete. Redăm tabloul indicatorilor de pertinenţă, 
în traducerea în limba română sub care a apărut în cartea G. Văideanu, 
1988, Educaţia la frontiera dintre milenii, pp. 189 - 190. 

1. „Deschidere față de achiziţiile și progresele ştiinţei şi ale 
tehnologiei şi selecționarea elementelor de introdus în cadrul 
conţinuturilor în lumina finalităților educaţiei general-obligatorii”. 

2. Acord axiologic al conţinuturilor cu valorile și evoluţiile din 
domeniul culturii şi al artei. Analize periodice ale valorii culturale a 
programelor și manualelor școlare. 

3. Menţinerea unui echilibru între dubla deschidere a 
conținuturilor: față de problematica planetară și de trebuințele 
specifice ale comunităţii locale şi naționale. 

4. Adecvarea continuă a conținuturilor la trebuinţele şi 
posibilitățile spirituale, fiziologice şi fizice ale celor angajaţi în procese 
de învăţare la diferite niveluri ale sistemelor educative. 

5. Asigurarea echilibrului în conceperea conținuturilor la nivel 
central (planuri, programe, manuale) și la nivel instituțional (activităţi 
didactice și extradidactice). Echilibru între grupele de obiective - 
cognitive, moral-afective, psihomotorii -, între grupele de discipline 
sau între discipline, între elementele teoretice şi cele practice, între 
elementele abstracte şi cele concret-explicative, între ponderile 
atribuite cuvântului şi imaginii, între ponderile atribuite diferitelor 
moduri de organizare a învăţării (în clase convenționale, în grupe mici, 
în grupe mari sau clase reunite etc.) şi diferitelor metode de 
predare-învăţare. 

6. Asigurarea coerenţei conținuturilor în plan diacronic și 
sincronic, în sensul stabilirii unor raporturi strânse între idei și al 
eliminării contradicțiilor sau rupturilor între capitole, între discipline 
sau între cicluri școlare. 

7. Conceperea şi dozarea conținuturilor şi a modurilor de 
organizare a învățării, astfel încât elevii să fie angajaţi în eforturi cu 
valoare formativă care să se asocieze cu bucuria de a învăţa. 

8. Orientarea prospectivă și democratică a conţinuturilor, astfel 
încât şansele de succes ale celor ce învaţă să sporească, iar pregătirea 


lor pentru înțelegerea și construirea viitorului să devină cât mai 
temeinică. 

III. Organizarea conţinuturilor 

LQ.l. Transpunerea didactică 

III. 1.1. Conceptul de transpunere didactică 

Conceptul de transpunere didactică (se mai folosesc cu același 
sens şi conceptele de transpoziție sau de transinformare didactică) 
exprimă transformarea informaţiei şi cunoașterii ştiinţifice sau 
savante în cunoştinţe oferite spre asimilare în şcoală. 

Cercetarea sociologică a consacrat numeroase studii 
problematicii transpunerii didactice (Verret, M., 1975, Bernstein, 1971 
ele.)., în special din perspectiva selecţiei, filtrării și reinterpretării 
conţinuturilor ca o pârghie a unui curriculum-instrument al puterii. În 
pedagogie, conceptul este valorizat din perspectiva accesibilizării şi 
organizării cunoașterii specifice experților pentru uzul elevului: 

„De ce este necesară transpoziția didactică? 

Pentru că procesul didactic al cunoașterii este diferit de procesul 
cunoașterii savante; pentru că există două modalităţi de cunoaștere 
aflate în interdeterminare dar totuși distincte... Transpoziția didactică 
are loc când elementele cunoașterii se transformă în cunoștințe scolare” 
(Chevallard, Yves, 1991, p. 22). 

În procesul  transpunerii didactice, „conținuturile sunt 
structurate, simplificate, traduse în forme susceptibile de a stimula 
interesul și de a facilita înțelegerea” (Landsheere, V. De, 1992, p. 197). 

S-au delimitat două etape distincte ale transpoziției didactice: 

trecerea de la o ştiinţă fundamentală sau de la un areal al 
cunoaşterii specializate, la un ansamblu de elemente de cunoaștere 
prelucrate de educator și adaptate elevilor în funcție de posibilitățile 
lor aptitudinale, de interesele lor cognitive, de nevoi și preferinţe; 
activitatea didactică din clasă sau acțiunea paideutică propriu-zisă, 
desfășurată pe baza unui proiect curricular (Landsheere, V. De, 1992). 

III. 1.2. Registrele transpunerii didactice a conţinuturilor 

Din perspectiva teoriei informației, în procesul transpunerii 
didactice, mesajul științific, artistic, filosofic, religios etc. este prelucrat 
pe mai multe registre, pentru a fi înțeles de elev: 

statistic - prelucrarea cantitativă a mesajului, operaţie ce 


exprimă frecvenţa termenilor și ideilor noi în raport cu totalitatea 
informaţiei transmise anterior; semantic - prelucrarea calitativă, 
exprimând decodificarea semnificației mesajului, astfel încât să 
faciliteze înțelegerea corectă; pragmatic - indică în ce măsură 
informațiile receptate de elevi produc modificări 
psiho-comportamentale în direcția așteptată de educatori; sintactic - 
organizarea informaţiei din perspectiva unităţii dintre conținut şi 
formă de prezentare. 

IIMU Temă de rezolvat 

Transpuneţi didactic un subiect de specialitate cu care v-aţi 
întâlnit recent în literatura de specialitate, exersând registrele de mai 
sus. 

III. 1.3. Caracteristicile transpunerii didactice în procesul 
instructiv-educativ se transmit elemente de cunoaștere cu semnificaţii 
noi pentru elevi, deseori fără o legătură directă cu experiența cognitivă 
sau acțională a acestora; transferul informației dintr-un câmp 
cunoscut într-un câmp necunoscut; apariția unor elemente cu impact 
asupra experienţei de învățare, ce țin de personalitatea educatorului; 
subordonarea sau cel puţin relaționarea transpunerii didactice cu 
obiectivele instructiv-educative; introducerea unor elemente de 
relație, explicaţie, întărire, motivare etc, care nu sunt ataşate direct 
subiectelor studiate. 

U-i Temă de reflecţie 

Cum și în ce măsură credeţi că interveniți dvs. personal, prin 
preferinţele şi atitudinile pe care le aveţi, asupra procesului de 
transpunere didactică, în aria curriculară pe care o abordațţi? 

III. 1.4. Funcţiile educatorului în transpunerea didactică 

Pe tot parcursul  transpunerii didactice, educatorul 
reconstruiește conținuturile cunoașterii intrate în câmpul predării 
prin diferite operații: 

analiza unei teme de studiat și specificarea competențelor și a 
performanţelor pe care trebuie să le demonstreze elevii; precizarea 
raportului dintre informația de bază (informaţia ştiinţifică) şi 
informaţia de relaţie (informaţia care explică natura relaţiilor dintre 
diferiți termeni-cheie); în acest proces de prelucrare didactică, efectul 
principal constă în modalitatea de organizare a conținuturilor (mono 


-, inter -, transdisciplinară; modular; compactizat; personalizat; 
pentru educaţia la distanță, pentru un învățământ informatizat etc.); 
precizarea performanţelor şcolare şi a standardelor de evaluare; 
proiectarea metodologiei didactice de predare şi de evaluare; 
armonizarea mediului predării cu mediul învățării; optimizarea 
proceselor de feed-back dinamic (ce indică tendința de apropiere sau 
de îndepărtare de obiectivele instructiv-educative propuse) și de 
feed-back static (ce indică nivelul de cunoaștere a progreselor elevilor, 
prin raportare la standardele performanțţiale). 

Întrebări 

Care sunt punctele dvs. forte în contextul funcțiilor enumerate 
mai sus? Dar cele mai slabe? 

1Q.2. Obiectivarea conținuturilor în documentele şcolare. 
„Curriculum naţional”. 

III. 2.1. Planurile de învățământ 

(Planul de învățământ este un document oficial în care se 
structurează conținutul învățământului pe niveluri şi profiluri de şcoli. 
În planul de învățământ se stabileşte numărul de ore (maxim şi minim) 
pe diferite discipline sau arii curriculare. Acest document are caracter 
reglator-strategic și reflectă filosofia şi politica educațională a 
sistemului de învățământ naţional. Totodată, el exprimă, în formă 
sintetică, concepţia pedagogică şi în special teoria curriculară care 
fundamentează științific procesul instructiv-educativ la nivel național. 
Prin efectele sale imediate pe linia managementului sistemului de 
învățământ, planul-cadru influențează strategia de alocare a resurselor 
umane şi materiale în domeniul învățământului, sistemul de evaluare 
şi de examinare, sistemul de formare inițială şi continuă a personalului 
didactic. 

Importanţa planului de învățământ, demonstrată prin efectele 
sale asupra tuturor celorlalte componente ale sistemului și procesului 
de învățământ, face ca, ori de câte ori o reformă a învățământului își 
propune să se exprime în primul rând ca o restructurare curriculară, 
ea să reprezinte o reformă de esență. Planul de învățământ trebuie 
interpretat ca o proiecție pedagogică şi de politică educațională, 
continuu perfectibilă, în scopul adaptării la transformările sociale și 
economice. 


Proiectarea unui plan-cadru de învățământ este un proces 
deosebit de complex şi de laborios, implicând lucru în echipă la diverse 
niveluri de instanță decizională. În cadrul acestui proces se pot 
distinge trei etape, fiecare antrenând profesionişti cu roluri specifice: 

etapa de expertiză ştiinţifică ce antrenează specialiști în teoria 
şi dezvoltarea curriculum-ului; etapa de expertiză practică ce 
antrenează educatori practicieni; etapa de expertiză decizională ce 
transferă responsabilitatea factorilor de decizie. 

În cadrul actual-Reforme a învățământului din România, 
Comisia de elaborare a Planului de învățâi SâăifitTTiurnită prin 
Ordinur Ministrului, a finalizat în 1998 un proiect reformator, care are 
la bază finalitățile învățământului preuniversitar și două categorii de 
principii: 

1. Principii de politică educațională: 

principiul descentralizării și al flexibilizării (şcolile vor avea 
libertatea de a-şi construi scheme orare proprii, cu „plaje orare” 
pentru disciplinele obligatorii și opționale (ex. Între 1 - 2 ore sau între 
3 - 4 ore); principiul descongestionării programului de studiu al 
elevilor, vizându-se un mai mare randament al învăţării pe fondul unui 
consum psihic normal, fără forțări şi presiuni; 

— Principiul eficienței (valorizarea înaltă a tuturor resurselor 
umane şi materiale din şcoli; evitarea șomajului prin predarea în 
echipă, redimensionarea normei de predare, cursuri opţionale, 
activități de consiliere şi de orientare); 

— Principiul  compatibilizării sistemului românesc de 
învățământ cu standardele europene. 

2. Principii de generare a noului plan de învățământ: 

j - principiul selecţiei şi al ierarhizării culturale (stabilirea 
disciplinelor școlare şi 

gruparea sau ierarhizarea lor pe categorii de discipline); 

— Principiul funcționalităţii (racordarea experienței de învăţare 
pe arii curriculare la caracteristicile etapelor ontogenetice ale elevilor 
şi la evoluţiile din domeniile 

cunoaşterii); 

— Principiul coerenței (integrarea verticală şi orizontală a 
ariilor curriculare în inte 


norul sistemului şi, în cadrul ariilor curriculare, integrarea 
obiectelor de studiu); 

— principiul egalității şanselor (asigurarea dreptului fiecărui 
elev de a se exprima 

* = >< deplin, în acord cu nivelurile sale aptitudinale); 

S - principiul flexibilităţii şi al parcursului individual (acest 
principiu postulează un 

curriculum diferențiat şi personalizat sau, altfel spus, trecerea 
de la școala unică 

pentru toți, la o şcoală pentru fiecare); f - principiul racordării 
la social. 

Ca o aplicare a principiului selecţiei şi al ierarhizării culturale, 
noul plan-cadru de învățământ propune gruparea obiectelor de studiu 
pe şapte arii curriculare, pentru tot învățământul preuniversitar 
(clasele I-XII): 


gimnaziu liceu 
comunicare 
şi ştiinţe 
societate 


4. Arte 
5. Sport 
6. Tehnologii 


7. Consiliere și cca. 5% 4% 
orientare 


III. 2.2. Programele școlare 

Programele şcolare sau analitice sunt documente oficiale care 
redau sintetic conținuturile învățământului pe ani şcolari sau pe cicluri 
de învățământ. În literatura recentă, sintagma „programe analitice” 
este înlocuită cu cea de „curriculum scris” sau „oficial, 
conferindu-li-se, astfel, același statut cu planul de învățământ, ca 
docu-menjțe de golitică educaţiojială (Glatthorn, 1987). 

Mj! urriculufn național Reprezintă sistemul experienţelor de 
învăţare oferite de şcoaî RÂHF-ilirsistem deHtnvăţământ național. Prin 


curriculum naţional se desemnează, în mod convențional, totalitatea 
programelor școlare. Astfel, tot în mod convenţional, prin reformă 
curriculară se desemnează în principal, reforma operată la nivelul 
programelor şcolare”  sfârşuportului instituțional al acestora, 
planurile-cadru. Se învă” țământr Curriculum național din țara noastră, 
care a fost aplicat până la introducerea noilor programe școlare din 
anii '90, a fost apreciat, în urma analizei prilejuite de reforma 
curriculară, ca fiind rigid şi obligatoriu pentru toţi elevii, în 
integralitatea sa. Noul Curriculum naţional are un grad ridicat de 
flexibilitate, oferind posibilitatea conceperii unor trasee curriculare 
diferențiate şi personalizate, Această flexibilizare se concretizează, în 
principal, în raportul dintre curriculum nucleu” \sau obligatoriu (65 - 
70%) şi cel „la decizia şcolii” (35 - 30%). Acesta-din-urmă oferă o gamf 
largă de 

posibilități, din care școala trebuie să aleagă una sau mai multe 
variante, adaptate cerinţelor Nevilor: 

curriculum extins - şcoala dă curs propunerilor din programele 
şcolare elaborate la nivel naţional, pentru segmentul de până la 30%; 
curriculum nucleu aprofundat - şcoala nu abordează deloc materia din 
segmentul de 30%, ci aprofundează materia inclusă în segmentul de 
70%, curriculum obligatoriu, pe baza căruia se vor stabili standardele 
de performanţă școlară și se vor calitea-taate probele de examinare; 
țurriculum elaborat în șşcoală* - se optează pentru activități didactice 
centrate pe conţinuturi organizate tematic, interdisciplinar, cu 
relevanță pentru zona geografică respectivă, pentru discipline sau arii 
curriculare opționale. 

Structura unei programe analitice tradiţionale, centrată pe o 
disciplină de învățământ, prezintă o parte generală și una de detaliere 
a conţinuturilor pe capitole. În partea generală, sunt specificate 
obiectivele educaționale generale ale disciplinei, importanţa și 
relevanța disciplinei pentru elevi, principiile didactice fundamentale 
de respectat în actul predării și al evaluării, organizarea conținuturilor 
pe semestre școlare, recomandarea unor metode şi procedee de 
realizare a procesului didactic. În partea a doua, sunt enumerate 
temele şi subiectele de predat, cu precizarea numărului de ore alocat 
fiecărei teme. 


Structura unei programe școlare concepută din perspectivă 
curriculară şi adaptată actualei reforme cumlatefe-diir Tara noastră se 
compune, de asemenea, dintr-o componentă generală, valabilă pentru 
toate ariile curriculare și una particularizată la o arie curriculară 
anume (Consiliul Naţional pentru curriculum și pentru formarea 
profesorilor, 1996). 

Componenta generală include: 

prezentarea succintă a scopurilor tuturor programelor ariilor 
curriculare din planul de învățământ; prezentarea obiectivelor 
generale ale sistemului de învățământ național; precizarea obiectivelor 
instructiv-educative ale nivelului și ale profilului de învățământ pentru 
care au fost concepute programele; planul de învățământ, însoţit de 
precizări şi comentarii referitoare la aspectele particulare ale rolului 
ariei curriculare respective și relaţiile ei cu celelalte arii curriculare 
propuse; principiile didactice fundamentale, corelate cu obiectivele 
instructiv-educative urmărite prin programa propusă. 

Componenta particularizată la o arie curriculară cuprinde 
următoarele elemente: 

prezentare a disciplinei sau a ariei curriculare respective; 
obiectivele generale; obiectivele referenţiale (ţintă) pe ani de studiu; 
temele sugerate spre studiere; sugerarea unor activități de învățare; 
sugerarea unor metodologii de predare, însoțite de recomandări din 
domeniul curriculum de suport; sugestii privind evaluarea rezultatelor 
elevilor; precizarea standardelor naționale de performanţă ale elevilor 
(nivel minim, mediu, maxim). 

Menţionăm că al doilea tip de programă şcolară este operant de 
mai mulți ani în majoritatea țărilor lumii. Trecerea de la vechile 
programe analitice la programele şcolare concepute în perspectivă 
curriculară se înscrie în tendința de dezvoltare a unei noi culturi 
curriculare. Din lectura comparativă a celor două tipuri de programe, 
remarcăm câteva mutații de politică şi de strategie educațională: 

— Descentralizarea  curriculară, operată prin libertatea 
conferită profesorilor în alegerea celor mai adecvate conținuturi, 
metodologii şi mijloace de atingere a obiectivelor referenţiale stabilite 
de programă; 

— Înlocuirea obiectivelor specifice disciplinei sau ariei 


curriculare particulare cu obiective de nivel intermediar (referenţiale, 
țintă); 

— Degajarea profesorului de obligativitatea respectării unei 
planificări sugerate de conceptorii programei tradiționale, pe criterii 
legate prioritar de conținuturi şi nu de posibilităţile concrete ale 
elevilor unei clase; 

—  Responsabilizarea profesorului cu adaptarea ritmului și 
nivelului de predare la caracteristicile psiho-comportamentale ale 
clasei de elevi; 

— Delimitarea obiectivelor de formare (ce indică rezultatele pe 
termen lung vizate de programă), de obiectivele de învățare (ce indică 
competențele elevului așteptate după parcurgerea unei perioade 
relativ limitate de timp). 

O cerință pedagogică importantă în proiectarea procesului de 
învățământ o reprezintă unitatea dintre plan și programă. Modificările 
din planul de învățământ, ca de exemplu, cele propuse de reforma 
actuală, prin organizarea conţinuturilor şi pe arii curriculare și nu 
numai pe discipline distincte, impun adaptarea programelor școlare; 
totodată, inovațiile introduse la nivelul programei, cum ar fi, de 
exemplu, conținuturile la decizia școlii, pot fi aplicate numai prin 
adaptarea planului (în cazul specificat, prin flexibilizarea numărului de 
ore: instituirea plajelor orare de tipul 1 - 2, 2 - 3 ore pentru o arie 
curriculară; introducerea disciplinelor opționale; accelerarea studiilor 
etc). 

111.23. Manualele școlare concretizează programele şcolare în 
diferite unități didactice sau experienţe de învățare, operaționalizabile 
în relația didactică profesor-elev. În cadrul manualului, conținuturile 
învățării sunt sistematizate pe capitole, subcapitole, lecţii, teme. 
Manualul școlar are următoarele funcţii pedagogice (după Nicola, I. 
1996, p. 372): 

funcţia de informare, realizată prin mijloace didactice și grafice 
specifice; funcţia de formare a cunoştinţelor și capacităţilor vizate de 
obiectivele instructiv educative; funcția de antrenare a capacităților 
cognitive, afective, psihomotrice, sau a disponibilităților aptitudinale; 
funcţia de autoinstruire, ce evidenţiază mecanismele de conexiune 
inversă internă existente la nivelul acțiunilor didactice promovate prin 
intermediul programei, respectiv tehnicile de autoevaluare. 

Problematica actuală a manualelor alternative (elaborarea şi 


difuzarea simultană a mai multor manuale pentru aceeași disciplină 
sau arie curriculară) presupune din partea profesorilor practicieni 
competențe psihopedagogice deosebite pentru alegerea acelor 
manuale care se adaptează cel mai mult caracteristicilor 
psiho-comportamentale ale elevilor, precum și propriilor aptitudini şi 
stiluri didactice. 

I1].2.4. Curriculum suport, constând în materiale didactice sau de 
documentare destinate elevilor și profesorilor, devine deosebit de 
necesar în strategia actualei reforme curriculare. Libertatea de opţiune 
oferită profesorilor necesită abilitare auriculară prin care să se 
formeze şi să se dezvolte competenţe didactice diferite față de cele 
reclamate de rolul de profesor dirijat de autoritatea centrală. O parte 
integrantă a strategiei de abilitare curriculară o constituie elaborarea 
şi difuzarea de ghiduri metodologice, pachete de formare și de 
autoformare, liste.de teme pentru diverse arii curriculare și inventării 
de sugestii de realizare didactică a lor etc. Pentru elevi, în completarea 
manualelor, se cer elaborate și diversificate culegeri de texte literare, 
filosofice, culegeri de exerciţii şi probleme, soft didactic, atlase, 
crestomații, fişe de activitate independentă etc. 

II]. 2.5. Standardele de performanţă în condiţiile introducerii 
unei oferte educaţionale diversificate, prin planuri-cadru de 
învățământ şi programe școlare flexibile, prin manuale alternative, 
standardele naționale de performanță școlară devin absolut necesare, 
în calitate de sistem de referință comun și echivalent pentru toţi elevii. 

Standardele de performanţă vor fi specificate în cadrul fiecărei 
programe şcolare, sub forma unor enunțuri sintetice, pe baza cărora se 
poate constata în ce măsură sunt atinse obiectivele referenţiale de 
către elevi. Standardele sunt formulate în termeni de cunoștințe, 
competenţe și atitudini aşteptate de la elevi. 

Standardele de performanţă, definite pentru nivelurile minimal, 
mediu și maximal, au caracter normativ, constituind repere de 
evaluare pentru elevi, profesori, părinţi, conceptori de curriculum și 
evaluatori ai procesului şi sistemului de învățământ. 

JH.3. Modalităţi inovatoare de organizare a conţinuturilor 

III. 3.1. Interdisciplinaritatea 

II].3.1.1. Interdisciplinaritatea, principiu şi modalitate de 


restructurare a conținuturilor învățământului 

Tendinţa de organizare interdisciplinară a conținuturilor 
învățământului reprezintă o constantă a politicii curriculare din 
ultimele decenii. Comunitatea ştiinţifică consideră 
interdisciplinaritatea un nou cadru epistemologic şi un factor normativ 
al demersului paideutic. Preocupările pentru promovarea unei viziuni 
interdisciplinare în investigarea realității nu sunt noi. Ele au fost 
impuse permanent de necesitatea firească a cuprinderii integrale a 
fenomenelor, prin corelarea informaţiilor dobândite din domenii 
diferite şi prin metode de cercetare specifice. 

Ca principiu de structurare a conținuturilor învăţării, 
interdisciplinaritatea a fost susținută încă de la începuturile şcolii, de 
către sofiştii greci care definiseră programul unei enkyklios paidea, 
învățământul circular conceput pentru a oferi elevului un orizont 
unitar al fundamentelor educației intelectuale. Principiul 
interdisciplinarității a fost teoretizat continuu, de-a lungul istoriei 
învățământului, chiar dacă nu a fost aplicat în practica şcolară decât 
arareori. Ca modalitate de organizare a conținuturilor şcolare în 
planuri, programe şi manuale de învățământ, interdisciplinaritatea a 
fost aplicată la începuturile istoriei școlii și a universității (universitas 
scientiarum), dar ulterior a fost progresiv limitată, pe măsură ce 
societatea a evoluat către specializare și superspecializare pe domenii 
de cunoaștere şi investigație (Gusdorf, G., 1986). 

Astfel, în deceniile şase şi şapte ale secolului nostru, se trăia în 
şcoli paradoxul de a conferi interdisciplinarității statutul de 
descoperire în pedagogie. Mai mult, s-a manifestat, un timp, tendința 
de a o considera un panaceu universal pentru disfuncționalitățile 
actului didactic. Explicaţia acestei reprezentări constă în lipsa 
cercetării pedagogice a fenomenului, și, în consecință, în lipsa 
operaționalizării lui coerente și sistematice în practica școlară. 
Numeroși pedagogi au subliniat atât insuficienta conceptualizare, cât 
şi absenţa generalizată a strategiilor didactice interdisciplinare în viața 
şcolii, afirmând că interdisciplinaritatea este „un concept încă rău 
definit” (Grozzer, G., 1983) sau că „prezintă multe puncte comune cu 
celebrii bătrâni ai Caucazului, despre care toată lumea vorbește, dar pe 
care nimeni nu i-a văzut” (Văideanu, G., 1988). 


Trebuie însă să recunoaștem că, deși se pot identifica experienţe 
interdisciplinare valoroase și în trecut, teoretizarea organizării 
interdisciplinare a conţinuturilor şi revitalizarea acestei teme în 
contextul concepției curriculare asupra proiectării didactice 
reprezintă contribuții incontestabile ale pedagogiei contemporane. 

11].3.1.2. Delimitări conceptuale 

Interdisciplinaritatea 

Conceptul de interdisciplinaritate a fost definit din dublă 
perspectivă: 

a) epistemologică, prin intersecţia teoretico-metodologică a 
disciplinelor în procesul de cercetare şi b) pragmatică, fie ca 
engineering, fie ca aplicare a soluţiilor elaborate prin valorificarea mai 
multor ştiinţe la luarea unei decizii sau la proiectarea unei acțiuni. 

Exemplificare: 

a) „în sensul larg al termenului, interdisciplinaritatea implică un 
anumit grad de integrare între diferite domenii ale cunoașterii şi între 
diferite abordări, ca şi utilizarea unui limbaj comun permițând 
schimburi de ordin conceptual şi metodologic” (Văideanu, G., Expose de 
quelques concepts fundamentaux, UNESCO, 1985). 

b) Fără îndoială, interdisciplinaritatea relevă o caracteristică a 
epocii noastre: integrarea socială a cunoașterii, element de acum 
constitutiv al puterii... Interdisciplinaritatea este în această privință 
apelul la inginer şi la expert” (Sinaceur, MA, Ce este 
interdisciplinaritatea? UNESCO, 1983). 

Conceptul pedagogic de interdisciplinaritate valorifică ambele 
perspective, unificându-le în contextul transpunerii didactice cunoa 

ştere-acțiune. Interdisciplinaritatea reprezintă o modalitate de 
organizarea a conținuturilor învăţării, cu implicaţii asupra întregii 
strategii de proiectare a curriculum-ului, care oferă o imagine unitară 
asupra fenomenelor și proceselor studiate în cadrul diferitelor 
discipline de învățământ și care facilitează contextualizarea și 
aplicarea cunoştinţelor școlare, în diferite situaţii de viață. 

Conceptul de interdisciplinaritate poate fi înțeles mai bine prin 
comparație cu alte concepte corelative: monodisciplinaritatea, 
multidisciplinaritatea, pluridisciplinaritatea, transdisciplinaritatea. O 
sinteză elaborată de Centrul european al UNESCO pentru învățământul 
superior (CEPES) a abordat aceste concepte din perspectiva 
întrepătrunderii disciplinelor şi a metodelor de cercetare. În alte 


contribuții din literatura pedagogică, analiza acestor concepte s-a 
extins şi la strategiile aferente de organizare a conținuturilor în 
contextul învățării şcolare (ex. D'Hainaut, 1981), conducând la 
reliefarea unor avantaje și limite. Redăm, în sinteză, concluziile acestor 
studii: 

Monodisciplinaritatea - forma tradiţională de organizare a 
conținuturilor învăţării, pe discipline predate relativ independent 
unele de altele. Principalul avantaj este acela că oferă elevului 
siguranța avansării lineare, gradual ascendente pe un traseu cognitiv 
bine delimitat. Acest traseu poate conduce însă la „paradoxul 
enciclopedismului specializat, care închide profesorul şi elevul într-o 
tranşee pe care şi-o sapă ei înșiși şi care îi izolează din ce în ce mai 
mult de realitate, pe măsură ce o adâncesc, în devotamentul său pentru 
disciplină, profesorul tinde să treacă pe al doilea plan obiectul 
prioritar al educaţiei: elevul în cauză” (D'Hainaut, L., 1981, p. 213). 

Multidisciplinaritatea reprezintă o formă mai puţin dezvoltată a 
transferurilor disciplinare, care se realizează de cele mai multe ori prin 
juxtapunerea anumitor cunoștințe din mai multe domenii, în scopul 
reliefării aspectelor comune ale acestora. Este o formă frecventă de 
supraîncărcare a programelor şi a manualelor școlare și de pătrundere 
a redundanţelor. 

Pluridisciplinaritatea. Punctul de plecare în structurarea 
conținuturilor îl reprezintă o temă, o situaţie, o problemă abordată de 
mai multe discipline, cu metodologii specifice. Prezintă avantajul 
abordării unui fenomen din diferite perspective, reliefând multiplele 
sale relaţii cu alte fenomene din realitate. Pentru nivelurile de 
şcolarizare care presupun un grad de specializare mai înalt, această 
formă de organizare a conținuturilor nu este recomandată. 

Transdisciplinaritatea este descrisă ca o formă de 
întrepătrundere a mai multor discipline și de coordonare a 
cercetărilor, astfel încât să poată conduce, în timp, prin specializare, la 
apariţia unui nou areal de cunoaștere. În contextul învăţării şcolare, 
abordarea transdisciplinară se face cel mai adesea din perspectiva 
unei noi teme de studiu. 

Într-o altă interpretare, conceptul de transdisciplinaritate 
desemnează o nouă abordare a învăţării școlare, centrată nu pe 


materii, teme sau subiecte, ci „dincolo” (trans) de acestea. Forma de 
organizare a conținuturilor este axată aici pe demersurile elevului (a 
comunica - recepţie și emisie -, a reacționa la mediul înconjurător, a 
traduce, a se adapta, a prevedea, a decide, a alege, a crea, a transforma, 
a dovedi, a explica etc). Transcenderea disciplinelor nu înseamnă 
ignorarea sau eludarea conținutului lor informaţional. Se propune însă 
o transfocare inedită a structuranţilor conţinuturilor educaţionale de 
pe materiile de învățat pe nevoile și interesele cognitive ale elevilor. 
Disciplinele nu mai sunt valorificate ca scop în sine, ci ca furnizoare de 
situaţii și de experiențe de învățare /formare. 

Transdisciplinaritatea fundamentează învățarea pe realitate, 
favorizează viziunea globală, transferul cunoștințelor în contexte 
diverse, dar, introdusă excesiv, prezintă pericolul acumulării de 
lacune, al lipsei de rigoare și de profunzime în cunoaștere. 

[I].3.1.3.  Modalităţile de organizare  interdisciplinară a 
conținuturilor se delimitează după criteriul naturii transferurilor 
operate între discipline: 

1. interdisciplinaritatea unor domenii învecinate (ex. psihologia 
şi pedagogia; biologia și chimia; istoria şi geografia); 

2. interdisciplinaritatea problemelor abordate; 

3. transferai de metode sau de strategii de cunoaştere sau de 
investigaţie ştiinţifică (ex. metoda analizei sistemice; metodele de 
prelucrare statistică a datelor; metodele analizei istorice); 

4. transferul de concepte (valorificarea conotațţiilor și valenţelor 
unui concept în domenii diferite de cunoaștere). 

111.3.1.4. Tipuri de demersuri interdisciplinare ale educatorilor 
practicieni în practica şcolii, se regăsesc demersuri interdisciplinare la 
nivelul corelaţiilor minimale, obligatorii, sugerate chiar de planul de 
învățământ sau de programele disciplinelor sau ariilor curriculare. În 
afara acestora, există demersuri interdisciplinare sistematice, ce 
presupun o analiză epistemologică a disciplinelor predate pentru 
identificarea conceptelor şi metodelor comune, transferabile sau 
extrapolabile. Dacă primul tip de demersuri este aplicat de toți 
profesorii, cele invocate la urmă se realizează prin colaborarea mai 
multor profesori în echipă. Proiectarea acestor demersuri sistematice 
necesită un antrenament special din partea profesorilor, o pregătire 


inițială sau postuniversitară pentru predarea interdisciplinară. 
111.3.1.5. Condiții ale aplicării  interdisciplinarității în 
învățământ 

Interdisciplinaritatea trebuie aplicată în combinație cu 
monodisciplinaritatea și cu pluridisciplinaritatea, pentru a fi 
accentuate avantajele şi pentru a limita riscurile pe care le impune 
fiecare dintre formele respective. 

În vederea aplicării demersurilor interdisciplinare, trebuie 
modificate actualele planuri și programe de învățământ, concepute pe 
strategii intradisciplinare. 

Interdisciplinaritatea trebuie asociată cu alte strategii 
inovatoare de organizare a conținuturilor, cum ar fi modularizarea sau 
informatizarea. 

Formarea inițială şi continuă a cadrelor didactice, pentru 
aplicarea demersurilor interdisciplinare sistematice. 

„ÎMI Temă de rezolvat 

Concepeţi un plan de lecţie axat pe predarea interdisciplinară în 
cadrul ariei curriculare sau al obiectului dvs. de predare. 

II1.3.2. Organizarea modulară Ăj 

3.2.1. Concepţia organizării modulare a conţinuturilor 

Iniţiativa proiectării conținuturilor învățământului în module 
didactice formate din „seturi de cunoștințe, situaţii didactice, activități, 
mijloace materiale destinate studiului” (D'Hainaut, L., 1972) a apărut 
în deceniul șase, în legătură directă cu necesitatea perfecționării, 
formării sau reorientării profesionale. 

Conceptul de modul didactic nu este încă riguros definit. Cele 
mai multe definiții îl prezintă ca ansamblu de elemente educaționale 
specifice ce poate fi parcurs independent de tot restul sistemului din care 
face parte, ansamblu care procură cunoștințe sau abilităţi precise, și 
care se integrează în itinerarii și logici variate ale învăţării. 

În concepția lui D'Hainaut, 1981, modulul didactic trebuie să 
satisfacă patru criterii fundamentale: —"* „” „5 * 7 „—” - ** 

a) „să prezinte sau să definească un ansamblu de situații de 
învățare; b) să posede o funcție proprie, specificată cu grijă, şi să 
vizeze obiective bine definite; c) să propună probe în vederea 
orientării celui ce studiază şi/sau a celui ce predă şi să le ofere 
unfeed-back; d) să poată să se integreze în itinerariile și logicile 
învățării” (p. 245). 

Durata parcurgerii unui modul, dependentă de mărimea 
modulului, poate varia de la câteva ore, până la câteva luni. El poate fi 
conceput nu numai prin activități didactice desfăşurate în clasă, ci şi 
prin completarea acestora cu aplicații practice în afara clasei, cu 
sarcini de documentare individuală la bibliotecă sau „pe teren”, sau cu 
şedinţe de instruire în alte domenii, desfăşurate cu profesori diferiți. 

Una dintre caracteristicile cele mai importante ale modulului 
didactic este personalizarea acestuia: un modul didactic este centrat pe 
nevoile și posibilitățile individuale ale cursantului, este adaptat 
intereselor sale cognitive, ritmului său de lucru și chiar stilului de 
învăţare. Modulul nu se elaborează pe materii de studiu, ci pe activități 
de învăţare. 

Din perspectiva educaţiei permanente și din cea a educației 
adulţilor, modularizarea este una dintre formele privilegiate de 
organizare a conținuturilor, permițând demersurile 
instructiy-educative de tip integrat și interdisciplinar. Modularizarea 
conținuturilor are implicaţii şi asupra organizării sistemului de 
învățământ, în special la nivelurile superioare de școlarizare (studii 
postliceale și postuniversitare, pentru perfecționare sau reconversie 
profesională). 

[11.3.2.2. Reperele organizării modulare a conținuturilor 

Proiectarea conținuturilor în concepţie modulară, indiferent de 
natura disciplinelor abordate, sau de nivelul și profilul şcolar vizat, se 
instituie pe câteva repere generale: 

obiectivele educaționale ale domeniului cunoașterii din care 
face parte modulul; tabloul general al modulelor elaborate pentru 
acoperirea domeniului cunoașterii vizat în procesul de învățământ şi 
marcarea poziției modulului respectiv în cadrul tabloului general, ca o 
parte a unui întreg; durata medie de parcurgere a modulului; condiţiile 
de acces în modul (cunoştinţe și abilități anterioare); indicarea 
segmentelor populaționale cărora le este recomandat cu precădere 
modulul; indicarea modulelor ce vor fi accesibile după parcurgerea 
modulului respectiv; evaluarea şi validarea achizițiilor obținute prin 
parcurgerea modulului respectiv; indicarea modulelor ce pot fi 
parcurse simultan; metodele și procedeele de instruire, detaliile de 
evaluare; transpunerea didactică a informațiilor modulului 


(conținuturile) sub forma unui curs, a unui ghid, mijloacele de 
realizare ale programului didactic propus; materialul bibliografic şi 
sursele de procurare ale acestuia. 

(Petry, D., 1988) 

[11.3.2.3. Structura unui modul didactic (D'Hainaut, L., 1988) 

I. Sistemul de intrare în modul 

1. Cataloagele modulului - în care sunt specificate problemele 
vizate, nivelul de modul, cunoștințele anterioare necesare și poziția 
modulului în diversele itinerarii de formare posibile. 

2. Obiectivele psiho-comportamentale vizate. 

3. Pretestul (conceput pentru a diagnostica nivelul abilitării 
elevului în problematica modulului: 

— În caz de reușită integrală, se evită pierderea de timp cu un 
modul ale cărui elemente sunt deja stăpânite de elev şi se recomandă 
un modul de nivel superior; 

— În caz de reuşită parțială, elevul este orientat, prin cursuri de 
scurtă durată, spre asimilarea acelor părți din modul pe care le 
stăpâneşte insuficient; 

— Dacă rezultatul la pretest este nesatisfăcător, elevul este 
orientat spre alt modul, prin care să-și însușească cunoștințele 
pregătitoare sau se propune un modul cu un nivel de competență mai 
puţin înalt). 

II. Corpul modulului, format dintr-un ansamblu de submodule 
cu câte patru componente: 

1. Introducerea în submodul (enumerarea obiectivelor, 
furnizarea structuranților anteriori care pregătesc învăţarea, traseele 
opţionale de parcurgere a submodulului). 

2. Ansamblul situaţiilor de învățare proiectate pentru atingerea 
obiectivelor instrucționale. 

3. Sinteza. 

4. Proba intermediară care condiționează admiterea într-un nou 
submodul, recuperarea parţială sau totală. 

III. Sistemul de ieşire din modul: 

1. Sinteza generală. 

2. Proba terminală (evaluarea atingerii obiectivelor modulului). 

3. Recuperarea generală, propuneri de eventuală aprofundare 


sau îmbogățire. 


4. Recomandări pentru alegerea modulului următor. 

[11.3.2.4. Avantaje şi condiţionări 


Avantaje 


este o strategie a reuşitei, 
opusă rigidității structurilor şi 
programelor tradiționale ce 
ofereau trasee curriculare unice; 
permite articularea educației 
formale, non-formale şi 
informale; identifică și acoperă 
omisiunile; elimină redundanţa; 
asigură liantul între învăţare, 
corecție, specializare; fiecare 
modul se poate articula cu 
ușurință cu alte module, într-o 
structură optimă pentru o situație 


dată; se pretează cu ușurință 
transpunerii în limbaje de 
programare pe calculator; 
deschide posibilități largi 
organizării inter-disciplinare şi 
integrate a conținuturilor; 
permite individualizarea 


învățării; se integrează în toate 
structurile învățământului. 


U-l Temă de reflecţie 


Condiţionări 


costul și timpul necesar 
elaborării unui modul didactic 
sunt considerabile, necesitând o 
muncă de echipă, ce implică 
experți din diferite arii curriculare 
şi pedagogi; necesită timp și 
resurse pentru experimentare în 
şcoli; aplicarea  modularizării 
conținuturilor necesită 
sensibilizarea şi formarea 
conceptorilor de module, a 
educatorilor  practicieni şi a 
elevilor; modularizarea 


conținuturilor în învățământ are 


încă statut de inovaţie și se 
confruntă, ca atare, cu rezistențe 
de ordin administrativ; 
opozabilitatea părinților care, 
fideli formelor tradiționale de 
învățare, percep modularizarea 
conținuturilor ca o modalitate de 
instruire lipsită de rigoare, ce 
poate mări riscul la examenele 
convenționale de admitere în 
ciclurile superioare; implică 
schimbări în toate componentele 
procesului de învățământ. 


Schițaţi un modul didactic la disciplina pe care o predați. 
III. 3.3. Organizarea integrată j 


111.3.3.1. Concepţie 


Predarea integrată a disciplinelor se fundamentează teoretic pe 
unitatea funciară a cunoaşterii umane, „Noţiunea de integrare a 
predării ştiinţelor este fondată pe postulatele conexe că universul 
prezintă o unitate intrinsecă şi că știința - tentativă de explicare a 
lumii naturale - oferă în obiectivele, conținutul și demersurile sale o 
unitate ce transcende divergenţele de limbaj sau de formă ale 
diverselor științe” (Baez, A., 1977). Din perspectiva educaţiei 
permanente, integrarea conținuturilor este abordată atât ca o 
integrare verticală, ce asigură coerenţa diferitelor stadii ale educaţiei 
unui individ, cât şi ca integrare orizontală, ce determină formarea 
capacităţii de a transfera cunoştinţele dobândite în context școlar la 
domenii de cunoaștere sau de acțiune care nu au fost abordate de 
şcoală. 

Principiile integrării verticale 

„Toate fazele educaţiei converg spre același ideal de om: omul 
ca zidar sau ca agricultor are aceeași valoare ca omul în calitate de 
medic sau de înalt funcţionar și fiecare om trebuie să-și aibă locul în 
grupul său și în societatea oamenilor. 

Nicio fază a educaţiei nu este ultima, fiecare își are rațiunea sa 
de a fi, dar ca etapă spre o realizare mai profundă a omului care se 
educă și nu ca ţintă finală. 

Orice om trebuie să poată parcurge stadiile de la bază până la 
vârf, oricare ar fi calea sau filiera pe care şi-a ales-o; trebuie, de 
asemenea, să poată în orice moment să intre în punctul care 
corespunde intenţiilor sale și competenţelor sale de la pornire. 

Delimitarea stadiilor trebuie să fie judicioasă în raport cu 
maturitatea intelectuală, cu motivațiile şi cu vârsta celor care învaţă. 

Nicio fază nu este izolată: fiecare se sprijină pe precedenta și se 
deschide spre următoarea. În particular, educaţia şi viaţa adultă sunt 
în întregime integrate. 

Fazele sunt complementare. 

Trecerea de la un stadiu la altul trebuie să se opereze fără 
ruptură” (D'Hainaut, 1981, pp. 231 - 132). 

Principiile integrării orizontale 

„Abordarea nondisciplinară a conținuturilor, atât la nivelul 
programelor, cât și la cel al aplicării lor. 


Introducerea în curriculum a unor obiective de transfer, cum ar 
fi «a învăţa să înveţi» etc. 

Integrarea în achizițiile cognitive a unor obiective afective 
destinate să creeze atitudinile care fac cunoștințele operante. 

Repartizarea echilibrată a activităților de învăţare, între cea 
şcolară şi cea extrașcolară, astfel încât cel ce învaţă să fie plasat în 
contextele cele mai variate și, pe cât posibil, cele mai apropiate de 
realitatea în care el va trebui să-şi investească învățarea” (D'Hainaut, 
1981, p. 235). 

Întrebări 

1. Care credeți că sunt principiile cele mai puțin aplicate în 
şcoala dvs? 

2. Ce soluții întrevedeți? 

I1.3.3.2. Modalităţi de integrare a disciplinelor în multe țări se 
practică predarea în manieră integrată a disciplinelor, atât în şcoala 
generală, în care se urmăreşte fundamentarea integrată a studiului 
disciplinelor particulare, cât și în clasele terminale, pentru construirea 
unei viziuni integrative a realităţii. În Finlanda, de pildă, în şcoala 
generală se practică integrarea tuturor disciplinelor în „module 
transcurriculare”, care reliefează teme de actualitate ca educația 
pentru integrare internațională, noile tehnologii ori educaţia pentru 
calitatea mediului natural de viaţă. Disciplinele integrate sintetizează 
şi organizează didactic informaţii din domenii diferite ale cunoașterii. 
De exemplu, pentru predarea Științelor naturii, se poate renunţa la 
criteriul de organizare a informaţiilor ştiinţifice axat pe logica internă 
a disciplinelor Botanică, Zoologie, Anatomia şi fiziologia omului, 
Genetică, şi se poate adopta un criteriu integrativ, ca de exemplu, 
gradul şi nivelul de organizare a materiei vii. 

În viziune curriculară, predarea integrată trebuie abordată nu 
numai la nivelul organizării conţinuturilor, ci şi la cel al transmiterii şi 
asimilării lor. Pentru acest din urmă aspect, se cer proiectate cadre de 
interferenţă între curriculum școlar şi cel extrașcolar (nonformal) sau, 
altfel spus, se impune construirea unui parteneriat şcoală-comunitate. 

Modalităţile cele mai frecvente de integrare a disciplinelor: 

1. Polarizarea cunoștințelor pe centre de interese sau pe teme 
generale: 


Integrarea cunoștințelor în jurul unui pol științific (schemele 
conceptuale ale ştiinţelor, metodele de investigaţie ştiinţifică, natura 
ştiinţelor etc.) - 

Integrarea cunoștințelor în jurul unui pol practic (aplicaţii în 
contexte vocaţionale, familiale, de grup social etc). 

Integrarea cunoștințelor în jurul unui pol referitor la societate 
(aspecte istorice, politice, de toleranţă interetnică, religioasă etc). 

Integrarea cunoștințelor în jurul unui pol personal (formarea și 
evoluția conștiinței morale, a imaginii de sine, a afectivității etc). 

2. Integrarea cunoştinţelor prin lecție (constituirea unui 
ansamblu flexibil de lecţii, fiecare dintre ele fiind concepută printr-o 
schemă integrativă de tipul: noţiunile esenţiale ale domeniului de 
cunoaştere abordat; metodele specifice de investigație; manifestări ale 
fenomenelor implicate; consecințe și variante de soluționare sau de 
optimizare). 

3. Integrarea cunoștințelor în jurul unor activități fundamentale 
(construcție, producţie, cercetare, creaţie artistică etc). 

3.4. Organizarea conţinuturilor în perspectiva informatizării 
învățământului 

II1.3.4.1. Problematica generală 

Literatura pedagogică cu referire la informatizarea 
învățământului delimitează trei modalități de adaptare a 
conținuturilor, modalități diferențiate prin nivelul de complexitate al 
obiectivelor instrucționale şi prin gradul de valorificare pedagogică a 
posibilităților oferite de ordinator: 

Introducerea cursurilor de informare /formare în informatică, 
cu statut de disciplină distinctă în planul de învățământ; demersurile 
de conştientizare a educațţilor şi educatorilor practicieni specializați în 
toate ariile curriculare (nu numai în științele exacte), în legătură cu 
avantajele valorificării didactice a  ordinatorului; valorificarea 
ordinatorului nu numai ca mijloc didactic performant, dar şi ca 
strategie de proiectare și de desfășurare a activităţii curriculare în 
toată complexitatea sa, în special prin producerea şi aplicarea în 
scopuri didactice de software pentru toate ariile curriculare. 

Aceste modalități au apărut, dar nu s-au înlăturat succesiv. 
Teoretic, coexistenţa lor este perfect utilă și posibilă. În practica 
şcolară însă, interrelația lor nu este întotdeauna axată pe 
complementaritate și pe intersusținere. Prin concurenţă, apar mereu 


obstacole, în special pentru dezvoltarea celei de-a treia modalități: 

„Obstacolul fizic”, determinat de conceperea laboratoarelor de 
informatică drept loc de desfăşurare exclusivă a orelor de informatică 
sau de științe exacte; 

„Obstacolul mental’, sau larg răspândită imagine a 
calculatorului ca proprietate de drept a profesorului de informatică, ca 
mijloc didactic ținut sub cheie, împiedicarea difuziunii fizice în mediul 
cotidian al clasei determină încetinirea difuziunii mentale a 
calculatorului, manifestată în organizarea conținuturilor, în adaptarea 
metodelor de predare și de evaluare, în multiplicarea formelor de 
organizare a procesului de învățământ; 

„Obstacolul de asistență tehnică” ce exprimă necesitatea lărgirii 
corpului didactic cu „profesorul asistent de informatică” cu triplu rol: 
să ofere asistență tehnică. 

să asiste profesorii și elevii în utilizarea calculatorului, să acorde 
consiliere în conceperea, aplicarea și evaluarea software. 

111.3.4.2. Etapele informatizării învățământului și ale adaptării 
conținuturilor în mediul didactic informatizat 

Analizând impactul calculatorului în învățământ, prin 
operatorul timp istoric, au fost identificate trei „valuri” (Sendov, B., 
1986). 

În prima etapă, computerul a intrat în şcoală ca virtual 
facilitator educaţional, în continuarea retroproiectorului, 
magnetofonului etc. Și s-a impus apoi ca obiect de studiu în sine, ca 
disciplină cu statut opţional sau obligatoriu. 

În a doua etapă, asimilată cu perioada învăţării asistate de 
calculator (IAO) în varianta clasică, valorificarea calculatorului s-a 
lărgit prin interpretarea acestuia ca resursă educațională cu potenţial 
mare în toate ariile curriculare. Aceasta este etapa în care se află cele 
mai multe școli din lume, pe linia informatizării învățământului. Deşi 
se constată progrese față de metodologia iniţială a învăţării 
programate, ajungându-se la un nivel de complexitate considerabil al 
formelor de afişare și al regulilor de analiză a răspunsurilor celui ce 
învață, cea mai mare parte a sistemelor IAO curente este bazată pe 
clișee, pe reacții programate în prealabil ca specificaţie algoritmică: se 
prezintă un text sau o imagine, se dă o probă, se așteaptă un răspuns, 


se face analiza acestuia și în urma rezultatului este selectată o nouă 
imagine. 

A treia etapă, mai mult ipotetică decât reală, prefigurează o 
influență mai substanţială a Noilor Tehnologii Informaționale şi 
Comunicaţionale (NTIC), ca „sistem de învățare” ce va determina 
modificări în definirea obiectivelor educaționale, reorganizarea 
conținuturilor, în manieră interdisciplinară, integrată, modulară, 
adaptarea metodologică pe continuumul predare-învățare-evaluare, 
interpretarea relaţiei profesor-elev, redimensionarea competenţelor 
profesorului și chiar o nouă filosofie şi deontologie a profesiei. I. 
Mackintosh, 1986, şi S. Papert, 1980, condiționează apariția acestei 
etape de penetrarea în învățământ a ordinatoarelor și a sistemelor 
informaţionale performante, a programelor complexe, foarte 
interactive, scrise în limbaje specifice sistemelor expert. 

111.3.4.3. Sistemele expert, un nou cadru pentru organizarea 
conținuturilor învățământului şi ale educaţiei 

Un sistem expert se compune dintr-o bază de cunoştinţe, sub o 
formă cât mai apropiată de câmpul real, natural de aplicații; structura 
de soluționare a problemelor sau un program gazdă; interfața 
interactivă utilizator-calculator. 

În ansamblu, un sistem expert reprezintă un sistem de 
programe care stochează și acumulează „elemente de cunoaștere” sau 
cunoștințele şi abilitățile experților umani într-un domeniu specific de 
cunoaştere, trage concluzii din acest domeniu, încercând să reproducă 
comportamentele experților în soluționarea situaţiilor concrete ale 
domeniului lor de excelenţă. 

Caracteristicile departajante ale sistemului expert față de IAO în 
varianta clasică: 

toate cunoștințele sunt afișate într-o manieră explicită; poate 
judeca cu date probabilistice, nesigure, vagi; încearcă să simuleze 
gândirea umană, accentuând raționamentul calitativ; explică propria 
linie de raționament într-un mod inteligibil și pentru un nespecialist în 
informatică; 

permite să fie chestionat asupra modalităţii în care a ajuns la o 
anumită concluzie, de ce nu a acceptat o altă ipoteză etc, este capabil să 
se corijeze sau să se adapteze la introducerea de noi date; poate fi 


ameliorat continuu, este extensibil sau „programat să crească”. 

Dezvoltarea NTIC are o incidenţă însemnată asupra organizării 
conținuturilor educaționale şi a curriculum-ului în general. Această 
nouă realitate se reflectă în politica educaţională a numeroase state, în 
special prin adoptarea unor programe naționale de informatizare a 
învățământului, în modalităţi și rate de timp specifice fiecărui profil și 
nivel de specializare. 

Problematica celor mai multe programe naționale se centrează 
pe următoarele registre: precizarea noilor concepte legate de 
introducerea NTIC în școală, adaptările majore din sfera conţinuturilor 
şi a metodelor educaţionale, proiectele de finanțare pe termen scurt şi 
mediu, de implicare a altor departamente și organizații 
guvernamentale și neguveranamentale în susținerea planurilor de 
informatizare a învățământului, politica de formare inițială a cadrelor 
didactice pentru un învățământ informatizat, cercetarea pedagogică în 
domeniu. Se remarcă tendința de abordare integrată a acestei 
problematici, într-o viziune integrativ curriculară, ca modalitate 
optimă pentru asigurarea continuumului formare permanentă (cadre 
didactice și elevi) - achiziționare de NTIC - elaborare și dezvoltare de 
software didactic - cercetare pedagogică şi inovare. 

L-i Temă de reflecţie 

Documentaţi-vă asupra stadiului adaptării conținuturilor 
disciplinei pe care o predațţi sau pentru care vă specializați la mediul 
didactic informatizat. 

III. 3.5. Organizarea diferențiată sau personalizată a 
conținuturilor iQ 

În esență, această modalitate de organizare a conținuturilor 
vizează adaptarea procesului instructiv-educativ la posibilitățile 
aptitudinale, la nivelul intereselor cognitive, la ritmul şi la stilul de 
învăţare ale elevului. În termeni de politică educaţională, strategia 
diferenţierii curriculare se exprimă prin trecerea de la „o școală pentru 
toţi”, la „o şcoală pentru fiecare”. În concepția de ansamblu a reformei 
curriculare din România, această strategie de organizare a 
conținuturilor este recomandată atât pe considerente 
psihopedagogice, cât şi ca o direcție a integrării și compatibilizării 
proceselor educaționale în spaţiul euroatlantic. 

Există numeroase aspecte ale adaptării curriculum-ului în acord 
cu trebuințele de dezvoltare şi de afirmare ale predispoziţiilor 


aptitudinale generale și specifice (ce se manifestă pe diferite niveluri, 
de la retardat, până la supramediu și la supradotat). În general, 
diferențierea experienței de învăţare se face de către profesor, în 
conţinuturi, metode de predare-învăţare, mediu psihologic, standarde de 
performanţă. Diferenţierea se exprimă, la nivelul elevului, prin 
extensiunea cunoștințelor, profunzimea înțelegerii, ritmul și stilul de 
învăţare (creativ, reproductiv, investigativ etc). 

La nivelul liceului, organizarea diferențiată a conținuturilor 
apare în chiar planurile de învățământ, concepute diferit (prin 
proporția grupelor de discipline, natura disciplinelor opționale etc), în 
funcție de profilul liceului (teoretic, vocațional, cu specializări 
multiple). 

La nivelul şcolii generale, unde se va asimila un trunchi comun 
de cunoștințe, diferenţierea se face în special prin extensiunea și 
profunzimea cunoștințelor propuse 

spre învățare și mult mai puţin prin natura lor (cu excepția 
disciplinelor opționale). În acest sens, noile programe pe discipline 
şi-arii curriculare lasă la decizia profesorilor să abordeze fie un 
„curriculum aprofundat” (predarea se limitează la 70% din programă, 
în întreg timpul alocat disciplinei prin planul de învățământ), fie să 
abordeze un „curriculum extins”; (mai mult de 70%, cu predare în 
acelaşi interval de timp). În primul caz, predarea se va adresa elevilor 
cu interese cognitive normale sau mai reduse, ori fără predispoziţii 
aptitudinale în domeniul respectiv. Cel de-al doilea caz se adresează 
elevilor cu predispoziții aptitudinale înalte și cu interese deosebite 
pentru aria auriculară respectivă. Aici, ritmul de însușire va fi mai 
alert, conținuturile vor fi compactizate prin reducerea repetiţiilor sau a 
exerciţiilor și prin alocarea timpului astfel câștigat abordării unor 
cunoştinţe în plus sau la niveluri de dificultate sporită. 

Pentru core curriculum, diferențierea o face profesorul clasei 
(când diferenţierea se aplică în cadrul aceleiași clase) sau conducerea 
şcolii şi catedra, atunci când se optează pentru predarea pe clase 
omogene de aptitudini. De altfel, forma de organizare a procesului de 
învățământ este unul dintre factorii determinanţi pentru succesul 
strategiei de personalizare a curriculum-ului. 

x «Activitate 


Documentaţi-vă asupra adaptării formei de organizare a 
procesului de învățământ în vederea predării diferenţiate și 
personalizate a conținuturilor învățării pentru elevii cu aptitudini 
înalte. 

IUI LECTURĂ 

I. Gruparea elevilor pe criterii aptitudinale 

Școlile speciale 

Organizarea lor s-a axat pe ipoteza că separarea elevilor într-un 
cadru aptitudinal omogen, în vederea parcurgerii unui curriculum 
special, stimulator şi în conformitate cu posibilitățile lor superioare, 
potențează succesul școlar. Funcționarea școlilor speciale a evidențiat 
o serie de avantaje: 

asigurarea unei culturi generale superioare, pentru acei copii 
care şi-au dovedit aptitudini şcolare globale, nemanifestându-și încă 
înclinațiile speciale; dezvoltarea aptitudinilor speciale; 
interstimularea; atragerea unor educatori cu calificare profesională 
înaltă și, în general, specializați pentru activitatea didactică cu elevii 
dotați; existența unui nivel ridicat al moralului de grup, potenţat de 
ataşamentul față de școală, tradiţiile și „ritualurile” acesteia; 
organizarea activității didactice în clase de dimensiuni mai mici; 
dotarea materială superioară; sprijinul și colaborarea părinţilor și 
autorităților locale. Gradul de implicare a acestora în susținerea 
materială și morală a demersurilor profesorilor, în favoarea elevilor 
dotați, este considerat a fi mai mare în asemenea școli. 

Avantajele nu pot fi însă fructificate pe deplin. Aceeaşi situație 
educaţională care generează condiţiile dezvoltării potențialului 
individual sau colectiv până la performanţă este, totodată, o sursă 
potenţială de dezavantajare, pe alte planuri, a indivizilor dotați. 
Criticile emise atât de specialiști în psihopedagogie, cât și de 
reprezentanţi ai altor categorii profesionale, social-administrative, 
culturale, confesionale etc. Îşi extrag argumentaţia fie din fenomenele 
reale, constatate direct în praxisul educațional sau în cadrul unor 
experimente pedagogice special inițiate, fie din deducţii și supoziţii 
care, uneori, sunt suficient de plauzibile pentru a fi tratate cu toată 
consideraţia. Cel mai adesea sunt evidenţiate următoarele aspecte 
negative: 


„Segregarea” copiilor cu aptitudini supramedii, ca pericol social 
în sine; suprasolicitarea elevilor; riscul mărit de inadaptare socială a 
copiilor capabili de performanțe academice, generat de izolarea 
acestora de contextul social al generaţiei de vârstă; reducerea ocaziilor 
acestor copii de a se manifesta ca lideri, într-o măsură mult mai mare 
decât atunci când se repartizează natural, în şcolile obișnuite; pericolul 
stimulării unui „spirit de elită”, a meritocrației, a „aristocrației şcolare” 
şi a  snobismului; demoralizarea elevilor de elită, stimularea 
sentimentului de inferioritate, fenomene mai intens trăite de indivizii 
supramediu dotați; privarea copiilor medii de stimularea intelectuală 
favorizată de contactul cu copiii dotați. 

2. Clasele speciale 

Comparativ cu școlile speciale, clasele cu aptitudini omogene, la 
care se predă la un nivel avansat față de nivelul comun, fie la: a) o 
singură disciplină, b) un set de discipline, c) la toate disciplinele, sunt 
mult mai numeroase și mai populare. Acceptarea şi proliferarea lor 
sunt datorate următoarelor două avantaje de ordin 
economic-administrativ și ideologic: 

se pot organiza pentru un număr mai redus de elevi decât școlile 
speciale, ceea ce le face accesibile din punct de vedere economic pentru 
aproape fiecare unitate școlară și familie; 

„Segregarea” elevilor selecționați față de generaţia de vârstă este 
atenuată, elevii dotați rămânând integrați în școala obișnuită și având 
posibilitatea de a participa la viaţa specifică acesteia. Același fapt este 
valabil și cu referire la „segregarea” profesorilor elevilor dotați. 

Cu ocazia unei anchete semnalate în literatură, pe tema 
atitudinii profesorilor față de formele de organizare separată a 
învățământului pentru dotați, s-a constatat că, în preferinţele 
profesorilor, clasele speciale deţin locul I pentru popularitate. 
Acuzaţiile de elitism și spirit nedemocratic aduse de părinţi și 
educatori sunt mai puţin frecvente şi radicale. 

În planul eficienţei pedagogice însă, clasele speciale au mai 
multe inconveniente decât şcolile speciale: 

selecţia elevilor este mai puţin riguroasă și admiterea mai 
permisivă; încărcătura mai mare de subiectivism în repartizarea 
profesorilor la aceste clase; 

nivelul pregătirii psihopedagogice și de specialitate a profesorilor 
este în general mai coborât decât al celor selecționați pentru predarea 
în școlile speciale -, baza materială și informaţională la care au acces 
elevii claselor speciale este mai slabă, fiind proiectată a satisface 
cerinţele întregii mase de elevi ai școlii obișnuite, iar timpul de folosire a 
acestei baze este inevitabil mai mic, fiind partajat cu celelalte clase. 

Subliniem, totuși, un avantaj net în plan psihopedagogie față de 
şcolile speciale: 

clasele speciale au o deschidere mai mare în dublu sens, cel al 
permeabilității (pe parcursul anului școlar) copiilor dotați din clasele 
obişnuite, care nu au reușit inițial la testele de admitere, și cel al 
reintegrării în programul comun a pseudodotaților, în condiţiile 
atenuării sentimentului de eșec şcolar. 

Pentru fostele țări socialiste din estul Europei, clasele speciale 
au constituit principala modalitate de asistență didactică în licee a 
elevilor capabili de performanţe academice, focalizată pe matematică 
(URSS, Bulgaria, Cehoslovacia, Polonia, Ungaria), fizică (URSS, 
Cehoslovacia, Ungaria), chimie (URSS, Ungaria), biologie (Ungaria, 
URSS), limbi străine (Cehoslovacia, Ungaria). 

În România, au fost introduse oficial prin Circulara nr. 
8345/1971 cu privire la organizarea claselor speciale de matematică, 
fizică, chimie și biologie pentru elevii cu aptitudini și rezultate 
deosebite la aceste discipline. Din păcate, nu dispunem de niciun 
studiu aprofundat, centrat pe efectele, fenomenele psihopedagogice 
generate de metodele de selecție, formare și antrenare a elevilor din 
liceele românești. Programele instructiv-educative au fost, în general, 
elaborate de profesori talentaţi, pe baza experienţei didactice 
acumulate direct şi indirect în activitatea concretă din clasă. Plasarea 
pe primele locuri (atât în clasamentele pe echipe, cât și individuale) a 
elevilor la competiţiile internaționale reprezintă, desigur, un criteriu 
pentru aprecierea acestor programe, dar, considerată în sine, nu are 
suficientă consistență pedagogică. Sub incidența interesului 
psihopedagogului stau, într-o măsură mai mare decât clasamentul 
competițional, efectele pe termen lung ale acestor programe asupra 
devenirii proceselor psihice cognitive, motivaţiei, afectivității, voinţei 
şi caracterului etc. Unii dintre elevii olimpici la liceu nu au demonstrat 
în continuare, în evoluţia lor la facultate și în viața profesională, un 
profil psiho-comportamental de performer și/sau au căzut cu ușurință 


victime surmenajului, depresiilor psihice, devianţelor 
comportamentale etc. Cele mai frecvente cauze ale „pierderii 
talentelor” tocmai la vârsta când performanța este cu adevărat 
relevantă şi importantă atât pentru individ, cât şi pentru colectivitate 
se explică și prin neglijarea în şcoală a aspectelor legate de dezvoltarea 
acelor trăsături de personalitate în măsură să susțină individul 
împovărat de propriul talent: toleranța la eșec, încrederea în sine, 
abordarea creativă a problemelor, gândirea pozitivă, optimismul, 
flexibilitatea, curajul și arta relaţiilor interpersonale, competenţe de 
comunicare, deprinderea dozării efortului, disponibilitate pentru 
dezvoltarea afectivității etc. 

3. Grupele omogene aptitudinal 

Numită şi grupare omogenă, această formă își propune 
reducerea gamei decalajelor inter-individuale de capacitate, inerentă 
în cadrul unei clase obișnuite, astfel încât să se minimalizeze diferența 
de nivel de predare intragrupă şi să se maximalizeze diferențele de 
nivel de predare intergrupe. În organizarea practică a grupelor de 
nivel, se 

132 

PSIHOPEDAGOGIE 

disting două procedee departajante: constituirea de grupe fixe, 
în cadrul unei clase, pentru toate disciplinele şi, respectiv, separarea 
unei grupe mici de copii superior dotați pentru parcurgerea unei 
anumite părți din activitatea cuprinsă în orar sau chiar numai a 
anumitor subiecte din cadrul unei singure discipline. 

Pentru generalizarea înființării grupelor de dotați în cadrul 
claselor obişnuite pledează următoarele argumente: 

se reduc substanţial acuzaţiile legate de segregare; costurile 
economice sunt minime, comparativ cu celelalte forme de organizare a 
învăţământului pentru dotați; grupele speciale formate în cadrul unei 
clase sunt foarte flexibile atât din punct de vedere al dinamicii 
compoziționale pe parcursul anului școlar în funcţie de evoluţia fiecărui 
elev din clasă, cât și din cel al variabilităţii disciplinelor și ponderii 
acestora în cadrul programelor speciale în funcţie de interesele și 
abilitățile elevilor; se permite realizarea transferurilor pozitive multiple 
între copiii cu diferite tipuri și niveluri de abilităţi, în special dacă 
acestea sunt favorizate și prin calitatea și atitudinea personalului 
didactic. 


Riscuri şi condiţionări: 

elevii selecționați ca fiind relativ omogeni, după un criteriu, 
rămân totuși eterogeni sub alte aspecte. De exemplu, în grupele 
constituite din elevi admiși prin compatibilitatea scorurilor globale la 
testele de inteligenţă, aceștia pot fi foarte diferiţi după performanţele 
obținute la anumite obiecte de învățământ sau după interesele cognitive 
manifestate; tratamentul didactic diferențiat se reduce la aplicarea unei 
„programe îmbogăţite”, centrată însă insuficient pe aprofundarea 
conţinutului si pe elaborarea proiectelor  instructiv-educative 
individuale; același profesor este nevoit să predea cel puţin la două 
niveluri diferite, pentru elevii dotați și pentru cei obișnuiți, fapt care 
generează supraîncărcarea sarcinii profesionale, cu tot cortegiul de 
efecte dezastruoase în timp, atât pentru elevi, cât și pentru profesori. 
Dintre acestea, superficialitatea actului instructiv-educaţional ameninţă 
permanent prin generarea unor situaţii ca: aplicare neadecvată 
caracteristicilor de unicitate ale fiecărei situaţii din clasă, automatizare, 
stagnare calitativă, neglijarea evaluării rezultatelor afectiv-atitudinale, 
pivotarea atenţiei pe unul sau celălalt din cele două segmente ale clasei 
etc. 

profesorii nu sunt selecționați și pregătiți în mod special în 
domeniul pedagogiei elevilor dotați. Ca atare, ei nu pot fi obligaţi să 
instituie un învăţământ special și, în general, nu sunt stimulaţi material 
printr-un sistem juridic expres. 

În circumstanţe speciale de moral scăzut în clasele cu grape 
omogene, se poate activa entropia în aria motivaţiei pentru studiu și a 
aspirațiilor, determinând un regres unilateral (echilibrarea balanței 
motivaţionale a elevilor dotați la nivelul elevilor mediocri). 

Fiecare dintre aceste forme și variantele lor generează 
separarea copiilor dotați de restul populaţiei şcolare de aceeași vârstă 
cronologică. Obiecţiile privesc, în general, segregarea socială, etnică, 
rasială şi nu segregarea aptitudinală, care este un dat ontologic, un 
aspect fundamental al vieţii. 

II. Accelerarea studiilor 

Prin definiţie, strategia accelerării permite reducerea perioadei 
de educaţie formală, prin asigurarea condiţiilor de progres în ritm 
propriu al elevilor cu aptitudini înalte. Redăm în sinteză principalele 


forme ale accelerării studiilor, aplicate în practica educațională de la 
începutul secolului și până în prezent. 

1. Admiterea devansată în clasa I 

Analiza comparată a regulamentelor actuale de admitere în 
prima clasă școlară, din numeroase sisteme naţionale de învățământ, 
prezintă o gamă variată de concepții. Dacă, în deceniile trecute, 
majoritatea legislaţiilor şcolare impuneau un minimum de vârstă rigid, 
acum se constată o mai mare flexibilitate manifestată în concesii de la 
6 luni la 3 ani avans. În unele țări (Canada şi Anglia), s-a instituit o 
admitere dublă pe an. Vârsta de admitere variază între 4, 9 ani (SUA) şi 
peste 8 ani, ponderea maximă centrându-se în jurul vârstei de 6 ani. 

Parcurgând lista argumentelor pro şi contra admiterii 
devansate, se evidențiază faptul că maximum de funcționalitate este 
realizat atunci când ea se aplică unui număr limitat de copii precoci 
sub aspectul întreit al calităților intelectuale, fizice și sociale, 
diagnosticate prin procedee specializate (ex. teste formale și 
informale, interviuri cu părinţii şi educatoarele - dacă copilul are 
experiență de preşcolarizare). Concluzii: 

copiii cu disponibilităţi aptitudinale deosebite, admiși în devans, 
își menţin precocitatea pe tot parcursul școlarizării; admitera devansată 
nu accentuează superioritatea la învățătură, dar reprezintă un 
procedeu eficient de identificare a elevilor cu calităţi superioare; 
proiectele de admitere devansată trebuie să prevadă măsuri ulterioare 
de identificare a pseudodotaţilor. Din totalul elevilor înscriși în clasa I 
mai devreme de 6 ani, în școlile din Geneva, pe parcursul a 4 ani (1984 - 
1988), doar 55% au reușit la testele de admitere în clasa a 11-a. 
Menţionăm că școlarizarea s-a făcut în clase obișnuite. 

2. Telescoparea claselor din cursul şcolarităţii, prin pregătirea 
concomitentă a doua clase, practicată în școala elementară, și „sărirea 
unor ani de studiu”, „la facultate”, prin încredințarea elevilor dotați din 
şcoala secundară a unei activități de nivelul facultăţii şi acordându-le 
un avans dacă reuşesc cu succes la examenul de admitere. Acest sistem 
are tradiţie în școlile secundare americane, unde a fost inițiat începând 
cu anii '50. Numeroşi pedagogi, în special europeni, susțin cu 
argumente credibile evitarea acestei variante în școala secundară, în 
favoarea aprofundării programei prin activități independente. 

3. Întrepătrunderea claselor prin acoperirea în 2 - 3 ani a 
conținuturilor transmise în mod normal, în 3 - 4 ani. Aplicarea acestei 


forme de accelerare generează constituirea claselor speciale, uneori 
pentru un program de vară de 6 săptămâni, în care se parcurge un 
curriculum special. Fără a se bucura de avizul total favorabil al 
pedagogilor, această variantă este recomandată într-o măsură mai 
mare decât precedenta. 

4. Progresul continuu este un proiect de program fără clase, 
numit şi „sistemul nivelurilor”, al „unităţilor” sau al „creditelor”. 
Activitatea dintr-un întreg ciclu școlar 

134 

PSIHOPEDAGOGIE 

se desfășoară prin cursuri interșanjabile, parcurse în ritm 
propriu. Se manifestă un curent favorabil, în întreaga lume, pentru 
acest sistem aplicat iniţial în SUA. Deşi este apreciat pozitiv de 
pedagogi,  obiectualizarea sa este încetinită, organizarea şi 
administrarea dovedindu-se complicate şi costisitoare. Şcolile 
americane care au depăşit cu succes detaliile procedurale îl recomandă 
ca o garanţie potențială a reformării și actualizării continue a 
curriculum-ului şi a deschiderii către inovaţii. În corelaţie, se poate 
aplica și un al cincilea sistem de accelerare, experimentat tot în SUA: 
„cursurile suplimentare la școala secundară și admiterea devansată la 
facultate”, sistem axat pe flexibilizarea programului și pe o multitudine 
de cursuri opționale și facultative introduse în planul de învățământ. 

HI. îmbogățirea programelor de şcolarizare 

Conceptul de îmbogăţire (engl. enrichment) cu referire la 
curriculum nu dispune încă de o definire clară. În unele surse, 
termenul desemnează activitățile extraşcolare, în general, inclusiv cele 
inițiate cu scopul de a veni în sprijinul retardaţilor, iar în altele este 
folosit cu semnificaţia de activități curriculare adiționale programei 
şcolare desfășurate în clasă. Sensul inițial al conceptului era de 
„selecție şi organizare a exigenţelor de învățare corespunzător 
personalităţii individuale”. Prin folosire insistentă în domeniul 
pedagogiei dotațţilor, termenul a îmbrăcat conotaţia de „educaţie 
rezervată excelenţelor”. 

Ca modalitate de suplimentare-aprofundare a pregătirii 
destinate elevilor cu aptitudini înalte, „îmbogăţirea” prezintă avantajul 
adaptării programului instructiv-educativ la posibilităţile și interesele 
acestora, fără a-i izola de mediul școlar obișnuit. Principalei obiecţii 
referitoare la riscul supraîncărcării, i se contraargumentează prin 


invocarea ritmului accelerat și capacității mai mari de cuprindere a 
sarcinilor de studiu, manifestată de elevii talentaţi. Practicarea acestei 
forme de organizare a învățământului este condiționată de existența 
unei baze materiale avansate și de calitatea profesională a cadrelor 
didactice. 

Astăzi se înregistrează o largă paletă de forme de curriculum 
îmbogăţit: 

reducerea la minimum a programelor obligatorii (un nucleu de 
cunoștințe), în avantajul opţiunilor multiple pentru cursurile ce răspund 
intereselor particulare; scutirea de anumite cursuri „obligatorii a 
elevilor, pentru ca aceștia să-și intensifice eforturile în direcţia 
compatibilă înclinațiilor speciale; organizarea de „ateliere „sau „cercuri” 
pe discipline; iniţierea unor proiecte de cercetare; audierile regulate de 
conferințe, accesul la viaţa comunităţilor profesionale; studiul individual 
dirijat; 

„Tabere”, „sesiuni”, „academii” sau „școli de vară” organizate în 
vacanțele școlare etc. 

Contextele instructiv-educaţionale oferă, în realitate, posibilități 
multiple de potențare a avantajelor şi de diminuare, chiar anihilare, a 
dezavantajelor. Unul şi același program are efecte contradictorii în 
şcoli sau clase diferite. Setul de dezavantaje potențiale ale unui 
program poate fi activat de un anumit context și pasivizat de un altul. 
Tocmai de aceea, nu subscriem la politica de transferare a 
programelor educaţionale pentru elevii cu aptitudini înalte de la un 
grup la altul, fie şi în cadrul aceleiași ţări. 

localități, școli. Pentru fiecare situație concretă trebuie elaborat 
un program special, cu aplicabilitate expresă şi netransmisibilă, axat 
pe analiza intercorelată a tuturor parametrilor contextuali și care să 
elimine sau să controleze efectele nedorite. Altfel, orice program, 
oricât de elaborat teoretic, poate fi compromis, întrucât face loc 
riscurilor în dezvoltarea personalităţii care, pe orice plan s-ar acutiza 
(intelectual-aptitudinal, emoțional, atitudinal: personal-social; în 
grupul şcolar-familie-grup de prieteni etc), nu sunt asumabile în 
primul rând din considerente deontologice. 

Imprescriptibilitatea rețetelor instructiv-educative, în afara 
unui context concret precizat, nu se opune însă oportunității elaborării 


programelor-cadru sau ghidurilor generale... Demersul evaluativ 
pentru asemenea studii este diferit față de cel al programelor 
instructiv-educative ce vor fi efectiv aplicate. Programul-cadru are 
valoare în sine, în timp ce valoarea programului particular poate fi 
judecată numai prin referire la universul vizat, aici şi acum. 

Cu acest amendament, considerăm că cele trei strategii de 
organizare specifică a învățământului pot fi aplicate în calitatea lor de 
axă general-orientativă. Studiul aprofundat și complex al avantajelor şi 
dezavantajelor potenţiale este obligatoriu pentru avizarea 
programelor complete, particulare, dar devine nul din punct de vedere 
al finalității pedagogice, dacă își propune să dea verdicte de tipul 
acceptabil sau neacceptabil, pentru o strategie generală. 

TL «Activitate. 

Elaboraţi un proiect de lecție adaptată nevoilor și posibilităților 
aptitudinale specifice elevilor performanți, la disciplina dvs. 

Precizare: 

La finalul acestui capitol, precizăm că cele cinci modalităţi de 
organizare a conținuturilor prezentate aici nu sunt singurele 
modalități inovative și dezirabile din perspectiva teoriei și dezvoltării 
curriculum-ului. Alături de acestea, se pot dezvolta și alte modalități, 
ca de pildă: organizarea conținuturilor pentru educaţia la distanţă; 
organizarea conținuturilor pentru educaţia interculturală; organizarea 
conținuturilor din perspectiva educaţiei permanente; organizarea 
conținuturilor învățământului elaborate în parteneriat cu alte structuri 
comunitare; organizarea conţinuturilor învățământului alternativ. 

Pentru rezolvarea temelor sugerăm cursantului să consulte 
cartea: Crețu, Carmen, 1997, Psihopedagogia succesului, pp. 147 - 175; 
182 - 187, Polirom, laşi. 

Rezumat 


Conținuturile curriculare reprezintă un sistem de valori 
selecționate din cunoașterea savantă, din practicile sociale și din 
cultura școlaia, reprezentând în activitatea didactică un ansamblu de 
cunoștințe, capacităţi și atitudini, integrate în sistemul curriculum-ului 
preşcolar/școlar/universitar/postuniversitar. În acest capitol au fost 
prezentate următoarele aspecte: conceptul de curriculum, selecția 
conţinuturilor, obiectivarea conţinuturilor prin planuri de învățământ, 
programe școlare, manuale şcolare, curriculum-uri suport, standarde 
curriculare. precum şi principalele modalităţi de organizare a 
conținuțiirilor din perspectiva curriculum-ului: interdisciplinaritatea, 
organizarea modulara, organizarea integrată, organizarea în 
perspectiva informatizării învățământului şi organizarea diferențiată 
sau personalizată. 

Vă rugăm să completaţi această fișă de evaluare şi să o trimiteţi 
tutorelui împreună cu cele două teme. 

FIŞĂ 

de evaluare a unităţii de curs cu tema: 

Conținuturile procesului de învățământ, componentă a 
curriculum-ului 

Numele cursantului - Subiectul 

1. Cât din subiect, după așteptările dumneavoastră, a fost 
acoperit? 

1 Deloc 

Complet 

2. Cât din material pare a avea valoare practică pentru 
dumneavoastră? 

Deloc 

Complet! 

3. Cât din conţinut a fost nou pentru dumneavoastră? 

Deloc 

Complet I 

4. Indicaţi aprecierea dumneavoastră asupra obiectivelor. 

Obiectivul 


mplet 


nerealizat 


5. Cât din cerinţele obiectivelor dumneavoastră a fost atins? 

Deloc 

Complet 

6. Ce parte a unităţii de curs a fost mai utilă? 

7. Vă rugăm să faceţi comentarii asupra conținutului unității de 
curs. 

Subiecte despre care 
doresc să aflu mai multe 


— Experienţa de învățare 
8. Care a fost nivelul activităţilor bazate pe realitate din unitatea 


de curs? 
Prea Corect 
EREI 


— RE cursului 

9. Găsesc teoria prezentată în unitatea de curs... 

Nesatisfăc Foarte 
ătoare bună 

10. Găsesc pragmatismul unităţii de curs... 


Nesatisfăc Foarte bun 
ător 
11. Găsesc conținutul academic al materialelor scrise... 


1 Foarte bun 
Nesatisfăcător 


12. Găsesc instrucţiunile de studiu din materialele scrise... 


Nesatisfăc Foarte 
ătoare bune 

— Alte teme de studiu solicitate 

Pentru a-mi dezvolta abilitățile și gradul de cunoaștere, aș dori 
să am posibilitatea de a învăța următoarele subiecte: 

În final, vă rugăm să formulaţi comentarii suplimentare asupra 
unor aspecte care nu sunt cuprinse în mod adecvat în întrebările 
anterioare. 

METODELE DE ÎNVĂȚĂMÂNT 

Autor: prof. dr. Constantin MOISE 

Scopul unităţii de curs: 

familiarizarea studentului cu espectele teoretice şi aplicative ale 
metodologiei didactice. 

Obiective nominale: 

După ce vor studia această unitate, cursanțţii vor putea să: 

definească şi să nuanţeze precis conceptele de metodă şi 

I. Definiţii şi cadre de referință necesare 

Am definit metoda ca: drum sau cale de urmat în activitatea 
comună a educatorului și educaţilor, pentru îndeplinirea scopurilor 
învăţământului, adică pentru informarea și formarea educaţilor. Nu 
este singura definiție care s-ar putea propune, ci una dintre ele, care își 
justifică valabilitatea prin aspectele esenţiale pe care le precizează, 
adică: ce conţinut logic exprimă (un mod de lucru sau o cale de urmat); 
cine o utilizează (în cazul nostru, educatorul și educații); în ce 
activitate (în procesul de învățământ); cu ce scop (cu scopul informării 
şi modelării sub aspect uman a educaţilor). 

Pentru alte precizări, se pot consulta mai multe surse, respectiv: 
L.A. Kairov şi colab. (1958): G. Văideanu (1986); I. Nicola (1994); C. 
Cucoş (1996). Precizarea care ar interesa în primul rând vizează 


diferenţa care trebuie făcută între metodă, pe de o parte, și procedeu 
didactic, pe de alta. S-a convenit că metoda de învățământ reprezintă o 
entitate mai cuprinzătoare (acoperind înţelesul definiției de mai sus), 
în timp ce procedeul este fie doar o parte alcătuitoare a metodei, fie un 
element de sprijin, fie un mod concret de valorificare a metodei. Dacă, de 
pildă, ne referim la predarea unei lecții prin metoda expunerii (vezi 
tabelul metodelor), putem admite că în interiorul ei, al expunerii, se 
pot utiliza diverse procedee (de exemplu întocmirea, în paralel, a unei 
scheme pe tablă, folosirea în sprijin a unor ilustrații vizuale etc.) 

t+ 1 Temă de reflecţie în ce măsură dialectica metodă-procedeu 
se evidenţiază la o lecţie la disciplina dumneavoastră? 

II. Sistemul metodelor de învățământ; configuraţie actuală 

Nu credem că se poate vorbi limpede despre ceva, în cazul 
nostru despre sistemul metodelor de învățământ, dacă mai întâi nu le 
nominalizăm, în cadrul ansamblului care le reunește, reunirea 
producându-se grație unor anume criterii. 

Orientând cititorul spre alte multiple referințe (Stanciu, I. Gh., 
1961; Todoran, D., 1964; Roman, I. și colab., 1970; Ţârcovnicu, V., 
1975; Cerghit, I, 1976; Nicola, I, 1994), îi propunem sinteza care a 
rezultat pentru noi: 

(A) Metode de predare-asimilare: 

A.l. Tradiţionale: expunerea didactică, conversaţia didactică, 
demonstraţia, observarea, lucrul cu manualul, exerciţiul; 

Al. De dată mai recentă: algoritmizarea, modelarea, 
problematizarea, instruirea programată, studiul de caz, metode de 
simulare (jocurile, învățarea pe simulator), după unii autori, şi 
învăţarea prin descoperire. 

144 

PSIHOPEDAGOGIE 

(B) Metode de evaluare 

B.l. De verificare: 

(1) Tradiționale: verificarea orală curentă; verificarea scrisă 
curentă; verificarea practică curentă; verificarea periodică (prin teză 
sau practică); verificarea cu caracter global (examenul), fie în formă 
scrisă, fie orală, fie practică. 

(2) De dată mai recentă: verificare la sfârşit de capitol (scrisă 
sau orală), verificare prin teste docimologice (curente sau periodice). 

B.2. De apreciere: 


(1) apreciere verbală 

(2) apreciere prin notă 

III. Comentariu necesar asupra criteriilor de clasificare m.l. 
Potrivit unui prim criteriu, acela constând din scopul didactic urmărit, 
reiese gruparea, atât de vizibilă și uşor de înţeles, pe cele două 
categorii mari: (a) metode de predare-însușire şi B) de evaluare. 
Explicaţia care se impune este că metodele menționate în fiecare 
categorie au un statut numai aproximativ, adică nu pot fi considerate 
că ar avea un loc fix sau o funcție numai de predare, sau numai de 
evaluare. Dacă ne-am referi, să zicem, la conversaţie, chiar şi în 
varianta euristică, am putea-o socoti doar preponderent ca metodă de 
predare, pentru că, în subsidiar, ea poate fi utilizată și în evaluare. Dacă 
ne-am referi apoi la instruirea programată, am constata că este și mai 
greu încadrabilă, ştiut fiind că ea este socotită din capul locului 
multifuncţională. 

HL2. Pe aceeași schemă, poate fi invocat un alt criteriu de 
diferențiere, de această dată numai a metodelor de predare: mijlocul 
de vehiculare al conţinuturilor de la sursă către elev. Dacă mijlocul 
respectiv este imaginea obiectului (fenomenului) sau obiectul însuși, 
vom avea de-a face cu metode intuitive, înscriind aici demonstrația, 
observarea, modelarea. Dacă mijlocul în cauză va fi cuvântul rostit sau 
scris, metodele se vor numi verbale; s-ar încadra (cu precizie) aici 
expunerea și conversaţia, iar după mai mulți autori problematizarea, 
după unii chiar instruirea programată. 

II.3. Un al treilea criteriu, devenit de multă vreme tradițional, 
este gradul de participare a elevului în acțiunea propriei instruiri. De 
aici, delimitarea: metode expozitive, pe de o parte, metode active”, pe de 
alta. Metodele expozitive, adică mânuite în chip prevalent de către 
educator (elevul fiind doar receptor), includ cu precizie numai 
expunerea, toate celelalte cuprinzând o doză mai mare sau mai mică de 
participare a elevului. 

Atenţie la eventuala neînțelegere care ar putea apărea aici, 
datorită invocării altei maniere de grupare a metodelor de către unii 
autori (Țârcovnicu, V., 1975), care stabilesc grupa metode active 
alături şi prin opoziţie cu cele verbale şi intuitive, opinie cu mai mică 
răspândire în lumea didactică. 

Apelând la opiniile unor autori americani, am putut găsi o 
ordonare a metodelor după un criteriu apropiat celui în discuţie, el 
fiind bazat pe opoziţia dintre învățarea prin receptare şi învățarea prin 
descoperire (Ausubel, D., Robinson, FI., 1981, pp. 67 - 101). După ei, 
elevul se poate afla în postura de receptor sau de investigator, în 
cadrul fiecărei metode în proporţii variabile. De unde dihotomia: 
metode de învăţare prin receptare, metode de învăţare prin descoperire. 

Dacă am încerca să redăm schematic sugestia celor 2 autori 
americani citați (Ausubel și Robinson), am ajunge la următoarea 
reprezentare: 

Învăţare prin receptare învăţare prin descoperire 

— Expunerea verbală 

— Demonstraţie 

(fără solicitarea elevului) 

— Conversaţia euristică 

— Lucrul dirijat cu manualul 

— Demonstrația cu solicitarea elevului 

— Observarea dirijată 

— Instruirea programată 

— Exercițiul dirijat 

— Studiul de caz dirijat 

— Observarea independentă 

— Studiul de caz independent 

— Rezolvarea de probleme 

— Rezolvarea creativă de probleme etc... 

Schema rămâne tot aproximativă, redând doar ideea de 
continuum între metodele de învăţare prin receptare şi metodele de 
învăţare prin descoperire. Ceea ce această schemă indică precis sunt 
doar extremele: expunerea, la extrema ce ține de receptare, iar la 
cealaltă extremă, rezolvarea creativă de probleme. Spaţiul dintre cele 
două este unul de compromis între elementele aparținând receptării şi 
cele aparținând descoperirii. 

Utilitatea acestor clasificări este evidentă, ele ajutând oamenii 
şcolii să-și ordoneze ideile, vocabularul și activitatea didactică, în 
funcție de reperele menționate, înseși judecățile de valoare 
alcătuindu-se pe baza acestor concepte. 

Dar o cunoaştere mai concretă și aprofundată a naturii, locului, 
rolului, statutului fiecăreia dintre ele se poate realiza doar din 


prezentarea analitică a fiecăreia, cu toate implicaţiile pe care le 
presupune în diversele situații de aplicare efectivă. 

Ilil Temă de rezolvat 

1. Descrieţi posibilitățile de activizare ale metodelor expozitive 
în cadrul disciplinei pe care o predați. 

2. Cum explicaţi (înțelegeţi) ideea de continuum în schema 
(schemele) prezentate în pasajele anterioare? 

IV. Prezentarea analitică a principalelor metode de învățământ 

IV. 1. Expunerea didactică 

IV. 1.1. Definire, forme, detalieri 

Metoda expunerii constă din prezentarea verbală monologată a 
unui volum de informaţie, de către educator către educați, în 
concordanță cu prevederile programei și cu cerințele didactice ale 
comunicării (a se vedea şi Stanciu, L, 1961; Roman, I. şi colab., 1970; 
Țârcovnicu, V., 1975; Ionescu, M., 1979). Sub aspectul funcţiei 
didactice principale, se înscrie între metodele de predare; după 
mijloacele cu care operează pentru vehicularea conținuturilor 
(cuvântul), avem a face cu o metodă verbală; după gradul de angajare a 
elevului, este o metodă expozitivă, deci care situează elevul mereu în 
postura de receptor. Este o metodă ce a beneficiat de o îndelungată 
utilizare în procesul de învățământ, de unde încadrarea ei între 
metodele tradiționale ale şcolii de pretutindeni. Poate să apară și în 
formă „pură”, dar de regulă se sprijină și pe alte metode sau se 
împletește cu ele, în funcție de materia la care este utilizată. De pildă, se 
poate combina cu conversaţia, în cadrul materiilor umaniste, cum ar fi 
istoria ori literatura, și cu demonstraţia în cadrul unor obiecte ca 
geografia sau ştiinţele naturale. În funcţie de vârsta elevilor și de 
experiența lor de viață, poate îmbrăca mai multe variante: povestirea, 
explicaţia, prelegerea școlară. 

Povestirea constă din prezentarea informației sub formă 
descriptivă sau narativă, respectând ordonarea în timp sau în spațiu a 
obiectelor, fenomenelor, evenimentelor. Explicaţiile nu lipsesc cu 
desăvârşire, dar ele ocupă un loc secundar în raport cu prezentarea 
faptelor. Este utilizată ca una din metodele de bază în predarea 
diferitelor materii în clasele mici (I-IV): limba maternă, cunoștințe 
despre natură, istorie, geografie. Motivarea acestei ponderi însemnate 


se sprijină pe o seamă de realități precise, adică: 

(a) volumul încă insuficient de reprezentări pe care copilul le 
posedă la această vârstă școlară (vezi și Stanciu, I., 1961); or, se ştie că 
procesul gândirii înseși va trebui să se sprijine iniţial pe nişte 
reprezentări sau imagini concrete ale obiectelor sau fenomenelor; 

(b) tendința specifică vârstei şcolare mici (aceea de cunoaștere a 
tabloului faptic, concret, al lumii), de unde oportunitatea povestirii; pe 
de altă parte, faptul că elevul de şcoală primară nu are încă suficient 
dezvoltată gândirea abstractă, care să-l ajute a înregistra faptele prin 
intermediul explicaţiei ştiinţifice autentice; 

(c) povestirea este forma de exprimare în care educatorul poate 
uza de o anume „încărcătură afectivă” a faptelor prezentate și a 
limbajului utilizat. 

Explicaţia este forma de expunere în care „predomină 
argumentarea rațională” (vezi şi Țârcovnicu, V „1975), făcându-și loc 
deja problemele de lămurit, teoremele, regulile, legile ştiinţifice etc. „În 
explicație, cuvântul profesorului înfățișează elevilor tema desfășurată 
într-o ordonare logică de date și fapte, care duce în mod necesar la o 
concluzie și generalizare” (Todoran, O., 1964). Aşadar, pe primul plan 
nu se mai află „faptele de prezentat”, ci „faptele de explicat” (Roman, |. 
şi colab. 1970). Într-o formă simplă, ea poate fi prezentă încă din 
clasele primare, dar devine predominantă 

din clasele mijlocii (V-VIII), continuând în clasele liceale. 
Explicaţia are și ea la bază anume rațiuni: elevul a acumulat o 
experiență faptică suficientă, simțind nevoia să-i fie lămurită în 
amănunt; „mecanismele gândirii logice sunt destul de dezvoltate să 
poată recepționa discursul ştiinţific propriu-zis; tendința dominantă a 
vârstei începe să fie aceea de cunoaștere a tabloului cauzal dinamic al 
lumii. 

Prelegerea școlară reprezintă forma de expunere în cadrul căreia 
informaţia este prezentată ca o succesiune de idei, teorii, interpretări de 
fapte separate, în scopul unificării lor într-un tot. Întrebuinţarea ei se 
concepe în clasele mari liceale. Diferă de celelalte două atât prin aceea 
că vine în întâmpinarea specifică vârstei (cunoașterea ansamblului 
complex, dialectic al realității), cât şi prin considerarea posibilităților 
elevilor de această vârstă (posedarea unei mari cantități de informații 


particulare şi dezvoltarea suficientă a mecanismelor gândirii 
abstracte). 

Importanţa utilizării metodei expunerii în general reiese din 
faptul că, pe de o parte, scurtează timpul însușirii de către elevi a 
culturii multimilenare a omenirii, ceea ce prin metode bazate pe 
descoperire ar fi mult mai dificil; pe de altă parte, ea constituie o 
ocazie permanentă pentru educator de a oferi educatului un model 
(sau o sugestie de model) de ordonare, închegare, argumentare, 
sistematizare a informaţiei din diverse domenii. Pentru a-și putea 
îndeplini, însă, aceste roluri, ea trebuie să respecte un minimum de 
cerințe (Todoran, D., 1964, pp. 146 şi urm.; Ionescu, M., 1979, pp. 213 
şi urm.; Roman, L, 1970, pp. 260 şi urm.), adică: 

(1) Conţinutrile prezentate să fie autentice şi convingătoare, 
ceea ce implică pregătirea anticipată temeinică a expunerii. 

(2) în cadrul oricăreia dintre formele prezentate să fie 
respectate limitele și obiectivele programei: nici prezentarea simplistă a 
conținuturilor, nici încărcarea excesivă cu elemente care nu au 
legătură cu lecţia, nu sunt procedee normale. 

(3) Volumul de informație să fie rezonabil, în raport cu vârsta şi 
cu experiența de învățare a copiilor. Unii autori dau chiar cifre 
orientative despre această cantitate de informaţie, consemnând între 3 
- 5 noțiuni noi, în clasele cele mai mici, până la aproximativ 20 noţiuni 
noi în clasele superioare (cf. I. Roman şi colab., 1970, p. 265). 

(4) Stringenţă logică și succesiune logică. Stringenţa logică cere 
ca expunerea să aibă o idee centrală, din care decurg câteva idei 
principale; la rândul lor, acestea trebuie să fie explicate și susținute 
prin idei de amănunt și exemple. Succesiune logică, adică ideile să 
decurgă unele din altele. 

(5) Exemplele ilustrative să fie doar în cantitate suficientă; 
abuzul de exemple consumă timp sau chiar împiedică înţelegerea 
esențialului; lipsa totală a acestora face neinteligibil orice conţinut, 
chiar și la vârste mari. 

(6) în cazul povestirii, se impune ca o cerință aparte caracterul 
plastic, emoţional, sugestiv al expunerii, aceasta fiind sprijinită chiar pe 
elemente dramatice, mimică, gestică. 

(7) Sub aspectul exprimării: adecvare a limbajului și stilului la 
nivelul auditoriului; claritate logică și corectitudine gramaticală. 
Expunerea cu adevărat profitabilă este cea care se prezintă în haina 


cea mai simplă. 

(8) Echilibru între cantitatea de cuvinte și conţinutul exprimat; 
expresivitatea (realizată prin: intonație, accente semnificative, pauze 
necesare, sublinieri etc); un ritm optim, de aproximativ 60 - 70 cuvinte 
pe minut (Roman, I., 1970). 

IV.1.2. Expunerea în actualitate 

Nu rareori se ivesc obiecţii la adresa folosirii expunerii ca 
metodă de predare, mai ales în varianta prelegere, iar în unele cazuri în 
forma explicație. Sunt însă destui autori care o susțin, subliniindu-i 
valabilitatea prin argumente din cele mai rezonabile (Ausubel, D. și 
Robinson, FI., 1981). 

Există, apoi, alți autori care vin cu unele propuneri de inovare a 
expunerii, în vederea „translării” ei mai aproape de grupa metodelor 
active (Cerghit, I, 1980), prin adoptarea a doua noi variante de 
expunere: expunerea cu oponent şi prelegerea-dezbatere. Cea dintâi se 
prezintă ca o variantă dramatizată a expunerii, implicând prezenţa 
unui „actor” în plus, în afară de expozant și de auditoriu: oponentul, 
care, pe parcursul expunerii, să intervină cu întrebări sau opinii 
deosebite de ale celui care face expunerea. Cea de-a doua variantă 
menționată este în fapt o combinaţie a expunerii cu dezbaterea. Autorul 
propune ca o primă parte să se concretizeze într-o alocuțţie 
sistematică, menită să prezinte conținuturile pregătite de către autorul 
expunerii, ea acoperind aproximativ jumătate din timpul alocat 
învăţării. Partea următoare trebuie să constea din discuție, cu 
participarea întregului auditoriu, pe baza tezelor emise de către 
expozant. 

U-i Temă de reflecţie 

1. Prezentaţi o eventuală opinie proprie în privința utilizării 
expunerii în actualitate. 

2. Cum vedeţi aplicabile modalităţile „expunere cu oponent”, 
„expunere-dezbatere” la disciplina dumneavoastră? 

IV.2. Conversaţia didactică 

Este metoda de învăţământ constând din valorificarea didactică a 
întrebărilor și răspunsurilor. Cum se poate observa, ea este o metodă 
tot verbală, ca şi expunerea, dar mai activă decât aceasta. 

IV. 2.1. Conversaţia euristică 


Euristică, adică astfel concepută încât să conducă la 
„descoperirea” a ceva nou pentru elev (evriskein = a găsi, a descoperi). 
Un alt nume ce i se dă acestei metode este acela de conversație 
socratică. Unii autori contemporani o sugerează chiar ca formă de 
învăţare prin descoperire dirijată (Ausubel şi Robinson, 1981). Se 
prezintă sub forma unor-era legate de întrebări și răspunsuri, la finele 
cărora să rezulte, ca o concluzie, adevărul sau noutatea pentru elevul 
antrenat în procesul învăţării. Esenţial este, de asemenea, faptul că 
profesorul orientează în permanenţă gândirea elevului, prin felul şi 
ordinea în care formulează întrebările, astfel ca „din aproape în 
aproape” să ajungă la noutatea propusă. 

Conversaţia euristică are și o formulă specifică de desfăşurare. 
Adică, se poate vedea. căgântrebările şi răspunsurile se încheagă în 
serii compacte, fiecare nouă întrebare avându-și gemenele sau punctul 
de plecare în răspunsul anterior, ceea ce se poate reda și figurativ, 
astfel: 
| Îi Ri h R2 

Posibilitatea de utilizare a conversațţiei euristice nu este 
nelimitată, ci condiționată de un fapt esenţial. Anume de experiența de 
cunoaştere de până atunci a elevului, care să-i permită să dea răspuns 
la întrebările ce i se pun: „când elevii posedă, din lecţii anterioare, 
materialul faptic necesar pentru a ajunge la anumite concluzii 
generalizatoare”, corelaţii noi etc. (Roman, I. și colab., 1970, p. 268; 
Stanciu, I., 1961, p. 152). lată câteva ocazii: când lecţia se poate face pe 
baza unui material intuitiv, familiar elevilor în amănuntele lui 
aparente, ceea ce înseamnă că metoda conversației se împletește cu 
demonstrația; când lecţia are loc pe baza studiului individual 
sistematic, efectuat de elevi (de pildă, o lecţie de analiză a unor opere 
literare, din care să rezulte caracterizarea personajelor, surprinderea 
elementelor specifice creației autorului etc.); în lecţiile care urmează 
după una sau mai multe excursii, în care elevii au cules datele necesare 
discuţiei (la științe naturale, geografie, istorie); în partea de încheiere a 
unei experienţe sau în paralel cu aceasta; în lecţiile de recapitulare și 
sistematizare, când elevii posedă deja conținuturile acestea, urmând 
numai să le generalizeze și să le coreleze după anumite criterii; chiar, 


uneori, în verificarea elevilor, având în vedere necesitatea unor 
întrebări de sprijin (când, de pildă, elevii nu-și pot exprima singuri 
propria informaţie sau nu pot face legăturile necesare între 
cunoștințele pe care le deţin). 

IV.2.2. Conversaţia examinatoare (catehetică) 

Are ca funcție principală constatarea nivelului la care se află 
cunoștințele elevului la un moment dat. Chiar şi sub aspect formal se 
deosebeşte de cea euristică, în sensul că ** nu mai este obligatorie 
constituirea în sisteme sau lanţuri sau serii ale întrebărilor şi 
răspunsurilor. Altfel spus, fiecare întrebare împreună cu răspunsul său 
alcătuiesc un microunivers de sine-stătător în raport cu celelalte 
întrebări şi răspunsuri. În afară de aceasta, nu este necesar ca ea să 
epuizeze toate aspectele legate de conținutul vizat, prezentându-se 
adesea sub forma întrebărilor de sondaj. 

Chiar dacă-roM ei de bază este acela de examinare a elevilor, 
totuși, unii autori (Todoran, D., 1964; Țârcovnicu, V., 1975, p. 210) o 
enumera şi între metodele cu funcție de predare-asimilare. Și acest 
lucru se poate dovedi ca adevărat, putându-se totodată menţiona 
situaţiile de utilizare ale acestei metode, și anume? în cadrul 
conversaţiei care poate preceda predarea unei teme noi, pentru ca 
profesorul să-şi dea seama la ce nivel trebuie concepută predarea ca 
atare” pe tot parcursul predării subiectului nou, sub forma întrebărilor 
de sondaj, cu rol de feed-back, adică pentru a vedea dacă și cât au 
înţeles elevii din ceea ce se predă; în acest caz, ea joacă şi un rol de 
atenţionare permanentă a elevilor asupra urmăririi „firului” predăriif 
la încheierea predării unei lecţii, prin întrebări recapitulative, care să 
reia, în mare, aspectele reprezentative din noul material predat. 

Condiţia necesară și suficientă a conversaţiei didactice se 
concretizează în câteva cerinţe privind calitățile întrebărilor, pe de o 
parte, și ale răspunsurilor, pe de alta, (Stanciu, I., 1961; Todoran, D., 
1967; Roman, |. şi colab., 1970; Țârcovnicu, V., 1975; Cerghit, I., 1980). 

1. Calităţi ale întrebărilor: a) Să fie formulate corect, atât sub 
aspect gramatical, cât și logic; rabaturile de ordin fie gramatical, fie 
logic, servesc ca exemplu negativ pentru elev. b) Să fie precise; dacă se 
întreabă, de pildă, „Cum este leul?', „Cum sunt munțţii?”, se comite 
aceeași eroare a impreciziei; soluția: sau să fie precizat „criteriul” 
întrebării (după modul de hrănire, de pildă); sau să se nominalizeze 

categoria însuşirii pe care se axează întrebarea (în loc de „Cum 
sunt munțţii?”, „Ce înălțime au munțţii?”, „Ce vechime au munții?” etc). 
c) întrebarea să aibă concizie convenabilă şi să se refere la un conţinut 
limitat. Nu sunt considerate normale întrebările lungi, de felul citat de 
unii autori: „Vreau să văd acum, dar să fie atentă toată lumea, cine-mi 
poate răspunde, cine a fost Minai Viteazul, cât a domnit, câte lupte a 
purtat? „D) întrebările să fie de o varietate suficientă: întrebări care 
pretind date, nume, definiţii („Care...?', „Ce...?', „Când...?'); întrebări 
care pretind explicaţii („Cum...?', „De ce...?”); întrebări care exprimă 
situaţii problematice („Dacă... atunci...?”, „Ce crezi că s-ar întâmpla 
dacă...?”) (vezi mai ales Cerghit, I., 1980, p. 117). e) întrebarea să fie 
asociată de fiecare dată (în conștiința educatorului) cu timpul de 
gândire pe care îl necesită, în funcție de dificultatea ei. La acest titlu se 
citează eroarea educatorului „grăbit', solicitând în mod permanent 
răspunsul, chiar imediat după formularea întrebării, f) Pe timpul 
formulării răspunsului, nu se intervine decât în cazul când elevul comite 
„din start” confuzii grosolane, g) De regulă, nu sunt profitabile şi, deci, 
nici indicate întrebările care cer răspunsuri monosilabice („da”, „nu”) şi 
nici cele care cuprind sugerarea răspunsului, decât în cazurile când se 
continuă solicitarea elevului prin justificările de rigoare, h) Normal 
este ca mai întâi să se formuleze întrebarea și să se adreseze întregii 
clase, iar numai după expirarea timpului aproximativ de gândire (sau 
după ce elevii „se-anunţă”) să fie numit cel care trebuie să răspundă, i) 
Nu sunt indicate întrebările voit eronate de felul „Cum s-a încheiat lupta 
lui Minai Viteazul la... Stănilești? „(Stanciu, I. - lucr. cât.). 

2. Calitățile răspunsului: a) Să aibă întotdeauna corectitudinea 
gramaticală și logică necesară, indiferent de materia școlară în cadrul 
căreia se formulează, b) Răspunsul să acopere întreaga sferă a 
întrebării. Din acest unghi de vedere, cea mai potrivită formulare este 
considerată cea enumerativă sau cu sens de echivalență, c) Răspunsul 
să vizeze cu precizie conţinutul esenţial al întrebării, având în același 
timp concizia cea mai convenabilă. Introducerile lungi, precum şi 
tendințele spre relatări colaterale trebuie combătute în mod 
sistematic, d) Pentru clasele mici în special, tradiţia a statornicit 
cerința ca răspunsul să fie prezentat într-o propoziție sau frază 
încheiată. Date fiind unele tendinţe de stereotipizare și artificializare a 
comunicării, pe această cale, considerăm necesare investigaţii axate 


anume pe elaborarea mai nuanţată a regulii aici în discuţie. Din ele ar fi 
normal să rezulte soluții de cultivare, în paralel cu aceasta, și a 
comunicării pragmatice, obișnuite, cu condiția respectării 
corectitudinii, e) Elevul să fie îndrumat să evite formulările 
fragmentare, sacadate, eventual însoţite de elemente care „parazitează” 
şi urâţesc vorbirea (de pildă, precedarea răspunsului de „ăă!;!...). 

IV.2.3. Conversaţia în actualitate 

Se aud voci care acuză conversaţia socratică de „fărâmiţarea” 
cunoaşterii într-o multitudine de fragmente, dirijate strict de către 
profesor (Cerghit, I., lucr. cât., p.114). Sunt, apoi, alți autori (Gilbert 
Leroy) care susțin că ea nu este altceva, în multe cazuri, decât un» 
monolog mascat, mimat prin întrebări astfel construite de profesor, 
încât elevii să răspundă exact cum i-a „programat” el, profesorul 
(Leroy, G., 1974). 

După cum sugerează autorii citați, precum și alţii contemporani 
nouă, cu adevărat activă ar fiaconversaţia multidirecţională, denumită 
şi conversaţia dezbatere. 

Toţi cei care o susţin o însoțesc, însă, de o seamă de cerinţe, în 
afara cărora n-ar avea funcționalitatea necesară (Cerghit, L, lucr. cât; 
Ionescu, M., 1980, pp. 216 - 217). 

Cerințele se adresează pe de o parte elevilor, şi anume: ei pot fi 
antrenați în dezbatere numai când dispun (a) de informația implicată 
în problemă, (b) de metoda necesară investigării în sfera dezbaterii, 
precum şi (c) de capacitatea de a înțelege punctele de vedere ale 
celorlalți. Pe de altă parte, cerințele se adresează profesorului, adică: 
(a) să fi creat climatul socio-afectiv necesar, bazat cu prioritate pe 
coeziunea grupului; (b) să organizeze grupul de dezbatere în număr 
rezonabil (15 - 20), pentru a da fiecăruia posibilitatea să-și exprime 
părerea; (c) să se îngrijească de cea mai bună dispunere în spațiu a 
grupului (de pildă, dispunerea în semicerc sau la masă rotundă este 
considerată mai productivă decât cea care plasează elevii unii în 
spatele altora, ca în sala de clasă tradițională); (d) profesorul să evite 
pe cât posibil să-și impună propria părere, asumându-și doar rolul de 
moderator; (e) să se îngrijească de o repartizare aproximativă (nu 
absolutizantă) a timpului, pentru tratarea fiecărei probleme cuprinse 
în dezbatere. 


O Temă de reflecţie în ce măsură consideraţi că au dreptate 
adversarii conversaţiei euristice? 

IV.3. Metoda demonstraţiei 

Toate lucrările de didactică leagă numele demonstraţiei de 
același verb latin demonstro-demonstrare, cu sensul de a arăta, a 
înfățișa (el are şi sensul de a dovedi, dar care nu intră în discuţie aici). 
Noi o vom defini ca metodă de predare - învăţare, în cadrul căreia 
mesajul de transmis către elev se cuprinde într-un obiect concret, o 
acţiune concretă sau substitutele lor. 

Demonstrația este prezentă într-o formă sau alta, în toate 
materiile de învățământ. Dacă vom separa, însă, disciplinele școlare, pe 
anumite categorii, o vom găsi mai frecvent utilizată fie vațcele care 
explorează direct o realitate concretă (ştiinţele naturale, geografia 
fizică, fizica, chimia), 6 fie în cele care pun pe primul plan un anume 
aspect  executoriu (disciplinele de educație fizică, estetică, 
tehnico-practică) şi mai puțin frecventă în celelalte categorii (ştiinţele 
umaniste). S-ar putea delimita cinci forme de demonstrație relativ 
distincte, în funcție de mijlocul pe care se bazează fiecare: (1) 
demonstrația cu obiecte în stare naturală; (2) demonstrația cu acțiuni; 
(3) demonstrația cu substitutele obiectelor, fenomenelor, acțiunilor; 
(4) demonstrația de tip combinat; (5) demonstrația cu mijloace 
tehnice. 

IV. 3.1. Demonstrația cu obiecte 

Caracteristica ei este aceea că sursa principală a informației 
elevului constă dintr-un obiect natural (roci, semințe, plante, substanțe 
chimice etc), iar pe cât este posibil încadrate în contextul lor de 
existență (de pildă, plantele sau unele animale de laborator). 

Avantajul formei de demonstrație în discuție este că imprimă 
învățării o notă deosebit de convingătoare, dată fiind evidența faptelor 
constatate de elevi în acest fel. Se utilizează mai ales în grupa ştiinţelor 
naturii, atât în lecţii de predare, cât și de consolidare. 

Lucrările de specialitate (Roman, I. și colab., 1970; Ţârcovnicu, 
V., 1975; Cerghit, I, 1980) se opresc cu deosebire asupra cerinţelor 
didactice ale utilizării obiectelor de demonstrat, adică: 

1. Așezarea și gruparea elevilor să fie concepute astfel încât să 
favorizeze receptarea convenabilă de către toți: pe de o parte, să fie 


avute în vedere particularitățile lor senzoriale; pe de altă parte, 
dispunerea elevilor trebuie concepută diferențiat, în funcţie de 
formula în care se face demonstraţia: frontal (adică în fața întregii 
clase, în același timp), pe grupe mici etc. 

2. Dată fiind curiozitatea firească a copiilor, este necesar ca 
obiectele să le fie prezentate numai atunci când trebuie să fie explicate; 
altfel, vor reprezenta o continuă cauză de distragere a atenţiei. 

3. Elevii să fie sensibilizați și orientaţi în prealabil asupra 
obiectelor ce urmează a fi demonstrate, prin precizarea unor puncte 
de reper, care vor orienta percepţia” (Cerghit, I., 1980, p. 178). 

4. Atunci când obiectele prezintă nişte aspecte deosebit de 
atrăgătoare prin ineditul lor, elevii să fie lăsați un timp scurt să-și 
„risipească” curiozitatea (Roman, I. și colab., 1970), pentru ca apoi 
explicaţiile să nu fie perturbate de eventualele lor reacții spontane. 

5. Exemplarele prezentate să sugereze elevului situațiile tipice 
din realitate, de unde necesitatea varietății suficiente a ipostazelor în 
care ele se prezintă. 

6. Când împrejurările o cer (obiectele sunt prea mici sau de prea 
mare varietate), prezentarea lor să se facă în colecții. 

I. Ori de câte ori situaţia o îngăduie, obiectele să fie percepute 
prin participarea cât mai multor simţuri. Explicaţia acestei cerinţe este 
rezumată în rolul interacțiunii analizatorilor pentru deplinătatea şi 
durabilitatea percepției. 

8. Să se respecte o anumită logică a perceperii obiectelor, 
respectiv să se pornească de la intuirea întregului, să se continue cu 
prezentarea analitică, să se încheie cu revenirea la ansamblu. 

9. Ori de câte ori este posibil, obiectele să fie prezentate „în 
dinamismul lor, în diferite stadii de dezvoltare”, în interesul aceleiași 
cunoașteri complete. 

10. Didacticile mai vechi (Bârsănescu, Șt., 1946) aduc în discuţie 
cerințe legate de anumite restricții în demonstraţia cu obiecte: 
substanţele nocive sau periculoase să fie manevrate exclusiv de către 
educator şi niciodată lăsate la îndemâna elevilor; să nu fie utilizate în 
demonstrație obiecte care perturbă procesul didactic sau care 
degradează fizic sau moral lăcașul de educație. 

II. Se menţionează pe alocuri (Cerghit, L, lucr. cât.) că în timpul 
demonstraţiei elevii să fie angajaţi şi ei în realizarea acesteia, deci 
demonstraţia să treacă în starea de exerciţiu de cunoaștere pentru elev. 


IV. 3.2. Demonstrația cu acţiuni 

Când sursa cunoașterii pentru elev este o acţiune pe care 
educatorul i-o arată (i-o demonstrează), iar ţinta de realizat este 
transformarea acţiunii respective într-o deprindere (sau mai mult decât 
o deprindere), avem de a face cu demonstraţia cu acțiuni, menționată 
de puţini autori ca atare (Ţârcovnicu, V., 1975, Todoran, D., 1964). Ea 
poate fi prezentă în toate disciplinele de învățământ, când scopul 
urmărit este capotarea unei deprinderi: gramatică (pentru căpătarea 
deprinderilor caracteristice); matematică (pentru  căpătarea 
deprinderilor de calcul, de alcătuire a raționamentului specific); chiar 
filosofie (ştiut fiind că și demersul filosofic trebuie mai întâi „arătat', 
deci demonstrat de profesor, pentru a putea fi însuşit treptat apoi de 
elev, prin exercițiu). 

Creionăm și pentru demonstraţia cu acțiuni cerințele didactice 
de respectat: 1. În primă linie, rămân valabile și aici toate cerinţele 
formale privind așezarea, gruparea, instruirea prealabilă a elevilor, date 
fiind aceleaşi necesități cu privire la receptarea convenabilă şi 
interesul suficient din partea acestora din urmă. 2. O exersare 
prealabilă suficientă a acţiunii de către instructor reiese cu aceeași 
evidenţă. 3. Demonstrația să fie înfăptuită efectiv, să constea din 
acțiune reală, iar nu din „mimare” sau simplă verbalizare. 4. Să se 
împletească în cât mai scurt timp cu exerciţiul, adică acţiunea să fie 
preluată de către elev. 5. Să uzeze în modul cel mai propriu de sprijin 
pe explicaţiile instructorului. Sunt situaţii, de pildă, când instructorul 
este nevoit să „descompună” acţiunea şi să o explice parte cu parte, 
după cum poate fi mai productivă explicaţia completă, alternativ cu 
exeiuţia completă. 

FV. 3.3. Demonstrația cu substitute 

Are o extensie deosebit de mare, substitutele sau materialele 
confecţionate (în didacticile mai vechi desemnate şi cu numele de 
artefacte) sau preparate, putând sta adesea mai uşor la îndemâna 
educatorului. Substitutele se înfățăşează sub mai multe variante 
concrete: 1. planșe cu cele mai felurite conţinuturi: desene fidele 
originalului; scheme cu caracter convențional; liste de modele 
lingvistice; tabele statistice, reprezentări grafice, tabele sinoptice din 
diferite domenii ca fizica, chimia, matematica; scheme ale unor procese 


etc. 2. hărți din diferite domenii (geografice, geologice, istorice, 
lingvistice) de mare importanţă în domenii de învățare, care necesită 
sprijinul pe coordonatele geografice; 3. fotografii și tablouri, care 
prezintă calitatea de a reda cu strictă fidelitate realitatea pe care o 
studiem la un moment dat). 4. materiale tridimensionale: machetele, 
corpurile geometrice. 

Ele pot adesea să reprezinte chiar majoritatea materialelor 
intuitive la multe dintre materiile școlare. Motivația frecvenţei acestei 
utilizări este multiplă: (a) distanța în timp și spațiu nu permite, în 
multe cazuri, apelul direct la obiectele sau fenomenele concrete; (b) 
alcătuirea prea complicată sau absconsă a obiectelor şi fenomenelor 
din realitate, care, prin intermediul substitutelor, se poate simplifica, 
fie prin vizualizare, fie prin schematizare; (c) imposibilitatea recurgerii 
la existenţe naturale, când este vorba de unele plante și mai ales de 
animale; (d) faptul că substitutele pot sta la dispoziția învățământului 
timp nelimitat; (e) efortul financiar mai mic, în raport cu originalele. 

Şi de această dată vom avea de respectat niște cerinţe didactice: 
(1) Cerinţele din sfera obiectelor naturale și a acțiunilor, privitor la 
așezarea și dispunerea în spaţiu a elevilor; (2) cerința de a facilita 
învățarea, prin respectarea unor exigențe didactice de execuţie, 
sugerarea proporțiilor dimensionale ale diferitelor realități substituite, 
fie utilizarea diverselor procedee de redare, care le sporesc caracterul 
inteligibil: linii îngroșate, linii punctate, trasare cu culori diferite etc, (3) 
conformarea la exigenţele de ordin estetic, ele servind și ca mijloc de 
realizare a acestei componente de educaţie. 

IV. 3.4. Demonstrația combinată 

Există anumite combinaţii demonstrative care apar în forme 
relativ constante, cum sunt: demonstrația prin experiențe şi 
demonstraţia prin desen didactic. 

Demonstrația prin experienţe reprezintă combinaţia dintre 
demonstrația cu obiecte şi cea cu acţiuni. Ea implică acțiunea de 
provocare a unui fenomen, concomitent cu explicarea obiectelor care se 
transformă prin respectivul fenomen. Motivația utilizării 

ei constă în faptul că redă, redus la scară, conținutul unei serii 
întregi de transformări, cultivând totodată capacitatea elevului de a 
investiga realitatea singur, după modelul pe care i-l oferă educatorul, 


în timpul săvârșirii experienţei. 

Demonstrația prin desen didactic se concretizează în efectuarea 
desenului de către educator în faţa elevilor, aceştia din urmă desenând 
în paralel cu el. Combinația ce se cuprinde aici este cea dintre o acțiune 
(cea de a desena) și un substitut (desenul care rezultă). Şi aici scopul 
este dublu: de o parte, însușirea sau adâncirea informaţiei elevului; de 
altă parte, formarea deprinderii lui de a reda grafic, mai mult sau mai 
puţin simplificat, conținuturile de însușit și de reținut. Utilizarea 
acestei modalități de demonstrație se motivează esențialmente prin: 
ușurarea înțelegerii şi însușirii materiei de către elev şi prin sporirea 
durabilităţii reţinerii, grație asocierii imaginii cu trasarea prin desen. 

Cât priveşte regulile de respectat, ele rezultă din însumarea 
celor menționate în dreptul fiecărei componente implicate în fiecare 
din aceste două forme combinate. 

FV.3.5. Demonstrația cu mijloace tehnice 

Există și o formă aparte de demonstraţie, care îşi datorează 
separarea de toate celelalte sprijinirii ei pe mijloacele tehnice: 
mijloace audio; mijloace video; mijloace audio-vizuale. 

Motivarea folosirii mijloacelor tehnice este foarte concretă, 
adică: (a) redau cu mare fidelitate, atât în plan sonor, cât şi vizual; (b) 
pot surprinde aspecte care pe altă cale ar fi imposibil sau cel puţin 
foarte greu de redat; (c) graţie diferitelor tehnici de trucaj, pot separa, 
descompune şi reda fenomene insesizabile pe altă cale; (d) ele permit 
reluarea rapidă, ori de câte ori este nevoie, așadar evită consumul 
stânjenitor de timp; (e) datorită ineditului pe care îl conțin și chiar 
aspectul lui estetic pe care îl implică, ele sunt mai atractive pentru 
elevi și mai productive. 

Cerințele pe care le implică se sintetizează astfel: (a) 
organizarea specială a spaţiului în care se fac demonstrațiile de acest 
fel (perdele opace, pupitre etc.); (b) alegerea judicioasă a momentului 
utilizării demonstrațiilor de acest fel, pentru a nu „bruia” activitatea 
elevului (Stanciu, I., 1961, pp. 159 și urm.); (c) pregătirea specială a 
educatorului pentru utilizarea și pentru întreținerea în stare 
funcțională a dispozitivelor, materialelor, aparaturii cuprinse în acest 
demers. 

IV.4. Metoda observării 

Constă din urmărirea sistematică de către elev a obiectelor și 
fenomenelor ce constituie conţinutul învăţării, în scopul surprinderii 


însușirilor semnificative ale acestora. Potrivit unor autori consacraţi în 
problema metodelor de învățământ (Cerghit, I, 1980, p.155), 
observarea reprezintă una dintre metodele de învățare prin e cercetare 
șic descoperire. Este practicată de elevi în forme mai simple sau mai 
complexe, în raport cu vârsta. Faptele de observat pot să aibă o mare 
diversitate: dezvoltarea fluturelui de mătase, evoluţia unor fenomene 
caracteristice anotimpurilor anului, corelaţii între viața plantelor și 
animalelor, producerea unor fenomene meteorologice, a unor 
„schimbări de stare” (Gagne, R., 1975) etc. Funcţia metodei nu este în 
primul rând una informativă, 1*ci mai accentuată apare cea formativă, 
adică de introducere a elevului în cercetarea științifică, pe o cale 
simplă. 

Potrivit mai multor autori (Todoran, D., 1964; Cerghit, I., 1980; 
Roman, I., 1970) o observare presupune parcurgerea câtorva - etape: 
- organizarea observării, observarea propriu-zisă, prelucrarea datelor 
culese, valorificarea observării. 

În funcţie de dinamica echilibrului dintre activitatea 
profesorului şi elevilor, putem stabili gradul de independenţă a 
observării. „Iniţial, pentru familiarizare, se poate folosi și observarea 
dirijată din afară, printr-un program stabilit de profesor, dar care 
trebuie să lase treptat loc autodirijării” (Cerghit, L, lucr. cât., p. 159). 
Fazele următoare sunt, după opinia noastră, faze de tranziţie, în care 
elevii se desprind treptat de tutela profesorului, începând cu etapa a 
doua (observarea propriu-zisă), continuând cu a treia, ca în final să 
ajungă la independență aproximativ completă. Numai în acest ultim 
stadiu ea poate fi numită, pe drept, observare independentă. 

IV.5. Lucrul cu manualul 

O definiție cu totul provizorie a acestei metode ar suna astfel: 
metodă didactică în cadrul căreia învăţarea are ca sursă esenţială și ca 
instrument de formare a elevului cartea școlară sau alte surse similare. 
„Lectura este o materie-instrument, de care fiecare se serveşte o viață 
întreagă” (Cerghit, I., lucr. cât., p. 146). Finalitatea ei este dublă: 
dobândirea de către elevi a fondului aperceptiv necesar înţelegerii 
textului în general, precum şi căpătarea deprinderii de a utiliza cartea, 
şi ea are variante diferite, după cum elevul se află mai la începutul 
experienței de învăţare sau într-o fază mai avansată. Pentru început, se 


utilizează metoda lecturii explicative. Definirea ei cea mai simplă este: 
metodă de învățământ bazată pe citirea din manual și explicarea, în 
clasă, sub îndrumarea strictă a educatorului. Are şi o desfăşurare 
specifică, pornind de la; lectura integrală, continuând cu analiza pe 
părți sau aspecte şi încheind cu încercarea de redare a întregului şi 
aplicaţiile aferente. 

Lucrările de didactică mai vechi sau mai noi o prezintă ca 
metodă de bază de învăţare, în clasele mici (Todoran, D., 1964; Stanciu, 
I., 1961; Roman, 1., 1970). În clasele V-VIII, această metodă își pierde 
oarecum din extindere. Totuși, la începutul anului se folosește după 
aceeași schemă la majoritatea materiilor, pentru a arăta elevilor modul 
de folosire a manualului în învățare, ceea ce se realizează prin f 
inițierea lor în practica lecturii individuale, prin dirijare de către 
profesor. 

Nivelul pe care trebuie să-l realizeze elevii claselor mari, prin 
exersare insistentă în lucrul cu manualul, trebuie să fie cel al lecturii 
independente. Altfel spus, elevul să fie obişnuit treptat să se desprindă 
de tutela profesorului, prin lectură individuală dirijată în clasă, care, 
începând cu clasele gimnaziale, devine o practică frecventă. Cea mai 
înaltă cotă a deprinderilor elevului de liceu trebuie să vizeze 
capacitatea de a face însemnări, adnotări, sistematizări, dar mai ales de 
a conspecta (a face rezumate comentate) și de a întocmi fişe din 
lectura cărților (cuprinzând idei principale însoţite de citate şi 
argumente) (Stanciu, I., lucr. cât.). 

IV.6. Metoda exerciţiului 

Definiția pe care am considerat-o mai completă a fost: 
executarea repetată și conștientă a unei acţiuni în vederea însușirii 
practice a unui model dat de acţiune sau a îmbunătăţirii unei 
performanţe (vezi şi Țârcovnicu, V., 1975, p. 232, Todoran, D., 1964, 
Cerghit, I., 1980). 

Exercițiul nu se limitează doar la formarea deprinderilor, ci 
vizează în același timp consolidarea unor cunoștințe, care reprezintă 
aspectul teoretic al acțiunilor implicate în exercițiu. Unii autori fac 
chiar o listă consistentă de funcţii ale exerciţiului: „adâncirea 
înţelegerii noțiunilor, regulilor, principiilor”, „dezvoltarea operaţiilor 

mentale”, „învingerea rezistenței cauzate de deprinderile 


incorecte” etc. (Cerghit, I, 1980, p. 192) ȘAplicarea exerciţiului este 
compatibilă culprice conținut de învăță-jnând, dat fiind că fiecare 
materie, fie ea teoretică sau practică, implică o parte executorie. De 
pildă, şi reluarea raționamentului filosofic în contexte diferite ne 
conduce tot la însușirea unei capacități de a acționa, după cum o face şi 
reluarea acțiunii de educaţie fizică sau de desen. a7. 

pi 

Exerciţiile pot fi grupate în funcție de cel puţin/două criterpi 
Astfel, dupălformă se pot grupa în exerciții orale, exercițiiscrisej 
exerciții practice (Roman Tifși colab., 1970). După pe-complexi & tea 
16T, rezultă, îiâprinapiu, patru tipuri (Stanciu, I, Todoran, RTTR - 
oinan, L și colab., Cerghit, 1.): 

— Exerciţii de  introducerejnţi-un model dat sau exerciţii 
introductiveelevilor li se explică pentru prima oară o-ictivitate, pe care 
ei o aplică în paralel cu explicaţiile profesorului; 

— Exerciţii de însușire sau consolidare a modelului dat, denumite 
şi exerciţii de bază; elevul reia în întregime și în chip repetat, acțiunea 
ce i s-a explicat; 

— Exerciţii de legare a cunoștințelor și deprinderilor mai vechi cu 
cele noi; sunt numite și. exerciţii paralele, având scopul de a integra 
deprinderile în sisteme din ce în ce mai largi; iesau euristice; elevul le 
efectuează după ce deprinderea deja a 


4. 

fost însuşită, iar prin intermediul lor încearcă să introducă în 
„model” anumite elemente personale. 

l-exerciţiul ne reține atenţia prin câteva cerinţe de respectat, în 
aplicarea lui. 

Elevul să fie conștient de scopul exerciţiului și să înţeleagă bine 
modelul acţiunii de învățat An caz contrar, există eventualitatea 
dezorientării lui şi a desfăşurirână” întâmplare a exersării, rezultatele 
fiind expuse de asemenea hazardului. Exerciţiile să aibă varietate 
suficientă, altfel riscând să formăm numai parţial inderea propusă ca 
scop.”. 

„Exerciţiile să respecte o anumită gradaţie de dificultate în 
aplicarea lor. Deprinderile mai complicate se formează prin integrarea 
succesivă a unor deprinderi mai simple (Todoran, D., 1964). În acest 
sens, se poate vorbi despre respectarea ordinii de dificultate de la 


exerciții introductive, la exerciții de bază, la exerciţii paralele, apoi la 
exerciții euristice. Spre exemplu, nu pot cere elevului să găsească noi 
căi de rezolvare a unei probleme matematice, până nu i-am format 
deprinderea de a o rezolva printr-o metodă consacrată, care este, în 
acelaşi timp, mai simplă. Sau, nu pot cere elevului să alcătuiască 
compuneri înainte de a-i forma temeinic deprinderea de a se exprima 
în propoziţii şi de a descrie sau de a nara situaţii simple (după tablouri 
sau după anumite aspecte concrete din realitatea înconjurătoare). 

Exerciţiile să aibă continuitate în timp (Todoran, D., lucr. cât; de 
asemenea, Roman, I. și colab., 1970, p. 290), altfel putând să apară 
lacune, care împiedică elevul să-și formeze în mod normal 
deprinderile vizate. 

Exerciţiile să aibă ritm optim ș+jhu-a j-jm<L Juitoni care s-au 
preocupat special - tte-pfo6 lemă arată că7-i «perioada de început, 
exersările să fie mai apropiate în timp și de mai scurtă durată; pe 
măsură ce elevul se familiarizează, distanţa între exersări poate fi mai 
mare (Todoran, D., 1964, Stanciu, I, 1961), iar durata exersării de 
asemenea mai întinsă (Ibidem). 

6. Exersarea să fie permanent însoţită de corectură (iniţial) şi de 
autocorectură (pe măsură ce elevul începe să stăpânească acțiunea). 
Este regula care reiese din însăşi teoria formării deprinderilor, altfel 
apărând posibilitatea însușirii mecanice și fără durabilitate. 

Exercițiul este metoda cea mai intim împletită cu toate celelalte 
metode de predare şi învățare. Drept urmare, am putea afirma că 
fiecare dintre acestea se pot transforma în exerciţiu, odată preluate de 
către elev, după modelul profesorului. Este lucrul care ne dovedește o 
dată în plus că separarea netă a metodelor didactice este posibilă doar 
teoretic, nu însă și în practica utilizării lor. 

U-i Temă de reflecţie 

Poate fi admisă ideea că fiecare metodă didactică se prelungește 
în metoda exerciţiului? Explicaţi. 

IV.7. Algoritmizarea în mod cu totul general, algoritmizarea este 
defuuţăj: ajnetoă a de predare-învăţare constând din utilizarea și 
valorificarea algoritmilor. Algoritmii reprezintă, la rânduL” lor, suite de 
operații săvârşite într-o ordine aproximativ constantă, prin 
parcurgerea ((cărora se ajunge la rezolvarea unei serii întregi de 


probleme de același tip. Pe plan;< didactic, algoritmizarea ar însemna 
găsirea de către profesor a înlănţuirii necesare (şi, în acelaşi timp, cea 
mai accesibilă pentru elev) a operațiilor fiecărei activităţi de învăţat, ce 
se pretează unei astfel de ordonării - ...,,.„.„ „> 

Tăupă cum s-ar putea constata, chiar și printr-o analiză sumară, 
algoritmizarea didactică presupune cu necesitate două lucruri f „forma 
sau succesiunea aproximativ, fixă a operaţiilor săvârşite de elev şi 
prestabilirea lor de către profesor. Altfel spus, elevul își însușește, pe 
calea algoritmizării, cunoștințele sau tehnicile de lucru, prin simpla 
parcurgere a unei căi deja stabilite, pe când în cadrul învăţării de tip 
euristic însuşirea are loc pe baza propriilor căutări. 

De ce ar fijiecesară algoritmizarea în procesul de învățământ? 
Pe de o parte, ea pune la îndemânaHlvului un instrument simplu și 
operativ, scutindu-l de efortul de a-l căuta singur șijlăsându-i 
disponibilă energia spre a o utiliza în alte direcţii. Pe de altă parte, prin 
structura lor precisă și prin mânuirea repetată de către elev, acesta din 
urmă găseşte în algoritmi un sprijin permanent în sensul disciplinării 
propriei gândiri şi asigurării acurateţei propriei activități. 

Două sunt problemele teoretice pe care le ridică azi 
algoritmizarea didactică. Una se condensează în întrebarea: dacă 
această modalitate obligă elevul să urmeze scheme prestabilite, nu 
este ea păgubitoare-entru dezvoltarea lui? Răspunsul este negativ. 
Fiindcă există numeroase situaţii de învăţat, care ar cere prea mare 
efort şi timp prea mult pentru a fi abordate euristic de către elevi. Se 
înţelege că, în aceste cazuri, este preferabilă algoritmizarea. 

A doua s-ar putea exprima tot printr-o întrebare: este ea o 
metodă de sine stătătoare, sau este mereu îmbinată cu celelalte, sau 
inclusă în ele? Lucrările de pedagogie o consideră când metodă (de 
pildă, unii autori o includ între metodele active, adică bazată pe 
acțiune) (Ţârcovnicu, V., 1975, p. 233), când o modalitate de învăţare 
în limitele căreia sunt valorificate celelalte metode (de unde opoziţia: 
strategii algoritmice - 158 

strategii euristice) (Nicola, L, 1980, pp. 233, 270). Părerea 
noastră este că ar fi mai exact să considerăm algoritmizarea nu o 
metodă de sine stătătoare, ci o latură a fiecăreia dintre metodele 
cunoscute, dându-le acestora o coloratură specifică. Sugerăm „îâeea că, 
în principiu, fiecare metodă din cele enumerate poate avea o etapă 


algoritmică (inițială), urmată de alta euristică, atunci când elevul este 
deja bine familiarizat cu domeniul pe care îl investighează. 

IV. 8. Modelarea didactică 

Este denumirea metodei de predare-însușire în cadrul căreia 
mesajul ce urmează transmis este cuprins într-un model. Modelul 
reprezintă o reproducere simplificată a unui original (obiect, fenomen, 
proces tehnologic, sistem de funcționare etc), în aşa fel încât să fie pus 
în evidenţă elementul care interesează. Modelarea poate fi realizată 
prin mai multe procedee, bine definite: mărire sau reducere la scară a 
unor reproduceri similare (machete, mulaje, staţii pilot sau 
microprocese); concretizare (redarea figurativă a unor cifre sau 
grupuri de cifre); abstractizare (redarea prin anumite formule 
numerice sau literale a unor serii întregi de obiecte, procese, acţiuni); 
analogie (imaginarea unui obiect nou sau aparat, a căror funcționare 
să fie concepută prin comparație cu structura sau utilizarea altui 
obiect sau aparat existent, asemănător). 

Clasificările propuse pentru modele nu reflectă încă o viziune 
unitară (Bunescu, V., 1975; Cerghit, I., 1976, pp. 137 - 138; Iordache, 
M., 1971; Ionescu, M., 1979, p. 220; Nicola, I., lucr. cât, p. 265; 
Țârcovnicu, V., 1975, p. 228). Mai accesibilă pare următoarea 
clasificare (Țârcovnicu, V., 1975, p. 228): 

1) modele obiectuale (corpuri geometrice, machete, mulaje, 
micromodele similare); 

2) modele figurative (scheme, grafice, semne convenționale, 
filme de animație care reproduc schematic fenomene din natură, cum 
ar fi cele magnetice, electrice, biologice); 

3) modele simbolice, adică formule logice sau matematice, care 
sintetizează mecanismul de funcționare sau acțiunea de construire a 
unor agregate, maşini etc, sau desfăşurarea unor procese din anumite 
domenii de activitate (MKS, CGS, H2, H3, 02, Os etc). 

Rațiunile care se pun astăzi la baza extinderii predării prin 
modelare se sintetizează astfel o utilizarea modelului impune elevului 
nu numai recunoașterea și explicarea lui. 

(Istrate, A., 1978, p. 265)» COT5 irinjea mo4 elului, T de altă 
dificultate implică activizarea elevului; fuiâi modelul incită elevul la un 
efort de căutare (Cerghit, I., 1976, raționamentulnalojic (Ionescu, M,, 
1979, p. 220), implicat obligatoriu în modelare, îi ram Qâarizează cu 
cercetarea ştiinţifică autentică. 


Și modelarea este marcată de un dubiu: este ea sau nu este o 
metodă de sine stătătoare? Răspunsul poate a fi mai degrabă negativ, 
modelarea putându-se încadra în sfera demonstraţiei. Ca dovadă, 
lucrările de pedagogie, chiar şi din timpul relativ apropiat, 
menționează demonstrația cu mulaje (Ţârcovnicu, V., lucr. cât., p. 224), 
machete și diagrame (Nicola, I., 1980, p. 263), sau cu ajutorul 
modelelor în general (Cerghit, I, 1976, p. 126) ca specie a metodei 
demonstrației. 

19 Temă de rezolvat 

Exprimaţi opinia dumneavoastră despre statutul entităţilor de 
algoritmizare și modelare. 

IV.9. Problematizarea 

Este denumită și predare prin rezolvare de probleme sau, mai 
precis, predare prin rezolvare productivă de probleme (Gagne, R., 1975, 
p. 189). 

Este definită relativ diferit de la un autor la altul (Gagne, R, 
1975; Ţârcovnicu, V., 1975; Okon, W., 1978; Cerghit, I., 1980; Ionescu, 
M., 1978). Ca sinteză a tuturor acestor încercări, propunem definiţia: 
o metodă didactică ce constă din punerea în fața elevului a unor 
dificultăţi create în mod deliberat, în depășirea cărora, prin efort 
propriu, elevul învaţă ceva nou. De mare sprijin ne este contribuţia lui 
T.V. Kudreavţev, care ordonează situaţiile problematice pe cinci 
categorii sau tipuri: 1) când există un dezacord între vechile cunoștințe 
ale elevului și cerinţele impuse de rezolvarea unei noi situaţii; 2) când 
elevul trebuie să aleagă dintr-un lanţ sau sistem de cunoștințe, chiar 
incomplete, numai pe cele necesare în rezolvarea unei situaţii date, 
urmând să completeze datele necunoscute; 3) când elevul este pus în 
fața unei contradicții între modul de rezolvare posibil din punct de 
vedere teoretic și dificultatea de aplicare a lui în practică; 4) când 
elevul este solicitat să sesizeze dinamica mişcării chiar într-o schemă 
aparent statică; 5) când elevului i se cere să aplice, în condiţii noi, 
cunoştinţele anterior asimilate (Kudreavțev, T.V., apud Căliman, T., 
1975). 

Nu trebuie neglijați alți autori merituoșşi în sfera teoriei despre 
problematizare, a între care W. Okon, M. Ionescu, I. Cerghit, M. 
Draguleț ş.a. 


Necesitatea utilizării acestei metode în învățământ este ușor de 
dovedit, date fiind numeroasele ei valenţe convenabile educaţiei 
actuale, adică (Draguleţ, M., 1974; Gagne, R., 1975): f; faptul că 
favorizează - aspjectul formativ al învățământului prin participarea 
efectivă şi susținută a elevului și prin dezvoltarea intereselor de 
cunoaştere f faptul că sporeşte trăinicia şi aplicabilitatea informaţiei 
elevului în practică). faptul de a crea elevului o mare posibilitate de 
transfera diverselor reguli însușiteete. 

Aplicarea problematizării nu este posibilă însă în orice 
împrejurări. lată câteva condiţii strict obligatorii: existența unui fond 
aperceptiv suficient al elevului (Draguleţ, M., lucr. cât., p. 194); dozarea 
dificultăţilor într-o anumită gradaţie; alegerea celui mai potrivit 
moment de plasare a problemei în lecţie (lonescu, M., 1979); existența 
unui interes real pentru rezolvarea problemei (Okon, W., 1978, p. 69); 
asigurarea unei relative omogenităţi a clasei, la nivelul superior 
(Căliman, T., lucr. cât., pp. 109 - 111); un efectiv nu prea mare în fiecare 
clasă de elevi (Ibid, p. 142); evitarea supraîncărcării programelor 
şcolare (Draguleţ, M., lucr. cât.). În lipsa respectării acestor condiţii, se 
înţelege că problematizarea devine formală sau defavorizantă. 

IV.10. Instruirea programată 

IV. 10.1. Definiţii, descriere, principii 

Caracterizarea care i se potrivește cel mai bine ar fi: metodă 
multifuncţională, cuprinzând o înlănțuire de algoritmi, dar și de 
probleme de rezolvat, prezentate preponderent în formă verbală, dar 
şi cu includerea unor aspecte intuitive. A fost „brevetată” de B.F. 
Skinner, imediat după 1950. 

O înțelegere suficientă a esenței ei ar fi posibilă pe baza unui 
exemplu. Să presupunem că elevii ar trebui să-și însușească tema 
„Părțile de propoziţie”, nu predate de un profesor, ci programate, adică 
înserate pe niște fişe, ce se pot utiliza individual de către fiecare elev. 
Pe fişe sunt înscrise, în mod sistematic, secvențele 

care conduc treptat la învăţarea acestei teme. I se pune elevului 
la îndemână, în același timp, o listă sau „cheie” a răspunsurilor exacte. 
lată câteva secvenţe: 

Secvența 1: a) I se dă elevului informația: „Partea de propoziție 
care arată cine săvârşeşte o acțiune sau cui i se atribuie o însușire se 


numeşte subiect”. b) Se exprimă pentru elev o sarcină de rezolvat, 
respectiv recunoaşterea, într-o propoziție, a subiectului: „În 
propoziţia: Copiii citesc, cuvântul... este subiect, pentru că arată cine 
săvârşeşte acțiunea de a citi”, c) Copilul completează răspunsul în 
spaţiile punctate, d) Se confruntă răspunsul completat de elev cu lista 
răspunsurilor exacte, în care va găsi notat răspunsul „copiii”. Odată 
rezolvată această secvenţă, se trece la secvenţa 2, care va viza definirea 
şi înțelegerea predicatului, parcurgând aceiași pași ș.a.m.d. 

Pe baza acestui exemplu, putem arăta şi explica principiile 
instruirii programate, ele putând înlocui chiar o definiție. 

1. Principiul pașilor mici. Materia de învăţat se împarte în 
fragmente, până la nivelul de înțelegere al copiilor. Mărimea acestor 
pași poate să difere în funcție de nivelul la care s-ar afla cei care învaţă. 

2. Principiul răspunsului efectiv (după mulţi dintre autori, 
principiul participării active) (vezi Radu, L, 1969). Potrivit lui, pentru a 
se putea merge mai departe, nu sunt îngăduite golurile de răspuns sau 
„săriturile”. Explicaţia se află în faptul că, de regulă, fiecare răspuns se 
sprijină pe rezolvarea altora anterioare lui. 

3. Principiul confirmării imediate, care pretinde ca, după fiecare 
răspuns formulat, elevul să-l confrunte cu lista sau „cheia” 
răspunsurilor exacte. Rostul acestei confirmări (care se explică prin 
regula „întăririi”, potrivit lui Skinner) este de a informa elevul dacă 
poate sau nu să continue cu secvența următoare (aici avem a face şi cu 
mecanismul feed-back, de care am amintit mai sus). 

4. Principiul ritmului individual, reieşind din faptul că fiecărui 
elev i se poate pune la dispoziție programul de învăţat, pe care îl 
parcurge în funcție de posibilităţile sale. 

În afară de aceste principii, considerate de bază, se mai 
menționează și altele, cu statut auxiliar, cum ar fi principiul repetiţiei, 
principiul reformulării secvențelor, ambele justificate prin natura 
procesului didactic. 

Cât priveşte tipurile de instruire programată, se citează de 
regulă două fundamentale, respectiv programarea lineară şi cea 
ramificată, iar pe baza lor se compune o a treia, adică cea combinată 
sau cu bucle sau cu ramificații (Radu, I., 1969). Programarea lineară 
(denumită și de tip skinnerian) are caracteristicile: (a) instructajul și 
ghidarea elevului sunt astfel concepute încât să evite la maximum 
erorile; (b) răspunsul este formulat de către elev, din memorie; (c) în 


cazul când răspunsul este corect, trece la secvența următoare; dacă 
este eronat, se întoarce şi zăboveşte asupra secvenţei pe care a greşit-o 
până găseşte răspunsul corect (nu i se prevede vreun mijloc de sprijin 
elevului, în caz de eroare, deşi nu după toţi autorii lucrurile apar așa). 

Reprezentată schematic, instruirea programată lineară apare 
astfel: 

Secvența 1: [I 

Secvența 2 ş.a.m.d. 

(I = informaţia prezentată inițial elevului, inclusiv instructajul; T 
= ce i se cere elevului să răspundă; R = răspunsul elevului). 

Programarea ramificată (denumită şi de tip Crowder), la rândul 
ei, are caracteristicile: (a) ea nu mai previne la maximum erorile, ba, 
dimpotrivă, prin introducerea unor elemente „distractoare”, poate să 
provoace erorile, erori din care elevul să înveţe; (b) răspunsurile sunt 
prezentate gata construite, elevul trebuind doar să-l aleagă pe cel 
considerat corect, fireşte, printr-un efort de discernere, dată fiind nu o 
dată existenţa unor răspunsuri „capcană” sau valabilitatea mai multor 
variante; (c) în caz de eroare, i se prezintă elevului o subprogramă de 
sprijin, după care să reia secvența de la capăt. Reprezentarea 
schematică este următoarea: 

Secvența 1: [I 

Subpro 
gramă la 


Ri — 
Incorect 

R2 — 
Corect 

R3 — 
Incorect 


Subpro 
gramă lb 


Secvența 2 
Programarea combinată interpune secvențe lineare şi 
ramificate, în funcție de necesitățile învățării. Iar, în realitate, aşa se 


petrec lucrurile cel mai frecvent, dată fiind alternarea, în învățământ, a 
situaţiilor când elevul trebuie să formuleze din memorie răspunsul sau 
să discearnă varianta proprie şi să o aleagă corect. 

Mijloacele utilizate în instruirea programată pot fi: fisele 
programate, manualele programate, mașinile de învăţat, între acestea 
din urmă cele mai riguroase fiind calculatoarele, care, pe lângă afişarea 
programelor pe ecran, realizează și conducerea învăţării. 

Avantajele instruirii programate sunt susținute în legătură 
directă cu principiile enumerate: posibilitatea sporită de înţelegere, 
prin divizare, a materiei; înlăturarea inconvenientelor de ritm al 
învățării, dată fiind individualizarea;  căpătarea treptată a 
independenţei de către elev, de unde atenuarea măcar parţială a 
efectului lipsei de cadre didactice, sau lipsei asistenţei didactice în 
familia elevului; unii autori menționează chiar economia de timp, deşi 
alții o neagă. 

În mod cvasiparadoxal, limitele şi respectiv dezavantajele sunt 
puse în relief mai minuţios decât virtuțile metodei: fie că metoda nu 
este considerată aplicabilă decât limitat, căci nu toate materiile și nu 
toate noțiunile sunt pretabile unei organizări așa de riguroase; fie că 
fărâmițarea excesivă „contrazice maniera omului de a gândi, care este 
nu numai analitică, ci şi sintetică”; fie că tutelarea excesivă a elevului îi 
limitează posibilitatea să-și dezvolte capacităţile creatoare; fie că ar 
conduce la negarea dialogului viu dintre profesor şi elev, „ceea ce ar 
izola actul de învăţare de contextul său psihosocial” (Cerghit, I., 1980, 
pp. 235 - 237). Ca urmare se propune introducerea în compunerea ei a 
unor secvenţe euristice propriu-zise, chiar în forma unor situații 
problematizante (Cerghit, I., lucr. cât; Găvenea, A., 1975, p. 269). 

IV. II. Studiul de caz 

Ca definiție aproximativă, s-ar putea formula: metodă ce constă 
din confruntarea elevului cu o situaţie reală de viaţă, prin a cărei 
observare, înţelegere, interpretare, urmează să realizeze un progres în 
cunoaștere. Spre exemplu, un curent literar, un filosof sau curent 
filosofic, o situație economică dată, un elev care se comportă într-un 
anumit fel, toate la un loc pot constitui punctul de plecare pentru nişte 
studii de caz. Sunt exemple care ne conving că metoda are 
aplicabilitate în toate componentele de educaţie: intelectuală, morală, 


estetică etc. 

După autorul I. Cerghit, s-ar putea identifica anumite etape ale 
studiului de caz, adică: a) alegerea cazului şi conturarea principalelor 
elemente semnificative; b) lansarea cazului, care poate avea loc în mai 
multe forme, între care lansarea ca o situație problematică; c) 
procurarea informaţiei în legătură cu cazul (prin oricare din metodele 
de culegere a datelor: observare, anchetă, experiment etc.); d) 
sistematizarea materialului, prin recurgerea la diverse metode, între 
care cele statistice; e) dezbatere asupra informației culese, care poate 
avea loc prin diverse metode (dezbatere tip masă-rotundă, 
brainstorming, Phillips 6 - 6); f) stabilirea concluziilor şi valorificarea 
proprie: un referat, o comunicare, o suită de ipoteze de verificat în 
viitor, o hotărâre de luat. Toate aceste elemente și dimensiuni ne 
îndreptățesc să o considerăm o metodă compozită, concentrând în sine 
o suită întreagă de alte metode, fără de care nu poate exista. 

Motivația utilizării acestei metode ne este sugerată prin: a) 
situarea elevului chiar în mijlocul realității concrete, de unde 
înțelegerea esenței adevărurilor şi reținerea lor durabilă, precum și 
aplicarea în contexte reale; b) caracterul prin excelență activ al 
metodei, atâta vreme cât toți elevii se pot angaja în rezolvarea cazului; 
c) cultivă spiritul de responsabilitate în grup și capacitatea de 
inițiativă; d) favorizează socializarea elevului şi capacitatea de 
colaborare. 

IB Temă de rezolvat 

Prezentați un exemplu de aplicare posibilă a studiului de caz la 
disciplina dumneavoastră. 

IV. 12. Metodele de simulare 

Aceasta este categoria în care se cuprind jocurile şi învăţarea pe 
simulator. 

Metoda jocurilor este prezentată pe două categorii: de o parte 
cea a jocurilor didactice sau educative, de altă parte categoria jocurilor 
simulative (Cerghit, L, lucr. cât.). 

Jocurile educative au, într-o măsură și într-o perioadă, caracter 
imitativ empiric (de-a îngrijitul copiilor, de-a medicul etc), această 
specie fiind proprie vârstei şi educaţiei preşcolare: Asupra rostului lor 
euristic şi formativ s-au exprimat, de multă vreme, autori prestigioși ca 
]. Piaget, Ed. Claparede, Em. Planchard. O dată intraţi în sfera educaţiei 
sistematice, fie preşcolare, fie școlare, copiii adoptă alte feluri de jocuri 


didactice: de dezvoltare a vorbirii, de orientare, jocuri matematice, 
jocuri gramaticale. Acestea se disting nu numai printr-o relativă 
îndepărtare de conținuturile propriu-zis copilăreşti anterioare, dar și 
printr-o dificultate mai mare. Este semnul că fac trecerea spre 
activitatea de dincolo de elementul pur ludic. 

Jocurile simulative au alt registru și altă semnificaţie, ele fiind 
veritabile ocazii de antrenament (foarte apropiate de studiul de caz), 
pentru îndeplinirea unor roluri reale în viață. De aceea, ele capătă mai 
mare densitate la vârste școlare mai mari și se prezintă mai ales sub 
forma jocurilor de rol. Varietatea lor este de-a dreptul impresionantă, 
potrivit cu varietatea preocupărilor umane majore (Cerghit, I., 1980, p. 
218): jocuri de decizie, jocuri de arbitraj, jocuri de previziune etc. 

Din exemplificările aduse de autorii care tratează problema 
jocurilor, reiese relaţia acestor modalităţi de învățare cu sistemul 
general al metodelor de învățământ. Spre exemplu, se organizează un 
joc de roluri, în vederea realizării unui proiect imaginar de construcţie a 
unui combinat chimic. Elevii îşi asumă anumite roluri: de topometri, 
geografi, geologi, ecologi, sociologi, organe locale cu anumite 
răspunderi etc. Jocul va începe cu explicaţiile sau instructajul şi 
împărțirea rolurilor; va continua cu explicarea muncii fiecăruia; apoi, 
cu observări şi determinări de tot felul (măsurători, înregistrări etc.); 
va continua cu sistematizarea datelor; va urma dezbaterea, care se va 
încheia cu anumite concluzii. După cum se vede, avem a face și aici tot 
cu o structură mixtă, care cuprinde câte ceva din mai multe metode 
deja studiate. Ceea ce, totodată, le atestă statutul de metode compozite. 

În ce priveşte învăţarea pe simulatoare, coloratura metodei este 
exprimată prin invocarea mijlocului utilizat, respectiv un sistem 
artificial (adică un model) constând dintr-un dispozitiv tehnic: de 
pildă, o machetă și un spaţiu în care aceasta funcționează. Se ştie rostul 
simulatoarelor în cadrul învățării unor deprinderi de mare 
complexitate și, deci, greu de însușit în condiţii strict reale: conducerea 
unei locomotive, a unei aeronave, manevrarea corectă a unui sistem de 
căi de comunicaţie etc. 

Ceea ce putem spune despre aceste modalități de realizare a 
învățării este în acord cu autorii care le susțin (I. Cerghit), ca fiind reale 
şi mai ales necesare din ce în ce mai accentuat. Ceea ce conchidem, 


însă, este că învățarea pe simulator reprezintă tot o combinaţie sau o 
alcătuire complexă, care îmbină mai multe dintre metodele anterior 
citate și prezentate. Fiindcă, în mod concret, învăţarea pe simulator 
începe cu prezentarea  simulatorului de către instructor 
(demonstrare); continuă cu explicarea și arătarea modului de 
funcționare (expunere şi demonstrație cu acțiuni); continuă cu 
exersarea din partea elevului (care constituie partea cea mai 
consistentă a metodei), în paralel cu corectura din partea 
instructorului; se încheie cu aprecierea asupra progresului realizat; în 
final, trebuie să conducă la însuşirea deprinderii ca atare. Așadar, şi 
aici avem a face tot cu o metodă compozită. 

IV.13. Învăţarea prin descoperire 

După opinia mai multor autori, ar trebui să tratăm separat, tot 
ca metodă didactică, metoda învățării prin descoperire (Istrate, A., 
1986; Nicola, L, 1994; Draguleţ, M., 1974; Nicola, L, 1994). 

Noi afirmăm că, într-adevăr, există învățare prin descoperire şi 
că ea reprezintă o categorie logică opusă celei de învățare prin 
receptare. Pentru interpretarea completă a statutului învățării prin 
descoperire, vom recurge, însă, şi la părerea altor autori. După 
americanii D. Ausubel și FI. Robinson, vom considera definiția învățării 
prin descoperire, prin opoziţie cu învăţarea prin receptare: „Învăţarea 
prin descoperire se referă la o situaţie în care materialul de învăţat nu 
este prezentat într-o formă finală celui ce învaţă (așa cum se petrece în 
învăţarea prin receptare), ci reclamă o anumită activitate mentală 
(rearanjare, reorganizare sau transformare a materialului dat), 
anterioară 

Încorporării rezultatului final în structura cognitivă”. Dacă 
aplicăm ideea la sistemul metodelor de învățământ, va trebui să 
admitem că nu numai o metodă, ci mai multe pot să cuprindă o doză de 
învăţare prin descoperire; unele mai mult, altele mai puţin. 

Ne vine în sprijin, în acest sens, şi opinia autorului român Al. 
Găvenea, care încadrează în grupa învățării prin descoperire metodele: 
jocurile didactice, instruirea pe bază de probleme, învățământul 
programat euristic, metoda proiectelor (1975, p. 230). lar dacă 
invocăm şi alte surse, (Ţârcovnicu, V., 1975, p. 240), avem toate 
temeiurile să considerăm că învățarea prin descoperire nu este practic 


o metodă (cu atât mai puţin opusă problematizării), ci o orientare sau o 
coloratură pe care o pot căpăta, în diferite doze, mai multe dintre 
metodele prezentate în capitolul de față. 

U-I Temă de reflecţie 

Consideraţi suficiente argumentele împotriva statutului de 
metodă al descoperirii? 

În final, câteva sugestii: 

1. Pentru un mai limpede aspect al ideilor despre metode, găsim 
normală utilizarea în continuare a terminologiei și ideaţiei, deja 
familiară corpului didactic, privind gruparea „polară” a metodelor în: 
intuitive versus verbale, de o parte şi expozitive versus active, de altă 
parte. Opțiunile pentru alte sistematizări pot fi îngăduite, dar cu 
raportările necesare la cele dintâi. 

2. Cantitatea mare în care sunt prezentate azi metodele ar 
pretinde niște diferențieri, cu rostul de a simplifica demersul 
înţelegerii, adică: 

a) Să se facă distincția între metodele de învățământ 
propriu-zise, pe de o parte, și între formele învățării sau cunoaşterii, pe 
de altă parte. În felul acesta, s-ar putea stabili cu mai multă pregnanță 
locul algoritmizării şi descoperirii în raport cu metodele didactice, loc 
care nu reiese încă destul de clar, cum s-a văzut. 

b) Să fie stabilite însuşirile necesare unei modalități de învăţare, 
dacă vrem ca ea să capete rangul de metodă de învățământ. Aici şi-ar 
face loc, de pildă, discuția despre modelarea ca metodă sau doar ca 
variantă modernă a demonstraţiei; dacă algoritmizarea este metodă de 
învăţământ sau este doar mod de punere în valoare a fiecăreia dintre 
metode. 

c) în fine, ca în tabloul prezentat de fiecare autor să se 
stabilească relația existentă între diferitele metode, după complexitatea 
lor. Așa am putea ajunge la categoriile: metode simple sau primare 
(cum sunt expunerea, conversaţia, demonstraţia, exercițiul etc.); 
metode complexe sau compozite sau multifuncţionale (cum sunt: studiul 
de caz, jocurile, învățarea pe simulator, instruirea programată), 
alcătuite prin combinarea celor primare. 

Rezumat 

Unitatea de curs tratează despre elementul cel mai concret 
implicat în activitatea didactică, adică metoda de învățământ. 
Structura unității se axează pe”. 

următoarea ideatică: 

metoda se definește diferit de procedeu; ...)... 

gruparea şi nuanţarea metodelor are ia bază nu numai criterii 
relativi unitare între autori; 

fiecare metodă își are propria specificitate și arie de extensie, 
trebuind mai întâi bine cunoscută, apoi aplicată; -, nu se poate nega 
dreptul de existenţă nici uneia dintre metode, fie elv tradițională sau 
de dată mai recentă; nu toate entitățile logice prezentate de diverşi 
autori ca metode pot să se justifice ca atare (este cazul algoritmizării, 
modelării, învățării prin descoperire, cum se demonstrează în text); ar 
fi de dorit o analiză globală mai riguroasă a sistemului, pentru 
lămurirea completă a statutului fiecăreia dintre componentele sale. 

PROBLEME DE DOCIMOLOGIE DIDACTICĂ 

Autor: prof. dr. Constantin CUCOŞ 

Scopul unităţii de curs: 


Însușirea aparatului conceptual pedagogic cu care se operează 
în descrierea şi efectuarea evaluării școlare; orientarea cursanților în 
alegerea celor mai pertinente strategii şi forme de evaluare și notare. 

Obiective operaționale: 

După ce vor studia această unitate, cursanțţii vor putea să: 

opereze* cu termenii de evaluare, apreciere, măsurare, 
docimologie, eficiență și randament şcolar; discrimineze valenţele 
pozitive şi negative ale diferitelor modalități de evaluare (sumativă, 
formativă, inițială, continuă, finală); descrie factorii variabilităţii 
notării şi să identifice modalități practice de înlăturare a acestora; 
construiască un test docimologie, în condiţii date, pe o temă la alegere 
la disciplina pe care o predă cursantul; sugereze noi modalităţi de 
implicare a elevilor în actul autoevaluării. 

— Sugerăm cursanților să aibă la îndemână foi albe, pe care vor 
răspunde facultativ la temele de reflecţie evidenţiate în text și vor da 
răspuns obligatoriu la întrebările intercalate sau la cele de la finalul 
paragrafelor, marcate cu caractere speciale. 

I. Introducere 

Evaluarea trebuie concepută nu numai ca un & ontrol al 
cunoştinţelor sau ca* mijloc de măsurare obiectivă, ci şi ca o-cale de 
perfecțlorăre?” ce-presupune b strategie globală asupra formării. 


Operația de evaluare nu este o etapă supraadăugată ori suprapusă 
procesului de învățare, ci constituie un act integrat activității 
pedagogice. Evaluarea constituie o ocazie de validare a justeții 
secvenţelor educative, a componentelor procesului didactic şi un 
mijloc de delimitare, fixare și intervenţie asupra conţinuturilor și 
obiectivelor educaţionale. 

Să spunem că estimarea și evaluarea sunt acte de valorizare ce 
intervin în toate întreprinderile umane. Valorizarea este un semn că 
lucrurile şi evenimentele nu ne sunt indiferente și că, la un moment 
dat, survine cu necesitate nevoia unei clasificări și a unei ierarhizări a 
acestora. Omul ființează sub semnul măsurii și al comparaţiei cu alţii şi 
cu propriul sine. Cum este firesc, practica educațională presupune 
numeroase prilejuri de convertire a acestor nevoi funciare, 
desfășurând şi punând în aplicare, în mod explicit, momente de 
apreciere şi evaluare. 

Evaluarea se referă la sistemul de învățământ, dar în strânsă 
corelație cu alte sisteme ale organismului social. Evaluarea realizată în 
interiorul sistemului de învățământ, la nivelul procesului de pildă, 
jenerează anumite infematr Tcare au o funcţie autoreglatoare pentru 
creşterea eficiențeimstru Triâ7 Un rol important în funcționarea 
procesului didactic îl are conexiunea inversa - care este asigurată în 
bună măsură de actul evaluării. loan Nicola identifică două niveluri la 
care se poate concepe evaluarea: 

evaluarea economică, ce vizează eficiența sistemului de 
învățământ prin prisma raportului dintre resursele materiale și 
financiare investite de societate și rezultatele învățământului, 
materializate în competențele achiziționate; 

evaluarea pedagogică, unde eficiența învățământului este 
decelată prin prisma raportului dintre obiectivele proiectate şi 
rezultatele obținute de către elevi în activitatea de învățare (1992, p. 
253). 

— Dar evaluarea trebuie să vizeze şi alte, componente ale 
actului paideutic, prin raportarea acestora unele la altele. Astfel, este 
interesant de valorizat adecvaţia obiectivelor școlare la valorile şi 
cerințele sociale - concordanța dintre desfășurările curriculare și 
paradigmele ştiinţei şi  culturii/j raportul dintre conținutul 
învățământului şi obiectivele instruirii] / relaţia dintre conținuturile 
stipulate și posibilitățile și disponibilităţile elevilorf? aprecierea 


activităților educative raportate la obiective/a metodologiei în raport 
cu conținutul și obiectivele educative; etc. Și, de ce nuy evaluarea 
evaluării însăși. 

Mai puţin discutată este problematica evaluării profesorilor. De 
cele mai multe ori, evaluarea este înțeleasă prin relaționarea la 
achizițiile elevilor. După cum apreciază specialiştii, evaluarea 
profesorilor poate fi fosşativă şi normativă (Landsheere, V. de 1992, p. 
459). Evaluarea de tip formatiy are drept obiectiv ajutarea 
profesorului de a-şi ameliora acțiunea și mijloacele de derulare a 
acesteia. Evaluarea normativă ambiționează recunoașterea meritelor 
fiecărui cadru didactic, stabilind etichete şi ierarhii în ceea ce priveşte 
competența profesională. Cum recunoaște şi autoarea, „o astfel de 
apreciere comparativă este, inevitabil, injustă. 

date fiind diferenţele care pot să existe în alegerea obiectivelor 
urmărite, în caracteristicile personale și în condiţiile de muncă” 
(Landsheere, V. de 1992, p. 460). 

UJ Temă de reflecţie 

Consideraţi că poate exista un învățământ fără evaluare? Dar 
fără notare? Imaginaţi un sistem de evaluare a felului cum evaluează 
profesorii. Gândiţi că ar fi necesar un astfel de mecanism? 

II. Discriminări conceptuale înainte de a începe tratarea acestei 
teme, vom încerca să trecem în revistă o serie de determinări 
conceptuale, de luări de poziție, din punct de vedere epistemic, pentru 
a descifra în cunoștință de cauză importanţa şi complexitatea evaluării 
şcolare. 

Sensul termenului „evaluare” îngăduie diferite conotații, în 
funcţie de realitățile educaţionale de care încearcă să dea seamă: 
evaluarea sistemului, evaluarea așezământului de învățământ, 
evaluarea programelor, evaluarea profesorilor, evaluarea elevilor etc. 
în același timp, fiecare teoretician poate să imprime acestui termen 
semnificații destul de diverse. Gerard Scallon, de pildă, distinge trei 
mari planuri de semnificație epistemică pentru verbul „a evalua”: 

a concepe o procedură de evaluare; a face practic o evaluare; a 
exprima o evaluare (1988, p. 12). 

Urmărind anumite definiţii şi noţiuni derivate, constatăm o 
bogăţie şi o ierarhie a cadrului conceptual dezvoltat în jurul actului de 
evaluare. 


lată cadrul problematic, așa cum apare el la Gilbert de 
Landsheere, care reia o serie de sugestii ale înaintașului său, Henri 
Pieron: 

„Docimologia este știința care are drept obiect studiul sistematic 
al examenelor, în particular al sistemelor de notare, și comportamentul 
examinatorilor și examinaţilor. Docimastica este tehnica examenelor. 

Doxologia este studiul sistematic al rolului pe care îl joacă 
evaluarea în educaţia școlară. 

Evaluarea, în sens restrâns... merită deci un loc important în 
învăţământ, din care face parte integrantă. Ea are întotdeauna un 
raport direct sau indirect cu progresul, în extensie și în calitate, al 
învăţării” (191 \, pp. 1- 4). 

Coroborând mai multe opinii și luări de poziții (Stufflebeam, 
D.L., 1980; Pavelcu, V., 1968; Radu, I.T., 1981; Moise, C, 1985; Nicola, I., 
1992; Dicţionar de pedagogie, 1979), ne vom fixa provizoriu asupra 
următoarelor încercări de definire: 

Docimologia reprezintă studiul sistematic al examenelor, 
analiza ştiinţifică a modurilor de notare, a variabilelor notării la 
examinatori diferiţi şi la acelaşi examinator, a factorilor subiectivi ai 
notării, precum și identificarea mijloacelor menite să contribuie la 
asigurarea obiectivității examinării și evaluării. 

I. Introducere 

Evaluarea trebuie concepută nu numai ca un? control al 
cunoştinţelor sau câi” mijloc de măsurare obiectivă, ci și ca o cale de 
perfecționafele „presupune o strategie globală asupra formării. 
Operația de evaluare nu este o etapă supraadăugată ori suprapusă 
procesului de învățare, ci constituie un act integrat activității 
pedagogice. Evaluarea constituie o ocazie de validare a justeţii 
secvențelor educative, a componentelor procesului didactic şi un 
mijloc de delimitare, fixare și intervenţie asupra conţinuturilor și 
obiectivelor educaţionale. 

Să spunem că estimarea și evaluarea sunt acte de valorizare ce 
intervin în toate întreprinderile umane. Valorizarea este un semn că 
lucrurile și evenimentele nu ne sunt indiferente și că, la un moment 
dat, survine cu necesitate nevoia unei clasificări și a unei ierarhizări a 
acestora. Omul ființează sub semnul măsurii și al comparaţiei cu alţii şi 
cu propriul sine. Cum este firesc, practica educațională presupune 
numeroase prilejuri de convertire a acestor nevoi funciare, 
desfășurând şi punând în aplicare, în mod explicit, momente de 
apreciere şi evaluare. 

Evaluarea se referă la sistemul de învățământ, dar în strânsă 
corelație cu alte sisteme ale organismului social. Evaluarea realizată în 
interiorul sistemului de învățământ, la nivelul procesului de pildă, 
generează anumite informațţifjcare au o funcție autoreglatoare pentru 
creșterea eficienței instruirii. Un rol important în funcționarea 
procesului didactic îl are-C onelduneainver Şa) care este asigurată în 
bună măsură de actul evaluării. loan Nicola Tden Hfâcă două niveluri 
la care se poate concepe evaluarea: 

— / «evaluarea economică, ce vizează eficiența sistemului de 
învățământ prin prisma raportului dintre resursele materiale și 
financiare investite de societate și rezultatele învățământului, 
materializate în competențele achiziționate; evaluarea pedagogică, 
unde eficiența învățământului este decelată prin prisma raportului 
dintre obiectivele proiectate și rezultatele obținute de către elevi în 
activitatea de învățare (1992, p. 253). 

— Dar evaluarea trebuie să vizeze şi alte componente ale actului 


paideutic, prin raportarea acestora unele la altele. /-Astfel, este 
interesant de valorizat adecvaţia obiectivelor școlare la valorile şi 
cerințele sociale/f concordanța dintre desfășurările curricu Tare şi 
paradigmele ştiinţei şi culturii! / raportul dintre conținutul 
învățământului şi obiectivele instruirii] / relaţia dintre conținuturile 
stipulate şi  posibilitățileşi  disponibilitățile elevilor! aprecierea 
activităților educative raportate la obiective; a metodologiei în raport 
cu conţinutul și obiectivele educative... etc. și, de ce miy evaluarea 
evaluării însăși. 

Mai puţin discutată este problematică evaluării profesorilor. De 
cele mai multe ori, evaluarea este înțeleasă prin relaționarea la 
achizițiile elevilor. După cum apreciază specialiştii, evaluarea 
profesorilor poate fi joianativă și normativă (Landsheere, V. de 1992, 
p. 459). Evaluarea de tip formatiy are drept obiectiv ajutarea 
profesorului de a-și ameliora acțiunea și mijloacele” de derulare a 
acesteia. Evaluarea normativă ambiționează recunoașterea meritelor 
fiecărui cadru didactic, stabilind etichete şi ierarhii în ceea ce priveşte 
competența profesională. Cum recunoaște şi autoarea, „o astfel de 
apreciere comparativă este, inevitabil, injustă. 

172 

PSIHOPEDAGOGIE 

date fiind diferenţele care pot să existe în alegerea obiectivelor 
urmărite, în caracteristicile personale și în condiţiile de muncă” 
(Landsheere, V. de 1992, p. 460). 

O Temă de reflecţie 

Consideraţi că poate exista un învățământ fără evaluare? Dar 
fără notare? Imaginaţi un sistem de evaluare a felului cum evaluează 
profesorii. Gândiţi că ar fi necesar un astfel de mecanism? 

II. Discriminări conceptuale înainte de a începe tratarea acestei 
teme, vom încerca să trecem în revistă o serie de determinări 
conceptuale, de luări de poziție, din punct de vedere epistemic, pentru 
a descifra în cunoștință de cauză importanţa şi complexitatea evaluării 
şcolare. 

Sensul termenului „evaluare” îngăduie diferite conotații, în 
funcţie de realitățile educaționale de care încearcă să dea seamă: 
evaluarea sistemului, evaluarea  așezământului de învățământ, 
evaluarea programelor, evaluarea profesorilor, evaluarea elevilor etc. 
în același timp, fiecare teoretician poate să imprime acestui termen 


semnificații destul de diverse. Gerard Scallon, de pildă, distinge trei 
mari planuri de semnificație epistemică pentru verbul „a evalua”: 

a concepe o procedură de evaluare; a face practic o evaluare; a 
exprima o evaluare (1988, p. 12). 

Urmărind anumite definiţii şi noţiuni derivate, constatăm o 
bogăţie şi o ierarhie a cadrului conceptual dezvoltat în jurul actului de 
evaluare. 

lată cadrul problematic, așa cum apare el la Gilbert de 
Landsheere, care reia o serie de sugestii ale înaintașului său, Henri 
Pieron: 

„Docimologia este știința care are drept obiect studiul sistematic 
al examenelor, în particular al sistemelor de notare, și comportamentul 
examinatorilor și examinaţilor. Docimastica este tehnica examenelor. 

Doxologia este studiul sistematic al rolului pe care îl joacă 
evaluarea în educaţia școlară. 

Evaluarea, în sens restrâns... merită deci un loc important în 
învăţământ, din care face parte integrantă. Ea are întotdeauna un 
raport direct sau indirect cu progresul, în extensie și în calitate, al 
învăţării” (1971, pp. 1-4). 

Coroborând mai multe opinii și luări de poziţii (Stufflebeam, 
D.L., 1980; Pavelcu, V., 1968; Radu, I.T., 1981; Moise, C, 1985; Nicola, I., 
1992; Dicţionar de pedagogie, 1979), ne vom fixa provizoriu asupra 
următoarelor încercări de definire: 

Docimologia reprezintă studiul sistematic al examenelor, 
analiza ştiinţifică a modurilor de notare, a variabilelor notării la 
examinatori diferiţi şi la acelaşi examinator, a factorilor subiectivi ai 
notării, precum și identificarea mijloacelor menite să contribuie la 
asigurarea obiectivității examinării și evaluării. 

Eficiența învățământului se referă la capacitatea sistemului de 
învățământ de a produce, în mod satisfăcător, rezultatele preconizate, 
adică de a parveni la rezultate concretizate în comportamentele şi 
atitudinile absolvenţilor, prin eforturi determinate la nivel macro- şi 
microstructural. 

Randamentul școlar este dat de nivelul de pregătire teoretică şi 
acțională a elevilor, reflectând o anumită concordanţă a acestor 
concretizări cu conținutul circumscris de programele şcolare. 


Evaluarea școlară este procesul prin care se delimitează, se 
obţin şi se furnizează informaţii utile, permițând luarea unor decizii 
ulterioare. Actul evaluării presupune două momente relativ distincte: 
măsurarea şi aprecierea rezultatelor şcolare. 

Măsurarea consecințelor instruirii constă în operaţia de 
cuantificare a rezultatelor școlare, respectiv de atribuire a unor 
simboluri exacte unor componente achiziționale, prin excelență 
calitative. Măsurarea presupune o determinare obiectivă, prin 
surprinderea riguroasă a unor achiziții şi nu implică emiterea unor 
judecăți de valoare. Măsurarea ţine mai mult de dimensiunea 
„impersonală” a educatorului. Aşa se explică faptul că, în acest act, 
poate fi implicată satisfăcător mașina de evaluat. 

Aprecierea şcolară sau evaluarea propriu-zisă constituie 
emiterea unei judecăți de valoare, semnificarea unui rezultat 
observabil sau măsurabil într-un cadru de referință axiologic. 

Examenul este o modalitate de evaluare care se constituie ca o 
etapă finală a unei curse mai mari. El presupune o cântărire, o 
cumpănire, o circumscriere a competenţelor achiziționate până la un 
moment dat. În principiu, examenul poate fi trecut de toți candidații. 
Are funcția dominantă de constatare şi de diagnosticare a unor 
achiziții, presupuse deja ca existente. 

Concursul presupune confruntare, luptă, întâlnire şi concurență 
între persoane care se consideră competente într-o direcție a formării. 
Concursul este o etapă iniţială de evaluare și are un caracter pronunțat 
selectiv. El joacă un rol prognostic şi de decizie, privind traseul ulterior 
al candidatului. 

1131 Teme de rezolvat 

1. Arătațţi în ce măsură raportul dintre măsurare și apreciere se 
evidenţiază în cazul diferitelor discipline școlare care se studiază în 
învățământul secundar și liceal. La ce discipline şi din ce cauză este 
privilegiat aspectul măsurării sau cel al aprecierii? Ce concluzii 
didactice puteţi trage din această analiză comparativă? 

2. Faceți o comparaţie docimologică între examenul de 
bacalaureat şi concursul de admitere trecând pe patru coloane 
aspectele identice, cele contrastante, cele specifice numai examenului 
de bacalaureat și cele specifice numai concursului de admitere. 
Consideraţi că un concurs de admitere poate fi substituit cu rezultatele 
unui examen de bacalaureat? Argumentaţi opțiunea dumneavoastră. 

III. Probleme actuale privind evaluarea 

Atunci când se pune problema unei judecăţi de valoare, apare o 
întrebare: ce trebuie evaluat, o stare existentă a individului ori o 
transformare sau evoluţie a acestuia? Un „Se îec Tmăjor al evaluării 
rezidă în centrarea sa exclusivă asupra unuia dintre reperele 
menționate. Starea prezentă a personalității elevului este, desigur, 
rezultatul unei istorii, al unui capital cultural încorporat, dar nu 
trebuie ocultată realitatea procesuală, devenirea existenței umane, 
virtualitățile şi posibilităţile viitoare... Este necesar să se identifice cu 
claritate, pentru fiecare caz în parte, (obiectul evaluării; 
referențialitatea de la care se va porni în emiterea unei judecăți de 
valoare. „Foarte adesea - apreciază Jean-Marie Bărbier - se constată o 
mare confuzie cu privire la distingerea obiectului real al evaluării. 
Aceasta nu se cunoaște niciodată cu precizie, mai ales dacă ceea ce este 
evaluat sunt trăsăturile sau caracteristicile care permit înțelegerea unei 
realităţi, sau realitatea însăși (de exemplu, un produs școlar, avându-l pe 
individ ca autor)” (1985, p. 67). 

Majoritatea cadrelor didactice şi a evaluatorilor recunosc că 
simpla colectă de date nu constituie încă o evaluare//Ti |ebuiej să se 
emită o judecată de valoare după o scară de valoriexplicită sau 
implicită, introducerea unor elemente şi exigențe axiologice atrage 
după sine o serie de interogaţii psihologice și filosofice: de unde vin 
aceste valori în funcţie de care se face o apreciere? Cine are sarcina să 
le prescrie? Ce probleme deontologice se ridică în acest context? într-o 
societate pluralistă, unde coexistă mai multe scări valorice şi se 
realizează o educaţie interculturală, la care cod valoric se va face 
referință? Dar dacă valorile educaţionale intră în conflict, în anumite 
împrejurări istorice (să ne amintim că, uneori, înainte de 1989, una se 
cerea din partea instanţelor politice supraetajate și alta realizau - în 
fapt - educatorii responsabili), după care dintre părți ne ghidăm în 
evaluare? lată câteva întrebări care relevă complexitatea activităţii de 
evaluare, mai ales atunci când ieşim din cadrul clasic al problemei în 
discuţie. 

Nu este mai puțin adevărat că dificultățile evaluării pot trimite 
la veritabile aporii, degajate de încercarea de a răspunde la întrebări 
de tipul: când evaluăm (la începutul, pe parcursul ori la sfârșitul 


procesului), ce se evah-a” (cunoștințe, deprinderi, interacțiuni, 
componente ale activității), cum evaluăm, cine evaluează, pentru ce şi 
în numele a ce evaluăm? „—”. 

Îâpoi, trebuie să observăm că actul evaluării degajă, deseori, un 
cadru artificial, marcat de o distanță remarcabilă între conduita de 
observat și conduită-propriu-zis „observată. Proba de evaluare se 
poate converti într-o situație fabricată, în sensul că „agentul evaluat 
(elevul) este obligat să adopte conduita dorită, prin însăși prescrierea 
implicită, „ascunsă” în probă. Jean-Marie Bărbier recunoaște în orice 
formă de examen sau de testare dispozitive de provocare a conduitelor 
(1985, p. 101), ce au menirea de a predetermina acte care în mod 
natural nu s-ar ivi. 

În vederea conceperii şi aplicării adecvate a evaluării în 
activităţile şcolare, ar trebui să se țină cont de câteva mutații de accent, 
care au survenit în ultimul timp și care au drept consecinţe o 
redimensionare şi o regândire a strategiilor evaluative, în consens cu o 
serie de exigenţe: 

extinderea acțiunii de evaluare, de la verificarea și aprecierea 
rezultatelor - obiectivul tradițional - la evaluarea procesului, a 
strategiei care a condus la anumite rezultate; evaluarea nu numai a 
elevilor, dar și a conţinutului, a metodelor, a obiectivelor, a situaţiei de 
învăţare, a evaluării; luarea în calcul și a altor indicatori, alții decât 
achizițiile cognitive, precum conduita, personalitatea elevilor, 
atitudinile, gradul de încorporare a unor valori etc.; diversificarea 
tehnicilor de evaluare și creşterea gradului de adecvaţie a acestora la 
situaţii didactice concrete (extinderea folosirii testului docimologic, a 
lucrărilor cu caracter de sinteză, punerea la punct a unor metode de 
evaluare a achiziţiilor practice); deschiderea evaluării spre mai multe 
rezultate ale spaţiului şcolar (competenţe relaționale, comunicarea 
profesor-elev, disponibilități de integrare în social); necesitatea 
întăririi și sancționării cât mai operative a rezultatelor evaluării; 
scurtarea feed-back-uhxi, a drumului de la diagnosticare la ameliorare, 
inclusiv prin integrarea eforturilor şi a exploatării dispoziţiilor psihice 
ale elevilor; centrarea evaluării asupra rezultatelor pozitive şi 
nesancționarea în permanenţă a celor negative; stabilirea unui raport 


optim între evaluarea prin note și evaluarea prin calificative; 
transformarea elevului într-un partener autentic al profesorului în 
evaluare, prin autoevaluare, intervaluare şi evaluare controlată. 

ÎN Temă de rezolvat 

Se cunoaște că un principiu didactic important se referă la 
respectarea particularităților de vârstă și individuale, care se traduce 
în asigurarea unei diferențieri și individualizări a actului de 
predare-învăţare. Cum se aplică această cerință didactică în procesul 
de evaluare? Cum realizați concret individualizarea și diferențierea 
prin intermediul actului de evaluare? 

Programul actual de reformă a evaluării rezultatelor şcolare 
propune* două tipuri de examene: /-",..—. 

a) Examene naţionale: 

— Examenul de capacitate; 

— Examenul de bacalaureat; 

JŞ Examene locale: 

— Examenul de admitere în liceu; 

— Examenul de admitere în școala profesională. 

Evaluarea în sistemul semestriali se va realiza jşejot parcursul 
anului școlar şi va avea un caracter preponderent formativ. Cele trei 
săptămâni de la sfârşitul fiecărui semestru vor fi dedicate cu 
preponderență evaluării formative, care va avea următoarele 
obiective: 

O/ să verifice realizarea principalelor obiective curriculare; ri) 
să realizeze recapitularea, sistematizarea şi consolidarea materiei 
parcurse; 

3. să amelioreze rezultatele învăţării; 

4. să stabilească un program suplimentar de instruire pentru 
elevii cu rezultate foarte bune și un program de recuperare pentru 
elevii cu rezultate slabe. 

În vederea realizării acestor obiective se vor utiliza metode şi 
tehnici diverse de evaluare. 

Se va schimba, de asemenea, modul de calcul al mediei 
semestriale. 

În învățământul primar, reforma evaluării curente se va realiza, 
în special, în ceea ce priveşte sistemul de notare. În acest sens se 


propune: 

fi) înlocuirea sistemului de notare cifrică prin sistemul de cotare 
cu calificative, bazat pe descriptori de performanţă; 2. renunţarea la 
mediile semestriale şi anuale; /3?) înlocuirea cataloagelor și 
carnetelor elevilor cu alte mijloace de înregistrare a rezultatelor 
şcolare: caiete și fişe de observaţie, portofolii etc.; 4. prezentarea 
rezultatelor școlare sub. formă descriptivă (eseu). 

Evaluarea rezultatelor școlare în contextul structurării anului 
şcolar pe semestre se va realiza, ca şi în prezent, pe tot parcursul 
anului și va avea un caracter preponderent formativ. În acest scop, ori 
de câte ori elevii sunt evaluaţi, cadrele didactice vor consemna în 
citkțejșersonale observaţiile privind progresele și dificultățile în 
învăţare ale elevilor. Aceste observaţii se vor comunica în permanență 
elevilor şi părinţilor. De asemenea, la sfârşitul semestrului și al anului 
şcolar cadrele didactice pot întocmi rapoarte de evaluare a rezultatelor 
şcolare, individuale sau de grup. 

O notă obţinută de elev şi consemnată în catalog va fi, de regulă, 
rezultatul mai multor evaluări. Momentele acordării notelor vor fi 
stabilite de fiecare cadru didactic - și cunoscute de elevi - în funcţie de 
obiectivele urmărite. 

În continuare, exemplificăm cu o serie de descriptori de 
performanţă, de la care se pleacă în stabilirea calificativelor. 

Obiectivele de referință. Să-și organizeze ideile într-un plan 
simplu 

Performanţa superioară 

Calificativul F.B. 

Stabileşte cu precizie ideile în jurul cărora se organizează tema 
mesajului; 

Este capabil să compare ideile principale cu cele secundare, 
argumentând; 

Utilizând întrebările cine/unde/când/cum, poate reface integral 
succesiunea cronologică a ideilor unui mesaj; 

Construiește un plan simplu de idei ale unui mesaj în oricare din 
situaţiile cerute /create (oral, individual, scris, în perechi, în grup etc.); 

Iniţiază şi se implică, fără dificultate într-o situație de 
comunicare orală, utilizând adecvat scopului planul de idei anterior 
realizat. 

Cf. Evaluarea în învățământul primar.  Descriptori de 


performanţă, MEN, Serviciul naţional de evaluare și examinare, coord. 
Stoica, A., Bucureşti, 1998. 

Performanţ 
a medie 


Performanţ 
a 
suficientă-satisfăc 
ătoare 

Calificativul 


Activitate 


Identifică ideile principale și secundare ale 
unui mesaj; 

Discriminează ideile secundare de cele 
principale cu ezitări la compararea acestora; 

Reface parțial succesiunea cronologică a 
ideilor unui mesaj, utilizând întrebările 
cine/unde/când/cum; 

Construieşte un plan simplu de idei ale 
unui mesaj oral, dar în baza ideilor principale, în 
oricare din situațiile cerute; 

Se implică în situații de comunicare orală 
şi poate folosi în acest scop planul interior 
realizat. 

Este capabil să stabilească ideile unui 
mesaj dacă este susținut cu întrebări ajutătoare; 

Discriminează între ideile principale şi 
secundare ale unui mesaj, fără a putea face 
diferențele în baza comparației; 

Poate reconstrui - ajutat de întrebări 
suplimentare - succesiunea cronologică a ideilor 
mesajului, utilizând întrebările cine/unde/ 
când/cum; 

Poate construi susținut de întrebări 
ajutătoare, planul simplu de idei ale unui mesaj, 
în diferite situații de comunicare; 

Se poate implica în situații de comunicare 
orală, utilizând unele elemente ale planului 
simplu de idei. 


Construiți o probă de evaluare formativă, precizând obiectivele 
operaționale, itemii evaluării și baremul. 

IV. Funcţiile evaluării 

Evaluarea şcolară reprezintă un ansamblu de activități ce nu 
sunt independente de anumite intenţii. Acestea transcend datele 


imediate și contingente, raportându-se la o serie de funcții și finalități. 
Scopul evaluării nu este de a parveni la anumite date, ci de a 
perfecționa procesul educativ. Nu este vorba numai de a stabili o 
judecată asupra randamentului şcolar, ci de a stabili acțiuni precise 
pentru a adapta necontenit strategiile educative la particularitățile 
situației didactice, la particularităţile elevilor, la condiţiile economice 
şi instituționale existente etc. Plecând de la evaluare ar trebui să se 
determine de fiecare dată în ce măsură putem transforma situația 
educațională într-o realitate convenabilă, adecvată obiectivelor în 
extensie ale şcolii. 

Raportându-ne la derularea unei secvențe de învăţare, sau prin 
relaționare la un ansamblu structurat de activități de formare, am 
putea discerne trei funcţii ale evaluării: 

1. verificarea sau identificarea achiziţiilor şcolare; 

| 

2. perfecționarea şi regularizarea căilor de formare a indivizilor, 
identificarea celor mai lesnicioase şi pertinente căi de instrucţie și de 
educaţie; 

3. sancţionarea sau recunoașterea socialăj a schimbărilor 
operate asupra indivizilor aflați în formare. 

Dacă ne raportăm la nivelul unei clase, este indicat să ținem 
cont de trei funcțiuni ale evaluării, ca repere principale pentru 
reglarea acțiunilor educative: 

4. orientarea deciziilor de natură pedagogică în vederea 
asigurării unui progres armonios şi continuu în dezvoltarea elevului, 
prin stabilirea celor mai bune căi de încorporare a cunoştinţelor şi 
deprinderilor; 

5. informarea elevilor şi a părinţilor asupra stadiului formării și 
asupra progreselor actuale sau posibile; 

6. stabilirea unei ierarhii, implicită sau explicită, prin atribuirea, 
în funcţie de rezultate, a unui loc sau rang valoric. 

Coroborând nivelurile macro- şi microsistemice, unde pot fi 
degajate obiective specifice, vom sugera următoarele funcţii ale 
evaluării: 

7. de a constata dacă o activitate instructivă s-a derulat ori a 
avut loc în condiţii optime, o cunoștință a fost încorporată, o 


deprindere a fost achiziționată; 

8. de informare a societăţii, în diferite forme, privind stadiul și 
evoluţia pregătirii populaţiei şcolare; 

9. de diagnosticare a cauzelor care au condus la o slabă 
pregătire şi la o eficiență scăzută a acțiunilor educative; 

10. de prognosticare a nevoilor și disponibilităţilor viitoare ale 
elevilor sau ale instituţiilor de învățământ; 

11. de decizie asupra poziției sau asupra integrării unui elev 
într-o ierarhie sau într-o formă ori un nivel al pregătirii sale; 

12. pedagogică, în perspectiva elevului (stimulativă, de întărire 
a rezultatelor, formarea de abilități, de conștientizare a posibilităţilor, 
de orientare școlară și profesională) și în perspectiva profesorului 
(pentru a şti ce a făcut şi ce are de realizat în continuare). 

Funcţiile evaluării apar şi se actualizează diferențiat, prin 
preeminenţă şi nu în chip exclusivist. Toate funcţiile invocate se pot 
întrezări, mai mult sau mai puţin, în toate situaţiile de evaluare. De 
pildă, după sistemul de referință, un examen poate dobândi mai multe 
funcții, plecând de la intenţiile diverse ale: 

— Profesorilor, de a controla achizițiile școlare la începutul unui 
ciclu şcolar, de a decide asupra promovărilor; 

— Elevilor, de a lua cunoștință de reușitele și progresele lor; 

— Părinților, de a se informa asupra direcțiilor de dezvoltare a 
copiilor, în scopul de a-i orienta școlar și profesional în cunoştinţă de 
cauză; 

— Directorilor de școli, de a controla profesorii, plecând de la 
standardele asupra cărora s-a căzut de acord, de a identifica scăderi în 
activitatea şcolii; 

— Societăţii, de a se informa asupra modificărilor apărute în 
cerințele şi dezideratele tinerei generații etc. 

III Temă de rezolvat 

Identificați şi argumentaţi funcțiile îndeplinite de următoarele 
forme de evaluare: 

ascultarea curentă; extemporalul la sfârşit de capitol; teza 
trimestrială sau semestrială; examenul de capacitate; examenul de 
bacalaureat; concursul de admitere; examenul de licență; probele 
practice (inspecția) în vederea obţinerii definitivatului în învățământ. 


În ceea ce priveşte obiectivele evaluării, se remarcă o tranziţie 
de la problematica preciziei, garantată prin măsurare, la o 
problematică a raportării calitative, prin luarea în consideraţie a 
fundamentelor formării elevului. Când se au în vedere activităţi și 
capacități superioare, evaluarea analitică, care pleacă de la taxonomiile 
obiectivelor, pare a deveni inadecvată. Doar primele obiective, cele 
cognitive, se pretează mai bine unei evaluări analitice (dobândirea de 
cunoştinţe, înțelegerea, aplicația etc). Louis Legrand (1983, p. 9) 
amintește de anumite efecte ascunse ale tehnicilor analitice, în sensul 
că o atare evaluare este inoperantă pentru o capacitate de sinteză, de 
pildă. În același timp, putem observa b orientare a obiectivelor spre 
modalităţile care favorizează dezvoltarea autonomiei elevilor. 
Pedagogia prin obiective pare să se afle, cel puțin deocamdată, în afara 
acestor exigenţe. În realitate, centrarea evaluării asupra obiectivelor 
vizează o reuşită cât mai rapidă, cu un consum financiar și de timp cât 
mai mic. Acest demers - constată René Baldy (1989, p. 30) - 
privilegiază reușita, în detrimentul mijloacelor de a ajunge, eventual 
pe cont propriu, la reușită. 

tt-l Temă de reflecţie 

Se cunoaște că obiectivele operaţionale constituie un reper 
fundamental în evaluarea randamentului școlar. Vă rugăm să 
identificați și alte criterii în raport cu care se poate efectua evaluarea. 

Evaluarea nu se restrânge numai la aprecierea rezultatelor 
elevilor, ci se extinde asupra unor ansambluri de elemente mai vaste. 
Chiar şi eroarea, neajunsul, în acest context poate dobândi un statut 
nou, relevator de noi circumstanţe sau exigențe educative. Unii autori 
propun un tip prospectiv al evaluării (Hunziati, G., 1991, pp. 79 - 85), 
care pune problema evaluării prealabile a unui proiect sau aşezământ 
şcolar. Situaţia este bizară, pentru că se încearcă evaluarea a ceva ce 
nu există încă (de pildă, o lege sau o reformă școlară). Dar acest 
demers investigativ a priori este deosebit de necesar pentru reușita 
unui proiect. Obiectivele și funcţiile evaluării sunt „rescrise” pe 
parcursul evaluării, în funcție de transformările previzibile sau 
imprevizibile. 

U-i Temă de reflecţie 

Cum procedați în momentul în care constatațţi că la o probă de 
evaluare aproape toți elevii nu au răspuns satisfăcător (dacă, de pildă, 


dispersia notelor nu este distribuită conform curbei lui Gauss)? 

O abordare sistemică asupra evaluării, cum este cea propusă de 
UNESCO în leducateur et l'approche sistemique (1981), pentru 
ameliorarea practicilor evaluative, va facilita o centrare către obiective 
mult mai bine determinate. Trecerea de la evaluarea produsului la 
evaluarea procesului modifică înseși funcţiile evaluării. Evaluarea 
procesului devine un moment central şi deschide un demers circular 
sau în formă de spirală, prin care se asigură ameliorarea în 
permanenţă a întregului sistem. În timp ce evaluarea tradiţională, 
menită a garanta obiectivitatea, este pusă în situaţia de exterioritate, 
prin raportare la ceea ce urmează a fi evaluat, demersul sistemic se 
bazează pe un soi de „evaluare internă” sau „autoevaluare”, ea însăşi 
atașată unei deschideri și chiar unui fel de provizorat. „La limită, se 
poate ajunge la o evaluare fără judecare, fondată numai pe constatări. 
Altfel spus, obiectivul evaluării nu constă în a raporta o acţiune 
educativă la un ansamblu de valori, mai mult sau mai puţin absolute, în 
vederea unei condamnări sau aprobări, ci de a ajunge la o descriere 
suficient de sistematică pentru a putea percepe legăturile între diferite 
elemente și, în caz de nevoie, de a acţiona asupra unora dintre ele pentru 
a modifica altele” (p. 137). Sunt proiecte, oarecum nonstandard, care îi 
pot ambiţiona și pe cercetătorii, evaluatorii și cadrele didactice de la 
noi, depăşind vechi paradigme și preconcepțţii. 

V. Strategii de evaluare 

Diversitatea situaţiilor didactice, precum și multitudinea de 
obiective ale evaluării presupun conceperea şi aplicarea unor strategii 
diferite, pe care vom încerca să le trecem în revistă în cele ce urmează. 
Metodele și tehnicile de evaluare îngăduie o anumită clasificare, dacă 
plecăm de la două repere principale: 

cantitatea de informație sau experienţă încorporabilă de către 
elevi; axa temporală la care se raportează verificarea. 

În funcţie de primul criteriu, analiştii au stabilit două tipuri: 

evaluare parțială, în care se verifică elemente cognitive sau 
comportamentale secvențiale (prin ascultarea curentă, extemporale, 
probe practice curente); evaluarea globală, în care se verifică o 
cantitate mare de cunoştinţe și deprinderi obținute prin cumulare 
(prin examene şi concursuri). 

Din perspectivă temporală, putem identifica: 

evaluarea inițială, care se face la începutul unei etape de 


instruire (prin teste docimologice, concursuri etc.); evaluarea 
continuă, care se face în timpul secvenţei de instruire (prin tehnici 
curente de ascultare și teze); evaluarea finală, care se realizează la 
sfârşitul unei perioade de formare (prin examene, de pildă). 

Prin coroborarea celor două criterii se poate ajunge la o altă 
clasificare, devenită clasică: 

evaluarea cumulativă (sau sumativă); evaluarea continuă (sau 
formativă). 

Analiza comparativă, realizată de I.T. Radu (1988), pune în 
evidență următoarele note și caracteristici ale celor două mari 
strategii: 

— Evaluarea cumulativă se realizează prin verificări parţiale, 
încheiate cu aprecieri de bilanț asupra rezultatelor, pe când evaluarea 
continuă se face prin verificări sistematice, pe parcursul programului, 
pe secvențe mai mici; 

— Evaluarea cumulativă operează prin verificări prin sondaj în 
rândul elevilor şi în materie, pe când verificarea continuă are loc prin 
verificarea tuturor elevilor şi asupra întregii materii, dată fiind 
circumstanţa că nu toţi elevii învaţă un conţinut la fel de bine; 

— Prima strategie vizează în principal evaluarea rezultatelor, 
având însă efecte reduse pentru ameliorarea procesului, pe când a 
doua strategie are drept scop ameliorarea procesului, scurtând 
considerabil intervalul dintre evaluarea rezultatelor și perfecționarea 
activităţii; 

— În evaluarea sumativă se apreciază rezultatele, prin 
compararea lor cu scopurile generale ale disciplinei, iar în evaluarea 
continuă se pleacă de la obiectivele operaţionale concrete; 

— Evaluarea sumativă exercită, în principal, funcția de 
constatare a rezultatelor şi de clasificare a elevilor, pe când evaluarea 
formativă are funcția prioritară de clasificare, dar nu definitivă, prin 
lăsarea unui câmp deschis sancționărilor apreciative viitoare; 

— Primul tip de evaluare generează atitudini de neliniște și 
stres la elevi, iar al doilea tip determină relaţii de cooperare între 
profesori şi elevi, cultivând simultan capacitatea de evaluare și 
autoevaluare la nivelul elevilor; 

— Sub aspectul folosirii timpului, prima formă utilizează o parte 


considerabilă din timpul instruirii, pe când a doua formă sporeşte 
timpul alocat instruirii prin diminuarea celui afectat evaluării. 

Observăm că ambele strategii presupun atât avantaje, cât şi 
dezavantaje, încât cele două moduri nu trebuie să fie utilizate în chip 
autarhic, exhaustiv, ci prin îmbinare şi complementaritate. Ceea ce se 
pierde, eventual, printr-o strategie, se câştigă prin cealaltă. 

JB Temă de rezolvat 

Descrieți cum îmbinaţi cele două strategii de evaluare la 
disciplina pe care o predaţi. Dacă în cazul dumneavoastră predomină o 
strategie în defavoarea celeilalte, argumentaţi acest fapt din punct de 
vedere didactic. 

Metodele utilizate în evaluarea performanţelor școlare sunt de 
mai multe feluri. Cele mai frecvente sunt probele orale, scrise şi 
practice. 

Verificarea orală constă în realizarea unei conversații prin care 
profesorul urmăreşte identificarea cantităţii şi calității instrucției. 
Conversaţia poate fi individuală, frontală sau combinată. Avantajele 
constau în aceea că se realizează o comunicare deplină între profesor 
şi clasa de elevi, iar feed-backul este mult mai rapid. Metoda 
favorizează dezvoltarea capacităților de exprimare ale elevilor. De 
multe ori însă obiectivitatea ascultării orale este periclitată, datorită 
intervenției unei multitudini de variabile: starea de moment a 
educatorului, gradul diferit de dificultate a întrebărilor puse, starea 
psihică a evaluaților etc. în același timp, nu toţi elevii pot fi verificați, 
ascultarea fiind realizată prin sondaj. 

Verificarea scrisă apelează la anumite suporturi scrise, 
concretizate în lucrări de control sau teze. Elevii au şansa să-și 
prezinte achizițiile educaţiei fără intervenţia profesorului, în absenţa 
unui contact direct cu acesta. Anonimatul lucrării, uşor de realizat, 
îngăduie o diminuare a subiectivității profesorului. Ca avantaje, mai 
consemnăm posibilitatea verificării unui număr relativ mare de elevi 
într-un interval de timp determinat, raportarea rezultatelor la un 
criteriu unic de validare, constituit din conținutul lucrării scrise, 
avantajarea unor elevi timizi sau care se exprimă defectuos pe cale 
orală etc. Verificarea scrisă implică un feed-back mai slab, în sensul că 
unele erori sau neîmpliniri nu pot fi eliminate operativ, prin 
intervenția profesorului. Cum este şi firesc, ambele variante de 


verificare se cer a fi desfăşurate oportun şi optim de către profesori. 

Examinarea prin probe practice se realizează la o serie de 
discipline specifice și vizează identificarea capacităţilor de aplicare în 
practică a cunoştinţelor dobândite, a gradului de încorporare a unor 
priceperi şi deprinderi, ipostaziate în anumite suporturi obiectuale sau 
activităţi materiale. 

VI. Tehnici de notare 

Aprecierea şcolară, ca atribuire a unei judecăţi de valoare, se 
face fie prin apelul la anumite expresii verbale, fie prin folosirea unor 
simboluri numite note. Aprecierea verbală este des folosită și are un 
rol dinamizator, călăuzitor în învățarea școlară. 

Aprecierea rezultatelor școlare se concretizează de cele mai 
multe ori prin notare. Notarea este un act de atașare a unei etichete, a 
unui semn, la un anumit rezultat al învăţării. Nota este un indice care 
corespunde unei anumite realizări a randamentului școlar. G. de 
Landsheere definește nota ca fiind „aprecierea sintetică ce traduce 
evaluarea unei performanţe în domeniul învățământului” (1975, p. 13). 
După Vasile Pavelcu (1976), nota poate îndeplini mai multe funcții: 

rol de informare, pentru elevi, părinţi, profesori; rol de reglare a 
procesului de învățare; rol educativ, datorită interiorizării aprecierii; 
catalizator al unui nivel optim al aspirațiilor elevului; rol terapeutic, 
dinamizator pentru anumite cazuri - prin acordarea de puncte „în 
plus”, dar și rol patogen, întrucât nota induce stres şi disconfort psihic 
la elev, mai ales în situaţiile de insucces. 

U-I Temă de reflecţie 

Consideraţi satisfăcător sistemul românesc de notare cu cifre de 
la 1 la 10? Găsiţi de cuviință că acesta trebuie regândit sau schimbat? 
Argumentaţi soluţia pe care o susțineți. 

În teoria și practica notării s-au încetățenit trei modele de 
notare: notarea prin raportare la grup, notarea prin raportarea la 
standarde fixe și notarea individualizată. 

Modelul notării prin raportare la grup se bazează pe aprecierea 
făcută prin compararea elevilor între ei sau prin raportarea 
rezultatelor la un anumit standard mediu de expectanţe. Acest nivel de 
exigenţe aşteptate poate fi dinainte stabilit sau structurat în chip 
conjunctural, în chiar practica evaluativă, realizată la o anumită clasă. 

Modelul notării prin raportare la standarde unice se bazează pe 


luarea în calcul a obiectivelor operaţionale ale lecției ca sistem 
fundamental de referință. 

Modelul  notării individualizate se caracterizează prin 
încercarea de raportare a rezultatelor obținute de elevi la alte 
rezultate individuale, realizate de aceiași elevi, în timp. Nota va măsura 
achiziții educaționale prin raportarea lor la alte achiziții anterioare. 
Modalitatea individualizată de notare servește concretizării unor 
programe de instruire diferențiate. Norma de referință este unică, iar 
profesorului îi revine sarcina s-o structureze şi să o actualizeze ori de 
câte ori este nevoie. 

O Temă de reflecţie 

Meditaţii la avantajele şi dezavantajele notării prin raportare la 
grup, ale notării prin raportare la standarde fixe (obiective) şi ale 
notării individualizate. 

Ca sisteme de notare amintim notarea numerică, prin folosirea 
cifrelor, notarea literală, notarea prin calificative, notarea prin culori. 
Cea mai utilizată formă de notare este cea realizată cu ajutorul cifrelor, 
în variante ce țin de unele particularităţi și tradiții educaționale. 
Notarea prin calificative, de exemplu, are ca limită faptul că ea nu 
admite sumari atunci când se fac aprecieri în acest fel la una sau mai 
multe materii. Concretizarea faptică a notării se realizează și în funcție 
de specificul disciplinelor evaluate. Astfel, la disciplinele exacte 
prezintă un randament mai ridicat notarea după bareme, pe când la 
disciplinele umaniste un mai mare randament îl dă notarea analitică. 

Notarea după bareme are avantajul că standardizează criteriile 
măsurării şi aprecierii. Ea se bazează pe atribuirea unui punctaj fix 
pentru fiecare secvență îndeplinită. Soluţia este propusă des la 
examene şi concursuri. 

Notarea analitică presupune o compartimentare a cuantumului 
de cunoştinţe, deprinderi, atitudini verificate, prin detalierea unor 
câmpuri de probleme ce urmează a fi apreciate (de pildă, în cazul unei 
compuneri se stabilesc anumite punctaje pentru aspecte relativ 
distincte cum ar fi fondul, forma şi factorul personal). Rămân ca 
probleme delimitarea palierelor achizitive și atribuirea unor mărimi 
valorice pentru fiecare dintre acestea. 

U-I Temă de reflecţie 


Reflectați la o probă de evaluare mixtă, care să presupună 
deopotrivă secvenţe scrise, orale şi practice la o temă specifică 
disciplinei dumneavoastră. 

Notării şi, implicit, probelor care generează anumite note li se 
pot acorda însemnele validității și fidelității. 

Notarea este validă, adică este corectă, valabilă, atunci când ea 
exprimă în modul cel mai just obiectul pe care-l măsoară (se referă la 
achizițiile cunoştinţelor și deprinderilor de matematică, de pildă, şi nu 
la alte comportamente desfăşurate de elev la ora de matematică). 

Proba este fidelă atunci când, repetată fiind, conduce la o 
apreciere identică, atât la același evaluator (în momente diferite), cât 
şi la evaluatori diferiţi (în același timp). 

VII. Factori perturbatori în apreciere şi notare 

Practica  docimologică scoate în evidență numeroase 
disfuncțiuni şi dificultăți în evaluarea corectă și obiectivă a rezultatelor 
şcolare. Idealul obiectivităţii în notare este afectat de anumite 
circumstanţe care pot induce variații destul de semnificative, relevate 
fie la acelaşi examinator în  momente-diferite (variabilitate 
intraindividuală), fie la  examinatori diferiți (variabilitate 
interindividuală). 

Cele mai multe împrejurări, generatoare de erori şi fluctuații în 
notare, privesc activitatea profesorului. Vom analiza succint, în 
continuare, cele mai întâlnite situaţii și efecte perturbatoare. 

Efectul „halo”. Aprecierea se realizează prin extinderea unor 
calități secvențiale la întreaga conduită didactică a elevului. Aprecierea 
unui elev la o anumită materie se face potrivit situaţiei obținute la alte 
discipline. Efectul are ca bază psihologică faptul că impresia parțială 
iradiază, se extinde asupra întregii personalități a elevului. Cei mai 
expuşi acestui efect pot fi elevii de frunte sau cei slabi. Profesorii, în 
virtutea unor judecăți anticipative, nu mai observă eventualele lipsuri 
ale elevilor buni, după cum nu sunt „dispuși” să constate unele 
progrese ale elevilor slabi. Pentru diminuarea consecinţelor negative 
presupuse de acest efect, se poate apela la mai multe modalități 
practice. Recurgerea la examene externe este o primă strategie. La 
aceste examene sunt atrași profesori de la alte şcoli, care vor realiza 
corectarea. Apoi, o altă strategie benefică poate fi extinderea lucrărilor 
cu caracter secret, care asigură anonimatul celor apreciaţi. Mai 
invocăm efortul volitiv permanent, venit din partea profesorului, de a 


pune între paranteze antecedentele apreciative la adresa unui elev, de 
autoimpunere a unei valorizări cât mai obiective. În evaluarea 
conduitei se pot identifica două variante ale efectului „halo”. O primă 
ipostază este constituită de efectul „blând”, caracterizat prin tendința 
de a aprecia cu indulgență persoanele cunoscute, comparativ cu cele 
necunoscute. „Noul venit” este întâmpinat cu mai multă circumspecţie. 
O a doua concretizare este dată de eroarea de generozitate. Aceasta 
intervine atunci când educatorul are anumite motive în a se manifesta 
cu 

PROBLEME DE DOCIMOLOGIE DIDACTICĂ 

185 

O anumită indulgență: tendința de a prezenta o realitate la 
modul superlativ, dorința de a masca o stare de lucruri reprobabilă, 
interesul de a păstra „neîntinată onoarea clasei” etc. 

v Efectul „Pygmalion” sau efectul oedipian. Aprecierea 
rezultatelor obținute de urî elev este influențată de părerea pe care 
profesorul şi-a format-o despre capacitățile acestuia, părere care a 
devenit relativ fixă. Într-un fel, ca şi în mitologia greacă, ideile şi 
opiniile evaluatorului determină apariția fenomenului. Predicţiile 
profesorilor nu numai că anticipă, dar şi facilitează apariţia 
comportamentelor invocate. Încrederea în posibilitățile elevilor şi 
convingerea manifestă că suni capabili de reușite constituie modalități 
de diminuare sau de anihilare a consecinţelor acestui efect. 

Ecuația personală a examinatorului? Fiecare cadru didactic își 
structurează criterii proprii de apreciere. Unii profesori sunt mai 
generoșşi, uzitând valorile de „sus” ale scării valorice, alții sunt mai 
exigenți, exploatând cu precădere valori intermediare sau de „jos”. O 
serie de profesori folosesc nota în chip de modalitate de încurajare, de 
stimulare a elevului, altă parte a profesorilor recurg la note pentru a 
măsura obiectiv sau chiar pentru a constrânge elevul în a depune un 
efort suplimentar. Unii apreciază mai mult originalitatea soluțiilor, alții 
- conformitatea cu informaţiile predate. O ipostază aparte a efectului 
discutat este exigența diferită pe care o manifestă examinatorii. 
Diferenţele se pot evidenția la acelaşi examinator, pe parcursul anului 
de învățământ, sau între evaluatorii de la școli diferite. 

v Efectul de contrast. 

— Apare prin accentuarea a doua însuşiri contrastante care 
survin imediat în timp și spațiu. În mod curent, profesorii au tendinţa 


să opereze o comparare și o ierarhizare a elevilor. Se întâmplă de 
multe ori ca același rezultat să primească o notă mai bună, dacă 
urmează după evaluarea unui rezultat mai slab (în sensul că, după o 
lucrare slabă una bună pare a fi și mai bună), sau să primească o notă 
mediocră, dacă urmează imediat după răspunsurile unui candidat care 
a dat răspunsuri excelente. Conștientizarea de către profesorul 
examinator a efectelor datorate contiguităţii probelor constituie un 
prim pas pentru eliminarea consecințelor nedorite, presupuse de acest 
efect. 

Efectul de ordine. Datorită unor fenomene de inerție, profesorul 
menține cam același nivel de apreciere pentru o suită de răspunsuri 
care, în realitate, prezintă anumite diferenţe calitative. Examinatorul 
are tendința de a nota identic mai multe lucrări diferite, dar 
consecutive, fără necesarele discriminări valorice. 

Eroarea logică. Constă în substituirea obiectivelor și 
parametrilor importanți ai evaluării prin obiective secundare, cum ar 
fi acurateţea şi sistematicitatea expunerii, efortul depus de elev pentru 
a parveni la anumite rezultate (fie ele chiar şi mediocre), gradul de 
conștiinciozitate etc. Abaterea se justifică uneori, dar ea nu trebuie să 
devină o regulă. 

Unele erori sunt facilitate de specificul disciplinei la care se 
realizează evaluarea. Disciplinele de învățământ riguroase, exacte se 
pretează la o evaluare mai obiectivă, pe când cele umaniste şi sociale 
predispun la aprecieri marcate de subiectivitatea 

profesorului. Efectele apar şi prin implicarea factorilor de 
personalitate, atât cei care ţin de profesor, cât şi cei care ţin de elevi. 
Starea de moment, oboseala și factorii accidentali pot favoriza, de 
asemenea, apariția unor erori în evaluare. 

U-i Temă de reflecţie 

Faceţi o rememorare a experienței dumneavoastră de școlar şi, 
mai ales, a momentelor când aţi fost evaluaţi. Ce efecte au acţionat 
asupra evaluatorilor dumneavoastră, în care circumstanțe, în ce 
pondere și cu ce consecințe? 

VIII. Testul docimologic 

Vm.l. Generalităţi 

Testul docimologic este o alternativă şi o cale de eficientizare a 


examinării tradiționale. Testul este o probă standardizată care asigură 
o obiectivitate mai mare în procesul de evaluare. Testarea se referă la 
probarea măsurii satisfacerii cerințelor școlii, exigențe circumscrise de 
scopurile şi obiectivele educației. 

Testarea, ca metodologie, derivă din psihologie. Precauţiile 
sesizate de psihologi, privitoare la exigenţele de dimensionare și de 
aplicare a testelor, trebuie asumate şi în practica didactică. Se ştie că, 
în sens larg, testul reprezintă o probă bine definită, ce implică 
îndeplinirea unor sarcini identice pentru toți subiecții de examinat, în 
conformitate cu o strategie precisă. De aici decurge marele avantaj al 
folosirii testelor: sistemul de raportare valorică este unic. 

Elementele definitorii ale testului docimologic sunt (Radu, L.T., 
1981, p. 224): 

realizează măsurarea în condiţii foarte asemănătoare situaţiilor 
experimentale; înregistrarea comportamentului declanșat la subiect 
este precisă şi obiectivă; comportamentul înregistrat este evaluat 
statistic prin raportare la cel al unui grup determinat de indivizi; 
scopul final al testului este clasificarea subiectului examinat, prin 
raportarea la grupul de referință. 

Testele docimologice se deosebesc de examene prin aceea că ele 
presupun un travaliu de pregătire meticulos, iar secvențele 
procedurale sunt foarte stricte. Ele permit însă standardizarea 
condițiilor de examinare, a modalităţilor de notare, aducând un spor 
de obiectivitate. În acelaşi timp, ele prezintă o triplă identitate: 
identitatea de conţinut, identitatea de condiţii de aplicare și identitatea 
criteriilor de apreciere. 

Aceste instrumente au următoarele caracteristici: 

conțin probe sau itemi care permit determinarea gradului de 
însuşire a cunoștințelor de către elevi sau a nivelului de dezvoltare a 
unor capacități; sunt instrumente evaluative care se aplică numai în 
cadrul obișnuit de desfășurare a activităților didactice, şi nu în condiţii 
de laborator; fac posibile măsurarea și aprecierea nivelului de 
pregătire a unui elev, a unei clase, arătând valoarea informaţiei 
acumulate. 

După cum arată Vasile Pavelcu (1968), un bun test pedagogic nu 
urmăreşte numai verificarea informaţiei acumulate de elevi, ci și 


capacitatea acestora de a folosi cunoştinţele asimilate deja în situații 
variate. 

Testele au avantajul că permit verificarea întregii clase într-un 
timp foarte scurt, încearcă să cuprindă ceea ce este esențial în întreaga 
materie de asimilat, determină la elevi formarea unor deprinderi de 
învățare sistematică. Ca dezavantaj amintim faptul că testele 
favorizează o învățare care apelează la detalii, la secvențe 
informaţionale izolate și nu stimulează formarea unor capacități de 
prelucrare a acestora, de sinteză sau de creaţie. 

Vin.2. Etape în elaborarea unui test 

Elaborarea unui test docimologic constituie o activitate dificilă 
şi presupune parcurgerea mai multor etape: 

Precizarea obiectivelor, realizarea unei concordanțe între 
acestea şi conținutul învăţământului; 

Documentarea ştiinţifică, identificarea şi folosirea surselor care 
conduc la o mai bună cunoaștere a problematicii vizate;! 

Avansarea unor ipoteze, prin conceperea sau selecționarea 
problemelor reprezentative pentru întreaga materie asupra căreia se 
tace verificarea. 

Profesorii trebuie să cunoască foarte bine conţinutul de verificat 
şi posibilitățile elevilor. Selecția operată este dată de specificul fiecărei 
materii de învățământ. Această operaţie poate fi mai ușoară sau mai 
dificilă, de la un conţinut problematic la altul. Profesorul va reflecta 
asupra unei serii de probleme precum: 

a) ce tip de test propunem 

— Test de învățare sau de discriminare -, (testul de învăţare 
pune accentul pe aflarea performanţei elevului, stabilind starea de 
reuşită sau de eşec, iar testul de discriminare are ca funcţie clasificarea 
subiecților, prin raportarea unele la altele a rezultatelor obţinute de 
aceştia); 

— Test de viteză (rapiditate) sau de randament (număr de 
răspunsuri corecte)? 

— Test de redare mimetică a informaţiei sau test de prelucrare 
creatoare? 

b) ce tipuri de itemi se folosesc, răspuns prin alegere multiplă, 
răspunsuri împerecheate, varianta adevărat-fals etc.? Atunci când 
dorim să realizăm o clasificare riguroasă a elevilor, este de dorit să se 
folosească un singur tip de item sau cel mult doi, pentru ușurarea 


interpretării rezultatelor; dacă dorim să facem o evaluare cu caracter 
puternic formativ, vom apela la o paletă mai extinsă de itemi; 

Experimentarea testului, adică aplicarea lui la o populaţie 
determinată, cu scopul de a-l perfecționa; 

Analiza statistică și ameliorarea testului. Itemii aleşi în vederea 
includerii lor în testare trebuie să acopere o parte considerabilă din 
materia de examinat și să nu realizeze doar o examinare prin „sondaj; 

Aplicarea efectivă a testului la o populaţie școlară. 

În funcţie de felul răspunsurilor la întrebările puse, testele pot fi 
cu răspunsuri deschise şi cu răspunsuri închise. 

— Primul tip stimulează creativitatea, judecata şi spiritul critic. 
Răspunsurile sunt formulate în întregime de către elevi. Acest tip 
îngăduie fie itemi sub formă de redactare, în sensul că elevii au ocazia 
să desfăşoare o temă, fie itemi cu răspunsuri scurte, prin recurgerea la 
propoziţii sau fraze nu prea lungi. Răspunsurile cerute pot avea 
aspectul unor exprimări descriptive, interpretări, evaluări etc. 

— Testele cu răspunsuri închise cunosc trei variante: 

1. itemi tip „alegere multiplă”, prin care se oferă mai multe 
soluţii din care numai una este corectă; 

2. itemi tip adevărat-fals; 

3. itemi „pereche”, în care elevii sunt puşi să găsească noţiuni 
sau idei corelate cu cele prezentate în întrebări, să potrivească sau să 
asocieze noţiuni sau idei etc. 

Indicele de eficacitate al unui test se stabilește pornind de la 
măsura în care itemii fac discriminarea între elevii buni și cei slabi, 
permițând stabilirea unei scări şi ordonări valorice a elevilor. Trebuie 
acordată o mare atenţie procesului de elaborare a itemilor. De pildă, în 
situaţia itemilor „alegere multiplă”, se vor oferi mai multe soluții, cel 
puţin patru variante de răspuns, care să fie toate la fel de plauzibile, 
dar numai una corectă. Apoi, trebuie avut în vedere gradul de 
dificultate al itemilor. Apelul la itemi foarte dificili sau foarte uşori nu 
este recomandat, din cauză că sunt excluși - din start - elevi cu o 
pregătire intermediară. 

Punctajele acordate pentru fiecare item vor fi dimensionate în 
funcție de dificultatea presupusă în răspuns, implicarea creativă a 
elevului, valoarea operațională a soluţiilor date etc. Punctajele vor fi 


„cântărite” cu grijă de către evaluator și ele vor da seama de 
competența și tactul pedagogic al educatorului. 

1131 Temă de rezolvat 

Construiți un test docimologic pentru o temă la alegere din 
materia pe care o predaţi care să cuprindă 10 itemi ce solicită 
răspunsuri de tipul: 

2 răspunsuri închise; 

2 itemi „alegere multiplă”; 

2 itemi „pereche”; 

1 răspuns reproductiv; 

1 răspuns evaluativ. 

IX. Formarea elevilor pentru autoevaluare. Avantaje şi 
posibilități practice 

O modalitate de evaluare cu largi valenţe formative o constituie 
autoevaluarea elevilor. Autoevaluarea poate să meargă de la 
autoaprecierea verbală şi până la auto-notarea mai mult sau mai puţin 
supravegheată de către profesor. 

Implicarea elevilor în aprecierea propriilor rezultate are efecte 
benefice pe mai multe planuri (Radu, I.T., 1988, p. 246): 

profesorul dobândește confirmarea aprecierilor sale în opinia 
elevilor, referitoare la rezultatele constatate; elevul exercită rolul de 
subiect al acțiunii pedagogice, de participant la propria sa formare; îi 
ajută pe elevi să aprecieze rezultatele obținute şi să înțeleagă eforturile 
necesare pentru atingerea obiectivelor stabilite; cultivă motivaţia 
lăuntrică față de învăţătură și atitudinea pozitivă, responsabilă, față de 
propria activitate. 

Calitatea evaluării realizate de profesor se repercutează direct 
asupra capacităţii de autoevaluare a elevului. Interiorizarea repetată a 
grilelor de evaluare cu care operează profesorul constituie o premisă a 
posibilității şi validității autoaprecierii alevului. Pe lângă această 
modalitate implicită a educării capacităţii de autoevaluare, profesorii 
pot dispune de căi explicite de formare şi de educare a spiritului de 
evaluare obiectivă. lată câteva posibilități: 

Autocorectarea sau corectarea reciprocă. Este un prim exercițiu 
pe calea dobândirii autonomiei în eyaluare. Elevul este solicitat să-şi 
depisteze operativ unele erori, scăderi, în momentul realizării unor 


sarcini de învăţare. În acelaşi timp, se pot edita momente de corectare 
a lucrărilor colegilor. Depistarea lacunelor proprii sau a celor ale 
colegilor, chiar dacă nu sunt sancţionate prin note, constituie un prim 
pas pe drumul conștientizării competențelor în mod independent. 

Autpnoţarea controlată. În cadrul unei verificări, elevul este 
solicitat să-și acorde o notă, care este negociată apoi cu profesorul sau 
împreună cu colegii. Cadrul didactic are datoria să argumenteze și să 
evidenţieze corectitudinea sau incorectitudinea aprecierilor formulate. 

Notarea reciprocă. Elevii sunt puşi în situația de a-şi nota 
colegii, prin reciprocitate, fie la lucrările scrise, fie la ascultările orale. 
Aceste exerciţii nu trebuie să se concretizeze neapărat în notare 
efectivă. 

Metoda de apreciere obiectivă a personalității. Concepută de 
psihologul Gheorghe Zapan, această metodă constă în antrenarea 
întregului colectiv al clasei în evidenţierea rezultatelor obținute de 
elevii săi, prin coroborarea a cât mai multe informaţii și aprecieri - 
eventual prin confruntare -, în vederea formării unor reprezentări cât 
mai exacte asupra posibilităţile fiecărui elev în parte și ale tuturor la 
un loc. 

190 

PSIHOPEDAGOGIE 

U-i Temă de reflecţie încercaţi să construiți și alte forme de 
autoevaluare a elevilor. Identificaţi situaţii, la disciplina pe care o 
predaţi, în care autoevaluarea poate suplini total evaluarea realizată 
de profesor. 

Bibliografie 

1. Baldy, René, 1989, „Pedagogie par obiectifs et evaluations 
formatives”, în Les Sciences de l'education, nr. 3. 

2. Bărbier, Jean-Marie, 1985, L'Evaluation enformation, PUF, 
Paris. 

3. Chancerel, J-L., 1991, „Evaluarea şi instruirea: o 
metapractică”, în Revista învățământului preșcolar, nr. 4. 

4. * * * Dicţionar de pedagogie, 1979, EDP, București. 

5. Hunziati, Georgette, 1991, „L'Evaluation prealable du project 
d'établissement, în Education et Pedagogie. Revue du CIEP, nr. 11. 

6. Landsheere, Gilbert de 1971, Evaluation continue et examens. 
Precis de docimologie. 

Labor, Bruxelles. 


7. Landsheere, Gilbert de 1975, Evaluarea continuă. Examene, 
EDP, București. 

8. Landsheere, Viviane de 1992, L'Education et laformation, PUF, 
Paris. 

9. Legrand, Louis, 1986, „Les Problemes de F evaluation 
scolaires”, în Les Amis de Sevres, nr. 3. 

10. Moise, Constantin, 1986, „Evaluarea randamentului școlar”, 
în Pedagogie. Ghid pentru profesori, curs litografiat, Editura 
Universităţii „Al. I. Cuza”, laşi. 

11. Nicola, loan, 1992, Pedagogie, EDP, București. 

12. Pavelcu, Vasile, 1968, Principii de docimologie, EDP, 
Bucureşti. 

13. Pelletier, L., 1971, „La Notion d'evaluation”, în Education 
permanente, nr. 7. 

14. Radu, I.T., 1981, Teorie și practică în evaluarea eficienţei 
învățământului, EDP, București. 

15. Radu, I.T., 1988, „Evaluarea randamentului şcolar”, în Curs 
de pedagogie, Universitatea 

Bucureşti. 

16.  Scallon, Gerard, 1988, L'Evaluation formative des 
apprentissages, vol. I, Les Presses de l'Université Laval, Quebec. 

17. Stufflebeam, Daniel L. (coord.), 1980, L'Evaluation en 
education et la prise de decision. 

Les Editions NHP, Ottawa. 

18. * * * L'Educateur et l'approche sist&mique. Manuel pour 
ameliorer la practique de leducation, 1981, ediţia a Il-a, UNESCO, PUF, 
Paris. 

PROBLEME DE DOCIMOLOGIE DIDACTICA 

191 

Rezumat 

„1 acestei unități de curs, dedicate evaluării şcolare, s-au 
abordat 

oarele teme: 

finirea termenilor cu referire, la evaluarea școlară le actuale 
privind  docimologia în perspectiva eficientizării ciclului - 
aare-învăţare-evaâuare beţiile evaluării... „ 

rea strategiilor de evaluare area cumulativă 

area continuă de notare şi modalităţi de notare 


tori perturbatori în apreciere şi în notare şi căi de îndepărtare a 
acestora ĂSânicţia și aplicarea testului docimologic rea elevilor pentru 
autoevaluare. Avantaje şi posibilități practice 

P” cât să prezentăm o informaţie sistematizată, cu obiectivul de a 
aaiâza o serie de cunoştinţe ale cursanților, dar şi de a suscita noi işefi) 
ective de gândire şi de acțiune (mai ales prin temele de reflecţie). Tot-a 
au fost indicate şi o serie de teme de rezolvat, la care se așteaptă 
răspunsuri aza cărora se vor realiza aprecierii? și noştri 
conreoţorahu-rutore. luarea prezentei unităţi de ev: al atașat. 

I, aşadar, o evaku”! 

Irgşeneniitemei în conec-d-"...;...).:.;ei,u.i; îi 

ssife 1 1 *<. >Mrf?”: (... 

eforturi...; ri:.:.; ¥ să** 

PROIECTAREA ȘI DESFĂȘURAREA ACTIVITĂȚII DIDACTICE 

Autor: lect. Mariana MOMANU 

Scopul unităţii de curs: 

analiza lecţiei ca microsistem pedagogic şi înțelegerea locului ei 
în ansamblul modalităţilor de desfășurare a activităţii didactice; 
identificarea unor modele orientative ale proiectării pedagogice. 

Obiective speciale: 

După ce vor studia această unitate, cursanțţii vor putea să: 

descrie sistemul de organizare şi desfășurare a activităţii 
didactice pe clase şi lecţii; identifice limitele organizării activităţii 
didactice pe clase și lecţii; analizeze succint principalele modalități de 
organizare a activității didactice conturate în contextul criticii 
sistemului de învățământ pe clase și lecţii; definească lecţia ca 
microsistem pedagogic; precizeze tipurile fundamentale de lecții, 
variantele şi structura orientativă a fiecărui tip/variantă; definească 
proiectarea pedagogică şi formele proiectării pedagogice; stăpânească 
algoritmul proiectării pedagogice; elaboreze un proiect didactic. 

1 

— Sugerăm cursanților să aibă la îndemână foi albe, pe care vor 
răspunde facultativ la temele de reflecţie și întrebările intercalate în text 
și vor da răspuns obligatoriu la temele de rezolvat sau la cele de la 
finalul paragrafelor, marcate cu caractere speciale. 

I. Modalităţi de organizare și desfășurare a activităţii didactice 

LI. Organizarea pe clase şi lecţii 

Formula unui învățământ „pentru toţi” a impus căutarea unor 
modalități de desfășurare a educaţiei care să convingă că o asemenea 
formulă nu e lipsită de temei și de conţinut, că poate deveni o realitate, 
şi încă una eficientă. În secolul al VII-lea, pedagogul ceh J.A. Comenius 
punea bazele sistemului de organizare pe clase şi lecţii, care a cunoscut 
o rapidă și largă răspândire în Europa; un rol important în evoluția 
sistemului l-au avut, la mijlocul secolului trecut, Herbart și, mai ales, 
herbartienii (T. Ziller şi W. Rein), aceștia din urmă făcându-se vinovați 
de alunecarea spre formalism pedagogic, impunând așa-numitele 
„trepte formale” ale lecției ca structură valabilă pentru orice situație 
de învăţare. Sistemul a fost introdus în țara noastră prin „Legea 
instrucţiunii” din 1864. 

Câteva caracteristici ale acestei modalități de organizare și 


desfășurare a activității didactice (Radu, I.T., Cozma, M., 1988): 

gruparea elevilor pe clase, în funcție de vârstă și nivelul de 
pregătire; organizarea conținutului învățământului pe discipline 
distincte, cu programe proprii, eșalonate pe ani de studiu prin planul 
de învățământ; organizarea instruirii pe ani școlari cu o structură bine 
precizată; trecerea elevilor dintr-un an de studiu într-altul, superior, 
pe criteriul promovării pe baza rezultatelor şcolare; desfășurarea 
activității după un orar, sub formă de lecţii, cu toți elevii clasei 
respective. 

Formula învățământului pe clase și lecţii a devenit emblematică 
pentru ceea ce s-a numit „sistemul tradiţional” de învățământ. Criticile 
nu au întârziat să apară! 

1.2. Critica sistemului de învățământ pe clase și lecţii. 

Modalităţi de organizare conturate în contextul criticii 

Critica organizării instruirii pe clase și lecţii, dezvoltată la 
începutul secolului XX, a vizat îndeosebi: 

aspectul livresc al instruirii; lipsa de adecvare la particularităţile 
individuale ale elevilor (toţi elevii desfășoară aceeași activitate); 
autoritarismul relației profesor-elev; rigiditatea sistemului de 
promovare: indiferent de aptitudini şi performanţe, elevii trebuie să 
parcurgă în același ritm toate etapele procesului de formare; 
inactivismul metodelor pedagogice: în centrul activităţii e profesorul 
care expune cunoştinţele; elevul doar receptează, e un „terţ inclus”, un 
„obiect” al educaţiei, factor pasiv; 

organizarea conținuturilor pe discipline care fragmentează 
realitatea, împiedicând interpretarea corectă și înțelegerea situațiilor 
de viață reală. 

Întrebare în ce măsură critica sistemului de învățământ de la 
începutul secolului se aplică sistemului românesc de învățământ de la 
sfârșitul secolului? Nuanţaţi această critică în contextul sistemului 
românesc actual de învățământ! 

lată câteva dintre modalitățile propuse la sfârșitul secolului 
trecut şi, mai ales, în primele decenii ale secolului nostru, în spaţiul 
pedagogic european şi american: 

activități practice și jocuri bazate pe interesele spontane ale 
elevilor. În 1896, J. Dewey deschidea, pe lângă Universitatea din 


Chicago, prima şcoală experimentală, în care renunţa la planurile, 
programele şi metodele tradiționale, propunând o educaţie 
diferențiată, care valorifică interesele spontane pentru cunoaștere ale 
copilului. Considerând că învățământul trebuie să urmeze drumul 
parcurs de omenire în crearea ştiinţei, Dewey situa în centrul filosofiei 
sale educaţionale formula learning by doing (a învăța făcând); i 
întrebări 

Care sunt consecinţele pedagogice ale renunțării totale la planul 
de învățământ și programele şcolare? Cum apreciaţi afirmaţia lui 
Dewey după care „școala trebuie să fie viața însăși”? 

Individualizarea totală a învățământului, în condiţiile unei 
programe unice, propusă prin Planul Dalton (după numele localităţii 
din SUA, în care a fost experimentat). Elevul primeşte programa și 
încheie cu profesorul un „contract de lucru” prin care se obligă să-și 
însușească o parte din teme; după încheierea contractului, are 
libertate totală în organizarea învățării, putând utiliza laboratoarele pe 
discipline şi consulta profesorul. Fiecare elev evoluează în ritmul său și 
trece la o nouă etapă de învățare atunci când decide el, în urma 
verificării însușirii cunoștințelor; 

Întrebare 

Rezolvă Planul Dalton problema individualizării autentice a 
instruirii? Motivaţi răspunsul. 

desfășurarea activităţii în clase organizate pe discipline, nu pe 
criteriul vârstei. Propunând această modalitate de organizare a 
activității educative, Sistemul Winnetka (după numele localității 
Winnetka, o suburbie a orașului Chicago, unde a fost experimentat) 
încearcă să corecteze Planul Dalton, îmbinând activitatea individuală 
cu activitatea comună. Noutatea sistemului constă în posibilitatea 
oferită elevului de a fi, în funcție de aptitudinile și performanţele sale, 
în clase diferite la discipline diferite, cu condiţia ca diferenţa dintre 
clase să nu depășească 

doi ani. În Europa, ideea claselor mobile, pe obiecte de 
învățământ, şi aceea a introducerii sistemului opţiunilor pentru 
anumite discipline, în funcție de înclinațiile elevului, au fost susținute, 
la începutul secolului, de E. Claparede. 

Întrebare 

Care sunt avantajele acestei modalități de organizare a 


activităţii didactice? 

organizarea activității pe „centre de interes” a fost propusă de 
pedagogul belgian Ovide Decroly. „Centrele de interes” răspund unor 
nevoi umane fundamentale (hrană, luptă contra intemperiilor, 
activitate în comun) și înlocuiesc disciplinele de învățământ, care 
fragmentează în chip artificial realitatea. Ideea înlocuirii obiectelor 
tradiționale de învățământ cu probleme inspirate de realitate a fost 
afirmată și concretizată și în SUA, de W.H. Kilpatrick, care propunea 
organizarea instruirii pe bază de „proiecte” (teme complexe), pentru 
realizarea cărora erau necesare cunoștințe din mai multe domenii și 
efectuarea de lucrări practice. 

+J\2 Comentariu 

Cu un alt conţinut, ideea este valorificată și astăzi, în contextul 
unor programe educaționale ce-şi propun individualizarea și, implicit, 
eficientizarea activității didactice. Programul Step by step, care se 
aplică astăzi în multe ţări ale Europei Centrale și de Est, între care şi 
țara noastră, cu sprijinul Fundaţiei Soros în colaborare cu Children's 
Resources International, propune organizarea instruirii pe centre de 
activitate (centrul de literatură, centrul de ştiinţă, centrul dramatic, 
centrul tehnic etc). Programul propune, de asemenea, înlocuirea clasei 
tradiționale, dominată de învățător, cu clasa axată pe dezvoltarea 
copilului, şi se aplică în învățământul primar. 

f întrebare 

Care sunt avantajele organizării instruirii pe centre de 
activitate? 

organizarea activității pe grupe de elevi. Pedagogul francez R. 
Cousinet a propus desfășurarea activității pe echipe constituite în mod 
liber, convins că grupul posedă numeroase valențe educative, 
neexploatate de pedagogia clasică. Aceeași idee a organizării activităţii 
pe grupuri stă şi la baza Planului Jena, propus la începutul secolului de 
Peter Petersen; grupurile sunt alcătuite însă din copii de vârste şi 
posibilități intelectuale diferite, pentru a genera relații mai apropiate 
de cele familiale. 

Am prezentat doar câteva modalităţi, mai importante, de 
organizare a activității didactice, născute din critica sistemului 
tradițional de instruire și din necesitatea unei mai mari eficientizări a 
activității didactice. Modalităţile descrise au fost ele însele supuse 
criticii și prea puţine au trecut, în forma în care au fost propuse, proba 

r timpului. Pe de altă parte, organizarea pe clase și lecţii a 
cunoscut un proces lent dar real de modernizare, dovedindu-se încă 
valabilă, cu condiţia adaptării la realitatea în schimbare a școlii. 

1.3. Clasificarea modalităților de organizare a activităţii 
didactice 

Există trei moduri de organizare a activității didactice, fiecare 
integrând activităţi specifice: 

frontal; pejrupe; individual. 

M. lonescu (1995, p. 223) propune o taxonomie a principalelor 
modalități de organizare a activității didactice: 

Tabel 1: Tipuri de activități desfășurate de binomul 
profesor-elev 

(M. lonescu) 


Activităţi Activităţi de 
frontale grup dirijate individuale 
— Lecţia; — Consultaţii; — Munca 
independentă şi 
studiul 
— Seminarul; — Meditaţii cu Individual; 
scop de recu 
perare; — Efectuarea 
temelor pentru 
— Activitatea — Exerciţii acasă; 
de laborator; independente; 
— Activitatea — Vizita în — Elaborarea 
în cabinetele pe grupuri mici; de compuneri şi 
specialități; — Cercul de alte lucrări 
elevi; scrise şi practice; 
— Vizita; — Întâlniri cu — Rezolvarea 
specialişti; de exerciții; 
— Excursia; — Concursuri; — Efectuarea 
unor desene. 
— Vizionarea — Sesiuni de scheme; 
de spectacole etc. comunicări și 
referate; — Lucrări 


practice la colțul na 
— Redactarea turii, la punctul 
revistelor şcolare; geografic; 
— Dezbateri pe — Lectură de 
teme de spe completare; 
cialitate; — Lectură 
suplimentară; 
— Întâlniri cu — Studiul în 
oameni de știință. biblioteci; 
scriitori, — Întocmirea 
specialişti; referatelor; 
— Serate — Elaborarea 
literare etc. de proiecte, mo 
dele; 
— Pregătirea şi 
susținerea unor 
comunicări; 
— Pregătirea 
pentru examen; 
— Elaborarea 
materialului di 
dactic etc. 
În funcție de locul desfăşurării activității, acelaşi autor propune 
o taxonomie a formelor de organizare a activității didactice 
complementare lecției (1995, p. 229): 

activități desfăşurate în şcoală, în afara clasei: 

— Organizate de comunitatea didactică a şcolii: consultații, 
meditații, cercuri pe materii, șezători literare, jocuri şi concursuri 
şcolare, serbări şcolare, cenacluri, întâlniri cu personalități ale culturii, 
ştiinţei etc. 

— Organizate de alte instituţii cu funcţie educativă: activități de 
educaţie rutieră, sanitară, vizionări de spectacole etc. 

activităţi extraşcolare: 

— Organizate de comunitatea didactică a școlii: excursii şi vizite 
didactice, vizionări de spectacole, filme tematice etc. 

— Organizate de alte instituţii: tabere naționale, județene de 


documentare şi creaţie, emisiuni radio și TV etc. 

Întrebări 

Pentru ce forme ale activității școlare și/sau extraşcolare, 
complementare lecţiei, aţi optat în activitatea dumneavoastră? 

Ce pondere ocupă aceste activități în programul dumneavoastră 
educativ? 

II. Lecţia ca microsistem pedagogic în ciuda criticilor, lecţia a 
rămas principala modalitate de organizare şi desfăşurare a activității 
didactice; ea a cunoscut un proces evolutiv și este în continuă adaptare 
la exigenţele contextului pedagogic. 

n.l. Definiţie și caracterizare 

Termenul lecţie provine din latinescul lectio, derivat din legere, 
care însemna lectură cu glas tare a unui manuscris important. 

Întrebare 

Ce sugestii oferă etimologia pentru definirea termenului? 

I. Cerghit (1983) remarcă o anumită ambiguitate în semantica 
termenului: lecţia e definită ca formă a procesului de învățământ 
(„formă de bază”, „formă principală”, „formă fundamentală”, „formă 
centrală” etc.) - diFnuedefinită totdeauna și ca unitate didactică 
funcțională, centrată pe obiective și implicând conținuturi didactice-ți 
strategii de desfăşurare și evaluare bine determinate-Lecţia, 
precizează I. Cerghit, este cRentitate de învățământ, care este ceva mai 
mult decât o formă sau un cadru de organizare a instrucției, căci 
presupune mecanisme și legități de structurare şi funcționare ce 
trebuie bine cunoscute” (1983, p. 14). 

O. Oprea defineşte lecţia ca „microstructură pedagogică ce 
reunește, într-o unitate funcțională, totalitatea acțiunilor și mijloacelor 
implicate în procesul de instruire la o oră școlară” (1979, p. 313). 

Lecţia trebuie privită, deci, ca un microsistem pedagogic, care 
redă imaginea însăşi a procesului de învățământ ca macrostructură 
pedagogică; componentele, caracteristicile şi concepția care 
fundamentează procesul de învățământ se regăsesc, toate, la nivelul 
lecției (Cerghit, I., 1983, p. 14). În spiritul acestei concepții sistemice 
asupra lecției, I. Cerghit propune un model tridimensional al 
variabilelor lecţiei. 

Identificând: 1. dimensiunea funcțională (orice lecție presupune 


un scop şi obiective bine determinate); 2. dimensiunea structurală 
(orice lecție angajează resurse umane, materiale și de conţinut, 
presupune selectarea unor metode și mijloace de învățământ, se 
realizează într-un timp determinat şi într-un mediu pedagogic); 3. 
dimensiunea operaţională (vizează desfășurarea lecţiei cu strategii şi 
procese specifice, și evaluarea cu funcție de optimizare). 

f întrebare 

Cum se explică rezistenţa lecției la criticile ce i-au fost adresate 
de-a lungul timpului? 

SUGESTII 

este o formă de organizare și desfășurare a activităţii mai 
comodă pentru profesor: beneficiază de un suport teoretic mai 
consistent decât alte modalități de organizare a activităţii didactice; 
poate fi condusă cu mai multă siguranță chiar de către profesorii cu 
mai puțină experienţă; dispune de instrumente de evaluare mai sigure 
şi mai eficiente; programele școlare foarte încărcate impun 
desfășurarea activităţii sub formă de lecţii, care imprimă instruirii un 
ritm alert şi susținut și permit profesorilor și elevilor „să ţină pasul" cu 
programa școlară; din acest punct de vedere, desfășurarea activităţii 
sub formă de lecţii este mai eficientă, cu condiţia evitării monotoniei și 
rutinei pe care le favorizează proiectarea și desfășurarea lecţiilor după 
acelaşi „tipar”, de fiecare dată; conferă sistematicitate și continuitate 
procesului de instruire; a evoluat și s-a „modernizat”, atât la nivelul 
obiectivelor și al conţinuturilor, prin deschidere către experienţa de 
viață a elevului, cât şi la nivelul metodelor și al mijloacelor de 
învățământ, devenind mai activă, implicându-l pe elev ca subiect al 
procesului de formare. 

n.2. Tipuri și variante de lecţii 

Tipul de lecţie desemnează un mod de concepere și realizare a 
lecţiei, o categorie a lecţiei ce prezintă o unitate structurală cu valoare 
orientativă. 

În funcţie de obiectivul general al lecţiei, identificăm principalele 
tipuri de lecţie; fiecare tip are o structură proprie, dar nu fixă, rigidă, ci 
una flexibilă, deschisă, ce permite adaptări şi diversificări în funcţie de 
variabilele ce definesc contextul intern şi extern al instruirii (specificul 
disciplinei de studiu, particularitățile clasei de elevi, strategia 
metodologică şi mijloacele de învățământ utilizate în procesul 
instruirii, locul lecţiei în sistemul activităților didactice etc). Variabilele 


procesului de instruire determină, în interiorul fiecărei categorii sau al 
fiecărui tip de lecţie, variante ale tipului de bază. 

PRECIZARE 

Nu există o tipologie unică a lecţiilor, după cum nu există o 
structură unică pentru fiecare tip şi fiecare variantă. Structura pe care 
o propunem pentru fiecare tip şi 

variantă este relativă și orientativă, nu absolută și obligatorie; 
contextul concret al instruirii permite, şi uneori chiar impune adaptări 
şi nuanţări. 

11.2.1. Lecţia mixtă 

Lecţia mixtă urmăreşte realizarea, în măsură aproximativ egală, 
a mai multor scopuri sau sarcini didactice: comunicare, sistematizare, 
fixare, verificare. Este tipul de lecție cel mai frecvent întâlnit în 
practica educativă, îndeosebi la clasele mici, datorită diversităţii 
activităților implicate. 

Structura relativă a lecţiei mixte: 

moment organizatoric, verificarea conținuturilor  însușite: 
verificarea temei; verificarea cunoştinţelor, deprinderilor, priceperilor 
dobândite de elev; pregătirea elevilor pentru receptarea noilor 
cunoștințe (se realizează, de obicei, printr-o conversaţie introductivă, 
în care sunt actualizate cunoștințe dobândite anterior de elevi, 
relevante pentru noua temă, prin prezentarea unor situaţii-problemă, 
pentru depășirea cărora sunt necesare noi cunoștințe etc.); precizarea 
titlului și obiectivelor: profesorul trebuie să comunice elevilor, într-o 
formă accesibilă, ce așteaptă de la ei la sfârșitul activității; 
comunicarea /însușirea noilor cunoștințe, printr-o strategie metodică 
adaptată obiectivelor, conținutului temei și elevilor, şi prin utilizarea 
acelor mijloace de învățământ care pot facilita şi eficientiza realizarea 
acestei sarcini didactice; fixarea și sistematizarea conţinuturilor 
predate prin repetare şi exerciții aplicative; explicații pentru 
continuarea învăţării acasă și pentru realizarea temei. 

11.2.2. Lecţia de comunicare / însușire de noi cunoștințe 

Acest tip de lecţie are un obiectiv didactic fundamental: însuşirea 
de cunoştinţe (şi, pe baza acestora, dezvoltarea unor capacități și 
atitudini intelectuale). Când obiectivul didactic fundamental al lecţiei îl 
constituie însuşirea unor cunoștințe noi, celelalte etape 


corespunzătoare tipului mixt sunt prezente, dar au o pondere mult mai 
mică; ponderea celorlalte etape este determinată, în principal, de 
vârsta elevilor: la clasele mari, lecţia de comunicare poate avea chiar o 
structură monostadială. 

Variantele lecției de comunicare /însușire de noi cunoștințe se 
conturează pe baza unor variabile, precum: 

— Locul temei într-un ansamblu mai larg al conținutului; 

— Strategia didactică elaborată de profesor în funcție de 
particularitățile de vârstă şi nivelul pregătirii elevilor etc. 

Cele mai cunoscute variante ale acestui tip de lecţie sunt: 

lecţia introductivă: are rolul de a oferi o imagine de ansamblu 
asupra unei discipline sau a unui capitol şi de a-i sensibiliza pe elevi în 
scopul eficientizării receptării noilor conţinuturi; lecţia prelegere, 
practicabilă doar la clasele liceale terminale, când conţinutul de predat 
e vast, iar puterea de receptare a elevilor e foarte mare; lecţia seminar: 
presupune dezbaterea unui subiect în timpul orei pe baza studierii 
prealabile de către elevi a unor materiale informative; se realizează, de 
asemenea, la clase mai mari, când nivelul de pregătire și interesul 
elevilor pentru disciplină sunt ridicate; 

lecţia programată, concepută pe baza manualului sau textului 
programat sau pe baza unor programe de învățare computerizate etc. 

11.2.3. Lecţia de formare de priceperi și deprinderi, specifice unor 
domenii de activitate diverse: desen, muzică, lucru manual, educație 
fizică, gramatică, literatură, tehnică etc. 

Structura orientativă a acestui tip de lecție: 

moment organizatoric, precizarea temei şi a obiectivelor 
activităţii; actualizarea sau însuşirea unor cunoștințe necesare 
desfășurării activității; demonstrația sau execuția-model, realizată, de 
obicei, de profesor; antrenarea elevilor în realizarea activității 
(lucrării, exerciţiului etc.) cu ajutorul profesorului; realizarea 
independentă a lucrării, exerciţiului etc. de către fiecare elev; 
aprecierea performanțelor elevilor şi precizări privind modul de 
continuare a activității desfăşurate în timpul orei. 

Variantele lecției de formare de priceperi și deprinderi pot fi 
identificate, în principal, în funcție de specificul domeniului de 


activitate şi de locul desfășurării activităţii: 

lecţia de formare de deprinderi de activitate intelectuală: analiză 
gramaticală, analiză literară, analiza unui text filosofic, analiza unui 
document istoric, realizarea unui eseu literar sau filosofic, rezolvare de 
exerciții și probleme etc.; lecţia deformare a unor deprinderi motrice, 
specifică disciplinei educaţie fizică; lecţia de formare a unor deprinderi 
tehnice: operare pe computer, utilizarea unor instrumente tehnice; 
lecţia cu caracter practic (aplicativ), realizabilă, de obicei, în afara 
clasei (de exemplu, în atelierul şcolar); lecţia de laborator, vizând 
desfășurarea unor experiențe în diverse domenii ale cunoașterii: 
chimie, fizică, biologie; lecția-excursie, destinată formării priceperii de 
a observa obiecte sau fenomene, de a selecta şi prelucra observaţiile 
etc. 

11.2.4. Lecţia de fixare și sistematizare vizează, în principal, 
consolidarea cunoștințelor însușite, dar şi aprofundarea lor şi 
completarea unor lacune. Se realizează prin recapitulare; recapitularea 
nu înseamnă reluarea într-o formă identică a unităţilor de conținut 
însușite anterior. Condiţia de bază a eficientizăriii acestui tip de lecție 
o constituie redimensionarea conţinuturilor în jurul unor idei cu valoare 
cognitivă maximă, astfel încât elevii să fie capabili de conexiuni care să 
permită explicaţii din ce în ce mai complete şi de aplicaţii relevante în 
contexte din ce în ce mai largi ale cunoașterii. 

Structura orientativă a acestui tip de lecţie: 

precizarea conținutului, obiectivelor și a unui plan de 
recapitulare; este de dorit ca această etapă să se realizeze în doi timpi: 
înaintea desfășurării propriu-zise a orei, apoi la începutul orei sau 
orelor de recapitulare; recapitularea conţinutului pe baza planului 
stabilit: această etapă e destinată clarificării şi eliminării confuziilor 
constatate de profesor, stabilirii unor conexiuni 

prin lărgirea contextului cunoaşterii și diversificarea 
perspectivelor de abordare a conținutului parcurs și realizării unor 
scheme sau sinteze care să pună în relație tot ceea ce reprezintă 
esențialul la nivelul conținutului analizat; realizarea de către elevi a 
unor lucrări pe baza cunoștințelor recapitulate; în cazul lecţiilor de 
consolidare de deprinderi, această etapă ocupă ponderea cea mai mare 
în structura lecției și se concretizează, în funcție de specificul 


disciplinei, prin: rezolvare de exerciții și probleme, analize 
gramaticale, analize literare, realizarea unor lucrări cu caracter tehnic 
etc.; aprecierea activităţii elevilor; precizarea și explicarea temei. 

În funcţie de întinderea conţinutului supus recapitulării (o temă, 
un capitol, materia unui trimestru sau a unui an școlar), propunem 
câteva dintre variantele posibile ale acestui tip de lecţie: 

lecţia de repetare curentă: se realizează după câteva lecţii de 
comunicare în care au fost abordate cunoştinţe de bază, fără de care 
înţelegerea altor conținuturi şi formarea unor deprinderi de activitate 
nu sunt posibile; lecţia de recapitulare pe baza unui plan dat sau 
alcătuit de profesor împreună cu elevii: se realizează la sfârșitul unor 
capitole sau teme mari din programă; lecţia de sinteză: se realizează la 
sfârşitul unor unități mari de conținut: capitole mari, trimestru sau an 
şcolar. 

În funcţie de metodele sau mijloacele utilizate în desfăşurarea 
lecției, variantele menţionate pot conduce la noi variante: lecție de 
recapitulare sau de sinteză pe bază de exerciții aplicative (atunci când 
se urmăreşte consolidarea unor deprinderi), lecţia de recapitulare cu 
ajutorul textului programat sau al unor programe recapitulative 
computerizate; lecţia recapitulativă pe bază de fişe (concepute în 
funcție de nivelul dezvoltării intelectuale și al pregătirii, și de ritmul de 
lucru al fiecărui elev) etc. 

11.2.5. Lecţia de verificare și apreciere a rezultatelor școlare 
urmăreşte, în principal, constatarea nivelului de pregătire a elevilor, cu 
consecințe ce decurg din această constatare pentru activitatea viitoare 
a profesorului cu elevii. 

Structura relativă a acestui tip de lecţie: 

precizarea conţinutului ce urmează a fi verificat; verificarea 
conţinutului (în cazul unei verificări orale, această etapă poate 
constitui un bun prilej pentru sistematizarea cunoștințelor, corectarea 
unor confuzii etc.); aprecierea rezultatelor (dacă în cazul verificării 
orale sau practice aprecierea se face la sfârşitul orei, în cazul verificării 
scrise, acest moment se va consuma în următoarea întâlnire a 
profesorului cu elevii); precizări privind modalităţile de completare a 
lacunelor și de corectare a greșelilor și sugestii în legătură cu 
valorificarea conținuturilor actualizate în activitatea viitoare. 

PRECIZARE 

Eficiența acestui tip de lecție depinde în mare măsură de 


calitatea realizării momentului  apreciativ; lecţia de verificare 
constituie un bun prilej de constatare a nivelului de pregătire a elevilor 
(şi, pe această bază, de realizare a unei notări obiective), dar şi unul de 
optimizare a activităţii viitoare, plecând de la ceea ce se constată. 

Variantele lecției de verificare şi apreciere se stabilesc, în 
principal, în funcție de metoda sau modul de realizare a evaluării: 

lecţia de evaluare orală; lecţia de evaluare prin lucrări scrise; 
lecţia de evaluare prin lucrări practice; lecţia de evaluare cu ajutorul 
programelor computerizate. 

IHI Temă de rezolvat 

Vă rugăm să ne transmiteţi în scris (maximum patru pagini 
dactilografiate) răspunsurile dumneavoastră la următoarele 
întrebări/probleme: 

1. Care sunt principalele caracteristici ale organizării şi 
desfăşurării sistemului de învățământ pe clase și lecții? 

2. Care sunt limitele organizării și desfășurării sistemului de 
învățământ pe clase şi lecţii? 

3. Ce alte modalități de organizare a activității didactice s-au 
impus în contextul criticii sistemului de învățământ pe clase şi lecţii? 

4. De ce este considerată lecţia un „microsistem pedagogic”? 

5. De ce obiectivul fundamental al lecţiei constituie cel mai 
potrivit criteriu pentru identificarea principalelor tipuri de lecţii? 
Precizați principalele tipuri de lecţii și variantele lor; indicaţi și alte 
variante decât cele menţionate în textul cursului. 

UI. Proiectarea activităţii didactice în.l. Definiție, modele, tipuri 
de proiectare didactică 

Proiectarea didactică este procesul de anticipare a paşilor ce 
urmează a fi parcurşi în realizarea activităţii didactice. În limba 
engleză se utilizează sintagma instructional design (design al instruirii) 
pentru a desemna demersul anticipativ ce permite desfășurarea 
eficientă a activității didactice. G. de Landsheere preferă sintagma 
design pedagogic, pe care o operaționalizează astfel (1979, p. 266): 

a defini obiectivele formării, la unul sau mai multe niveluri; a 
sugera teme de activitate susceptibile de a provoca învăţarea în sensul 
dorit; a oferi posibilitatea alegerii metodelor și mijloacelor de 
predare-învăţare; a propune instrumente de evaluare a predării şi 
învățării; a determina condiţiile prealabile ale unei activităţi eficiente. 


Proiectarea activității didactice este, deci, un demers de 
anticipare a obiectivelor, conținuturilor, metodelor şi mijloacelor de 
învăţare, a instrumentelor de evaluare și a relaţiilor ce se stabilesc 
între toate aceste elemente în contextul unei modalități specifice de 
organizare a activității didactice (lecţie, excursie didactică etc). 

L. Vlăsceanu (1988) identifică patru momente esenţiale sau 
patru timpi ai procesului instructiv: 

to - corespunde analizei diagnostice, prin care se precizează: 
nivelul pregătirii elevilor, stadiul dezvoltării psiho-intelectuale, 
caracteristicile psihosociale ale clasei, specificul și caracteristicile 
activităţii didactice anterioare etc. 

ti - corespunde prognozei sau proiectării pedagogice pe baza 
analizei diagnostice şi se finalizează cu elaborarea unor proiecte 
pedagogice alternative, dintre care este ales cel căruia i se atribuie 
şanse mai mari de realizare a obiectivelor propuse; te realizarea 
proiectului pedagogic; to - evaluarea performanţelor elevilor şi 
activităţii didactice; informaţiile obținute fac obiectul unei noi analize 
diagnostice, în scopul proiectării, desfăşurării și evaluării activității 
didactice viitoare. 

Procesul de învățământ este un proces de 
proiectare-desfășurare-evaluare a activității didactice; proiectarea 
didactică are semnificația unei prognoze pe baza unei analize 
diagnostice a condiţiilor prealabile ale activităţii didactice. 

S. Cristea (1996) distinge modelul modern sau curricular al 
proiectării pedagogice de vechiul model, tradițional sau didacticist, şi 
sugerează o analiză comparativă, în N funcție de următoarele aspecte: 

Of i Modelul didacticist al proiectării pedagogices 

este centrat pe conținuturi, îndeosebi pe acțiuni specifice 
procesului de predare; conținuturile își subordonează obiectivele, 
metodologia și evaluarea didactică într-o logică a. „Învăţământului 
informativ”; relaţiile dintre elementele activității didactice sunt 
întâmplătoare, disparate, nediferenţiate și nedefinite pedagogic, 
stabilindu-se mai ales sub presiunea conținutului și sarcinilor de 
predare; întreține dezechilibre în formarea formatorilor - inițială şi 
continuă - între pregătirea de specialitate (predominantă și adesea 
monodisciplinară) și pregătirea psihopedagogică. 


Reprezentare grafică: 

0 - obiective e - conţinut în - metodologie e - evaluare f.f. - 
formarea formatorilor (inițială - continuă) 

Figura 1: Modelul didacticist al proiectării pedagogice (Cristea, 
S., 1995) 

(Modelul curricular al proiectării pedagogice 

este centrat pe obiective şi propune acțiuni didactice specifice 
procesului complex de predare-învăţare-evaluare; punctul de plecare îl 
constituie obiectivele stabilite pentru elev în spiritul unui învățământ 
formativ, bazat pe valorificarea potenţialului de (auto) instruire (auto) 
educaţie al fiecărui elev/student; între toate elementele activității 
didactice (obiective - conţinut - metodologie - evaluare) se stabilesc 
raporturi de  interdependenţă, determinate de rolul central al 
obiectivelor pedagogice; asigură echilibrul dintre pregătirea de 
specialitate a formatorilor (concepută interdisciplinar, cu o disciplină 
„principală” şi cel puțin una  „secundară') și pregătirea 
psihopedagogică. 

Reprezentare grafică: 

0 - obiective e - conținut în - metodologie e - evaluare f.f. - 
formarea formatorilor (inițială - continuă) 

Figura 2: Modelul curricular al proiectării pedagogice (Cristea, S., 
1995) 

Întrebare 

De ce trebuie să plecăm de la obiective şi nu de la conţinuturi în 
proiectarea pedagogică? 

z Activitate 

Prezentaţi avantajele proiectării auriculare. 

În funcţie de orizontul de timp luat ca referinţă, distingem două 
tipuri fundamentale de proiectare pedagogică: 1. proiectarea globală - 
are drept referință o perioadă mai mare din timpul de instruire: de la 
un ciclu școlar la un an de studiu; se concretizează în elaborarea 
planurilor de învățământ şi a programelor şcolare; 

2. proiectarea eșalonată - are ca referință perioade mai mici de 
timp, de la anul şcolar până la timpul consacrat unei singure activități 


didactice, și se concretizează în: 

proiectarea activității anuale, pe baza planului de învățământ şi 
a programei şcolare. Presupune: 

Identificarea obiectivelor generale urmărite în predarea 
disciplinei; 

analiza conţinutului, identificarea unităților mari de conținut 
(capitole, teme) şi a succesiunii lor; 

eşalonarea în timp (precizarea numărului de ore pentru fiecare 
unitate și precizarea datei sau a săptămânii din structura anului 
şcolar); 

distribuţia timpului pe tipuri de activități: predare, fixare şi 
sistematizare, evaluare. 

Model orientativ al proiectării anuale: 

An de studiu: 

Disciplina: 

Clasa: 

Obiective generale: 

Bibliografia: 


Obiectivel Conţinutu Repartiza Tipuri de 
e disciplinei ] disciplinei rea în timp activități 


3. proiectarea activității trimestriale este o continuare a 
proiectării anuale și poate include, pe lângă elementele specifice unei 
proiectări anuale, o primă anticipare a strategiilor didactice și a 
posibilităților de evaluare, în funcție de obiectivele urmărite şi de 
conținutul detaliat. 

Model orientativ al proiectării trimestriale: 

An de studiu: 

Disciplina: 

Clasa: 

Obiective generale: 

Bibliografia: 


Obiec Conţ Rep Eval 
tivele inutul artizarea  |instruirii uare 
disciplinei  |disciplinei |în timp 

tode loace 


4. proiectarea unei activități didactice, care înseamnă, cel mai 
adesea, proiectarea lecției, datorită ponderii mari pe care o ocupă 
lecţia în ansamblul formelor de organizare și desfășurare a activităţii 
didactice. 

m.2. Proiectarea lecţiei 

Proiectarea lecției presupune un demers anticipativ, pe baza 
unui algoritm procedural ce corelează următoarele patru întrebări 
(Jinga, I., Negreț, I., 1982): 

Ce voi face? 

Cu ce voi face? 

Cum voi face? 

Cum voi ști dacă am realizat ceea ce mi-am propus? 

Aceste patru întrebări sunt expresia celor patru etape 
fundamentale în proiectarea lecţiei: 

Etapa I: Identificarea obiectivelor lecţiei 

Obiectivul este expresia anticipării unui rezultat așteptat 
într-un context concret al instruirii. Obiectivul ne arată „ce se 
urmăreşte în fiecare secvență a procesului educaţional şi cum se 
evaluează performanţele obținute” (Străchinaru, I., 1986). 

Importanţa identificării corecte a obiectivelor reiese din funcţiile 
pe care acestea le îndeplinesc în contextul unei activități sau în 
contextul general al instruirii: 

funcţia anticipativă: obiectivul este anticiparea unui rezultat 
dezirabil şi realizabil într-un context pedagogic; funcția evaluativă: 
obiectivul este un reper sau sprijin pentru evaluare; raportarea 
rezultatelor obţinute la obiective (ca rezultate scontate) dă măsura 
eficienței activității desfăşurate; funcția axiologică: obiectivele sunt 
expresia unor valori educaţionale și orientează elevii către aceste 
valori; funcția de organizare și reglare a întregului proces pedagogic: 
obiectivele sunt adevărate criterii de referință ce orientează 
proiectarea, desfăşurarea şi evaluarea tuturor activităților educative şi 
permit, în consecință, controlul și (auto) reglarea proceselor 
pedagogice. 

Clasificări ale obiectivelor educaţiei: 

În funcție de domeniile vieții psihice: 

1. obiective cognitive: vizează însuşirea de cunoştinţe, 


deprinderi şi capacităţi intelectuale; 

2. obiective afective: se referă la formarea de sentimente, 
interese, atitudini etc. 

3. obiective psihomotorii: vizează comportamente de ordin fizic. 

În funcție de gradul de generalitate: 

1. obiective generale, cu grade diverse de generalitate, denumite 
de unii autori şi finalități sau scopuri ale educaţiei; obiectivele generale 
ocupă o arie foarte largă a intenţionalității educative, și pot fi 
identificate: la nivelul întregului sistem de învățământ, dând expresie 
directă idealului educaţional; în funcție de tipul și profilul școlii; în 
funcție de ciclul de învățământ (obiective ale învățământului primar, 
gimnazial etc.); în funcție de dimensiunile formării personalităţii 
(formarea personalității morale, estetice, religioase etc.); pe discipline 
de învățământ (obiective ale predării /învăţării matematicii, limbilor 
străine, muzicii etc), dar şi la nivelul unor sisteme de lecţii şi chiar la 
nivelul unei singure lecţii (obiectivul fundamental sau scopul lecţiei); 

2. obiective concrete ce pot fi exprimate operațional. Obiectivul 
operațional este expresia anticipării de către profesor a unor 
comportamente ale elevului observabile şi măsurabile într-un timp 
scurt (timpul desfășurării unei lecţii). 

Întrebare 

Ce criterii trebuie să întrunească un obiectiv pentru a fi 
operațional? 

PRECIZARE 

Pentru proiectarea și desfăşurarea unei lecții este important: 

să exprimăm obiectivul fundamental sau scopul lecţiei; în funcţie 
de obiectivele disciplinei și ale sistemului de lecţii în care se integrează 
lecţia: comunicarea/ însușirea unor cunoştinţe; formarea unor 
priceperi şi deprinderi etc.; în funcție de obiectivul fundamental, se 
precizează tipul lecţiei; să identificăm corect obiectivele operaţionale 
ale lecţiei; în sprijinul unei identificări corecte a obiectivelor 
operaționale, prezentăm două tehnici sau modele de operațţionalizare: 

— Modelul pedagogului american R.F. Mager, care stabileşte trei 
parametri: 

1. descrierea comportamentului final al elevului; 

2. determinarea condițiilor în care se va realiza 


comportamentul; 

3. precizarea criteriului performanţei acceptabile (criteriul 
reuşitei). 

— Modelul pedagogului belgian G. de Landsheere, care stabileşte 
cinci parametri: 

1. cine va produce comportamentul dorit; 

2. ce comportament observabil va dovedi că obiectivul este 
atins; 

3. care va fi produsul acestui comportament (performanţa); 

4. În ce condiţii trebuie să aibă loc comportamentul; 

5. pe temeiul căror criterii ajungem la concluzia că produsul e 
satisfăcător. 

OBSERVAȚIE 

Prin introducerea primului parametru (cine...) G. de 
Landsheere atrage atenţia că obiectivul este centrat pe activitatea 
elevului, nu pe activitatea profesorului; el distinge între performanță 
(3) şi criteriul performanţei sau criteriul reușitei (5). 

EXEMPLE 

1. La sfârşitul activităţii, toți elevii vor fi capabili 

2. să identifice 

3. substantivele 

4. dintr-un text dat, pe baza cunoștințelor însușite; 

5. obiectivul va fi considerat atins dacă vor fi identificate 8 din 
cele 10 substantive pe care le conţine textul. 

1. La sfârşitul activităţii, toți elevii vor fi capabili 

2. să deseneze 

3. unghiuri 

4. pe baza unor măsuri date ale unghiurilor, utilizând raportorul; 

5. obiectivul va fi considerat atins dacă vor fi desenate 7 
unghiuri din cele 10 precizate în sarcina de lucru. 

Câteva norme ce trebuie respectate în formularea obiectivelor 
operaționale (Vlăsceanu, L., pp. 256 - 257): 

— Norme vizând conţinutul obiectivelor operaţionale: 

Într-un obiectiv nu se formulează informaţia, ideea, problema 
de rezolvat, ci operația logică sau/și abilitatea mentală activată, 
definind astfel modul de raportare a elevilor la conţinutul vehiculat; 


Formulare greșită: „elevii să spună că...” 

Formulări corecte: „elevii să identifice...”; „elevii să analizeze...”; 
„elevii să compare...” etc. 

obiectivele trebuie să corespundă nivelului de dezvoltare 
intelectuală a elevilor și să vizeze o dificultate surmontabilă; obiectivele 
trebuie să fie reale (să descrie operaţii sau acțiuni ce pot fi asociate cu 
experiențe de învățare adecvate în situațiile instructive programate cu 
elevii); operaţiile sau comportamentele specificate trebuie să fie cât 
mai variate, depăşind nivelul simplei reproduceri de informaţii. 

— Norme referitoare la forma obiectivelor operaționale: 

obiectivul nu descrie activitatea profesorului, ci schimbarea ce 
urmează să se producă în comportamentul elevului; 

Formulări incorecte: „să transmit elevilor cunoștințe despre...”; 
elevilor...” etc. 

„Să demonstrez 

Formulări corecte: „elevii vor fi capabili să identifice...”; „elevii 
vor fi capabili să analizeze...” etc. 

obiectivul operațional trebuie exprimat în termeni 
comportamentali expliciţi, prin utilizarea unor verbe de acțiune; 

Nu sunt operaționale verbele de tipul: a cunoaște, a înțelege, a 
simţi etc. Obiectivele operaționale se exprimă prin verbe de tipul: a 
identifica, a defini, a enumera, a compara, a recunoaște, a descrie etc. 

un obiectiv operaţional trebuie să vizeze o singură operație 
pentru a permite măsurarea și evaluarea gradului său de realizare; un 
obiectiv operațional trebuie exprimat în cuvinte cât mai puţine, pentru 
a uşura referirea la conținutul său specific; obiectivele operaționale 
trebuie să fie integrate și derivabile logic, oferind o expresie clară a 
logicii conținutului informativ şi a situaţiilor de învăţare. 

Avantajele demersului de operaționalizare a obiectivelor sunt 
evidente îndeosebi pentru profesorul lipsit de experienţă: 

conferă profesorului mai multă siguranță în desfăşurarea 
activităţii; 

permit o evaluare mai obiectivă a rezultatelor elevului și a 
eficienței activităţii profesorului. 

Critica operaţionalizării obiectivelor vine mai ales dinspre 
filosofii educaţiei: 


nu pot fi exprimate în termeni operaţionali comportamentele 
complexe ale elevului. De exemplu, spiritul critic nu e măsurabil decât 
dacă se reduce la capacitatea de a evalua un obiect (o operă de artă, o 
scriere literară etc.) după norme date dinainte; dar, în acest caz, 
apreciază un filosof francez al educaţiei, O. Reboul, e vorba mai 
degrabă de un „conformism inteligent” decât de spirit critic; nu pot fi 
operaționalizate cele mai multe obiective ale domeniului afectiv; 
operaționalizarea ar putea fi interpretată ca o încercare de întărire a 
ideii tradiționale de pedagogie, o formă modernă a directivismului în 
educaţie. 

tju Activitate 

Aduceţi argumente în favoarea sau împotriva ideilor conturate 
în contextul criticii demersului de operaţionalizare! 

CONCLUZIE 

În măsura în care acest gen de „derivare” a obiectivelor nu se 
cantonează în limitele unei relații unice obiective-conţinut, ci e însoţită 
de necesara reflecţie filosofică și de considerarea factorilor psihologici 
ai situației educative, operaționalizarea obiectivelor nu poate constitui 
decât un factor benefic pentru conceperea și realizarea actului 
educativ. Cu o condiţie: să nu „cădem” în mecanicism, tehnicism, 
formalism sau altă formă de didacticism! 

Etapa a Il-a: Analiza resurselor 

După identificarea obiectivelor, profesorul trebuie să realizeze o 
analiză detaliată a principalelor categorii de resurse implicate în 
desfășurarea activităţii: 

resurse umane: elevul (trăsături de personalitate, interese, 
trebuințe de învățare etc.); profesorul (pregătire științifică şi 
psihopedagogică, competență comunicativă etc.); resurse de conținut 
didactic: ansamblul valorilor educaţionale (cunoștințe, priceperi, 
deprinderi, capacităţi, atitudini) ce fac obiectul procesului de predare/ 
învăţare; selecția conţinuturilor didactice se face în funcție de 
obiectivele identificate (abordare curriculară), pe baza planului de 
învățământ, a programei școlare, a manualului școlar și a altor 
materiale informative cu caracter didactic; resurse de ordin material: 
materiale didactice și mijloace tehnice care pot contribui la 
eficientizarea activităţii; locul desfășurării activităţii (clasă, laborator, 
atelier, bibliotecă etc.); timpul disponibil pentru o activitate didactică. 

Etapa a III-a: Elaborarea strategiilor didactice optime 

Eficiența activității didactice depinde în mare măsură de 
calitatea demersului de selectare şi corelare a celor mai potrivite 
metode, mijloace şi materiale didactice; această etapă mai e cunoscută 
şi ca etapa selectării și corelării celor „trei M” (Metode, Materiale, 
Mijloace). Cercetările experimentale și experiența educativă dovedesc, 
deopotrivă, că eșecul multor activități didactice îşi are cauzele la acest 
nivel al proiectării pedagogice. Conturarea strategiei didactice permite 
deja profesorului să-și imagineze scenariul aproximativ al activității 
sale. 

Cum putem fi siguri că alegem cea mai potrivită strategie? 

Nu întâmplător această etapă urmează după identificarea 
obiectivelor şi analiza resurselor. Principalii factori care contribuie la 
selectarea și îmbinarea celor „trei M” într-o strategie didactică sunt: 

specificul activității  (comunicare/însuşire de cunoştinţe, 
evaluare, formare de priceperi și deprinderi etc.); obiectivele 
operaționale identificate; contextul psihopedagogie al instruirii (gradul 
de motivare a elevilor, nivelul pregătirii lor); contextul material al 
instruirii (materiale şi mijloace didactice disponibile); stilul şi 
personalitatea profesorului. 

PRECIZARE 

În ultimă instanță, conturarea unei strategii didactice şi 
aplicarea ei cu succes depind de personalitatea profesorului, de stilul 
său pedagogic, de experiența şi imaginaţia sa pedagogică. Nu există o 
metodă „mai bună” decât alta; succesul unei activități nu depinde atât 
de alegerea unei metode, cât de felul în care este pusă în valoare de cel 
ce a făcut alegerea. Chiar mult criticata metodă a expunerii, 
considerată emblematică pentru sistemul de învățământ tradițional, 
poate deveni „activă” dacă prin utilizarea ei profesorul trezeşte mintea 
şi deschide sufletul copiilor către tot ce înseamnă valoare autentică. Pe 
de altă parte, utilizarea unor metode, considerate prin natura lor „mai 
active” decât altele, sau a unor mijloace de învățământ nu garantează 
succesul activității. Totul sau aproape totul depinde de arta 
profesorului de a-și pune în valoare cuvântul și gestul, de a se pune în 
valoare pe sine prin tot ceea ce face, prin tot ce oferă elevilor săi, o artă 
care nu e în întregime înnăscută, ci e în mare parte rodul unei munci 
pasionate și al voinţei de a fi profesor, adică un model. 


Etapa a IV-a: Elaborarea instrumentelor de evaluare 

Am identificat, între funcţiile obiectivelor educaţiei, o funcție 
evaluativă; precizarea corectă a obiectivelor şi posibilităților de 
operaționalizare a acestora oferă un sprijin serios în procesul de 
evaluare a rezultatelor elevilor şi a activităţii profesorului, sugerând 
alegerea unor instrumente de evaluare adecvate obiectivelor propuse, 
utilizarea lor în anumite momente ale desfăşurării activităţii, precum 
şi interpretarea și utilizarea rezultatelor în sensul optimizării 
activității și, implicit, al pregătirii elevilor. 

L. Stan şi A. Andrei (1997, p. 346) identifică trei aspecte 
fundamentale care conturează esenţa acestei etape: 

În ce etapă sau moment anume din desfăşurarea activităţii este 
necesară și se poate realiza evaluarea? 

care va fi instrumentul de evaluare cel mai potrivit pentru 
situația de învăţare creată în funcție de obiectivele operaționale 
identificate? 

cum se va finaliza și cum va fi exprimat rezultatul evaluării? 

Proiectul de lecţie: model orientativ 

Data: 

Clasa: 

Disciplina: 

Tema: 

Tipul lecţiei: 

Obiectivul fundamental: 

Obiective speciale și modalități de operaţionalizare: 

Metode şi procedee didactice: 

Mijloace de învățământ: 

Desfășurarea lecţiei 

Eta 


Obie Conţinutul Eval 
pele lecţiei |ctive lecţiei şi|uare 


Acti |mijloace 


In.3. Semnificaţia proiectării lecției. Lecţia între rutină și 


creativitate 

Nu e nouă și nu e rară ideea potrivit căreia nu devii un profesor 
mai bun dacă înveți un curs de pedagogie, dacă-ți însuşești cu 
meticulozitate, de exemplu, teoria pedagogică referitoare la 
conceperea și desfășurarea unei activități didactice. Şi nu e nici falsă, 
după cum nu e nici adevărată în totalitate. E „un fel” de adevăr spus pe 
jumătate; Em. Planchard spune celor care cred că secretul întregii 
pedagogii este talentul, că rostul științei pedagogice este „de a 
completa lacunele instinctului”. E adevărat, după un curs de pedagogie 
nu devii cu necesitate un profesor mai bun; și nu devii nici după două 
cursuri, nici după trei etc. (şi am putea aduce astfel cunoscuta aporie a 
„grămezii” în domeniul pedagogiei!). Dar nu avem niciun argument 
serios (şi nici n-ar putea exista!) pentru inutilitatea unei pregătiri 
pedagogice. Dacă prin pregătire pedagogică înțelegem însușirea unui 
ansamblu de formule, algoritmi, scheme, rețete miraculoase etc, atunci 
s-ar putea să ajungem la concluzia inutilității. La o concluzie falsă, 
desigur, pentru că premisa argumentaţiei ar fi falsă. Pregătirea unei 
activități didactice nu înseamnă aplicarea unui „tipar”, a unei scheme 
prestabilite la un conţinut anume; proiectarea activității didactice 
înseamnă anticipare, deci reflecţie prealabilă asupra a ceea ce ar fi de 
dorit să se întâmple, imaginarea unui scenariu al activităţii. Dar 
imaginația profesorului nu se va opri aici; a desfășura o lecție nu 
înseamnă 

„A răstigni” realitatea pentru a intra „procustian” în proiectul 
realizat în prealabil, ci a crea situaţii autentice de învăţare, a te 
desfășura în prezentul activităţii, nu în trecutul proiectării ei. G. Le Bon 
sugera că profesorul trebuie să stăpânească „arta de a trece 
conştientul în inconştient”; ideea lui Le Bon, criticată pentru confuziile 
pe care le întreține, ar putea dobândi un sens clar în acest context al 
analizei. Un asemenea sens propunea, cu șase decenii în urmă, V. 
Băncilă, criticând atât formalismul pedagogic, cât şi „libertinajul” sau 
„pedagogia” inspiraţiei pure: 

„Pe trepte poţi cobori, dar poţi şi să te urci: totul e ca în educaţie 
ele să fie trepte de ridicare, iar nu de coborâre. Pentru aceasta, 
«treptele» ca forme metodice trebuie să cadă oarecum în inconştientul 
propunătorului. (...) Altfel regulile ajung să ucidă viaţa, iar «treptele» 


devin vămi prin care lecţia trece ca pe un drum de înmormântare. (...) 
Lecţia să fie arhitectonică, dar să respire ritmic, liber, să meargă 
ascendent oricând e cu putinţă, să aibă o gradaţie de tonuri care să 
ajungă instinctivă propunătorului” (Băncilă, V., 1996, pp. 122 - 123). 

B Temă de rezolvat 

Vă rugăm să ne trimiteţi în scris (cel mult 15 pagini 
dactilografiate) răspunsurile dumneavoastră la următoarele 
întrebări/probleme: 

1. Plecând de la ideile precizate în text, analizați comparativ cele 
două modele ale proiectării pedagogice: modelul didacticist şi modelul 
curricular. 

2. Precizați algoritmul proiectării lecției. 

3. Prezentați modelul operaționalizării obiectivelor propus de 
pedagogul belgian G. de Landsheere și dați cinci exemple de obiective 
exprimate operațional, relevante pentru domeniul dumneavoastră de 
activitate. 

4. Prezentați avantajele şi limitele demersului de 
operaționalizare a obiectivelor. Exprimaţi opinia dumneavoastră în 
contextul acestei analize critice a operaționalizării obiectivelor. 

5. Elaborați două proiecte de activitate didactică (lecţie, 
excursie didactică etc.) care să vizeze: 

a) comunicarea /însușirea de noi cunoştinţe sau formarea de 
priceperi şi deprinderi (la alegere!); b) verificarea și aprecierea 
cunoştinţelor (deprinderilor, priceperilor). 

6. Explicaţi și  exemplificați raportul rutină-imaginație, 
creativitate în contextul activității dumneavoastră didactice. 

Rezumat în această unitate de curs ne-am propus să abordăm, 


principalele aspecte ale proiectării și desfăşurării activității didactice. 
Astfel, după o analiză critică a organizării pe clase şi desfășurării 
activității sub formă de lecţii, ani identificat principalele modalități de 
organizare a activității didactice conturate ui primele decenii ale 
secolului nostru, în contextul criticii lecţiei tradiționaleși am 
/prezentat modalitățile de desfășurare a activității didactice 
complemențăre> lecției. Am definit lecţia ca microsistem pedagogic şi 
amsugerat: câteva niOţiye: care explică rezistenţa ei la criticile care 
i-au fost adresate de-a lunguftimpului. În funcţie de obiectivul general 
al lecției, am; Mentiilcat: femei>; i) uâil fundamentale de lecție, am 
precizat structura relativă a fiecărui tip ijcâleyâvariante posibile. În 
ultima parte a unităţii de curs „referitoare; la proiectarea activității. 
didactice, ne-am propus să prezentăm xele; două modele; ale 
proiectării pedagogice: modelul didacticist și modelul auricular, să 
analizăm 


„: să propunem modele orientative pentru:. - factice, 
proiectarea trimestrială a activităţii” r: ei zăm și în acest context că 
modelele oferite - era e sau tipare ce: ar trebuic; i; îi; ,,.; însoţite de 


argumentele dumnea—icitate și prin cele două temel de evaluare cu 
care să i curs. 

formele proiectării p-PROIECTAREA ȘI DESFĂŞURAREA 
ACTIVITĂȚII DIDACTICE 

Vă rugăm să completaţi această fișă de evaluare şi să o trimiteţi 
tutorelui împreună cu cele două teme. 

FIŞĂ 

de evaluare a unității de curs cu tema: Proiectarea și 
desfășurarea activităţii didactice 

Numele cursantului - Subiectul 

1. Cât din subiect, după așteptările dumneavoastră, a fost 


acoperit? 

[D j Complet 
eloc 


2. Cât din material pare a avea valoare practică pentru 
dumneavoastră? 


[D Complet 
eloc 


3. Cât din conţinut a fost nou pentru dumneavoastră? 


[D Complet 
eloc 

4. Indicaţi aprecierea dumneavoastră asupra obiectivelor. 

Obiectivul 


5. Cât din cerinţele obiectivelor dumneavoastră a fost atins? 

Deloc 1 1 1 I Complet 

6. Ce parte a unităţii de curs a fost mai utilă? 

COMUNICAREA DIDACTICA 

Autor: conf. dr. Luminiţa IACOB 

Scopul unităţii de curs: 

Însuşirea principalelor repere teoretice pe care le implică 
abordarea problematicii comunicării didactice; conştientizarea 
specificului comunicării didactice şi a impactului acesteia asupra 
randamentului actului didactic; orientarea cursanților în reevaluarea 
propriei activități didactice din perspectivă comunicațională. 

Obiective operaționale: 

După ce vor studia această unitate, cursanții vor putea să: 

opereze cu conceptele specifice temei: comunicare 
educațională, comunicare didactică, comunicare verbală, comunicare 
paraverbală, feed-back, supracodificare etc.; exemplifice diferitele 
forme comunicaționale şi ale feed-backului; analizeze o situație 
didactică în termenii teoriei comunicării; identifice şi încadreze 
gestualitatea umană în categorii funcționale; evalueze avantajele şi 
dezavantajele diferitelor aspecte ale feed-backului comunicării 
didactice; utilizeze în clasă minisituații experimentale pentru a aprecia 
efectele unor formule comunicaționale diferite. 

— Sugerăm cursanților să aibă la îndemână foi albe, pe care vor 
răspunde facultativ la întrebările sau temele de reflecţie evidențiate în 


text și vor da răspuns obligatoriu la temele de rezolvat intercalate sau la 
cele de la finalul paragrafelor. 

I. Introducere...223 

II. Forme ale comunicării umane...224 

II. 1. Comunicarea verbală, paraverbală și nonverbală...226 

II. 2. Comunicarea accidentală, subiectivă şi instrumentală...231 

II.3. Implicații psihopedagogice...232 

În Comunicarea didactică...234 

111.2. Caracteristici ale comunicării didactice...235 

IV. Retroacţiuni ale comunicării didactice...237 

IV. 1. Delimitări conceptuale...237 

IV.2. Taxonomia feed-back-uM...239 

Bibliografie...244 

Rezumat...245 

Fişă de evaluare...246 

COMUNICAREA DIDACTICA 

223 

I. Introducere 

Comunicarea educațională sau pedagogică este cea care 
mijloceşte realizarea fenomenului educațional în ansamblul său, 
indiferent de conținuturile, nivelurile, formele sau partenerii implicați. 
Față de aceasta, comunicarea didactică apare ca formă particulară, 
obligatorie în vehicularea unor conținuturi determinate, specifice unui 
act de învățare sistematică, asistată. Din perspectiva educației formale, 
comunicarea didactică constituie baza procesului de predare-asimilare 
a cunoștințelor, în cadrul instituționalizat al școlii și între parteneri cu 
status-roluri determinate: profesori-elevi/studenți etc. 

Atât comunicarea educaţională, cât și cea didactică pot fi 
considerate forme specializate ale fenomenului extrem de complex și 
dinamic al comunicării umane. 

În accepțiunea sa cea mai profundă, comunicarea poate fi 
definită ca relația bazată pe co-împărtășirea unei semnificaţii. Dacă 
informaţia este premisa absolut necesară unui act de comunicare, ea 
nu este însă și suficientă. Absența înţelegerii informaţiei şi a cadrului 
relațional, care îi ghidează și fixează sensul și semnificaţia, anulează 
„starea de comunicare”. O propoziţie într-o limbă necunoscută există 
ca informaţie, dar, în absenţa cunoașterii limbii „deci a înţelegerii, ea 


nu ne va comunica nimic. La fel un gest atipic culturii noastre. 

În esență, a comunica înseamnă „a fi împreună cu”, „a împărtăşi 
şi a te împărtăși”, „a realiza o comuniune de gând, simţire, acțiune”. 
Perspectiva amintită este astăzi una dintre cele mai rodnice direcţii 
teoretice contemporane de analiză a comunicării (Ghiglione, R., 1986). 

U-I Temă de reflecţie în istoria evoluţiei cuvântului comunicare 
se regăsește forma cuminecare, desemnând practica religioasă 
cunoscută. Ce vă sugerează acest fapt? 

Accepţiunea propusă include câteva axiome: 

comportamentului uman, în ansamblul său, îi este intrinsecă 
dimensiunea informațională, care, receptată și corect decodificată, 
devine comunicare; a comunica înseamnă cu mult mai mult decât a 
stăpâni cuvintele; putem vorbi fără să comunicăm și să ne 
„împărtășim” celorlalți fără a rosti niciun cuvânt. Prin natura misiunii 
sale, omul școlii este obligat să conştientizeze aceasta şi să acționeze ca 
un profesionist al comunicării (Ollivier, B., 1992; Romano, C. ş.a. 
1987); absenţa intenției comunicative nu anulează comunicarea. 
Nehotărârea, neliniștea, blazarea, neputinţa etc. le transmitem elevilor 
chiar şi atunci când nu o dorim. Ele se încorporează în baza relațională 
care, vom vedea, filtrează mesajul didactic centrat pe conținuturile 
disciplinei. Aceasta şi face ca profesori diferiți, cu aceeași clasă și chiar 
la aceeași temă, să obţină rezultate diferite. 

Utilizăm conceptul de semnificație cu înțelesul de „uzaj personal 
al conținutului desemnat de un semnificam”, iar pe cel de sens, ca 
„ansamblu al reprezentărilor pe care le sugerează un semnificant”. 

Această perspectivă de lucru asupra comunicării, desigur una 
dintre diversele posibile, impune câteva sublinieri: 

a) în cercetarea şi practica actuală (François, F., 1990), actul 
comunicării este văzut ca o unitate a informaţiei cu dimensiunea 
relaţională, aceasta din urmă fiind și ea purtătoare de semnificații. 
Relaţia, în bună măsură, este cea care contextualizează informaţia. 
Spre exemplu, o informație verbală imperativă („Vino!', „Citeşte!”, 
„Spune! „etc), în funcție de situaţie și de relația dintre „actorii” 
comunicării, poate fi: poruncă, provocare, îndemn, sugestie, ordin, sfat, 
rugăminte, capitulare etc; b) perspectiva telegrafică asupra 
comunicării (emițător E > mesaj M — receptor R) este înlocuită de 


modelul circular, interactiv ce analizează actul comunicării ca o relaţie 
de schimb permanent între parteneri, care au, fiecare, simultan, dublul 
statut de emițător și receptor. Ca urmare, mai vechea teorie ce atribuia 
rolul de emițător profesorului și pe cel de receptor elevului /elevilor 
devine discutabilă; c) analiza exclusivă a informaţiilor codificate prin 
cuvânt și, deci, centrarea pe mesajele verbale, pierde tot mai mult 
teren în fața cercetării diversității codurilor utilizate (sunet, cuvânt, 
gest, imagine, cinetică, poziție etc.) și acceptării multi-canalităţii 
comunicării (auditiv, vizual, tactil, olfactiv etc). Din perspectiva acestei 
realități, devine tot mai evident faptul că, și în situaţie didactică, 
comportamentul interlocutorilor, în ansamblul său, are valoare 
comunicațională; d) comunicarea, ca formă de interacțiune, presupune 
câştigarea şi activarea competenţei comunicaţionale, care este 
deopotrivă aptitudinală și dobândită. Absența acesteia sau prezența ei 
defectuoasă explică, de cele mai multe ori, eşecul sau dificultățile pe 
care profesori, foarte bine pregătiți în domeniul specialităţii lor, le au 
sistematic în munca cu generații și generaţii de elevi. A fi profesor 
înseamnă a avea cunoștințe de specialitate temeinice (premisă 
necesară dar nu şi suficientă), dar și a avea capacitatea de a le 
„traduce” didactic sau, altfel spus, posibilitatea de a şti ce, cât, cum, 
când, în ce fel, cu ce, cui etc, oferi. 

Întrebări facultative 

1. Diferenţiaţi şi exemplificați momente ale activităţii în clasă, cu 
specific de informare, față de cele cu specific de comunicare. 

2. Încercaţi o reprezentare grafică a celor două modele 
privitoare la comunicare: cel liniar, telegrafic şi cel circular, interactiv. 

II. Forme ale comunicării umane 

Faptul că a comunica este un fenomen atât de universal, firesc, 
cotidian şi natural ne poate face să nu conștientizăm totdeauna 
deosebita sa complexitate. O scurtă incursiune analitică poate oferi 
câteva repere orientative şi, mai ales, poate crea baza abordării 
implicaţiilor psihopedagogice ale procesului de comunicare. 

În sistemul lumii vii, comunicarea atinge, în forma sa umană, un 
punct maxim. Se are în vedere atât complexitatea procesului, formele, 
conținuturile și nivelurilor comunicării, cât şi diversitatea codurilor, 
canalelor, situațiilor, modalităţilor în care ea se produce. 

COMUNICAREA DIDACTICĂ 

225 


Este, aşadar, firesc ca un fenomen atât de plurideterminat 
(comunicarea este în același timp relaţie, informație, acțiune, 
tranzacție etc.) să admită o taxonomie largă, cu o diversitate de 
criterii-repere. 

Cu titlu de exemplificare doar, semnalăm câteva posibilităţi: 
Criterii Forme Precizări 


1. 
Parteneri 


a) C. — Cu sine  (monologul 
intrapersonală |interior sau verbalizat) 


interpersonală 
— În cazul unei relaţii 
grup mic grupale de tip „faţă în față”. 


— Auditoriul este un public 
larg, în relație directă (conferinţe, 
miting) sau indirectă (ziar, TV) cu 
emițătorul 


2. Statutul — Între parteneri care au 

interlocutorilor  |verticală statute inegale  (elev-profesor, 
soldat-ofițer etc. 

b) i — Între parteneri cu 


orizontală statute egale (elev-elev, 
soldat-soldat etc. 


a — Fac obiectul analizei 
verbală subcapitolului despre aceste forme 
b ale comunicării 
paraverbală 
a 
b 


folosit 


) c. 
) c. 
c) c. 

nonverbală 
d) e, 

mixtă 

4. ) c. 
) C. 
c) c. 


— Fac obiectul analizei 
accidentală subcapitolului despre aceste forme 


Finalitatea 
actului ale comunicării 
comunicativ subiectivă 


instrumentală 


5. a) i — Fwc & feed-back 


Capacitatea lateralizată (comunicare prin film, radio, TV, 
autoreglării (unidirecțională |bandă magnetică etc, forme care 
nu admit interacțiunea 
instantanee) 

b) i — Aifeed-back concomitent, 
nelateralizată  |determinat de prezența 

interacțiunii emiţător-receptor 
6. Natura i —  Vizează un anumit 


conținutului referenţială adevăr (ştiinţific sau de altă 


natură) care face obiectul expres 
al mesajului 


c. —  Vizează înțelegerea 
operațional-met |acelui adevăr, felul în care trebuie 
odologică operat, mental sau practic, pentru 

ca adevărul transmis să fie 
„descifrat”. 
c) : — Valorizează cele 
atitudinală transmise, situația comunicării și 
partenerul 
Se remarcă faptul că o formă de comunicare anume este o 
problemă de dominanță şi nu de exclusivitate. De asemenea, doar din 
necesități didactice se fac delimitări 

tranşante, în realitatea vie a comunicării aceste forme 
coexistând. Spre exemplu, comunicarea profesorului poate fi în același 
timp o comunicare în grup (se adresează tuturor cu o cerință), o 
comunicare interpersonală (accentuează o idee ca răspuns direct 
pentru elevul X) şi intrapersonală (se autointeroghează: „M-au înțeles 
exact?”, „Este X atent la ce i-am spus?'). La fel, același act 
comunicațional poate fi referențial, operațional şi atitudinal. Spre 
exemplu, la cerința verbală: „Enumeraţi cât mai multe asemănări și 
deosebiri între fenomenele x și y”, profesorul indică, gestual, maniera 
rezolvării aşteptate (două coloane, una pentru asemănări, alta pentru 
deosebiri) și prin ton importanța deosebită a sarcinii solicitate în acel 
moment elevilor şi încrederea că ei sunt capabili să rezolve bine 


cerința. 

a-i Temă de reflecţie 

Verificaţi, prin raportare la elementele definitorii ale 
comunicării (informaţie, relație, co-împărtăşire), dacă se poate, 
într-adevăr, vorbi de o comunicare intrapersonală. 

n.l. Comunicarea verbală, paraverbală şi nonverbală 

Una dintre cele mai frecvente diferențieri utilizate în analiza 
comunicării umane are la bază natura semnelor utilizate în codarea 
informaţiei şi canalul predilect de transmitere a mesajului astfel 
rezultat. Consecința este o posibilitate de analiză pe trei planuri: 

Comunicarea verbală (CV) 

Informația este codificată şi transmisă prin cuvânt şi prin tot 
ceea ce ține de acesta sub aspect fonetic, lexical, morfo-sintactic. Este 
cea mai studiată formă a comunicării umane, deși, din perspectivă 
antropogenetică și ontogenetică, apariția ei este mult devansată de 
celelalte două forme de comunicare (Teodorescu, S., 1997). Este 
specific umană, are formă orală și/sau scrisă, iar în funcție de acestea, 
utilizează canalul auditiv și/sau vizual. Permite formularea, 
înmagazinarea şi transmiterea unor conținuturi extrem de complexe. 
Multă vreme a fost studiată ca manieră dominant-exclusivă a 
comunicării. Faptul s-a repercutat și asupra modelului studierii 
comunicării didactice. 

Astfel, câteva principii au făcut epocă: emiterea determină 
recepţia; mesajul circulă de la un pol preponderent activ (profesorul - 
în cazul comunicării didactice) spre un receptor pasiv; desfășurarea 
lanţului comunicațional are direcție lineară, etapele prezente le 
condiționează automat pe cele viitoare, fără reciprocitate; dacă în 
codare și decodare - a se citi repertoriul educatorului și cel al 
educatului - se foloseşte aceeași cheie lingvistică, mesajul îşi atinge 
finalitatea etc. 

Tendinţa actuală este orientată mai ales asupra cercetării 
comunicării orale, mult timp neglijată din cauza lipsei instrumentelor 
tehnice care să o surprindă în complexitatea sa. Dinspre „gramatica 
oralului” vin astăzi cele mai multe date care infirmă, în parte, tezele de 
mai sus (Mouchon, J., Filloux, F., 1980). 

Comunicarea paraverbală (CPV) 

Informaţia este codificată şi transmisă prin elemente prozodice 
şi vocale ce însoțesc cuvântul și vorbirea în general şi care au 


semnificaţii comunicative aparte. În această categorie se înscriu: 
caracteristicile vocii (comunică date primare despre locutori: 
bărbat-femeie, tânăr-bătrân, alintat-hotărât, energic-epuizat etc.), 
particularităţile 

COMUNICAREA DIDACTICA 

227 

de pronunție (oferă date despre mediul de proveniență: 
urban-rural, zonă geografică, despre gradul de instrucție etc), 
intensitatea rostirii, ritmul și debitul vorbirii, intonația, pauza etc. 

În mod logic, paraverbalul nu poate ființa, ca formă, decât 
concomitent cu exprimarea verbală. Din perspectiva conţinutului însă, 
ele se pot şi separa, radical chiar. Gândiţi-vă la un „da” pronunțat ca 
„nu”. Astfel, se poate ca acelaşi mesaj, identic codificat verbal, să-şi 
modifice sensul și semnificaţia în funcţie de implicarea paraver-balului 
şi să devină practic altceva. Apare fenomenul de supracodificare la care 
elevii, vom vedea, sunt sensibili în mod particular. 

Activitate încercaţi, după modelul de mai jos, astfel de exerciţii 
de supracodificare cu clasa dumneavoastră. 

a) Daţi-le aceeași indicație verbală - „Notaţi acum” - cu ton de 
rugăminte, poruncă, sugestie neutră. Observaţi ce se întâmplă. 

b) Accentuaţi diferit același enunț şi observați rezultatele. 
Exemplu: „Pentru mâine aveţi o temă frumoasă”. „Pentru mâine, aveți o 
temă frumoasă!!!” 

Paraverbalul foloseşte canalul auditiv, ceea ce face ca 
transcrierea unui mesaj extrem de bogat paraverbal şi nonverbal să 
piardă din conţinut, cel de tip atitudinal, mai ales. 

Este binecunoscută în lumea istoricilor, de altfel, diferența 
dintre forma rostită şi cea scrisă a discursurilor parlamentare ale lui 
Titu Maiorescu, un excelent orator. Acest fenomen explică de ce același 
conținut didactic, identic prin structură verbală, devine, în forma sa 
scrisă, diferit de forma sa orală, chiar și atunci când sursa este comună 
- acelaşi profesor. 

În cadrul cercetării CPV sunt în curs studii foarte interesante 
care urmăresc valoarea comunicaţională a tăcerii (Cucoș, C, 1996). 
Orice cadru didactic ştie, din propria experiență la clasă, că există 
tăceri-nedumeriri, tăceri-vinovăţii, tăceri-proteste, tăceri-aprobări, 
tăceri laborioase (se gândește intens), tăceri provocatoare, tăceri 
indiferente, tăceri obositoare, tăceri stimulative, tăceri-condamnări, 


tăceri zgomotoase, tăceri-pedeapsă, tăceri obraznice etc, exprimate 
atât de copii, cât şi de profesor. 

Dacă, de regulă, comunicarea verbală este purtătoarea 
dimensiunii referențiale a actului comunicării, paraverbalul, şi vom 
vedea că şi nonverbalul, sunt implicate mai ales în realizarea 
dimensiunilor operaţional-metodologică și atitudinală. Faptul are 
consecințe extrem de importante în actul didactic, neconștientizarea 
acestui aspect putând avea urmări surprinzătoare. 

Comunicarea nonverbală (CNV) 

Informația este codificată și transmisă printr-o diversitate de 
semne legate direct de postura, mișcarea, gesturile, mimica, înfăţişarea 
partenerilor. Înglobând o diversitate de posibilități, comunicarea 
nonverbală este astăzi obiectul unor susținute cercetări, menite să-i 
aprofundeze mecanismele şi funcţiile. Din punct de vedere 
ontogenetic, CNV prezintă o mare precocitate, bazată, în egală măsură, 
pe elemente înnăscute (diversele comportamente expresive primare 
ale afectelor şi emoţiilor), dar şi învăţate, iniţial imitativ. 

Dimensiunea nonverbală a comportamentului este puternic 
implicată în construirea condițiilor interacțiunii (privirea, orientarea 
corpului, poziţia și distanța dintre parteneri sunt esenţiale pentru 
începerea, susținerea și oprirea unei comunicări). La fel şi în cazul 
structurării interacțiunii, ca şi în cel al influenţării conținutului 
acesteia. Se adaugă la funcțiile de mai sus și cele de cunoaștere a 
partenerului, de stabilire a mutualităţii şi de facilitare cognitivă. 

a-i Temă de reflecţie 

Gândiţi-vă la câte două exemple care să ilustreze cele cinci 
funcţii ale non-verbalului menţionate mai sus. 

Exprimarea verbală este înlesnită, facilitată, de prezența 
gestualității şi mişcării. Interzicerea acestora, din considerații 
situațional-naturale sau experimentale, face să apară perturbări ale 
comunicării verbale. Puteţi încerca chiar dumneavoastră niște mici 
experimente. Impuneţi-vă, la o activitate preponderent verbală, să 
explicați ținându-vă mâinile la spate. Ce constatați? S-ar putea să 
descoperiţi lucruri interesante: cuvintele „ajung” mai greu pe buze, 
capul se mișcă mai mult, sunt mai numeroase şi mai lungi pauzele 
sonore („ăăă..., „1... ) etc. 


Pentru a înțelege suportul psihologic al acestor modificări este 
utilă o scurtă incursiune în universul gestualității cotidiene. S-ar putea 
şi fără gesturi? Dacă da, cu ce preț? Ce ne obligă să gesticulăm? Ce 
„identitate” au  expresorii, regulatorii, ilustratorii, emblemele şi 
adaptorii? 

Expresorii sunt gesturi mimice sau corporale care însoțesc o 
trăire organică sau cu halo afectiv (a roși, a te crispa de durere, a 
tresări etc). Fără a avea intenție comunicativă, ei au valoare 
comunicativă fiind puternic implicaţi în exprimarea, iar pentru 
receptor descifrarea stării generale (se simte în formă, îi este rău) sau 
de moment (uimire, jenă). 

Au o puternică determinare biologică şi, ca atare, o manieră de 
exprimare standard. Semnificaţia lor interculturală este extrem de 
largă. Tristeţea, dezgustul, amenințarea, neliniştea, groaza, triumful 
etc. se exprimă aproximativ la fel la popoare diferite și îndepărtate 
geografic şi cultural. Acest fapt este valabil chiar și acolo unde 
controlul exprimării nonverbale este o problemă de educaţie timpurie 
(la japonezi). Expresorii sunt prezențe primare în ontogeneza 
gestualităţii, unii chiar de la naştere (surâsul, încruntarea, dezgustul), 
ceea ce facilitează construcția relației comunicative copil-adult (Izard, 
C, 1982). 

Regulatorii sunt mișcările care permit, reglementează și mențin 
schimbul verbal dintre interlocutori. Apropierea de partener, contactul 
vizual reciproc, postura de ascultare, de solicitare a cuvântului sau 
semnalele de modificare a ritmului și intensității „ofertelor” verbale 
sunt o infimă parte din arsenalul nonverbal investit în construcția şi 
susținerea relației comunicative. Regulatorii apar doar în prezența 
partenerului. În caz de absență parțială sau totală a acestuia 
(convorbirea telefonică, monologul), frecvența regulatorilor scade 
drastic. 

Ilustratorii sunt mișcările care facilitează, susțin și completează 
exprimarea verbală. Această categorie gestuală are, în parte, 
determinare în experienţa socială, fiind 

Însuşită prin învățare. Sub aspectul conținutului, ilustratorii 
indică direcţia (sus, acolo, departe), dimensiunea (mare, mic), forma 
(dreptunghi, spirală), persoana (mie, tu), modalitatea de acţiune 


(rapid, încet) etc. Rolul lor este de accentua, amplifica, explica, întări 
cuvântul. 

Emblemele sunt gesturile cu o anumită semnificaţie. În totalitate 
ele sunt construcţii, convenţii sociale, au valoare de semn și au 
echivalent lingvistic cert. De aici valoarea lor de substitut total al 
cuvântului. 

Mișcările capului pentru „da” și „nu”, clipitul complice din ochi, 
semnul victoriei, gestul ce indică nebunia, cel pentru liniște etc. sunt 
câteva exemple. Prezenţa lor în actul de comunicare este rolul exclusiv 
al învăţării sociale. Au o diversitate de forme, în funcţie de tradiţia 
locului. A te sinucide se exprimă în țări și culturi diferite prin embleme 
diferite: Europa - degetul la tâmplă (împușcare), Noua Guinee - mâna 
în jurul gâtului (spânzurare), Japonia - pumn în stomac (harachiri). 

Adaptorii reprezintă categoria activităților manipulatorii 
stereotipe. Rolul acestora este de descărcare și de echilibrare psihică. 
Se disting două mari categorii: manipulările de obiecte (pixul, foile de 
scris, cravata, haina) și automanipulările (răsucirea şuviței de păr, 
mişcatul ritmic al piciorului, atingerea urechii, nasului, roșul 
unghiilor). Sunt automatizate şi frecvenţa lor creşte în condiţii de 
concentrare sau tensiune psihică, fiind prezente şi în condiţiile 
solitudinii. Au, evident, rol de supapă prin care se „consumă” surplusul 
de tensiune generat de acomodarea la o anumită situaţie, inclusiv 
comunicativă. 

Sunt prezente şi în lumea animalelor (ciugulitul penajului, 
scărpinatul, linsul blănii - fără valoare funcțională, însă). Și aici, ca şi în 
comportamentul uman, este vorba de o acțiune în gol, deturnată de la 
finalitatea ei specifică. 

Adaptorii pot fi observați de timpuriu în comportamentul 
copiilor (suptul degetelor, legănatul capului sau al corpului, întinderea 
sau netezirea hăinuţelor etc). O interesantă lucrare de licență (Droll, C, 
1995), care a analizat aspecte ale gesticii infantile, s-a bazat pe 
filmarea comportamentului liber şi simulat al unui lot de preşcolari. 
Referitor la gestica identificată, s-au cristalizat câteva concluzii: 
adaptorii evoluează de la formele de automanipulare (caracteristice 
subiecților aflați în jurul vârstei de 4 ani) către manipulările de obiecte 
(extrem de frecvente pentru lotul de 6 ani); automanipulările prezintă, 
cel mai ades, o formă simetrică, cu participarea ambelor mâini, în timp 
ce, spre 6 ani, adaptorii devin lateralizați (dreapta sau stânga); după 8 


ani, ponderea adaptorilor descreşte uşor în favoarea ilustratorilor şi 
regulatorilor. 

Fiecare din cele cinci categorii gestuale îndeplineşte, 
preponderent, o funcție specifică. În acest fel, în ansamblul ei, 
gestualitatea umană este complementară: expresorii, axați pe subiectul 
care comunică, îl dezvăluie. Regulatorii au ca ţintă relaţia 
comunicațională pe care o structurează. llustratorii sunt determinanți 
pentru conținutul transmis, la fel ca şi emblemele, în timp ce adaptorii 
facilitează racordarea și adaptarea locutorilor la situaţii. 

U-I Temă de reflecţie 

Imaginaţi-vă că gesturile nu ar exista și că toate aceste funcţii, ca 
şi extrema lor diversitate de realizare, ar fi preluate de cuvânt. 

Distincția dintre verbal, para verbal și nonverbal permite câteva 
sublinieri: 

În funcție de una sau alta dintre formele descrise mai sus, 
comportamentele comunicaţionale reale pot fi cu dominantă verbală, 
cu dominantă nonverbală (pantomima, dansul) sau mixte. Evident că, 
din această perspectivă, conduita comunicaţională a profesorului se 
înscrie în prima categorie, în timp ce pentru elev este mai potrivită 
încadrarea în cea de a treia; 

CV, CPV şi CNV nu au aceleași regimuri și ritmuri de codare, 
transmitere şi decodare. Se apreciază că promptitudinea este apanajul 
CPV şi CNV, ele fiind de patru ori şi jumătate mai rapid decodificate 
decât CV. Vom sublinia ulterior consecinţele acestui fapt pentru 
comunicarea didactică; conținuturile afectiv-atitudinale, indispensabile 
dimensiunii relaţionale a oricărei comunicări, se transmit, în proporții 
hotărâtoare, prin CPV şi CNV: 55% nonverbal, 38% paraverbal şi doar 
7% verbal. Un mic „experiment” vă poate convinge: transmiteţi clasei 
un mesaj atitudinal - „Atenţie! Mă supăr!” - în două moduri: doar prin 
cuvânt (linear ca tonalitate, intonaţie, mimică, într-un cuvânt ca un 
robot vorbitor) şi apoi în formulă mixtă: cuvânt hotărât, ton ridicat, 
sprâncene „de amenințare-avertizare”. Veţi sesiza imediat diferența în 
reacția clasei; dacă în situația conținuturilor explicite, CNV are, de 
regulă, un rol diminuat, explicativ și ilustrativ, situația se schimbă 
radical în situația conținuturilor implicite, detectabile mai ales pe calea 
CPV şi CNV; între cele trei forme de comunicare, se stabilesc anumite 


relații temporale și de sens. Astfel, CV și CPV sunt obligatoriu 
simultane, în timp ce CNV poate fi simultană acestora, dar le poate şi 
anticipa sau succeda. În privinţa sensului comunicării, PV şi NV sunt 
concordante (nu poți avea o voce veselă și o mină tristă), în timp ce 
între verbal și paraverbal, pe de o parte, și între verbal şi nonverbal, pe 
de altă parte, pot apărea și discordanţe (spre exemplu, ironia ca 
formulă expresivă are un astfel de mecanism discordant: un mesaj 
verbal laudativ, contrazis de un ton dispreţuitor și de o mimică de 
aceeași factură); față de implicarea voluntară şi conştientă a 
partenerilor în CV, celelalte forme de comunicare - CPV și CNV - scapă, 
cel mai adesea, conştientizării, gradul lor de spontaneitate fiind ridicat; 
într-o comunicare cu dominanţă verbală, cum este și cea didactică, CPV 
şi CNV nu se adaugă verbalului, ci formează un întreg bine structurat, 
complex şi convergent. 

Să reținem: vorbim cu ajutorul organelor vocale, dar comunicăm 
cu întregul nostru corp și nu numai. Semnificative sunt și 
îmbrăcămintea, relaţiile pe care le stabilim (democratice, autoritare, 
indiferente), spaţiul pe care îl controlăm și distanța la care ne plasăm 
faţă de interlocutor. 

IIMU Teme de rezolvat 

1. Cum explicați faptul că paraverbalul și nonverbalul se 
decodifică de 4, 5 ori mai rapid decât verbalul? 

2. Cum ați putea proceda experimental pentru a verifica 
ponderea implicării formelor comunicării în transmiterea unui 
conținut afectiv-atitudinal  (verbalul 7 %, paraverbalul 38%, 
nonverbalul 55%)? 

COMUNICAREA DIDACTICĂ 

Discutaţi situația prezentată mai jos din perspectiva tipologiei 
gestualității: „Ionuț, îmbujorat și agitat, năvăleşte pe ușa laboratorului 
de biologie și, precipitându-se, își face loc cât mai aproape de doamna 
profesoară. Căutându-i înfrigurat privirea, spuse pe nerăsuflate: 
«Doamnă, doamnă, ştiţi, acolo, la etaj - şi, cu o figură conspirativă, 
arătă cu degetul în sus -, a venit invitatul dumneavoastră însoţit de 
maimuţica de care ne-aţi vorbit. Când am deschis ușa, și m-a văzut, 
mi-a făcut din ochi, uite așa - continuă băiatul, clipind cu stângăcie din 
pleoape. Înseamnă că acuși va veni la noi, nu-i așa?» Cu ochii țintă la 
privirea profesoarei, copilul mai făcu un pas, aproape lipindu-se de ea. 


Mâna sa dreaptă o atingea cu un gest repetat și nerăbdător, 
solicitându-i imperativ confirmarea, în timp ce palma stângă 
mototolea precipitat colțul hainei”. 

II.2. Comunicarea accidentală, subiectivă şi instrumentală 

Finalitatea actului de comunicare, conștientizată sau nu de 
„actorii” relaţiei, a permis delimitarea altor trei tipuri de comunicare: 
cea accidentală, cea subiectivă şi cea instrumentală (Zajonc, R., 1972). 

Comunicarea accidentală se caracterizează prin transmiterea 
întâmplătoare de informaţii, ce nu sunt vizate expres de emițător şi 
care, cu atât mai puţin, sunt destinate procesului de învăţare dezvoltat 
de receptor. Spre exemplu, constatarea lipsei cretei şi buretelui în 
momentul transcrierii la tablă a textului tocmai citit, îi prilejuieşte 
profesorului o paranteză - remarcă la sistemul eficient al 
retroproiectorului -, ce l-ar fi scutit pe el de nervi și de blam pe elevul 
de serviciu. 

Comunicarea subiectivă are drept caracteristică faptul ca 
exprimă direct (verbal, paraverbal sau nonverbal) starea afectivă a 
locutorului, din necesitatea descărcării și reechilibrării, în urma 
acumulării unei tensiuni psihice (pozitive sau negative). Rămânând în 
context didactic, să observăm că în această categorie intră și 
exclamația de surpriză la un răspuns deosebit („Bravo, copile!”) şi 
tonul ridicat al reproşului („M-aţi supărat!”) și palma care se abate 
asupra elevului. De altfel, diversitatea formelor de exprimare şi 
comunicare subiectivă este extrem de mare, aici incluzându-se și 
mișcările de descărcare: elevul care își răsuceşte automat șuvița de păr, 
doar, doar, va apărea răspunsul, eleva ce îşi tot aranjează bluza - ce stă 
bine de altfel! - în timpul tatonării rezolvării, copilul care face bucăți 
creta în timpul răspunsului oral, profesoral care îşi învârte tot mai 
nervos ochelarii, pe măsura ascultării răspunsurilor etc. 

Comunicarea instrumentală apare arunci când sunt reunite o 
serie de particularități: 

a) focalizarea intenționată și vădită pe un scop precis, comunicat 
mai mult sau mai puţin partenerilor; b) urmărirea atingerii lui prin 
obținerea unui anumit efect în comportamentul receptorului; c) 
capacitatea de a se modifica, în funcţie de reacţia partenerilor, pentru 
a-şi atinge obiectivul. 

Evident că acest tip de comunicare este dominant în actul 
didactic, fără ca acest fapt să excludă și prezenţa celorlalte două. Dacă, 


prin esenţa ei, orice comunicare 

didactică este şi instrumentală, reciproca nu mai este valabilă. 
La fel, dacă o comunicare didactică poate fi, într-o anumită măsură, 
accidentală şi subiectivă, acestea din urmă nu sunt, prin finalitatea şi 
procesualitatea lor, şi didactice. 

UJ Temă de reflecţie 

Notaţi aspecte legate de comunicarea accidentală şi subiectivă 
în timpul vx secvenţe didactice pe care o urmăriţi sau o desfășurați. 
Reflectați asupra ponderii lor. 

unei n.3. Implicații psihopedagogice 

Analiza formelor comunicării ne permite acum evidenţierea 
unor aspecte demne de luat în seamă pentru o conduită didactică 
eficientă: 

a) randamentul comunicării didactice nu se reduce la formularea 
conţinuturi lor verbale. Dacă prin componenta verbală se exprimă 
referențial și explicit un anumit conținut categorial, în același timp, 
prin componenta paraşi nonverbală se exprimă atitudini. Acestea 
vizează conținutul transmis, receptorul şi situaţia comunicării. Prin 
orientările lor atitudinale, pozitive, neutre sau negative, profesorul și 
elevul potențează sau frânează comunicarea, sporesc sau anulează 
efectele conţinuturilor didactice propuse. Astfel, un conţinut verbal 
strict şi precis delimitat - o teoremă matematică, spre exemplu -, în 
funcție de conduita parași nonverbală a profesorului poate fi 
percepută de clase paralele, sau de aceeași clasă, în momente diferite, 
destul de divers: 

ca o provocare adresată imaginaţiei și puterile lor euristice; ca o 
expresie clară a neîncrederii profesorului în puterile clasei; ca o 
chestiune de rutină; ca o propunere de tip concurențţial, „care pe care”; 
ca o pedeapsă administrativă etc.; b) comunicările paraşi nonverbală 
pregătesc terenul pentru mesajul verbal. Înainte de a „traduce” şi 
accepta raţional importanța unei demonstraţii, elevul are sentimentul 
importanței conţinutului ce i se propune, transmis de către profesor 
concomitent cu mesajul verbal al demonstraţiei, dar decodificat mai 
rapid, cum s-a precizat anterior. Rolul afectivității nu trebuie neglijat şi 
din alt considerent. S-a demonstrat experimental că informaţiile 
recepționate pe un fond afectiv pozitiv sunt mai bine reținute, în timp 


ce un climat afectiv stresant (frică, neplăcere, efort excesiv etc.) 
facilitează uitarea; c) o comunicare complexă (V, PV și NV), 
convergentă, ușurează îndeplinirea unor sarcini diferite - impuse de 
diversele roluri didactice - prin realizarea lor concomitentă, dar prin 
mijloace diferite (exemplu: verbal se oferă o explicaţie clasei, para 
verbal sunt atenționați cei neatențţi, prin ridicarea tonului, și nonverbal 
se solicită caietul unui elev pentru a verifica o informaţie oferită 
anterior); d) folosirea multicanalităţii în transmiterea și receptarea 
mesajului facilitează prelucrarea și reținerea unei mai mari cantităţi de 
informaţii şi, în acelaşi timp, sporeşte varietatea şi atractivitatea 
actului de comunicare. Înlăturând pericolul monotoniei (gândiţi-vă la o 
„lecție” prezentată exclusiv verbal, fără nicio modificare a 

Intensităţii, ritmului, tonalităţii etc. vorbirii şi la consecinţa ei 
naturală: suprasolicitarea şi blocarea recepției auditive), o astfel de 
comunicare facilitează procesul concentrării atenţiei; e) combinarea 
variată şi convergentă a mesajelor verbale, paraşi nonverbale, poate 
reprezenta, nu de puţine ori, un spor de claritate (cât de puţini sunt cei 
care, în explicarea noţiunii de spirală, nu recurg la gestul „clarificator”) 
şi, prin aceasta, economie de timp; f) comunicarea divergentă însă 
poate produce confuzii, nesiguranță și chiar refuzul conținuturilor 
transmise. Să ne gândim la situația în care mesajul verbal al 
profesorului afirmă importanța deosebită a ceva, în timp ce mesajul 
parași nonverbal trădează o indiferență totală. Ceea ce nu-l interesează 
şi nu-l pasionează pe profesor nu are de ce să-l atragă mai mult pe 
elev. 

Divergenţa se poate plasa și la nivelul obiectului atitudinii 
noastre. Prin conținutul științific la care apelează, prin felul în care îl 
prezintă, profesorul poate transmite o valorizare deosebită a ideilor 
propuse, dar, în același timp, o desconsiderare a celor care îi sunt 
parteneri în acel moment. Reducerea partenerului - în cazul de față 
elevul/elevii - la statutul de receptor pasiv și depersonalizat 
transformă comunicarea didactică în simplu act de informare, 
scăzându-i simţitor randamentul și denaturându-i menirea. Mai poate 
fi vorba de comunicare, și încă didactică, în situaţia în care profesorul, 
din chiar momentul intrării în clasă, se „lipește” de tablă, „dialoghează” 
exclusiv cu aceasta și câteva zeci de minute nici nu-și priveşte clasa 


pentru a afla dacă a putut fi urmărit, dacă s-a făcut înţeles, dacă a 
interesat pe cineva ceea ce el a predat etc.? Un astfel de profesor își va 
justifica conduita considerând că elevii săi - apreciaţi, de regulă, ca 
slabi şi neinteresaţi - nici nu merită mai mult. El „uită” faptul că cel 
care, de regulă, induce un anumit comportament de răspuns este, în 
situația didactică, chiar profesorul. „Prin modul său de a preda, un 
profesor produce în mod constant indici în legătură cu ceea ce 
consideră a fi important, cu modelul de comportament pe care-l 
aşteaptă de la elevi, cu tipurile de participare pe care le dorește, cu 
calitatea de activitate pe care o va accepta... Indiferent dacă aceşti 
indici sunt verbali sau nonverbali, dacă sunt conștienți sau 
inconştienţi, elevii îşi modelează comportamentul în funcţie de ei” 
(Grant, B. ș.a., 1977). 

Întrebări facultative 

1. Urmăriţi dacă la aceeași clasă apar modificări ale ponderii 
comunicării subiective a elevilor atunci când atitudinea 
dumneavoastră se schimbă de la calm la agitat-dominator. 

2. Unul dintre studenții care fac practică la clasa dumneavoastră 
vă roagă să-l lămuriţi - pe baza teoriei comunicării didactice şi a 
experienței la catedră - ce să creadă despre două afirmații 
contradictorii prezente în Revista de pedagogie nr. 8/1987: „a) când 
predaţi, plimbaţi-vă printre rândurile de bănci pentru a-i ajuta şi 
supraveghea pe elevi; b) când predațţi, staţi în fața clasei, sau 
plimbaţi-vă doar prin faţa șirului de bănci”. 

III. Comunicarea didactică m.l. Definire. Discuţii 

O posibilă definire a comunicării didactice se poate structura pe 
ideea că aceasta este o comunicare instrumentală, direct implicată în 
susținerea unui proces sistematic de învăţare. 

Se remarcă faptul că, în această accepțiune extrem de largă, nu 
apar restricții de conținut (învăţarea poate fi în egală măsură centrată 
pe dobândirea de cunoştinţe, deprinderi, motivații, atitudini etc), de 
cadru instituţional (poate exista comunicare didactică și în afara 
procesului de învățământ, în diversele forme ale educaţiei nonformale 
şi informale) sau privitoare la parteneri. Nu prezenţa „personajelor” 
profesor-elev/elevi dă unei comunicări caracter didactic, ci 
respectarea legităţilor presupuse de un act sistematic de învăţare. 


Astfel, comunicare didactică poate apărea între diferiți alți „actori”: 
elev-elev, manual-elev, carte-persoană care învaţă, părinte-copil, 
instructor-instruiţi, antrenor-antrenaţi, inițiat-ucenici etc. Condiţia 
este ca „personajul-resursă” să depășească statutul de informator, şi să 
cunoască, sau să intuiască, legităţile formei de învățare implicate în 
situația dată. 

Schema oricărei comunicări, ca ansamblu al aspectelor ce 
concură la realizarea ei, cuprinde: 

factorii (actorii/ personajele/ agenţii) comunicării; distanța 
dintre aceștia şi așezarea lor, ambele fiind importante pentru 
precizarea particularităților canalului de transmitere a mesajului; 
cadrul și contextul instituţional al comunicării, ceea ce imprimă, 
automat, un anumit tip de cod: oficial, mass-media, colocvial, didactic, 
secret etc.; situația enunţiativă (interviu, dezbatere, lecţie, sesiune 
ştiinţifică etc.); repertoriile active sau latente ale emiţător-receptorilor; 
retroacțiunile practicate; factorii de bruiaj (zgomotele). 

Este evident că pentru fiecare dintre acestea, comunicarea în 
clasă are specificul său, determinat de cadrul instituțional în care se 
desfășoară şi de logica specifică a activităţii dominante - învățarea (ca 
modalitate esenţială de instruire şi educare). O amplă prezentare a 
specificului comunicării educative şi didactice o realizează E. Păun 


(1982, pp. 151 - 167). Sunt urmărite coordonatele: factorii 
comunicării educative, cadrul acesteia, circuite de comunicare în clasă, 
raportul relație educativă - relație de comunicare, blocaje ale 


comunicării educative, randamentul comunicării didactice etc. 

U-i Temă de reflecţie încercaţi să propuneţi şi o altă formulă de 
definire a comunicării didactice. 

m.2. Caracteristici ale comunicării didactice 

Fără a fi exclusive - ele se regăsesc și în alte contexte 
comunicaționale (medical, religios, comercial, diplomatic etc.) -, o 
serie de aspecte pot fi considerate, mai ales prin frecvența prezenței 
lor, elemente de specificitate ale comunicării didactice. 

a) Dimensiunea explicativă a discursului didactic este 
pronunțată, deoarece el vizează, prioritar, înțelegerea celor transmise. 
O învățare eficientă are ca premisă înțelegerea conținutului propus, 
condiție primară și obligatorie pentru continuarea procesualității 


învățării. „Dacă înțelegere nu e, nimic nu e!’ - s-ar putea spune, 
parafrazând o formulă deja celebră. De aici, o „marcă” a comunicării în 
clasă (este valabil și pentru cartea școlară, de altfel) pusă permanent 
sub semnul lui „Deci, aţi înțeles!” și axată pe „deblocarea” și antrenarea 
potenţialității cognitive a elevului. 

b) Ca o consecință directă şi imediată, apare caracteristica 
structurării comunicării didactice conform logicii pedagogice. Aceasta, 
fără a face rabat criteriului adevărului științific, are ca primă cerință 
facilitarea înțelegerii unui adevăr, şi nu simpla lui enunţare. Profesorul 
care doar propune/impune adevărurile domeniului specialității sale, 
dar nu face efortul special pentru ca ele să fie înţelese şi acceptate de 
copii ca „bunuri simbolice personale” se opreşte, ca profesionist, la 
jumătatea drumului. Este de înțeles, astfel, de ce în structurarea 
conținuturilor programelor şcolare, dar şi în prezentarea informaţiilor 
în actul de comunicare didactic, se acordă întâietate logicii pedagogice 
(vizează înțelegerea), față de cea ştiinţifică (vizează adevărul) sau cea 
istorică (vizează cronologia descoperirii adevărurilor ştiinţifice). 

c) Legat de particularitatea anterioară, este evident rolul activ 
pe care îl are profesorul față de conținuturile ştiinţifice cu care va 
opera. În procesul de transinformaţie (Neacşu, I., 1990) - obligatoriu 
contextului didactic -, profesorul acționează ca un veritabil filtru ce 
selecționează, organizează, personalizează (în funcție de destinatar şi 
cadru) conținuturile literaturii de specialitate, ghidat fiind de 
programa în vigoare şi de manualul pentru care a optat. 

d) Un aspect special al comunicării didactice îl reprezintă 
pericolul transferării autorităţii de statut (normală la nivelul relației cu 
clasa) asupra conținuturilor, sub forma argumentului autorității. 
Pentru cei care învață apare astfel riscul (cu atât mai prezent cu cât 
elevii sunt mai mici) ca un lucru să fie considerat adevărat sau fals nu 
pentru că faptul acesta este demonstrabil, ci pentru că parvine de la o 
sursă cu „autoritate” („Scrie în carte!', „Aşa ne-a spus doamna 
învățătoare!”, „Aşa este formulat în programă!” etc). 

e) Combinarea, în mod curent, în cadrul comunicării în clasă, a 
celor două forme verbale - oralul și scrisul - este o realitate. De aici o 
serie de particularități de ritm (scrisul este de şase ori mai lent decât 
rostirea), deforma (accentuarea  compensatorie a dimensiunii 
paraverbale din comunicarea profesorului atunci când elevii iau notițe 
şi pierd o parte din informația nonverbală), de conținut (diminuarea şi 


chiar pierderea dimensiunii afectiv-atitudinale în cazul comunicării 
scrise). 

f) Personalizarea comunicării didactice face ca acelaşi cadru 
instituțional, acelaşi conținut formal (programă, manual), acelaşi 
potenţial uman (clasa/clasele de elevi) 

să fie explorate şi exploatate diferit și cu rezultate diferite, de 
profesori diferiți, în funcție de propriile particularități de structură 
psihică și de filosofia educaţiei la care aderă, conștient sau nu, 
profesorul accentuează una sau alta dintre dimensiunile comunicării - 
cea informativă, cea relațională, cea pragmatică etc. -, creând premise 
de răspuns complementar din partea elevilor sau a cadrului 
instituțional în care activează etc. 

Pe lângă cele analizate până acum, se pot enumera o altă serie 
de trăsături care, și ele, contribuie la crearea unui univers specific al 
comunicării didactice: 

— Ritualizarea și normele nescrise permanent prezente („Nu 
vorbi neîntrebat!”, „Ridică-te în picioare când răspunzi!”, „Când 
profesorul vorbește, se ascultă doar!” etc.); 

— Combinarea permanentă a comunicării verticale cu cea 
orizontală în forme organizate (lucru pe grupe, sarcini colective etc.) 
sau spontane, legale sau ilegale („circuitul” unei fițuici, suflatul); 

— Finalismul accentuat al comunicării, subordonată permanent 
obiectivului didactic urmărit. De aici libertatea limitată a partenerilor, 
profesori şi elevi, de a alege conținuturi ad-hoc; 

— Animarea selectivă a partenerului - clasă /elev -, în funcție de 
reprezentările deja fixate ale profesorului („clasă amorfă”, „elev slab”, 
„elev conştiincios”); 

— Dominarea comunicării verbale de către profesor în 
proporţie de peste 60 - 70 %, la care se asociază şi tutelarea de 
ansamblu a actului de comunicare (Leroy, G., 1974, Debysser, F., 
1980); 

—  Redundanţa, cantitativ și calitativ specială, impusă de 
necesitatea înțelegerii corecte a mesajului (Ungureanu, D., 1994). 

U-i Temă de reflecţie 

Pentru fiecare dintre aspectele menţionate se poate medita la 
avantajele pe care le creează, dar şi la neajunsurile derivate. 


Întrebări facultative 

1. Enumeraţi dezavantajele pe care le are accepțiunea lărgită de 
definire a comunicării didactice propusă în subcapitolul de faţă. 

2. Ce alte aspecte, semnificative ca frecvenţă, ar putea completa 
lista caracteristicilor comunicării didactice? 

3. Care dintre caracteristicile comunicării didactice apreciați că 
este cel mai fragrant încălcată în sistemul nostru școlar? 

IV. Retroacțiuni ale comunicării didactice 

Prin caracteristica sa de instrumentalitate, comunicarea 
didactică înglobează fenomenul de retroacțiune. Ca acțiuni recurente, 
propagate în sens invers - de la efecte la cauze, de la rezultate spre 
planurile iniţiale - retroacțiunile sunt principalele modalități care 
permit adaptarea interlocutorilor unul la celălalt, la situaţie și, esenţial, 
la finalitatea urmărită. Acţionând în orice structură sistemică - și 
comunicarea prezintă această caracteristică -, principiul retroacțiunii 
are ca menire echilibrarea şi eficientizarea structurilor, dimensiunea 
sa adaptativă fiind evidentă. Dintre formele de retroacțiuni prezente şi 
în comunicarea de tip didactic, rețin atenția două: feed-bachul şi 
feed-forward-vi. 

IV.|. Delimitări conceptuale într-o accepţiune foarte largă, prin 
feed-back (fb), ca formă de conexiune inversă, se înțelege modalitatea 
prin care finalitatea redevine cauzalitate. 

Modalitatea prin care anticiparea finalităţii redevine cauzalitate 
este o retroacțiune de tip feed-forward. Dacă feed-backul intră în 
funcție după atingerea finalităţii, prin reinvestirea efectelor în cauze, 
feed-forward-vi acţionează preventiv, controlând secvențial avansarea 
către finalitatea urmărită. „Mecanismul feed-forward exprimă virtuți 
contextuale, crează variante multiple, faze intermediare” (Bârliba, 
M.C., 1987, p. 58). Apelul la acest mecanism de reglare permite 
adaptarea din mers a procesului în curs - comunicare sau învăţare - 
pe baza sesizării anticipate a posibilităților care apar şi care 
prefigurează atingerea sau nu a finalităţii scontate. În postură de 
profesor, atent la evoluţia fiecărui elev, te poți ocupa special de un 
copil după ce a luat o notă nesatisfăcătoare (feed-back) sau preventiv, 
anticipând o evoluţie spre o notă nesatisfăcătoare (feed-forward). 

În teoria comunicării și în cea psihopedagogică, cele două forme 


de retroacțiuni sunt extrem de inegal tratate: feed-forward-ul abia 
semnalat, în timp ce feed-backul este temeinic analizat, deşi, în practica 
actului educativ, ele sunt prezenţe sensibil egale. 

U-l Temă de reflecţie 

Gândiţi-vă și alcătuiți un feed-back și feed-forward. 

Inventar al asemănărilor și deosebirilor dintre 

Din perspectiva comunicării didactice, fb-ul poate fi privit ca 
fiind comunicarea despre comunicare și învăţare. Aceasta se explică 
prin faptul că actul didactic impune existenţa a douăfb-nn, diferite prin 
sens și funcție. Un prim/fi aduce informaţii de la receptor la emițător - 
este convențional numit fb I - şi reglează activitatea de transmitere a 
informaţiilor. Al doilea fb, oferit de această dată de emițător 
receptorului - numit fb II -, are drept scop să regleze activitatea 
dominantă a celui din urmă. În cazul comunicării didactice, specifică 
pentru receptor este activitatea de învățare. Dacă fb-ul I poate fi 
întâlnit în orice tip de comunicare umană, fb-ul II este propriu unei 
comunicări ce vizează expres învățarea sistematică. Necesitatea. 

Importanţa și funcţiile celor două fb-uvi decurg din dublul statut 
al emițătorului şi receptorului în situaţiile didactice. În aceste cazuri, 
emițătorul nu este doar sursă de informații (Ei), ci şi educator (Ee) - 
persoană care vizează o transformare a receptorului pe baza 
informaţiei pe care el o furnizează. Profesorul nu comunică doar 
pentru a informa, ci pentru a crea premisele unor schimbări în ceea ce 
elevul „ştie”, „vrea”, „face” etc. La rândul său, cel care învaţă, ca 
beneficiar al mesajului, nu este doar receptor de informații (Ri - a 
căror emitere o susține prin fb-ul I), ci şi o persoană disponibilă la 
transformare, educabilă (Re), în urma unui proces de învăţare ce 
încorporează și informația primită. Aici intervine, ca mijloc 
indispensabil de orientare a actului de învăţare, fb-ul II. Schematic, în 
prezentarea lui R. Mucchielli (1992, p. 28), comunicarea apare ca în 
figura nr. 1. 

Feed-back care reglează mesajul (fb I 


emi — 
siune Informaţi 


Feed-back care reglează învățarea (fb II) Fig. | - Sensul 
feed-back«n tor în acțiunea didactică 

Datele pe care emițătorul şi receptorul le pot primi şi transmite, 
simultan sau succesiv, prin cele două. /fr-uri amintite, se referă la: 

obstacolele comunicării /învăţării; personalitatea 
receptorului /cerinţele  emiţătorului; gradul de  adecvare al 
mesajului /învăţării (Mucchielli, R., 1982, Ungureanu, D., 1994). 

Dacă situația comunicării permite o prezenţă optimă a fiecăruia 
dintre cele două fb-mi, se poate constata: 

creșterea eficienței mesajului/actului de învățare; instalarea 
unui climat securizant, atât pentru profesor (ştie cum este receptat 
mesajul său), cât și pentru elevi (îşi pot autocontrola actul de învățare 
pe baza reperelor oferite de profesor); ameliorarea relaţiei 
interpersonale între cei implicați în actul didactic. 

Fiecare profesor are, cu siguranţă, pe baza propriei experienţe, 
multiple ilustrări pentru fiecare dintre aspectele prezentate. 
Subliniem, conclusiv, remarca unui specialist 

COMUNICAREA DIDACTICĂ 

239 

al domeniului comunicării: „Privarea de feed-back, reduce 
învăţarea la un discurs fără receptare, fără eficiență, frustram pentru 
ambii parteneri, mai ales pentru elevi” (Mucchielli, R., 1982, p. 37). 

U-I Temă de reflecţie 

După încheierea unei activități didactice, reamintiți-vă o parte 
dintre feed-bachkurile primite şi ilustrați cu ele cele trei categorii de 
conținuturi menționate, precum şi consecinţele feed-backului optim. 

IV.2. Taxonomia feed-backului 

Literatura de specialitate este generoasă în a semnala și chiar 
prezenta o serie întreagă de forme sub care se poate manifesta 
feed-backul. Nu există însă, în literatura românească a temei, o sinteză 


asupra acestora, de aici tentativa de a o schița în paginile următoare. 
Pe lângă temeiul teoretic, un tablou sinoptic al tipurilor de fb este util 
oricărui profesionist al școlii pentru a-l sensibiliza asupra 
complexităţii şi diversităţii actului comunicativ în care este implicat. 
Criteri Forme ale Exemple 
feed-backului 


comentarea 
răspunsului, 
reacția la tem: 
etc. 


extempor 
prin TV, radio  |alul neadus 
nota 
necomunicată 
Indici ai nota în 
neînţelegerii, sine 
fără detalii 
despre cauze 
Indici evaluarea 
edificatori (nota) explicată 
asupra cauzelor 
reacției copiilor 
reluarea abundenţ 
aceleiaşi a  penalizărilor 
redundant informaţii, sau 
exces pe aceeași|încurajărilor; 
temă pentru aceeaşi 
realizare: notă 
laudă, premiere 
popularizare 
etc. 


„crt. 

Nr Criteri Forme ale Exemple 


feed-back-uhii 
feed-back feed-back 
I(R-E II 


reacția nota, 
spontană a|lauda, blamu 
clasei primite persona 

Intervenţ Informaţi 
ia unuia ocolită care 
intermediar ajunge la elev 

; prin: coleg 

părinte, 
diriginte, carte 
etc. 


asistența 


realizarea 
sarcinilor de 
învățare 
corectare 
temei 
examenul, 
sau|concursul 
recapitulativă, 
comentariile 
peste ani 
5. raport confirma note pe 
ul cu |feed-back 
conținuturile |consistent”. 
anterioare 
(ale 
mesajului, 
învăţării sau 
altor 
feed-back-uh |inconsistent. 


evaluarea 
la|greșită, 
inconsecvenţă îr 


cerinţe 


) răspunsuri 
slabe a doua zi 


Intervenț comentar 
itatea întrebări 
codificare tare!”, exprimarea 

„Repetaţi!”, atitudinii 


„N-am înţeles!” 
Intonaţie, 
semnificativă 


accent, 


pauz: 


mimică, 
mișcarea clasei 


gestică, privire 


combinări între a), b) şi c) 


unul sau profesoru 
altul dintre|l, cartea, ur 
individual elevi coleg 


Feed-backul consistent şi cel inconsistent se deosebesc prin 
poziția lor polară față de conținuturile anterioare. Primul le confirmă, 
iar al doilea le infirmă. 

Criteri Forme ale Exemple 
„crt. feed-backului 


feed-back 
II (E—R) 
clasa prin reacția 
sincronia clasei le 
activitatea 
elevului 


interacțională |bună 


blamul, 
admonestarea, 
nota slabă 
reacții neclasificabile dir 
cauza „opacităţii” lor, gen „față de 
poker”. 
Indiferent de form: 
(verbal, nonverbal) el „spune' 


doar „da” / „nu. 
orice informaţie necesar: 
lămuririi profesorului sa! 


elevului 

Această taxonomie de lucru, desigur perfectibilă, permite o serie 
de observaţii dintre care subliniem: 

teoria pedagogică a acordat până acum atenție inegală 
diverselor tipuri de fb: cercetarea experimentală a unora - fb O, orb, 
limitat şi liber - (Mucchielli, R., 1982, p. 29) - comentarii, menționări 
pentru altele, dar și ignorare totală (/fr-urile directe-indirecte, 
individuale-colective); judecate prin prisma utilității şi eficienţei lor 
pedagogice, tipurile ăsfb prezentate au fie statute valorice sensibil 
egale (fb I - fb II, fb orb - fb mut - fb mixt), fie inegale (fb pozitiv - fb 
negativ, fb direct - fb indirect) sau chiar opuse (fb concomitent - fb 
ulterior, fb consistent - inconsistent); în mod evident, o aceeași acțiune 
fb, fie că se adresează profesorului sau elevului, poate să întrunească, 
concomitent, mai multe atribute. Este cazul, spre exemplu, al unui fb II, 
continuu, consistent, mixt, limitat, redundant. („în timp ce noi 
rezolvam exercițiul, profesorul se oprea de 2 - 3 ori la caietul fiecăruia, 
spunea «da» sau «nu», fără alte detalii și, cu veșnicul său creion roşu, 
picta rapid semne de întrebare sau de confirmare.”) Acestea pot fi în 
concordanță unele cu altele, ceea ce mărește efectul retroacțiunii în 
cauză, dar este posibilă și situația opusă. În practica curentă a școlii 
apar şi fb divergente. lată, spre exemplu, un fb II, întârziat, consistent, 
mixt, limitat, redundant: „la două-trei zile după ce făceam tema, pe 
nepusă-masă, profesorul ne cerea să scoatem caietele pe bănci şi, 
trecând în 1967, Gordon și Ogston au formulat legea sincroniei 
interacționale: atunci când mesajul prezintă interes, receptorul 
colectiv (de la câteva persoane la mii) tinde să-și sincronizeze reacțiile 
comportamentale. Un exemplu, special e drept, ilustrează spectaculos 


fenomenul: reacția spectatorilor la meciul de tenis. 

pe la fiecare, spunea „da” sau „nu”, fără alte detalii. Veşnicul său 
creion roșu ne lăsa ca amintire o mulțime de semne de întrebare sau 
de confirmare”; în practica didactică există pericolul deturnării 
semnificațiilor reale ale. /ib-urilor sub presiunea subiectivităţii. Poate 
apărea, atât la profesor, cât” şi la elev/elevi, mecanismul psihologic al 
raționalizării (al explicaţiilor iluzorii, autojustificative) ca apărare în 
fața unor adevăruri supărătoare. Neatenţia generalizată a clasei va fi 
interpretată de profesor mai probabil ca semn de oboseală, decât ca 
indice al neînţelegerii celor predate (fb I); în aceeași manieră, şi elevul 
va interpreta nota mică primită mai probabil ca semn al ghinionului, 
decât al faptului că nu a învăţat suficient (fb II). 

Capacitatea de a recepta fb-urile, clasei, de a le decodifica corect 
şi a reface permanent oferta didactică după ghidajul acestora este un 
atu al celui care-și respectă meseria şi dorește să fie în timpul 
lecțieiâm preună cu clasa şi materia pe care o predă și nu doar lângă 
acestea. 

U-i Teme de reflecţie 

1. Descrieţi o situaţie şcolară în care să apară un feed-back care 
să întrunească concomitent următoarele caracteristici: feed-back II, 
direct, individual, verbal, negativ, inconsistent, concomitent. 

2. Citiţi experimentul prezentat mai jos şi: 

a) identificaţi şi ierarhizaţi cele trei forme de feed-back utilizate 
după randamentul lor; b) caracterizați feed-back-urilt prezentate din 
perspectiva tuturor criteriilor utilizate în taxonomia mai sus 
menţionată. 

E.B. Hurlock a făcut următoarea experiență: 3 grupe omogene 
de elevi (1, 2, 3) au desfășurat 15 şedinţe de calcul numeric (3 ședințe 
pe zi, timp de 5 zile). Copiilor li se cerea să efectueze corect cât mai 
multe adunări timp de 15 minute. 

Ceea ce deosebea situaţiile celor trei grupuri era maniera în 
care evaluatorii primeau lucrările copiilor. S-a utilizat următorul 
consemn: 

a) grupul 1, la înmânarea lucrărilor, nu primea nici laude, nici 
dezaprobări şi nu i se spunea nimic despre rezultate; b) grupul 2 
primea, indiferent de rezultatele finale, felicitări, încurajări, laude; c) 


grupul 3, indiferent de rezultatele reale, primea sistematic 
dezaprobări, profesorii corectori fiind mereu „dezamăgiți” de munca 
copiilor. 

Dacă în prima zi toate cele trei grupuri au obținut aceeași 
performanţă, din a doua zi au început să apară evoluții diferite: în 
grupul 1 - scăderea continuă a performanței; grupul 2 - menţinerea şi 
chiar îmbunătăţirea performanţei; grupul 3 - scăderea performanței, 
dar nu în maniera drastică a grupului 1. 

U-i Teme de reflecţie 

3. Analizaţi datele brute obținute de H. Leavitt în experimentul 
vizând randamentul unor forme ale feed-back-nhxi şi formulați cel 
puţin cinci observații și două concluzii. 

For Sat 
me ale|titudinea |isfaciia 
feed-back-|elevilor  |elevilor 


d-back 
limitat 


U-i Teme de reflecţie 
4”. Explicaţi și exemplificaţi feed-forward, paraverbal. 
conceptele: supracodificare, transinformaţie. 


Aspectele supuse analizei converg spre ideea interpretării 
comunicării didactice ca fiind una dintre resursele majore ale 
procesului instructiv-educativ. Ea se înscrie în cadrul conținuturilor 
latente ale procesului formativ, fiind, prin maniera şi nivelul realizării 
sale, o sursă de potenţare sau diminuare a conținuturilor formale. 
Perceperea tot mai exactă a potenţialului și ponderii pe care actul de 
comunicare îl joacă în actul didactic, este susținută de convingerea că, 
astăzi, proiectarea și managementul comunicării apar ca principii de 
bază ale designului educaţional (lonescu, M., 1982). 

Profesorul cu vocaţie ştie că a fi preocupat de conştientizarea, 
supravegherea şi îmbogățirea conduitei sale comunicaționale este o 
cerință elementară, mai ales pentru că „nu tot ce intenționăm reuşim 
să spunem, nu tot ce spunem se aude, nu tot ce se aude se şi înțelege, 
se înțelege și ce nu spunem, iar ceea ce se înțelege nu depinde numai 
de noi ce devine” (Şoitu, L., 1984, p. 116). 

Rezumat 

luidirşidăc; ţic: e a abordat următoarele probleme: 1 precizarea” 
perspectivei teoretice de bază pentru 

„ESiâilor accent pe sesizarea impli 

1 specificității comunicării didactice; /i...'...; îi formelor 
proceselor de: rgţi () dețiune incomunicarea 

je Ve 

care să îmbine elementele de noutate cu cele deja le cursanți 
pria experienţa lor la catedră. 

fundamental al unității de curs prezentate se centrează pe 
dorința, de a impactului major pe care comunicarea, ca realitate să îl 
are pentru calitatea actului didactic. 

perspectivă au fost gândite şi temele de reflecţie şi rezolvare, 
evaluare și de autoevaluare, au menirea de a-i 


„ :? />a” "-servare şi reconstrucţie a propriei fenei noastre și; pe 
această bază, o 

trrsinţa şi posibilitățile cursanților. 

omună, ceea ce ar reprezenta proisus. 

PSIHOLOGIA SOCIALĂ A CÂMPULUI EDUCAŢIONAL 

Autori: prof. dr. Adrian NECULAU lect. dr. Ștefan BONCU 

Scopul unităţii de curs: 

să înfățișeze aplicaţiile psihologiei sociale în domeniul educaţiei, 
dar și cercetările originale ale acestui domeniu aflat la intersecția 
dintre psihologia socială și științele educației; să releve însemnătatea 
interacțiunilor interpersonale, la nivelul grupului ori intergrupuri 
pentru evoluţia elevilor şi profesorilor; să prezinte dinamicile 
socio-cognitive ce marchează comportamentul indivizilor în mediul 
şcolar: reprezentări, atribuiri, expectanțe; să analizeze activitatea 
profesorului din punct de vedere psihosocial. 

Obiective operaționale: 

După ce vor studia această unitate, cursanțţii vor putea să: 

stabilească specificitatea abordării psihosociale în educaţie; 
descrie principalele caracteristici ale clasei şcolare ca grup; pledeze în 
favoarea structurilor cooperative; explice consecințele interacțiunilor 
asupra performanţelor elevilor; descrie comportamentul elevilor în 
termenii relaţiilor intergrupuri și ai identității sociale; sugereze 
posibilități de intervenţie psihosocială pentru unele probleme ale 
şcolii. 

— Sugerăm cursanților să aibă la îndemână foi albe, pe care vor 
răspunde facultativ la întrebările sau temele de reflecţie evidenţiate în 
text și vor da răspuns obligatoriu la temele de rezolvat aflate la finalul 
paragrafelor, marcate cu caractere speciale. 

I. Probleme generale...251 

1.1. Psihologia socială şcolară...251 

1.2. Caracteristici ale organizaţiei școlare...252 

II. Grupul școlar...254 

II. 1. Clasa școlară ca grup...254 

11.2. Omogenitate şi eterogenitate în alcătuirea clasei...257 

11.3. Stimularea conduitelor cooperative...258 

DI. Dinamici psihosociale în câmpul educațional...262 

III. 1. Reprezentările - factor determinant al interacțiunilor 
educative...262 


111.2. Efectele expectanţelor profesorului...265 

111.3. Atribuire şi explicaţie în mediul școlar...267 

111.4. Noţiunea de identitate socială...269 

IV. Dimensiuni psihosociale ale activității profesorului...271 

IV. 1. Meseria de profesor...271 

IV.2. Funcţiile profesorului în şcoală...273 

IV.3. Rolurile profesorului...274 

Bibliografie...276 

Rezumat...277 

Fişă de evaluare...278 

PSIHOLOGIA SOCIALĂ A CÂMPULUI EDUCAŢIONAL 251 

I. Probleme generale 

|]. Psihologia socială şcolară 

Psihologia socială a fost definită ca studiul științific al felului în 
care gândurile, sentimentele și comportamentele indivizilor sunt 
influențate de prezenţa reală sau imaginată a altora. Spre deosebire de 
psihologia generală, cea socială studiază conduita umană luând în 
calcul influența diferitelor contexte sociale. Ea are o natură 
experimentală, bazându-şi concluziile pe observaţii în situaţii 
controlate. Psihologia socială nu trebuie confundată în niciun fel cu 
psihologia grupurilor, pe care o include. Ea poate aborda procese 
intra-psihice, justificându-şi demersul prin faptul că acestea sunt 
modelate de influenţele sociale. 

El Definiţie 

Psihologia socială şcolară are în vedere în principal studiul 
interacțiunii sociale între profesor și elevi sau între elevi, precum şi 
analiza dinamicilor psihice suscitate de interacțiunea educativă. 

Comentaţi 

„Este foarte evident că fenomenele psihosociale, de la cogniţie și 
învăţare, la leadership şi interacțiune de grup şi conceptele acestei 
ştiinţe, de la rol şi personalitate la motivaţie și nivel de aspirație, sunt 
foarte adecvate pentru analiza problemelor educaţiei” (Getzels, J.W., 
1968, p. 461). 

Tu3 Activitate 

Stabiliți deosebirile dintre psihologia sociala şcolară și 
sociologia educației. 

Deşi sco Dul-jcolarizării îl constituie progresul individual, 
educația este un proces social. Perspectiva psihosocială în domeniul 


învățării în şcoală se justifică prin aceea că educaţia poate fi văzută ca 
un proces de interacțiune. În mod tradițional, psihologia educaţiei a 
descris dinamicile psihice ale individului angajat în activitatea de 
învăţare. Totuşi, numai rareori elevul învață singur. Cea mai mare 
parte a timpului cât se află la şcoală el este Tââembfu al unui grup şi 
această apartenență îi marchează în mod decisiv performanțele. 
Succesul școlar nu se obţine numai în urma efortului de asimilare a 
materialului predat de profesor; el presupune învățarea normelor ce 
guvernează comportamentele acceptate în grupurile de elevi şi în 
organizaţia care este şcoala. 

Interacțiunea educativă trebuie dirijată în aşa fel încât să 
provoace schimbări individuale în sensul progresului cognitiv. 
Menţionăm că interacțiunea nu este nicidecum identică în diferitele 
contexte școlare. Acestea sunt lipsite de omogenitate, fiind compuse 
din subsituațţii, diferite după comportamentele pe care le impun 
elevilor şi profesorilor. Psihologii au distins aşa-numitele „segmente 
de activitate”, caracterizate de o structură specifică de acțiune şi de un 
mediu fizic în care se desfășoară activitatea (Weinstein, C.S., 1991). 

252 

PSIHOPEDAGOGIE 

2? Activitate 

Precizați câteva segmente de activitate și natura relației 
elev-elev și cea a relației profesor-elev în fiecare din acestea. 

Întrebare în activitatea dumneavoastră educativă stimulați 
cooperarea elevilor în cadrul unor grupuri de lucru? Consideraţi 
această formă de lucru în clasă un tip de „segment de activitate”? 

În această prezentare nu ne propunem analize conceptuale 
amănunțite, nici descrieri aprofundate ori evaluări ale unor 
experimente, ci o trecere în revistă a problemelor educației din 
punctul de vedere al psihologiei sociale. Perspectiva sociologică este 
redusă la minimum, deşi ea s-a dovedit deosebit de utilă pentru 
travaliul psihologilor sociali. Evident, structura socială a societăţii şi 
structura organizațională a şcolilor afectează procesul educaţional. Ele 
hotărăsc, în bună măsură, conţinutul procesului de învățământ şi 
influențează motivaţia elevilor de a se instrui. 

1.2. Caracteristici ale organizaţiei școlare 

Analiştii sistemului școală au ajuns la concluzia că această 
instituție îndeplineşte toate caracteristicile pentru a fi încadrată în 


categoria organizaţiilor. 

Definiţie 

Organizațiile sunt definite ca sisteme de coordonare a 
activităților indivizilor pentru realizarea unor obiective comune. 

Ele îndeplinesc aceleași funcţii de structurare și abordare, dar 
pun accentul pe atingerea țintei colective. Organizațiile se 
caracterizează prin următoarele trăsături (Bernoux, 1985): 

— Diviziunea sarcinilor; 

— Distribuirea rolurilor; 

— UIT - sistem de autoritate; 

— Urâiistem de comunicare între membri; 

— Norme care reglează contribuţia acestora; 

— Recompense pentru activități. 

Întrebare 

Puteţi stabili diferenţele dintre o organizaţie și o instituție? 

Au apărut numeroase lucrări care analizează cu competenţă 
caracteristicile organizaţiei şcolare, pentru a se putea deduce, apoi, un 
sistem coerent de evaluare a rezultatelor școlii în termeni 
social-economici. S-a observat că statusurile profesorilor şi elevilor în 
sistemul ierarhiei, organizarea de tip formal a muncii, viața socială a 

şcolii conțin remarcabile similarități cu organizațiile de tip 
industrial, comercial, administrativ. Şcoala, deci, poate fi analizată ca o 
organizație socială de sine stătătoare, accentul punându-se pe funcția 
de socializare, de transmitere a valorilor promovate de societate; 
caracteristicile psihosociologice ale „sistemului școală” sunt 
următoarele: 

a) întreține multiple relații cu mediul social-economic (de ordin 
economic, politic, cultural etc), îndeosebi cu elementele „specializate” 
ale mediului (instituția familiei, mass-media, instituții culturale şi 
politice). 

tM Activitate 

Precizați relațiile şcolii cu alte organizații. 

b) dezvoltă două funcții: una primară, constând în livrarea de 
„servicii” (elevilor) şi „produse” (societății); alta, secundară, furnizează 
populaţiei din zonă modele atitudinale, comportamentale, norme 
morale etc.; c) uneori scopurile inițiale (instrucţia şi educația) sunt 


uitate în favoarea unei acțiuni de menținere a sistemului. Aceste acţiuni 
se pot traduce prin instituirea unui sistem complicat de norme, coduri, 
regulamente interioare etc, care transformă membrii organizaționali 
în nişte executanți ai cerințelor interne. Preocuparea pentru 
reproducerea sistemului (uneori fără a fi formulată explicit) poate 
avea, ca efect, în cazul şcolii, niște „produse standardizate” pe care 
psihosociologia le-a descris sub genericul de „personalitate 
birocratică”: supunerea fără rezerve la norme, angajare afectivă 
limitată, lipsă de interes pentru inovație și progres, dependenţă față de 
nivelurile ierarhice (profesor). 

d) poziţia individului în organizaţie se caracterizează printr-o 
dublă tendinţă: pe de o parte, el își dorește satisfacerea aspirațiilor 
personale (obţinerea succesului psihosociologic, a stimei publice); pe 
de altă parte, el trebuie să răspundă solicitărilor organizaționale, să se 
integreze în piramida ierarhică, cu tot cortegiul de dependențe ce-l 
implică. Posibilitatea de a îmbina cele două cerințe constă în 
orientarea sa spre obiectivele esențiale ale organizaţiei, de aici 
decurgând dobândirea prestigiului şi succesului public. 

f2? Activitate 

Arătați cum răspund profesorii, debutanţi ori aflați în pragul 
pensionării, celor două cerinţe. 

e) ca organizație socială, şcoala este, în același timp, un sistem 
formal şi un mediu de relaţii interpersonale informale. Este formală 
prin faptul că prescrie reguli și norme, sancţionează conduitele 
individuale prin raportare la regulament, prin proceduri de control. 
Dar dezvoltă, în chiar acest cadru formal, relații de apreciere, simpatie, 
antipatie, alegere și respingere între elevi sau între elevi şi profesori. 
Substructurile psihosociologice informale răspund nevoilor reale ale 
indivizilor şi sunt tributare structurii formale. 

I 

Relațiile informale se sprijină pe schimbul de servicii, pe 
afinități reciproce, preocupări comune într-un anumit domeniu (un 
hobby, de exemplu), un țel comun, derivat din țelurile organizaționale 
(dobândirea unui prestigiu de „specialist” - matematician, poet al 
clasei etc.); tM Activitate 

Descrieţi structura formală şi pe cea informală din şcoala în care 


lucraţi. Relaţiile informale facilitează sau blochează îndeplinirea 
sarcinilor didactice? 

f) mecanismele senzoriale și cognitive, de adaptare a individului 
la cerințele organizaționale, adesea limitate în fapt, datorită sistemului 
motivațional şi unei „reprezentări personale” a realităţii, pot deveni 
mecanisme de apărare sau relansare a eului. Inconștientul şi 
imaginarul pot deveni, astfel, mediatori între personalitatea 
individului și organizaţie; o anumită imagine despre sine și despre 
locul său în sistemul psihosocial al clasei (imagine relațională) îl poate 
ajuta pe elev să-și organizeze viața personală, să-și formeze 
mecanisme de adaptare, strategii de relansare în sistemul ierarhic 
interindividual. 

g) relaţiile dintre diferite compartimente (surse de autoritate și 
influență) ale organizației şi fiecare dintre membrii săi nu se pot 
desfășura fără un eficient sistem de comunicare. În şcoală se întâlnesc 
câteva forme specifice de comunicare: între indivizi, între funcţii, între 
statusuri şi roluri. Comunicarda poate servi pentru a „menţine 
distanța” şi a asigura securitatea psihosociologică, dar şi pentru a 
stabili relaţii socio-afective de încredere și respect personal. Poate 
deveni un „instrument” (în mâna unora dintre profesori), dar poate fi 
şi un mijloc de cunoaștere şi schimb cognitiv și emoțional (între elevi, 
între elevi şi profesori). Uneori, canalele informale de comunicație pot 
deveni surse de informare pentru profesori, motiv de blocare a 
acestora de către elevi. Canalele informale la nivelul elevilor pot 
constitui adesea mijloace de obţinere a sentimentului de solidaritate și 
de constituire de norme și coduri. A nu înțelege importanța 
comunicării deschise, directe, autentice - din partea profesorilor - 
înseamnă a bloca o importantă sursă de intervenţie psihopedagogică. 

Caracteristicile enumerate mai sus nu se alătură, nu alcătuiesc 
un mozaic, ci, dimpotrivă, un sistem coerent de interinfluenţe şi 
interacțiune, de natură social-psihologică, adesea dificil de descifrat şi 
descris. 

II. Grupul şcolar n.l. Clasa școlară ca grup 

Odată cu dezvoltarea cercetărilor din domeniul dinamicii 
grupurilor, în anii '50, în psihologia procesului educativ a început să fie 
abandonată ideea că interacțiunea profesor-elev este singura 
interacțiune cu impact asupra progresului cognitiv al elevilor. Studiile 
de psihologie socială au pus în evidență importanţa uriaşă a climatului 

afectiv din grupul informai pentru participarea elevilor în 
şcoală, precum și eficiența interacțiunii dintre elevi pentru procesul de 
învăţare. Dacă şcoala tradiţională a avut o atitudine reticentă şi chiar a 
descurajat cooperarea între elevi, pedagogii contemporani o 
favorizează, pornind de la ideea că, în multe cazuri, grupul mediază 
relația elev-profesor. De altfel, unii autori includ în definiţia 
grupului-clasă interacțiunea profesor-elev. 

J%2 Comentaţi 

„Clasa de elevii este un gnrp de muncă specific, compus dintr-un 
număr de membri egali între ei (elevii) și dintr-un animator 
(profesorul), ale căror raporturi sunt reglementate, oficial, de tipul 
sarcinii şi de normele de funcționare”. 

(Neculau, A., 1983, p. 105) 

Clasa de elevi se constituie, așadar, ca un grup foarte important 
pentru orice copil, căci se perpetuează de-a lungul câtorva ani (în 
multe cazuri, elevii rămân împreună ciclul primar și cel gimnazial, deci 
opt ani) și are, cum vom vedea, o imensă influență asupra membrilor 
săi. 

Grupul primar este un grup ai cărui membri au aceleași valori, 
scopuri şi standarde de comportament şi în care contactele 
interpersonale frecvente sunt posibile. 

Clasa posedă toate caracteristicile grupului primar, așa cum este 
înţeles acesta de specialiștii în dinamica grupului: 

1. Interacțiunea „față în față” a fost considerată întotdeauna o 
caracteristică fundamentală a grupului primar. Clasa şcolară oferă din 
plin posibilitatea unor interacțiuni de acest tip. 

2. Ca orice grup mic, clasa posedă structuri ce-i conferă 
stabilitate. În cadrul interacțiunii membrilor se dezvoltă norme ce 
modelează comportamentele şi le fac previzibile. De asemenea, 
structura clasei este întărită de statusurile și rolurile ce apar și 
evoluează în sânul el. În literatura” „noastră, Adrian Neculâuâă” 
insistat asupra conceperii dinamicii „rol-statusului” ca învățare socială. 

Statusufieste „un ansamblu de cerințe, de dispoziţii oficiale care 
reglementează poziţia fiecărui individ într-o colectivitate”, iar rolul \, 
reprezintă aspectul comportamental al statusului, totalitatea 
conduitelor realizate-am perspectiva deţinerii unui anume status” 


(Neculau, A., 1983. p. 169). Autorul precizează că eforturile elevilor de 
a se încadra în rol, deci de a îndeplini rolul potrivit cu statusul de elev, 
nu conduc numai la performanţe şcolare deosebite, dar și la asimilarea 
de către aceştia a normelor și valorilor societăţii. 

3. Clasa tinde, ca grup, să atingă anumite scopuri. Acestea au 
atâta însemnătate, încât unii psihologi sociali le-au inclus chiar în 
definiția grupului-clasă: clasa de elevi ar fi, din această perspectivă, „un 
grup angajat în activități cu obiective comune, ce creează relații de 
interdependenţă funcțională între membrii săi” (Radu, I., 1976, p. 180). 

Întrebare 

Care este relația dintre scopurile grupului-clasă și cele 
individuale? 

4. Membrii clasei se percep pe ei înșiși ca făcând parte din grup, 
iar elevii din alte clase (grupuri) îi identifică pe baza acestei 
apartenenţe. 

Pentru a completa această descriere a funcționării 
grupului-clasă, ar trebui amintite aici procesele de grupl care 
„actualizează structura şi funcţiile grupului în strânsă dependențţatli 
scopurile acestuia” (Neculau, A., Zlate, M., 1983, p. 186): 

1. Procesul de realizare a sarcinii are o importanţă aparte, 
sarcina constituind ceea ce trebuie să facă grupul pentru a-și atinge 
scopul. În măsura în care îndeplinirea sarcinii apropie grupul de 
scopul său, membrii acestuia vor fi motivaţi să depună eforturi pentru 
realizarea ei. Este foarte important, în cadrul acestui proces, ca sarcina 
să fie precis formulată, ceea ce nu constituie numai o obligaţie a 
profesorului, dar și a grupului de elevi. Sarana comună este cea de 
învăţare, dar ea devine specifică în funcție de diferitele segmente de 
activități. 

2. Procesul de comunicare este iniţiat și se desfăşoară în strânsă 
legătură cu cel de realizare a sarcinii. Cercetătorii din domeniul 
dinamicii de grup au arătat de multă vreme că reţelele de comunicare 
ale grupurilor diferă în funcție de tipul sarcinii: de exemplu, reţelele 
centralizate facilitează îndeplinirea sarcinilor simple, iar cele 
descentralizate se dovedesc mai eficiente în cazul sarcinilor complexe. 

TJŞ Activitate 

Găsiţi exemple de situații concrete în care o reţea centralizată 


de comunicare facilitează realizarea unei sarcini simple. 

3. În ceea ce priveşte procesele afective, este evident că atracția 
dintre membrii grupului-clasă constituie o condiție fundamentală a 
performanţelor şcolare înalte. Ea este, în același timp, o sursă de 
satisfacție personală pentru membri şi un factor al coeziunii grupului. 
Interacțiunea intensă, contactele frecvente, precum și proximitatea 
fizică a elevilor în cadrul clasei fac ca atracţia interpersonală să aibă un 
nivel foarte ridicat. De asemenea, similaritatea percepută a celorlalți, 
faptul că elevul înțelege că ceilalți membri ai clasei au, în general, 
atitudini și opinii similare, se constituie într-un factor important al 
atracției interpersonale. 

Profesorul are nevoie să cunoască reţeaua relaţiilor afective, de 
atracție sau de respingere din clasă şi să modeleze patternurile de 
atracție, pentru a-i sprijini pe izolaţi să reintre în grup și să evolueze 
mulțumitor în cadrul lui. Pentru aceasta, el are la dispoziţie un set de 
tehnici specifice, derivate din concepția sociometrică a lui Jacob 
Moreno. Tehnicile sociometrice izbutesc să pună în evidenţă relaţiile 
de simpatie, de antipatie și raporturile de indiferenţă din clasă, oferind 
o radiografie a colectivului. Testul sociometric, principalul instrument 
aflat la îndemânasorului, conţine întrebări ce le cer elevilor să 
precizeze în ordine pe câţiva (de regulă, trei) din colegii lor cu care ar 
face sau nu o anumită activitate, pe care i-ar accepta sau nu ca 
ocupanți ai unui anume status în clasă etc. Aplicat elevilor din clasele 
mici, acest chestionar se transformă într-un interviu. Testul permite 
profesorului să 

stabilească statutul sociometric al fiecărui elev, adică să 
identifice elevii lideri, cei prejfisfi de majoritatea membrilor grupului, 
dar şi izolaţii. Astfel de date se dovedesc deosebit de utile pentru 
proiectarea unei intervenții care ar viza reamenajarea interacțiunilor 
dintre elevi și, implicit, ameliorarea participării lor în situațiile școlare. 

x2? Activitate 

Imaginaţi-vă o situație concretă în care dispuneţi de sociograma 
unei clase-problemă (sociograma este un desen realizat pe baza 
rezultatelor testului sociometric, ce redă tipul și sensul relaţiilor 
existente între membrii grupului). Descrieţi o manieră de a folosi 
informaţiile din sociograma și a interveni pentru ameliorarea situației. 


4. În sfârşit, procesul de influență din clasa de elevi asigură 
uniformitatea comportamentelor. 

II.2. Omogenitate și eterogenitate în alcătuirea clasei 

O caracteristică a grupului şcolar, care pare să marcheze în mod 
fundamental comportamentul elevilor, o constituie omogenitatea sa. 
Într-adevăr, spre deosebire de alte tipuri de grupuri sociale, grupul 
educativ are o compoziţie relativ omogenă, cel puţin din punctul de 
vedere al vârstei, statutului, nevoilor, intereselor și aspirațiilor. 

fi & Activitate 

Apreciaţi că astăzi în școlile româneşti există preocupări pentru 
gruparea elevilor? 

Totuşi, există calități ale membrilor ce pot funcționa drept 
criterii pentru alcătuirea claselor, putându-se astfel asigura 
omogenitatea sau eterogenitatea colectivelor de elevi. Capacitatea și 
apartenența sexuală a elevilor au constituit astfel de criterii, iar 
rezultatele obținute au format obiectul unor dispute rămase, în mare 
măsură, netranșate. 

Se cuvine să remarcăm că formarea unor clase școlare omogene 
sau eterogene din punctul de vedere al capacităţii elevilor are 
importante consecințe psihologice și sociale. Problema fundamentală 
în această privință este legată de succesul sau eșecul școlar al elevilor, 
dar şi de eficiența profesorului. Prezintă clasele omogene mai multe 
avantaje decât cele eterogene? Multă vreme profesorii au răspuns 
afirmativ la această întrebare. Totuși, rezultatele cercetărilor realizate 
de psihologi și pedagogi n-au confirmat niciodată în mod hotărât 
această opinie. 

Avantaje ale omogenităţii 

1. Organizarea omogenă a colectivelor de elevi presupune, 
evident, existența unor cțase cuprinzând elevi foarte buni și a altora cu 
elevi slabi sau foarte slabi. O astfel de organizare înlesneşte, în cazul 
claselor cu nivel superior, predarea şi, în general, comunicarea 
profesorului cu grupul elevilor. 

2. Pentru copii, ea prezintă avantajul că expunerea profesorului 
şi discuţiile din clasă au loc la un nivel accesibil tuturor. 

3. Un aspect ce nu poate fi neglijat în luarea deciziei cu privire la 
modalitatea de grupare a elevilor îl constituie stima de sine. În clasele 
omogene aceasta este 

protejată, căci elevilor slabi, ce ar avea de suferit de pe urma 
comparațiilor cu cei buni, nu îi se oferă prilejul unei astfel de 
confruntări. 

Concluzia noastră este că omogenitatea nu devine eficientă 
decât pentru elevii foarte dotați, și numai dacă se combină cu 
programe intensive de instruire. Avantaje ale eterogenității”! 

1. În privinţa receptării mesajelor profesorului, ceea ce este un 
avantaj pentru clasele cuprinzând elevi cu succese școlare se poate 
transforma într-un handicap pentru clasele slabe - căci elevii din astfel 
de clase nu vor ajunge niciodată să discute chestiuni dificile şi vor avea 
de pierdut în fața celor buni. 

2. Din punctul de vedere al interacțiunii elevilor, atât în cadru 
formal cât și informai, „clasele eterogene sunt în mod hotărât mai 
eficiente. Interacțiunea elevilor buni cu cei mai puţin buni aduce 
foloase nu numai ultimilor, dar și celor dintâi. 

xă Activitate 

Arătați cum poate beneficia din punct de vedere cognitiv un elev 
bun de pe urma interacțiunii în clasă cu un elev slab. 

S-a arătat, de exemplu, că în grupurile incluzând elevi cu același 
nivel al rezultatelor în rezolvarea problemelor de matematică, o 
întrebare adresată unuia dintre ei este mai probabil să rămână fără 
răspuns decât în grupurile eterogene (Weinstein, C.S., 1991). 

3. Pe de altă parte, ei pot. ajunge să înțeleagă că fac parte dintr-o 
clasă slabă şi că au fost repartizaţi astfel tocmai pentru că nivelul 
cunoștințelor și abilităţilor lor nu este suficient pentru a fi trimiși 
într-o clasă bună. 

x2? Activitate 

Credeţi că acest principiu al eterogenităţii se aplică şi în privința 
grupării elevilor după apartenența sexuală? Argumentaţi în favoarea 
claselor mixte! 

f întrebare 

Credeţi că este recomandabilă eterogenitatea claselor din 
punctul de vedere al statusului socio-economic al elevilor? 

În ultimul timp, gruparea în manieră eterogenă a elevilor este 
inclusă în multe programe de reformă caucâtronală, deși s-a 
demonstrat că profesorii, din comoditate sau din alte rațiuni, preferă 


clasele omogene. 

n.3. Stimularea (Conduitelor cooperative % 

Deşi opinia potrivit căreia climatul afectiv pozitiv din colectivele 
de elevi are o contribuţie hotărâtoare la obținerea unor performanţe 
superioare este larg răspândită, mediul școlar cunoaşte, în general, o 
organizare competitivă. 

f întrebare 

Consideraţi că relațiile competitive din clasă dau naștere unei 
motivații adecvate? 

Psihologia socială clasică a pus accentul pe interacțiunea de 
grup, dar a făcut foarte puține lucruri concrete pentru amenajarea 
grupului ca mediu de învățare, mulțumindu-se să studieze 
interacțiunea elevilor în afara lecției propriu-zise și să proclame 
influența decisivă a climatului afectiv din clasă asupra performanțelor 
individuale. Numai în ultimul sfert de veac cercetătorii au relevat 
eficiența deosebită a grupurilor de elevi ce îndeplinesc o sarcină de 
învățare comună și au trasat liniile după care poate fi proiectată 
funcționarea unor astfel de grupuri cooperative. 

Scopurile grupului-clasă pot fi structurate în mai multe maniere, 
fiecare din acestea prezentând atât avantaje, cât și dezavantaje cu 
privire la performanţele obținute de elevi. 

În prezent, în pedagogie şi în psihologia educaţiei există o 
controversă cu privire la avantajele pe care le oferă alte două practici 
educative folosite în proporții diferite în școli, şi anume competiția și 
cooperarea. Am semnalat deja că în mod tradiţional şi, am spune, 
natural, mediul şcolar se constituie ca un mediu competitiv, resimţit ca 
atare de elevi. 

Structura competitivă”: 

Q Definiţii. 

Competiţia.) este o formă motivaţională a afirmării de sine, 
incluzând activitatea de afirmare proprie, în care individul rivalizează 
cu ceilalți pentru dobândirea unei situații sociale sau a superiorității”. 

(Ausubel, D.P., Robinson, F.G., 1981, p. 491) 

Întrebare în general, faceți distincție între emulație şi 
competiție? Credeţi că poate exista emulație fără competiție? 

Definiția pe care am enunţat-o pune accentul pe aspectele 


pozitive ale structurării competitive a clasei, aspecte ce nu pot fi 
contestate, mai ales pentru situaţiile de competiție moderată. 
„Competiţia, continuă aceiaşi autori, stimulează efortul şi 
productivitatea individului, promovează norme și aspirații mai înalte, 
micşorează distanța dintre capacitate și realizări” (p. 492). Cu toate 
acestea, trebuie remarcat că meritul cel mai însemnat al situațiilor de 
competiție, cel legat de motivația elevilor, poate fi pus la îndoială. 
Implicarea emoțională intensă în activitățile de învățare nu poate fi 
observată, de fapt, decât la elevii care au realmente şanse să obțină 
rezultate deosebite. Exista şi alte rațiuni pentru care psihologii sociali 
nu recomandă structura competitivă: - Competiţiei i se poate reproşa 
faptul că cel mai adesea se constituie într-un factor ce determină 
situaţii conflictuale şi comportamente agresive în grup. 

Competiția aduce cu sine o slabă interacțiune între colegi, 
încercări de a-i împiedica pe ceilalți să obțină performanţe înalte, lipsa 
comunicării, a încrederii reciproce. 

Structura competitivă amplifică în general anxietatea elevilor și 
teama lor de eșec, încât cei mai mulți o resping. Grupul-clasă însuși, ca 
întreg, poate exterioriza atitudini de respingere a atmosferei de 
competiție instituită de profesori. 

f întrebări în activitatea dumneavoastră ați notat reacţii ale 
elevilor îndreptate împotriva atmosferei competitive? 

Felul în care competiția influențează motivaţia depinde de 
vârsta elevilor? Consideraţi, de pildă, că la liceu clasele ar trebui 
organizate în manieră competitivă? 

(Structura cooperativă) 

Dacă în clasele structurate competitiv elevii obțin note bune 
numai dacă unii din colegii lor obțin note slabe, în clasele organizate în 
manieră cooperativă elevii sunt apreciați pozitiv şi ajung să aibă 
rezultate bune în condiţiile în care ceilalți membri ai grupului au 
aceleași rezultate. Principiile învăţării în condiții de cooperare 
fundamentează o largă varietate de forme de interacțiune, de la 
ajutarea episodică a colegului de bancă de către elevul mai avansat, 
până la grupurile cooperative de învăţare organizate de profesor după 
o anumită tehnologie educațională, pe care le vom descrie succint mai 
jos. 


Întrebare 

Studii recente arată că elevii lucrează în condiţii de cooperare, 
în grupuri ce au o sarcină de învățare comună, numai 4, 6% din timpul 
pe care-l petrec în clasă. Enumeraţi câțiva factori care blochează 
inițiativele cooperative. 

Sugestie de răspuns 

Dacă interacțiunea elev-elev ia locul rareori interacțiunii 
profesor-elev în cadrul lecţiei, aceasta se întâmplă pentru că profesorii 
renunţă foarte greu la rolul lor tradițional spre a şi-l asuma pe cel mai 
puţin comod de facilitator și consultant. Ei simt nevoia să dirijeze toate 
activitățile din clasă, convinşi că numai aşa pot menţine disciplina şi 
pot să-și atingă obiectivele didactice pe care și le-au fixat. Pe de altă 
parte, şi elevii manifestă reticență față de participarea la situații de 
învăţare cooperativă, căci au fost obișnuiți să asculte numai explicaţiile 
profesorului şi să răspundă numai la întrebările lui. A lua parte la 
îndeplinirea unei sarcini de grup, în care trebuie să-i încurajeze și să-i 
susțină pe ceilalți membri, să-și asume responsabilitatea atât pentru 
rezultatele proprii, cât şi pentru cele ale colegilor, să evalueze 
rezultatele fiecăruia și pe ale grupului în ansamblu nu este ușor pentru 
orice elev. Foarte puţini din elevii claselor mari şi chiar din studenți 
ştiu să colaboreze cu alţii la o sarcină comună. De cele mai multe ori, 
profesorul trebuie să dea indicaţii cu privire la diviziunea muncii, la 
utilizarea resurselor, la sprijinirea elevilor lenți etc. 

Multe cercetări efectuate de psihologii sociali din sfera educaţiei 
atestă avantajele structurării cooperative a claselor: 

Cooperarea înseamnă, înainte de toate, un câștig în planul 
interacțiunii între elevi, generând sentimente de acceptare și simpatie. 

Departe de a declanșa conflicte, ea instaurează buna înţelegere, 
armonia şi stimulează comportamentele de facilitare a succesului 
celorlalți. 

Ea determină creşterea respectului de sine, încrederea în forţele 
proprii, diminuarea anxietății pe care mulți copii o resimt la contactul 
cu instituția educativă. 

Cooperarea contribuie la intensificarea atitudinilor pozitive față 
de profesori 

(Cosmovici, A., 1984, Forsyth, D.R., 1983). 


Întrebar 


e 
În unele coo po du la pie 
cazuri perarea ate ce rderea tivații 

situație tip. 
de acest 


Pentru aplicarea în manieră sistematică a principiului 
interdependenței pozitive a scopurilor, principiu ce stă la baza 
învățării cooperative, psihologii sociali au propus în ultimii douăzeci 
de ani mai multe modalități de structurare cooperativă a claselor. 
Aceste configurații organizaționale standard rezolvă în parte 
problemele ce pot apărea din cauza diferențelor individuale (în mod 
obişnuit nu toți copiii profită în aceeaşi măsură de o interacțiune 
cooperativă), a stilurilor de învățare şi a provenienței sociale diferite a 
elevilor. Ele sunt grupuri structurate în așa fel încât interacțiunea 
membrilor să faciliteze învăţarea fiecăruia. 

Metoda grupurilor interdependente în cadrul acestui tip de 
organizare (se mai numeşte și metoda Jigsaw - în limba engleză jigsaw 
puzzle înseamnă mozaic-jucărie pe care îl reconstituie copiii) se 
lucrează cu grupuri eterogene de 3 - 4 elevi. Profesorul stabileşte tema 
şi o împarte în subteme, fiecare dintre acestea trebuind să fie 
aprofundată de un membru al fiecărui grup. Astfel, în metoda Jigsaw 
oricare din grupurile formate din elevii clasei are „experți” în 
subtemele lecţiei. Cei ce urmează jșă devină specialiști într-un anume 
subiect părăsesc la un moment dat grupurile lor și se reunesc pentru a 
dezbate subiectul respectiv şi a stabili modalităţile de a transmite 
informaţiile celorlalți membri ai grupului lor. Întorşi în cadrul 
grupului, ei se străduiesc să-i înveţe pe ceilalţi, reținând la „rândul lor 
cunoştinţele pe care le transmit colegii lor, experți în alte subteme. În 
final, fiecăruia i se pun întrebări din întregul material. Esenţială pentru 
acesta modalitate de structurare a travaliului clasei este 
interdependența dintre membrii grupurilor, care-i stimulează să 
coopereze. Sarcina comună nu poate fi îndeplinită decât dacă fiecare 
elev îşi aduce contribuţia. Metoda cuprinde activități ce vizează 
întărirea coeziunii grupurilor, ameliorarea comunicării şi dezvoltarea 
capacităţii de a facilita achiziționarea cunoştinţelor de către colegi. 
Prin intermediul ei se anihilează tendinţa de instituire a unor ierarhii 
în grupuri, întrucât elevii cu status înalt şi cu abilități deosebite învață 


de la ceilalți în aceeași măsură în care ei îşi ajută colegii să înțeleagă și 
să-şi însușească o subtemă. 

(Metoda învăţării în grupuri mici în manualele americane se 
întâlnește sub numele de STAD - Student Teams Achievement Divisions. 
Are la bază acelaşi principiu al întăririi coeziunii grupului de lucru și al 
augmentării gradului de interacțiune între membri. Elevii, în grupuri 
de 4 sau 5 membri, învață un material stabilit de profesor, discutându-l 
şi ascultându-se unul pe altul până când sunt convinși că-l stăpânesc 
cu toţii. Profesorul le adresează întrebări pentru a testa însușirea 
cunoştinţelor, iar scorul grupului se obţine prin aprecierea progresului 
fiecărui membru în raport cu performanţele sale anterioare. În acest 
fel, chiar şi elevii slabi au posibilitatea să contribuie la obținerea unor 
rezultate bune de către grup. Metoda are meritul de a încuraja elevii să 
se sprijine unul pe altul în activitatea de învăţare, corectându-și 
reciproc greşelile. 

(Metoda turneului între echipe (TGT - 
Țeams/Games/Tournaments) 

Aceasta promovează proceduri similare celor din STAD, cu 
deosebirea esenţială că la sfârşitul ciclului de învățare se desfășoară 
un turneu între echipe, elevii luându-se la întrecere cu cei din celelalte 
grupuri, în încercarea de a câștiga puncte pentru propria echipă. Și în 
TGT există preocuparea ca toţi copiii, inclusiv cei mai puţin dotați, să 
poată puncta pentru grup: echipele sunt eterogene și membrii nu intră 
în competiţie decât cu alții aflaţi la același nivel. 

Metodele descrise mai sus izbutesc, aşa cum atestă multe 
cercetări, să amelioreze considerabil motivaţia elevilor, stimulându-le 
interesul pentru succesul grupului din care fac parte. Ele conduc la 
rezultate deosebite în acceptarea copiilor mai puţin avansați, a celor cu 
probleme emoţionale, precum şi a celor provenind din rândurile 
minorităţilor etnice sau rasiale. 

! B Temă de rezolvat 

Care sunt diferențele între abordarea psihologiei asupra 
educaţiei și abordarea psihologiei sociale? 

1. Comparaţi structura cooperativă cu structura competitivă a 
scopurilor. 

2. Este școala o organizaţie? Argumentați. 


3. Enumeraţi caracteristicile clasei de elevi care o recomandă 
drept grup primar. 

4. Eşecul şcolar poate fi prevenit prin organizarea clasei în 
manieră eterogenă? 

5. Descrieţi impactul relaţiilor informale din școală asupra 
profesorului. 

6. În ce măsură credeţi că psihologia socială a educaţiei poate fi 
aplicată? 

III. Dinamici psihosociale în câmpul educațional 

III. Reprezentările - factor determinant al interacțiunilor 
educative 

Psihologia contemporană, spre deosebire de cea clasică, acordă 
o atenție deosebită proceselor cognitive ale individului, considerând că 
acestea sunt un factor important al raportării lui la mediu, al reacţiilor, 
dar şi al iniţiativelor sale de conduită. În 

această viziune, ființa umană apare ca activă, manifestând 
comportamente în funcție de interpretările pe care le dă informațiilor 
din mediu. 

I întrebare 

Ce curent psihologic și-a propus programatic să ignore 
dimensiunea cognitivă? 

În mod tradiţional, psihologia socială aplicată în educaţie a 
studiat reprezentările reciproce profesor-elev, demonstrând că 
interacțiunile celor doi protagoniști, eficiența profesorului şi reușita 
şcolară a elevului depind de ele. 

Întrebare 

Ce metodologie ați utiliza într-un studiu, care să pună în 
evidenţă reprezentările pe care şi le formează profesorii dintr-o școală 
despre elevi? 

Majoritatea cercetătorilor şi-au concentrat atenţia asupra 
studiului reprezentărilor pe care și le formează profesorii despre 
principalele obiecte din mediul educativ. Noi vom expune două tipuri 
de reprezentări ale profesorului: reprezentarea elevului şi 
reprezentarea inteligenţei. 

Reprezentarea elevului de către profesor 

Am arătat că profesorii au tendinţa de a-i percepe pe elevi în 
funcție de apartenenţa acestora la o categorie socio-economică. Se 


cuvine precizat că în general indivizii îi percep pe ceilalți în termenii 
identității personale, stabilind, deci, diferențele ce-i individualizează, 
dar şi în termenii identităţii sociale, a calităţii lor de membri ai unor 
grupuri sociale. A doua modalitate este mai superficială dacă nu se 
conjugă cu prima şi poate provoca erori. 

Întrebare 

Ce rol joacă empatia în perceperea elevului de către profesor? 

Rolul instituțional al profesorului influenţează într-o mare 
măsură reprezentarea pe care el şi-o construieşte despre elev. Aceasta 
este structurată de caracteristicile socotite de profesor predictive 
pentru succesul sau eşecul școlar. Faptul că profesorii ţin cont, în 
percepţia asupra elevilor, de normele școlare este cea mai generală 
constatare ce se poate face cu privire la percepțiile reciproce dintre 
cele două grupuri. Cerinţele de rol ale profesorilor, obligaţia lor de a 
preda şi de a evalua fac ca influența obiectivelor şcolare asupra 
reprezentării elevilor să fie extrem de puternică. Reprezentarea 
aceasta se va constitui îndeosebi din elemente legate de motivaţie, 
efort, capacitate intelectuală și participare în clasă. Majoritatea 
studiilor converg în susținerea unor astfel de idei. O cercetare face 
distincţia între reprezentările a doua tipuri de elevi, ambele valorizate: 
tipul A, a cărui principală caracteristică este participarea în clasă, elev 
sociabil și activ, şi tipul B, centrat pe activitatea de învăţare, anxios şi 
motivat 

să-şi depăşească slăbiciunile. Rezultate asemănătoare sunt 
obținute în urma unui studiu ce şi-a propus să contureze 
reprezentările elevului slab și ale celui bun, așa cum apar ele la 
profesorii de liceu. Dacă trăsăturile elevului bun sunt: motivat, 
inteligent, harnic, adaptat, portretul celui slab poate fi redat prin 
antonimele acestor epitete: lipsă de motivaţie, deficiențe intelectuale, 
leneş, inadaptat. 

Întrebare în ce măsură credeţi că faptul de a se ști obiect al 
reprezentării elevilor marchează comportamentul profesorilor? 

Reprezentarea inteligenţei la profesori 

Explorând reprezentarea socială a inteligenţei, cercetătorii au 
pus în evidenţă o „ideologie a datului” care-i este subiacentă și care 
proclamă caracterul înnăscut al inteligenței (Mugny şi Carugatti). 


Slujindu-se de „ideologia datului”, simţul comun justifică în mod 
simplu diferenţele individuale, atât de vizibile și de încurajate astăzi. În 
plus, reprezentarea celei mai importante dintre aptitudini ca înnăscute 
îndeplineşte pentru mulți indivizi o funcţie de protejare a identităţii 
pozitive: 

— Părinţii cred în caracterul înnăscut al inteligenţei, fără să 
creadă neapărat în transmiterea ei ereditară: astfel, ei sunt total 
absolviţi de răspundere pentru zestrea genetică a progeniturii, nefiind 
răspunzători nici pentru eventualul eşec al socializării copilului în 
familie. 

— În privinţa profesorilor, este evident că o astfel de „ideologie” 
se află în contradicţie cu însăși misiunea lor. Totuşi, ca să nu-și asume 
răspunderea pentru eşecul școlar al unora din elevi, ei sfârșesc prin a o 
adopta. Mai mult, profesorii cu experiență se declară într-o mai mare 
măsură adepți ai ideii ineiste decât cei novici sau decât studenţii ce 
urmează să profeseze în învățământ, ceea ce ilustrează o întărire 
pozitivă a atitudinilor autodefensive. 

Influența contextului normativ al instituției educative este 
evidenţiată prin faptul că profesorii sunt înclinați, adoptând criteriile 
de evaluare ale autorităților școlare, să valorizeze succesul la 
disciplinele „tari”, ca matematica, fizica, chimia și să judece inteligența 
prin prisma lui. (S-a demonstrat că profesorii care predau materiile 
favorizate de programa școlară au alt stil de a interacționa cu elevii şi 
altă manieră de a structura realizarea sarcinilor şcolare decât titularii 
celorlalte materii de învățământ). 

f întrebare 

Consideraţi că reprezentările elevilor sunt diferite la profesorii 
de matematică în raport cu cei de muzică? Dacă da, explicaţi 
diferenţele şi descrieţi cu titlu de ipoteză conținutul reprezentărilor. 

Experiment 

O dovadă în acest sens o furnizează un studiu al lui Mugny și 
Pérez (1996) care relevă că cele două categorii de subiecţi cu care se 
lucrează, profesorii şi studenţii-viitori profesori, apreciază la fel 
nivelul de inteligenţă al unor copii cu note mari la 

matematică, dar în privinţa inteligenței copiilor cu note mici la 
matematică, opiniile diferă; profesorii inferează un nivel al inteligenţei 
semnificativ mai coborât decât viitorii profesori. Dimpotrivă, cele două 


grupuri de subiecți atribuie aproximativ același coeficient de 
inteligență unor copii despre care dețin informaţii că au evoluții 
mediocre la desen. 

f întrebare în ce măsură credeţi că elevii înșiși îşi însușesc 
această reprezentare a inteligenţei în funcție de normele școlare? 

Reprezentările inteligenței, așa cum le dezvoltă profesorii, 
asigură echilibrul sistemului lor cognitiv, furnizând explicaţii 
acceptabile pentru fenomenul diferenţelor individuale. În plus, aceste 
reprezentări au menirea de a conferi o identitate pozitivă, menajând 
stima de sine a subiecților prin negarea responsabilităţii lor în cazul 
eşecului şcolar. 

m.2. Efectele expectanțelor profesorului 

Una din temele importante ale psihologiei sociale, cu impact 
deosebit în mediul şcolar, o constituie studiul gândirii sociale sau al 
atribuirii cauzale. Teoriile din acest domeniu descriu modul în care 
omul construiește explicaţii cu privire la experienţele sale. Indivizii 
caută să înţeleagă lumea și să-i deslușească determinismele, căci 
numai astfel își pot duce la bun sfârşit acţiunile. În cazul în care nu 
reușesc să obțină explicaţii mulțumitoare cu privire la evenimentele 
mediului ce-i înconjoară, ei trec printr-o stare de disconfort psihic. 

Oamenii îşi construiesc explicaţii atât pentru fenomenele lumii 
fizice (de exemplu, pentru un trăsnet sau pentru erupția unui vulcan), 
cât şi pentru comportamentele umane (pentru manifestări de furie, 
mărinimie sau pentru eşec). În general, astfel de explicaţii au o natură 
cauzală, în sensul că ele atribuie efectului observat o cauză. 

Fritz Heider, inițiatorul teoriei atribuirii, a fost cel care a atras 
atenția cercetătorilor asupra importanţei inferenţelor pe care le face 
simțul comun cu privire la evenimentele din mediu. El considera 
nevoia de înţelegere, de ordine, de coerență logică unul dintre 
motivele umane fundamentale. În concepţia lui, cauzele pe care le 
atribuim comportamentelor celorlalți sunt de două feluri: factori 
interni (de pildă, motivația persoanei) și factori externi (situaţia, 
presiunea socială). În primul caz, facem o atribuire internă, în cel de-al 
doilea, una externă. De asemenea, el a arătat că individul nu face numai 
hetero-atribuiri, căutând să explice conduitele celorlalți, dar și 
auto-atribuiri, în încercarea de a se înțelege pe sine. 

Întrebare 

Puteţi da un exemplu de autoatribuire? (Țineţi seama că aceasta 


este o atribuire asupra unei dispoziții pe care o manifestaţi 
dumneavoastră pe baza observării propriului comportament). 

În cadrul teoriei atribuirii, un câmp de cercetări deosebit de 
interesant s-a dovedit cel al atribuirii succesului și eșecului. Bernard 
Weiner, psihologul social care a studiat acest gen de activitate 
cognitivă a stabilit că, în general, cauzele pe care le invocă indivizii în 
încercarea de a explica reușita sau eşecul - proprii sau ale altora - pot 
fi ordonate după două dimensiuni; intern (personal) - extern 
(situațional) și stabil - instabil. Astfel, Weiner obține patru tipuri de 
cauze posibile: internă şi stabilă (capacitatea), internă şi instabilă 
(efortul), externă și stabilă (dificultatea sarcinii) și externă și instabilă 
(şansa). 

tJa Activitate 

Imaginaţi-vă că urmăriți un meci al echipei naționale de fotbal 
în care Hagi marchează după o cursă de 40 de metri printre jucătorii 
adverşi. Menţionaţi cele patru atribuiri posibile, după modelul lui 
Weiner, pentru acest succes. 

În cele ce urmează vom analiza succint aribuirile ce se pot face 
de către elev sau de către profesor asupra performanței strălucite 
(succes) sau slabe (eşec) a elevului. 

Un elev poate să explice nota proastă pe care tocmai a primit-o 
punând-o pe seama uneia din cauzele enumerate. Trebuie să observăm 
că performanţele sale şcolare viitoare, precum și confortul său psihic 
depind de atribuirea pe care o face. Este evident că el se va simți 
împăcat cu sine și stima de sine îi va fi menajată dacă va invoca o cauză 
externă și stabilă. Pe de altă parte, un elev înclinat să facă mereu 
atribuiri interne pentru nereușitele sale din clasă va avea în mică 
măsură stimă de sine şi, în același timp, aşteptări reduse în privința 
posibilităților sale de a obține note foarte bune. 

Dar cercetările din domeniul acesta au avut în vedere mai ales 
atribuirile profesorului în legătură cu succesele şi eșecurile elevilor. 
Ele au stabilit că, în general, cauza eşecului și reușitei școlare este 
identificată ca fiind absenţa sau prezenţa efortului (sau motivațţiei). 

Prin atribuirile lor, profesorii își asumă responsabilitatea 
pentru succesele elevilor (ei sunt cei care au știut să-i motiveze) şi 
aşază această responsabilitate pe umerii elevilor în caz de eşec 
(profesorul s-a străduit să-i stimuleze, dar ei n-au acceptat să depună 


eforturi susținute). Multe studii atestă această strategie de protejare a 
stimei de sine, demonstrând, de pildă, că profesorii foarte ambițioşi 
explică într-o mai mare măsură decât ceilalți performanţele elevilor 
invocând efortul. 

Cei ce s-au interesat de percepțiile și atribuirile profesorului 
l-au tratat ca pe un simplu observator, în vreme ce el este un 
participant, un observator interesat. Profesorul este departe de a avea 
o atitudine indiferentă față de evoluţia elevului. Rezultatele elevilor 
sunt în parte determinate de el, și la rândul lor îl afectează. Intervenţia 
sa poate preveni eşecul, după cum poate facilita succesul elevului. 

Activitate 

Precizați în ce fel faptul că profesorul este un participant activ, 
un co-actor, influențează atribuirile sale asupra eșecului elevului. 

PSIHOLOGIA SOCIALĂ A CÂMPULUI EDUCAŢIONAL 267 

QQ Comentaţi 

Comentaţi rezultatele următorului studiu: într-o cercetare ce 
urmărea compararea sistemelor de evaluare din Statele Unite și din 
Asia (în special Japonia, Coreea de Sud, Hong Kong) s-a pus în evidență 
faptul că în şcolile americane se urmărește stabilirea diferențelor 
dintre studenţi din punctul de vedere al capacităţii, în vreme ce 
profesorii din Asia sunt interesați în mod special de stimularea 
efortului. Învățământul în ţările asiatice avute în vedere este organizat 
în aşa fel încât încurajează performanţele înalte la matematică ale 
tuturor elevilor; profesorii au convingerea că foarte puţini elevi sunt 
lipsiți de capacitatea necesară pentru a-și însuși cunoştinţele predate. 
Ei definesc profesorul ideal având drept caracteristică fundamentală 
claritatea predării. Dacă li se cere profesorilor americani aceeaşi 
definiție, ei declară că înțelegerea diferențelor individuale reprezintă 
trăsătura cea mai importantă a profesorului ideal. După cercetarea 
reprezentărilor, autorii studiului au concluzionat că performanţele 
superioare la matematică ale elevilor asiatici trebuie puse pe seama 
diferențelor semnalate. Este aceasta o dovadă a efectelor aşteptărilor 
profesorilor (profesorii americani se aşteaptă la performanţe foarte 
diferite şi, într-un fel sau altul, comunică aceste așteptări), dar și o 
dovadă a impactului fenomenelor de reprezentare în general asupra 
performanţelor elevului? 

m.3. Atribuire şi explicaţie în mediul şcolar 

Autoîndeplinirea profeţiilor sau confirmarea comportamentală 


reprezintă un fascinant complex de dinamici psihosociale ce implică, în 
multe cazuri, interacțiunea dintre indivizi. Psihologia socială a făcut 
din acest fenomen una din temele ei cele mai incitante. Și psihologia 
procesului educațional îl tratează, demonstrând influența 
reprezentărilor asupra desfăşurării acțiunii educative. 

În interacțiunile cotidiene, oamenii recurg adesea la credințe şi 
expectanţe (sau așteptări) despre ceilalți ca să-și ghideze conduitele. 
Acţiunile lor pot face ca partenerii să se comporte în așa fel încât să 
confirme  expectanţele inițiale. Cercetătorii din ştiinţele 
comportamentale au depus mari eforturi pentru a pune în evidență 
calitatea credințelor și expectenţelor de a se autorealiza. Ei s-au 
preocupat mai cu seamă de modalităţile în care preconcepțiile 
influențează evoluţia și rezultatele interacțiunii, demonstrând că un 
observator ce a dezvoltat inițial expectanțe greşite despre o altă 
persoană (actorul) va acționa în aşa fel în baza acestor expectanţe 
încât va determina actorul să i le confirme prin comportamentele sale. 

Mecanismul ce generează autorealizarea profeţiilor a fost 
descris astfel: 

1. observatorul dezvoltă anumite expectanțe eronate despre 
actor; 

2. observatorul acționează ca și cum aceste expectanţe ar fi 
adevărate și îl tratează pe actor în consecinţă; 

3. opiniile observatorului schimbă conceptul de sine al 
actorului. Astfel, actorul îşi adaptează comportamentul la atitudinile şi 
opiniile pe care le exteriorizează observatorul; 

4. observatorul interpretează comportamentul actorului ca o 
confirmare a credințelor sale iniţiale. 

x2? Activitate 

Dați exemple de cazuri de autoîndeplinire a profeţiilor din 
experiența dumneavoastră personală, din literatură ori 
cinematografie. 

Ideea autorealizării profeţiilor și-a găsit o aplicare imediată în 
mediul şcolar. 

Experiment 

Studiul fundamental în această privinţă a fost realizat de Robert 
Rosenthal și Lenore Jacobson și publicat în 1968 sub titlul Pygnialion 


în clasă. Autorii au administrat unor elevi dintr-o școală primară teste 
de inteligență, explicând profesorilor că aceste teste pot prezice care 
elevi vor face progrese intelectuale vizibile în următoarele opt luni. 
Fiecărui profesor i-a fost apoi înmânată o listă cu nume de elevi din 
propria clasă (cam 20%) identificaţi ca având un potenţial intelectual 
deosebit. În fapt, elevii de pe listă fuseseră aleşi la întâmplare. 
Examinaţi opt luni mai târziu, la elevii respectivi s-a constatat o 
creştere spectaculoasă. 

Cercetarea a avut un ecou nemaipomenit. Ea demonstra rolul 
foarte însemnat al profesorilor în modelarea participării elevilor. 

Întrebare 

Credeţi că există categorii de elevi mai expuse decât altele la 
efectele aşteptărilor profesorilor? 

Întrebările la care au încercat să răspundă studiile ulterioare au 
fost în număr de două: 

1. Ce factori influențează aşteptările profesorilor? 

2. Cum sunt comunicate aceste așteptări? 

Unul din modelele avansate conceptualizează procesul de 
transmitere a expectanţelor în termeni de comportamente observabile 
(Cooper): 

1. Profesorul dezvoltă așteptări ce prezic comportamente 
specifice și eşecul sau succesul fiecărui elev. 

2. Ghidat de aceste așteptări, profesorul se comportă diferit față 
de fiecare elev. 

3. Tratamentul profesorului furnizează informaţii elevului 
asupra nivelului performanței aşteptate de la el. 

4. În cazul în care maniera de relaţionare a profesorului este 
constantă, iar elevul este înclinat să adere la normele școlii şi să 
interiorizeze aprecierile profesorului, performanţa elevului va ajunge 
să corespundă aşteptărilor profesorului. 

În ultimul timp s-au publicat mai multe studii care pledează 
pentru o înțelegere mai nuanțată a efectului expectanţelor 
profesorului. Lee Jussim, un cercetător ce s-a afirmat în acest domeniu, 
susține că percepțiile profesorilor sunt mai exacte decât s-a considerat 
până acum şi că expectațiile lor prezic performanţele elevilor pentru 
că sunt întemeiate, nu pentru că le-ar determina prin mecanismul 
autoîndeplinirii profeţiilor (Jussim). Totuşi, nimeni nu merge până la a 
nega acest efect. lar profesorii înşişi sunt. 

probabil, primii dispuşi să depună mărturie în favoarea 
existenţei lui, confirmându-și astfel statutul lor de Pygmalioni 
moderni. 

DI.4. Noţiunea de identitate socială 

Comportamentul intergrupuri, domeniu al psihologiei sociale în 
cadrul căruia se tratează îndeobşte conceptul de identitate socială, se 
referă la orice comportament ce presupune interacțiunea a doi sau mai 
mulți reprezentanți din două sau mai multe grupuri. Avem de-a face cu 
un comportament intergrupuri ori de câte ori indivizii aflați în 
interacțiune sunt conștienți că aparţin unor grupuri diferite, iar 
această identificare cu grupurile de apartenență marchează 
schimburile lor. În psihologia socială contemporană, chestiunile legate 
de relaţiile între grupuri sunt esenţiale. Ele stau la baza înțelegerii 
multor dinamici psihice. În câmpul școlar, această perspectivă este 
importantă, întrucât aici evoluează diferite grupuri, de exemplu, 
grupuri ce includ copii cu succes școlar şi altele ce includ elevi în 
pragul eșecului, iar relaţiile dintre ele influențează performanţele 
şcolare. 

Două sunt conceptele fundamentale din domeniul relațiilor 
intergrupuri: categorizarea socială și identitatea socială. Sperăm să 
putem demonstra că cel de-al doilea are o deosebită relevanţă pentru 
analiza interacțiunilor din clasa școlară. Cât priveşte noțiunea de 
categorizare socială, ea a fost utilizată de Henri Tajfel pentru a arăta că 
discriminarea ouf-gwup-ului (out-group-ul este grupul căruia subiectul 
nu-i aparține, dar la care el se raportează din perspectiva calității de 
membru al grupului său) se produce în condiţii sociale minime. 

Categorizarea socială corespunde operației de clasificare a 
celorlalți ca membri ai unor grupuri sociale. Aceasta este o operaţie 
cognitivă simplă, care-i ajută pe indivizi să-și sistematizeze percepțiile 
asupra mediului social. 

Experiment 

Tajfel a conceput așa-numita paradigmă a grupului minimal, o 
situație experimentală în care comportamentul subiecților este ghidat 
doar de activitatea lor de categorizare. Psihologul social englez a 
repartizat eleyii adolescenţi în două grupuri absolut la întâmplare, 
făcându-i însă pe subiecți să creadă că au fost incluși în grupul 
„Kandinsky” sau în grupul „Klee”, potrivit preferințelor estetice pe care 


le manifestaseră înaintea alcătuirii grupurilor. El le-a cerut apoi să-și 
recompenseze colegii de grup, precum şi pe cei din grupul celălalt 
pentru participarea la experiment, şi a constatat că subiecţii îi 
favorizau în mod evident pe membrii grupului lor în acordarea 
recompenselor. Tajfel a conchis că discriminarea între grupuri poate 
apărea în condiţiile simplei categorizări, fără să fie necesar conflictul. 
Efectul acesta de favorizare a grupului de apartenenţă, bazat pe 
stabilirea de către individ a asemănărilor și deosebirilor în raport cu 
alții este unul dintre cele mai puternice şi mai frecvente ce se 
manifestă în viața socială. Deși Tajfel și colaboratorii săi l-au invocat 
mai cu seamă în explicaţiile lor asupra relaţiilor tensionate dintre 
grupurile etnice, este evident că el apare şi în câmpul educaţional. 

Dar contribuţia cea mai însemnată a grupului de cercetare 
condus de H. Tajfel în acest domeniu o reprezintă teoria identității 
sociale. Potrivit acestei teorii, apartenența la un grup social îi 
determină pe indivizi să se autodefinească în termenii caracteristicilor 
grupului respectiv; astfel, grupul conferă membrilor o anumită 
identitate socială. 

Prin compararea grupului de apartenenţă cu alte grupuri se 
stabilește dacă această identitate socială este pozitivă, şi deci 
satisfăcătoare pentru individ, sau negativă, nemulțumindu-l şi 
motivându-l să acționeze pentru ameliorarea ei. Un grup nu conferă 
identitate socială pozitivă decât în raport cu alte grupuri, ale căror 
caracteristici le împiedică să facă membrilor lor aceeași ofertă 
simbolică. Identitatea socială pozitivă se bazează, așadar, pe 
comparațţiile favorabile între ingroup şi out-group-urile relevante; ea 
are drept condiţie necesară perceperea grupului de apartenență ca 
superior sau distinct în raport cu alte grupuri. 

e Activitate 

Gândiţi-vă la grupurile din care faceți parte și încercați să 
stabiliți care din ele vă conferă o identitate socială pozitivă. 
Apartenența la grupul profesional al profesorilor vă satisface? 

Fireşte, indivizii au tendința de a dobândi şi menţine o 
identitate socială pozitivă, căci aceasta implică o stimă de sine ridicată. 
Stiaia de sine corespunde unor sentimente despre sine şi unor evaluări 
asupra propriului eu. Unii autori chiar identifică stima de sine ridicată 


cu identitatea socială pozitivă (Robinson, W.P., Taylor, C.A., Piolat, M., 
1990). În orice caz, ele se află în legătură, orice deteriorare a identităţii 
sociale având impact asupra stimei de sine a individului. Potrivit lui 
Tajfel, în cazul în care identitatea socială devine nesatisfăcătoare, 
indivizii încearcă fie să părăsească grupul, pentru a intra într-unul care 
poate conferi identitate socială pozitivă, fie să lupte pentru câștigarea 
de către grup a unor caracteristici pozitive. Prima dintre aceste 
strategii se numește mobilitate socială, a doua schimbare socială. 

ea Activitate 

Imaginaţi-vă cazul unui individ, compatriot de-al nostru, care nu 
este mulțumit de identitatea pe care i-o conferă grupul național 
românesc. Care sunt soluţiile pe care le poate adopta pentru a-şi 
ameliora identitatea socială? 

În cadrul școlii, un grup valorizat negativ este grupul elevilor 
aflați în situație de eşec. Câmpul educaţional trebuie văzut ca fiind 
marcat de dihotomie funciară, instituită de practicile evaluative: elevii 
buni și elevii slabi. Câtă vreme există norme ale succesului școlar, 
apariţia unui grup al elevilor ce nu întrunesc criteriile succesului este 
inevitabilă. Desigur, mărimea grupurilor ce înregistrează eşecuri 
şcolare depinde de criteriile folosite de autoritățile școlare în 
apreciere. Este de presupus ca elevii cu performanţe foarte slabe vor 
simți că formează un grup. Aceasta cu atât mai mult cu cât profesorii şi 
elevii cu rezultate bune îi vor percepe ca alcătuind un grup și îi vor 
discrimina. 

Întrebare 

Care sunt soluţiile pe care le au la dispoziţie elevii slabi pentru 
a-şi ameliora identitatea? 

Sugestii pentru răspuns 

Potrivit teoriei identităţii sociale, aceşti elevi vor încerca să-și 
câştige o identitate socială pozitivă, întărindu-și stima de sine. Dar este 
probabil că nu vor alege niciuna dintre cele două strategii pe care 
le-am menționat, Mai curând, ei vor prefera fie să caute dimensiuni noi 
de comparaţie, care să-i avantajeze în raporturile cu elevii buni, fie să 
schimbe radical criteriile de stabilire a identității sociale pozitive, în 
așa fel încât stima de sine ridicată să derive din eşecul şcolar. În 
ultimul caz, ei vor fi înclinați să considere că situația de succes școlar 
are multe neajunsuri (presupune o muncă susținută, dependenţă de 


părinţi, libertate limitată), iar situaţia lor prezintă multe avantaje 
(posibilitatea de a fuma, de a consuma alcool, de a încălca legea etc.) 
(Robinson, W.P., 1984). 

Cunoscând faptul că elevii cu rezultate slabe ajung să se 
definească pe ei înșişi ca adepţi ai unor valori opuse celor promovate 
de școală și cunoscând subterfugiile de care se folosesc pentru a 
menține o stimă de sine ridicată în aceste condiţii, se pot imagina 
strategii pentru a-i determina să adere la valorile școlii. În esenţă, o 
astfel de intervenţie ar presupune să-i determinăm să adopte, în 
vederea câștigării unei identități sociale pozitive, soluția mobilităţii 
individuale, deci să migreze în grupul elevilor cu rezultate bune, 
ridicându-și nivelul de pregătire. 

IV. Dimensiuni psihosociale ale activităţii profesorului 

IV.]. Meseria de profesor 

Statutul social al profesorului, în societatea contemporană, pare 
să fie statutul clasei mijlocii. Meseria de profesor nu se află printre 
meseriile cele mai solicitate „dar nici printre cele evitate. Profesiunea 
intelectuală, respectată, nu conferă deținătorului putere, influență sau 
venituri superioare. Dar conferă prestigiu și satisfacţii, vocaţia fiind 
considerată unul dintre motivele de bază în alegerea acestei 
profesiuni. În Franţa, cei care aleg această profesiune aparțin, în 
ordine, următoarelor categorii socio-profesionale: cadrelor (termen 
generic pentru funcționarii cu studii superioare) - 33%, profesiunilor 
intermediare - 21, 2%, patronilor - 16, 7%, muncitorilor - 11, 7%, 
agricultorilor - 7, 2%. La noi, deşi nu dispunem de studii care să ofere 
o situație exactă, se poate constata că profesiunea de profesor se 
transmite, mulţi dintre tinerii aspiranţi la această profesiune având 
părinţi tot profesori sau învăţători. Cei ce îmbrățișează această 
meserie provin din familii în care profesiunile intelectuale sunt 
preţuite. 

În majoritatea țărilor dezvoltate, această meserie este căutată 
îndeosebi de femei. România nu face excepție de la această regulă. 
Stereotipul care circulă în câmpul social este acela că meseria de 
profesor este o profesiune feminină. Unii sociologi cred că însuși 
specificul acestei profesiuni, care presupune fragmentarea obiectivelor 
şi intensificarea controlului extern, o face neatractivă pentru bărbați. 
Multe cercetări evidențiază faptul că această meserie pare să convină 
mai mult femeilor, capabile să accentueze dimensiunea expresivă şi 


afectivă. 

Întrebare 

Credeţi că prezența majoritară a femeilor în câmpul școlar 
influențează diferit performanţa băieţilor şi fetelor? Explicaţi. 

Salariile mai puţin ridicate îndepărtează, de asemenea, pe 
bărbaţii care au aspirații înalte. Se mai adaugă și faptul că meseria de 
profesor oferă o redusă perspectivă de carieră, în sensul clasic al 
termenului, presupunând numai puţine diferenţe între debutanţi și cei cu 
experiență. 

x2? Activitate 

Stabiliţi, pe baza observaţiilor dumneavoastră, diferenţele 
dintre profesorii începători și cei cu experienţă. 

QQ Comentaţi 

„Statutul profesional tot mai puţin apreciat și salariile reduse, 
au efecte nefaste asupra recrutării, performanței și rămânerii în cadrul 
şcolii a indivizilor înalt calificați. În Statele Unite, o treime din 
profesori şi-ar schimba slujba dacă s-ar ivi prilejul, iar a şasea parte 
din debutanţi fac lucrul acesta în primul an”. 

Exercitarea profesiunii de profesor presupune însușirea a trei 
competenţe specifice: 

x a) competenţă profesională, constând dintr-o cultură tehnică 
specifică şi o competență interumană care-i permite să lucreze 
totdeauna cu un public, (clasa de elevi) şâsă-coopereze „cu ceilalți 
profesori. Capacitatea de a organiza (munca în echipă, diversitatea 
sarcinilor) şi componenta etică completează acest tablou; f b) 
capacitatea de a întreţine raporturi satisfăcătoare cu eșaloanele 
ierarhiei superioare: directori, inspectori. Profesorii suportă cu 
regularitate presiunea controlului, ei sunt evaluaţi periodic de 
superiori, avansarea nu este posibilă fără o probă practica în fața unor 
comisii. Responsabilii ierarhiei notează nu numai punctualitatea şi 
asiduitatea profesorilor, calitatea activităților și eficacitatea, dar şi 
„prezenţa scenică”, autoritatea în fața elevilor, calitatea dialogului 
didactic etc.; c) competența de a dezvolta bune relaţii cu „beneficiarii” — 
elevi, părinţi, comunitate” Profesorul nu lucrează cu „clienți” 
individuali, ci cu grupe de elevi. „Aceştia, la rândul lor, sunt asistați și 
supravegheați de părinți și comunitate. Cota profesorilor este fixată 


adesea în funcție de priceperea „de a ţine clasa”, de a utiliza 
corespunzător autonomia și libertatea de care se bucură clasa. 

f întrebare 

Consideraţi că ponderea celor trei tipuri de competenţă ar putea 
fi diferită la profesorii cu experienţă în raport cu începătorii? 

IV.2. Funcţiile profesorului în școală 

Profesorul îndeplinește, în scoală, următoarele funejii: a) 
organizator al procesului deânvăţțământ; b) educator; c) partener al 
educaţiei; dj membru al corpului profesoral. 

Cayla organizator al învăţării, profesorul îmbină aspectele 
obiectiv-logice ale transmiterii cunoştinţelor cu aspectele psihologice. 
Este deci preocupat atât de aplicarej Tprincipiilor didactice, a teoriei 
instruirii în transmiterea conținutului învățământului, cât și de 
implicaţiile psihologice ale actului transmiterii: psihologia evoluţiei 
copilului, psihologia învățării, strategiile comunicării etc. 

Organizarea învățământului trebuie să se orienteze după criterii 
proprii disciplinei, urmaruidii-se aplicarea celor mai potrivite strategii 
de rezolvare a problemelor, dezvoltarea gândirii elevilor şi a 
aptitudinilor de obţinere independentă a informaţiilor, de prelucrare 
critică şi aplicare în situaţii diferite. Profesorul nu este doar un 
traps-mițător de informații, care se rezumă la a da indicaţii elevilor în 
privința modului de învățare și a: „materialelor pe care trebuie să le 
înveţe, ci şi un antrenor care, prin întrebări analitice, stimulând 
gândirea elevilor, creează premise pentru ca aceștia, prin aflarea 
independentă a răspunsurilor, să ajungă la o mai bună înțelegere a 
problemelor. Trezirea interesului elevilor, stimularea motivaţiei 
acestora este, în bună măsură, un rezultat al conducerii procesului 
instructiv. Intră aici şi justa dozare a dificultăţilor în procesul învăţării, 
în conformitate cu situația concretă și individualitatea elevilor 
respectivi. În rezumat, a organiza învățarea înseamnă a găsi metodele 
cele maijâdecyate, a construi secvenţe instructive bazate pe logica 
obiectivă a disciplinei, a trezi interesul elevilor și a stimula 
performanţele, a crea o atmosferă prielnică studiului, a doza 
dificultățile pentru a putea dezvolta strategii de rezolvare a 
problemelor (Geissier, E.E., 1981). 

b) Exercitarea funcției de educator este dependentă de concepția 
care stă la baza semnificației care se acordă şcolii şi organizării ei, de 


felul în care profesorul își înțelege misiunea, de totalitatea sarcinilor 
cuprinse în funcția de profesor și, nu în ultimul rând, de atitudinile 
părinţilor. 

Funcția didactică a profesorului se exprimă prin îndeplinirea 
statutului de model, partener, sfătuitor. Ea se îndeplineşte prin crearea 
unei atmosfere generale de securitate şi încredere în clasă, prin 
încurajarea succeselor fiecărui elev, prin crearea unui flux de simpatie 
între profesor şi elevi. 

f întrebare 

Apreciaţi că ar exista diferenţe între profesori și învățători din 
punctul de vedere al funcției educative? 

A educa, alături de a instrui, înseamnă, pentru profesor: 
folosirea unor metode care pă formeze elevilor atenția pentru munca 
independentă, să dezvolte virtuți sociale, să întărească încrederea 
elevilor în propria valoare, ajutându-i să-și găsească identitatea. A 
educa înseamnă a-ți desfășura activitatea sub semnul unor categorii 
morale, consiliindu-i pe elevi să ia distanță critică față de atitudinile şi 
performanţele proprii, dezvoltându-le aptitudinea de a stabili contacte 
pozitive şi de a analiza critic propriile prejudecăți. 

Înainte de a transmite valgri coginţive, profesoral tranși Kte” v. 
aloriniorale şi îi asistă pe elevi în însuşirea acestora, prin sublinierea 
importanței semnificației unor sentimente ca cel de satisfacție a 
reuşitei, cooperării, respectului pentru realizări etc. 

(CJX onceptul de partener al educaţiei se referă la raporturile 
profesorului cu alți factori educativi, îndeosebi cu părinţii și la 
concepția conform căreia profesorii și elevii formează împreună o 
comunitate școlară. Şcoala este a doua instanţă de socializare, după 
familie, iar profesorul trebuie să colaboreze cu toți factorii educativi, 
să armonizeze educaţia formală cu cea nonformală şi informală. El 
poate juca rolul de consultant al părinţilor, el îngarte răspunderea 
formării copiilor cu familia. 

Întrebare 

Există categorii de părinţi dispuse să colaboreze cu şcoala și 
altele mai puţin dispuse? Ce criterii se pot folosi în stabilirea diferitelor 
categorii de părinți? 

d) Ca membru al corpului profesoral, profesorul se găseşte într-o 


strânsă interdependenţă cu colegii, cu directorii și alți educatori. 
Complexitatea problemelor pe care le pune școala ca organizaţie fac 
imposibilă” izolarea şi „independenţa” profesorilor. Nu se poate realiza 
o instrucție și o educaţie unitară prin simpla adiționare a unor 
influențe disparate, oferite de diverse discipline. Cele trei laturi ale 
influenței educative - învățarea socială, formarea independenţei de a 
lucra metodic și dezvoltarea eului elevilor - vor rămâne întâmplătoare 
atât timp cât se rezumă la acțiuni separate şi necoordonate. E nevoie 
deci de un „consens' al atitudinilor și acțiunilor pedagogice. Ideea de a 
lucra în echipă (team-ieâching), în vederea unei acțiuni convergente, 
presupune discuţii între profesorii de specialitate care predau la 
aceeași clasă, pregătirea comună pentru procesul instructiv (pentru a 
armoniza mijloacele şi exprimarea), repartizarea funcţiilor în cazul 
unor sarcini speciale, organizarea unor discuţii în grup sau consfătuiri 
ale profesorilor din aceeaşi specialitate, pentru sarcinile instructive, şi 
ale tuturor profesorilor pentru cele educative. 

Întrebare 

Cum apreciaţi interacțiunea dintre profesorii de la aceeași 
şcoală pe teme profesionale? 

IV.3. Rolurile profesorului 

Cum îşi înțelege profesorul menirea sa? Acţionează el în numele 
statutului și societăţii, al părinţilor sau în calitate de apărător al 
copilului? Se rezumă el la transmiterea cunoştinţelor în domeniul 
disciplinei sale sau se prezintă elevilor ca model? Iată întrebări pe care 
şi le poate pune orice profesor la intrarea în meserie. 

Termenilor mai vechi de-meserie sau profesiune, apropiați celui 
de „chemare”, le este preferat astăzi cel de-ro/ - devenind vocaţia 
funcțională, rolul jucat de o persoană de referință. Similitudinea”-cu 
rolul interpretat pe scenă de actori este explicită. „Educatorul 
înnăscut”, „chemarea de profesor”, spune Geissler, nu prea îşi găsesc 
locul în acest peisaj. 

Rolul de profesor presupune argumentarea într-un multiplu 
păienjeniş de grup de referință care impun profesorului cerințe 
diferențiate: el reprezintă autoritatea publică, ca reprezentant al 
statului, transmițător de cunoştinţe şi educator, evaluator al elevilor, 
partenerul părinţilor în sarcina educativă, membru în colectivul şcolii, 


coleg. Profesiunea de educator este - fără îndoială - încărcată de 
tensiune. Pentru a putea răspunde atâtor cerinţe și a articula oferta sa 
comportamentală unor solicitări diverse, el trebuie să aibă conștiința 
misiunii sale, are obligația de a observa și evalua, disponibilitatea de a 
primi sugestii, aptitudinea de a organiza şi regiza procesul de instruire. 

Adesea profesorul se găseşte în situații conflictuale. 

O primă situație conflictuală rezultă din raporturile sale cu 
părinții şi cu instituţia şcolii-Părinţii solicită adesea o atenţie specială 
copiilor lor, profesorul e obligat să-și distribuie imparțial atenția 
tuturor elevilor, reprezentând consemnul instituţional. În relaţiile sale 
cu elevii, profesorul se orientează după principiul „stimulare și 
selecție”, iar acesta poate veni în contradicţie cu obligaţia de a pretinde 
performanţe din partea tuturor elevilor. Profesorii sunt puşi adesea în 
dificultate de două sarcini aparent diferite: pe de o parte, ei sunt 
responsabili de transmiterea corectă a unui volum de informații şi 
verificarea asimilării acestor cunoştinţe. Pe de altă parte, el are datoria 
să dezvolte elevilor „aptitudini critice”, strategia fiind punerea sub 
semnul îndoielii a unor adevăruri, prezentarea materialului ca pe o 
confruntare între teze diferite. 

Cel mai important conflict de rol este acela dintre transmiterea 
cunoştinţelor de specialitate și calitatea de educator a 
profesorululJunii profesori predomină preocuparea pentru 
transmiterea de cunoștințe, alţii sunt cu precădere preocupaţi de 
formarea elevilor. 

e 

QO-Comentaţi 

Geissler-şntetizează astfel contradicţiile îndeplinirii rolului de 
profesor: 

Informatorul transmite, păstrând distanța rece impusă de 
ştiinţă; 

partenerul sfătuieşte, apelează, admonestează, îndrumă, 
frânează; 

modelul stabilește și oferă cerinţe morale; 

examinatorul se străduieşte să fie obiectiv și imparțial; 

educatorul e preocupat îndeosebi de om, de „educat”, ca 
partener în relația comună. El transmite valori și orientări de viaţă; 

specialistul se axează pe predare şi instruire unitară. Avem a 
face deci cu o tensiune intra-roluri, care se rezumă la: 


partener contra examinator; O 

Informator contra distribuitor de șanse; y 

model contra specialist. 

Stările tensionale sunt inevitabile. Soluţia e organizarea unui 
„învăţământ educativ” articulând cele două tendinţe: educaţia fără 
instrucție e imposibilă, componenta educativă stimulează şi motivează 
instruirea. 

Întrebare în ce măsură are profesorul libertatea de a opta 
pentru un rol sau altul, de a da prioritate unei orientări sau alteia? 

Iffifl Temă de rezolvat 

Stabiliți, pe baza observaţiilor dumneavoastră, diferențele 
dintre profesorii începători și cei cu experienţă. 

1) Cum influenţează identitatea negativă comportamentul 
elevilor aflaţi în situaţie de eșec școlar? 

2) Descrieţi atribuirile posibile ale unui elev care a primit o notă 
slabă. 

3) Credeţi că reprezentarea inteligenței ca înnăscută 
influențează comportamentul profesorului? Explicaţi. 

4) De ce au profesorii tendința da a pune eșecul școlar al 
elevilor pe seama lipsei de efort? 

5) Descrieți mecanismul autoîndeplinirii profeţiilor în mediul 
şcolar şi arătați cum poate fi folosit pentru ameliorarea 
performanţelor elevilor. 

6) Ce schimbări ar trebui să se producă în organizaţia școlară 
pentru ca activitatea profesorului să poată fi evaluată în mod adecvat? 

7) Care sunt, în opinia dumneavoastră, tendinţele de evoluție a 
rolului de profesor? 

Rezumat în cadrul acestei unităţi de curs se schițează abordarea 
psihologiei sociale asupra educaţiei. Partea introductivă cuprinde o 
succintă descriere a domeniului, precum și o descriere a domeniului, 
precum $: o descriere a şcolii ca organizaţie socială. În continuare, se 
tratează clasa școlară din perspectiva dinamicii de grup. La temele 
abordate în mod tradiţional se adaugă și tenie despre cooperare şi 
despre eterogenitatea clasei de elevi. 

Partea a III-a reprezintă nucleul unităţii de curs. Sunt incluse 
teme foarte actuale, puțin explorate în literatura românească de 
specialitate: teoria atribuirii, teoria identităţii sociale, autoîndeplinirea 
profeţiilor, toate tratate în legătură cu domeniul educațional. S-a pus 
accentul pe relevarea caracterului experimental al psihologiei sociale, 
fiind prezentate şi câteva experimente cu titlul de exemplu, în sfârșit, 
ultima secțiune se ocupă de rolurile și funcţiile profesorului, creionând 
un portret psihosocial al acestuia. 

DEVIERILE COMPORTAMENTALE ALE ELEVILOR ŞI 
COMBATEREA LOR. EȘECUL LA ÎNVĂȚĂTURĂ ȘI PREVENIREA LUI 


Autor: prof. dr. Tiberiu RIDICĂ 

Scopul unităţii de curs: 

oferirea unor sugestii explicative pentru asigurarea înţelegerii 
adecvate a problematicii complexe a fenomenului 
adaptării /dezadaptării școlare, în vederea prevenirii și combaterii 
eficiente a  devierilor comportamentale ale elevilor; analizarea 
diferitelor aspecte ale „insuccesului şcolar” (forme, cauze, dinamică 
etc.) cu scopul înţelegerii sale corespunzătoare și a adoptării celor mai 
potrivite măsuri de prevenire şi înlăturare a efectelor lui. 

Obiective operaționale: 

După ce vor studia această unitate, cursanțţii vor putea să: 

definească și să utilizeze corect sensurile termenilor de 
„insucces școlar” și „devianță comportamentală”; abordeze şi să 
evalueze critic diferitele explicaţii (teorii, concepţii, puncte de vedere 
etc.) emise de specialiști în legătură cu fenomenele școlare 
menționate; dea elevilor în cauză explicaţii și sugestii pertinente 
privind cauzele care i-au pus în situație de insucces şcolar sau de 
abatere de la regulile școlare; își îmbunătățească stilul didactic în 
vederea sporirii gradului de participare a elevilor la procesul 
instructiv-educativ; își formeze tactul pedagogic, ca o condiţie 
psihologică de bază a probării unei „atitudini psihoterapeutice” în 
raporturile profesorului cu acei elevi care manifestă carențe în 
pregătire sau în comportamentul disciplinar. 

— Sugerăm cursanților să aibă la îndemână foi albe, pe care vor 
răspunde facultativ la întrebările sau temele de reflecţie evidenţiate în 
text și vor da răspuns obligatoriu la temele de rezolvat intercalate sau la 
cele de la finalul paragrafelor, marcate cu caractere speciale. 

I. Precizări terminologice 

O discuţie asupra devierilor comportamentale la elevi impune 
mai întâi formularea unor consideraţii asupra termenilor conecși de 
„adaptare”-,„dezadaptare”. Adaptarea reprezintă, se ştie, însăşi condiţia 
vieții. Ori de câte ori organismul este supus acțiunii unor agenți 
stresanți (de exemplu intoxicație, infecție microbiană, o emoție 
puternică etc), el îşi mobilizează mecanismele de apărare spre a face 
față acestora. Există adaptare, spune J. Piaget (1965), atunci când 
organismul se transformă în funcție de mediu, iar această 
transformare are ca efect un echilibru al schimburilor între mediu și el, 
favorabil conservării sale. Potrivit concepţiei lui J. Piaget, în privința 
vieții psihice se petrece un fenomen asemănător. Așa cum organismul 
recurge la permanente schimburi cu mediul înconjurător, pentru a 
rămâne în acord cu acesta și pentru a menţine echilibrai mediului său 
interior, tot așa sistemul psihic uman nu-și poate asigura unitatea 
internă şi armonia cu exteriorul, decât dacă dovedeşte plasticitate 
comportamentală: pe de o parte, o sincronizare cu cerințele mediului 
în limitele resurselor individuale, respectiv o modificare a 
comportamentului persoanei, în funcție de exigenţele mediului 
socio-cultural („acomodare”), iar pe de altă parte, o transformare a 
condițiilor mediului în funcție de scopurile şi aspiraţiile individuale ale 
persoanei  („asimilare”). Aceste două moduri de acțiune, 
interdependente, se combină fără încetare pentru a menține starea de 
echilibru la un nivel cât mai stabil. Adaptarea de tip psihologic 
presupune, așadar, asimilarea de noi cunoştinţe şi valori, dar şi 
renunțări la atitudini sau valori personale, care se dovedesc 
nefuncționale (pentru că sunt considerate inacceptabile de către 
societate). Atât mediul familial, cât şi cel școlar, iar apoi cel profesional 
şi social îl obligă pe copil să se supună acestui comportament continuu 
de adaptare şi remodelare în funcție de cerințele și exigenţele specifice 
mediilor respective. 

Din perspectivă piagetiană dezadaptarea desemnează situația 
opusă celei prezentate mai sus, respectiv incapacitatea persoanei de a 
realiza, în mod echilibrat, procese de „asimilare” şi „acomodare'. 
Atitudini caracteristice persoanei  dezadaptate sunt ignorarea 
constantă sau respingerea voită a cerinţelor şi a exigențelor exterioare, 
supralicitând în schimb dorinţele și necesitățile individuale. Poate 


exista însă și situația inversă, prezentă mai mult în cazuri extreme 
(patologice), când persoana ajunge să fie atât de dezamăgită de ea 
însăşi, încât îşi ignoră orice opțiuni sau preferințe personale, 
lăsându-se „în voia sorții”. 

Prin urmare, putem spune că o persoană este cu atât mai bine 
adaptată, cu cât mai frecvente şi mai profunde sunt schimburile 
interpersonale echilibrate cu cei din jur și cu diferiți factori ai 
ambianţei sociale (instituţii, organizaţii, sisteme normative etc). În alți 
termeni, comportamentul adaptiv exprimă, din perspectivă 
psihologică, „eficiența sau gradul în care individul atinge standardele 
independenței personale şi ale responsabilității sociale cerute de 
grupul social căruia îi aparține” (Grossman, H.J., 1973, p. 11). 

Din perspectivă juridică, adaptarea presupune realizarea unei 
concordanțe între cerințele şi normele sociale, pe de o parte, şi 
conduitele sau atitudinile individului, pe de altă parte. Pentru 
obținerea acestei concordanțe, este necesar însă ca persoana să se 
supună unui proces voluntar (conştient) de aderare continuă şi 
dinamică la viața socială a grupurilor formale și informale, realizat 
prin asimilarea de roluri sociale, norme morale, valori 
cultural-ştiințifice, modele comportamentale. Normele sociale iau, de 
obicei, forma unor reguli de conduită, recunoscute și acceptate de 
colectivitățile umane. Norma conţine și idei de sancțiune, în cazul 
încălcării ei, fiind deci un mecanism de control al comportamentelor 
individuale în cadrul grupului. Se acordă, prin urmare, calificativul de 
conduită dezadaptată (sau deviantă) acelei atitudini care se abate de la 
normele acceptate în interiorul unui grup, al unei instituţii sau al unei 
societăți, fapt care duce la conflicte între individul respectiv și grupul 
sau instituția căreia îi aparține. Delincventa este considerată o formă 
mai gravă a fenomenului de deviantă, ea reprezentând o faptă cu un 
caracter socialmente periculos, prevăzută de legea penală, şi care este 
săvârşită cu vinovăţie. 

Dezadaptarea școlară poate fi considerată ca un aspect al 
dezadaptării sociale. O condiţie esențială a adaptării școlare o 
reprezintă realizarea  concordanţei între cerințele obiectivelor 
instructiv-educative şi răspunsul comportamental adecvat al elevului 
față de acestea. Cu alte cuvinte, esența adaptării școlare constă în 
ajustarea reciprocă a procesului de educaţie, pe de o parte, şi 
caracteristicile de personalitate ale elevului, pe de altă parte. Vom 


spune, prin urmare, că un elev este adaptat atunci când realizează, în 
egală măsură, adaptarea pedagogică (sau instrucțională) și adaptarea 
relațională. Primul tip de adaptare desemnează răspunsul adecvat al 
elevului la exigenţele de ordin instructiv, respectiv disponibilitatea 
acestuia de a-și însuși informaţiile transmise şi de a le operaționaliza 
într-un mod eficient, creativ. În evaluarea adaptării de tip pedagogic 
trebuie luaţi, aşadar, în considerare indicatori referitori la: măsura în 
care elevul şi-a format capacitatea de a evalua, aprecia critic şi 
operaționaliza informațiile științifice; nivelul dezvoltării motivaţiilor 
cognitive şi intrinseci în cadrul activității şcolare; 
concordanța/discordanţa între nivelul de performanţă și nivelul de 
aspirație; experiența subiectivă a eșecului la învățătură etc. Cel de-al 
doilea aspect al adaptării/dezadaptării, menționat mai sus, se referă la 
capacitatea elevului de a relaționa cu profesorul şi cu ceilalți elevi, de a 
interioriza normele școlare și valorile sociale acceptate. Cu alte 
cuvinte, el exprimă orientarea şi stabilitatea atitudinilor elevului față 
de ambianța şcolară. 

Cele două perspective de abordare a fenomenului de 
adaptare/dezadaptare se completează reciproc: perspectiva juridică 
atrage atenția asupra normativităţii sociale care trebuie respectată, în 
timp ce perspectiva psihologică evidenţiază caracterul individualizat al 
comportamentului dezadaptat. Într-adevăr, actul deviant poartă, de 
fiecare dată, „pecetea” psihologică a personalităţii autorului lui (mai 
precis el reflectă modul în care persoana respectivă își priveşte 
existența, felul în care se percepe pe sine în raport cu ceilalți și cu 
valorile sociale). 

Ca o concluzie la cele prezentate mai sus, putem spune că 
realizarea în bune condiţii a procesului instructiv-educativ din școală 
presupune, cu necesitate, acceptarea şi respectarea de către elevi şi 
profesori a unor cerinţe, reguli şi dispoziții elaborate şi impuse din 
exterior (în virtutea unor considerente sociale, morale, juridice, 
psihopedagogice), concomitent cu instituirea unor modalități de 
control asupra acceptării şi respectării lor. Aceste reguli, pe care 
disciplina le impune, asigură cadrul organizatoric al desfășurării 
procesului  instructiv-educativ şi reglează, în același timp, 
comportamentul elevilor şi al profesorilor. Desigur, sistemul normativ 
din şcoală oferă un 

câmp mai larg sau mai restrâns de manifestare a personalității 
elevilor, în funcție de modul în care factorii educativi realizează 
constrângerea: excesiv de autoritar (sever) sau, dimpotrivă, într-o 
notă de accentuat liberalism. Este evident că ambele modalități sunt 
nerecomandabile și că numai realizarea unui echilibru între cerinţe și 
control, pe de o parte, și manifestarea independenţei de acţiune, 
întemeiată pe acceptarea și înțelegerea importanţei (rostului) 
sistemului normativ respectiv, pe de altă parte, poate induce elevilor 
un sentiment de siguranță și demnitate personală. Altfel spus, este 
necesară exprimarea autorităţii școlare în termeni fermi, dar trebuie 
asigurate, în același timp, şi condiţiile pentru formarea independenţei 
de acțiune a elevilor și pentru exprimarea liberă a personalității 
acestora. Conduita de adaptare/dezadaptare apare, așadar, la 
confluenţa celor doi factori: „autoritate” și „libertate”, primul generând 
şi impunând un ansamblu de cerințe și reguli, iar în cazul celui de-al 
doilea, elevul trebuind să realizeze un proces independent de 
asimilare, respectare și îndeplinire a respectivelor cerinţe sau reguli. 
Când elevul conştientizează necesitatea respectării dispoziţiilor 
impuse de autoritate sau a exigenţelor cerute de o bună desfășurare a 
activităţii, sunt create condiţiile psihologice pentru realizarea unui 
comportament adaptativ. Când, dimpotrivă, elevul respinge aceste 
cerințe sau exigenţe ca nefondate, supralicitând în schimb preferințele 
şi satisfacţiile personale egoiste de moment, apar premisele dezvoltării 
unui comportament dezadaptat. De asemeni, în împrejurările în care 
autoritatea exercită o impunere forțată a unor cerinţe sau reguli, 
putem să ne aşteptăm ca elevii să manifeste un comportament 
dezadaptat sau unul în aparență adaptat (aceasta deoarece 
îndeplinirea respectivelor cerinţe sau reguli se va face în virtutea fricii 
şi nu a unei adeziuni liber consimțţite). 

s Problemă 

Poate exista situaţia în care un elev să realizeze doar adaptarea 
instrucțională fiind, în același timp, dezadaptat în planul interrelaţiilor 
sale cu profesorii sau colegii? Dar situația inversă? 

Întrebări 

Cum se explică aceste situaţii și ce influență negativă are o 
situație asupra alteia? (Exemplu: Cum afectează dificultățile de 


interrelaționare ale elevului randamentul activităţii sale de învăţare?). 
Prin urmare, din ce moment putem spune că un elev realizează o 
adaptare școlară deplină? 

II. Forme ale inadaptării şcolare și factorii care le explică 

Inadaptarea comportamentală a unor elevi vizează, în principal, 
tulburările de relaționare a elevilor în cauză cu părinții, profesorii, 
colegii și încălcarea regulilor colectivității școlare sau extraşcolare. 
Paleta acestor tulburări este largă, ea cuprinzând atât modificări 
comportamentale mai puțin grave sub raport juridic (penal), dar 
supărătoare, de tipul: minciună, inconsecvență comportamentală, 
violențe verbale, copiatul la ore, fumatul ostentativ, bruscarea de către 
băieţi a fetelor, refuzul de a saluta, diferite atitudini nonconformiste 
etc, cât şi abateri grave de la normele morale și legislaţia penală cum 
sunt: furtul repetat, vagabondajul, actele de spargere sau tâlhărie, 
consumul curent de alcool sau droguri, prostituție etc. Profesorii se 
confruntă de obicei cu tulburări de conduită mai ușoare, 
neinfracționale în sensul propriu al termenului; dar destul de 
răspândite sunt, în ultimul timp, și abaterile severe de conduită, care 
cer mult timp și efort pentru a fi eradicate. 

Manifestările cu caracter predelictual și cele infracționale 
rezultă, de obicei, din interacțiunea unor cauze individuale şi sociale cu 
o serie de condiţii favorizante. Cauzele individuale atrag atenţia atât 
asupra unor posibile determinări ereditare (condiții interne 
predispozante), cât şi asupra formării nefavorabile, la un moment dat, 
a personalității tânărului sub influenţa unor factori de mediu negativi, 
fapt ce duce la imprimarea în comportamentul său a unor orientări 
antisociale. Cauzele sociale vizează, de regulă, influențele nocive ale 
situaţiilor concrete de viaţă în care s-a aflat tânărul înainte de 
manifestarea conduitei deviante. Condiţiile favorizante cuprind, de 
fapt, acele împrejurări şi situații externe care facilitează comiterea 
delictului (producerea faptei propriu-zise). Noţiunea de cauzalitate nu 
poate fi redusă, așadar, în acest domeniu al devianţei 
comportamentale, la o singură cauză fundamentală, ci presupune un 
complex de condiţii, de acțiuni şi motivații particulare. Desigur, este 
greu de surprins ponderea acestor factori individuali, sociali şi 
favorizanți în determinarea și dezvoltarea conduitei deviante. 
Tendinţa unor specialişti de a pune un accent prea mare pe rolul 
factorilor sociali (sau externi) este combătută de alții, care atrag 


atenția asupra faptului că factorii externi acționează întotdeauna prin 
intermediul condiţiilor interne, neuro-psihice: „Orice fenomen psihic 
este determinat în ultimă instanță de acțiunea externă, dar orice 
acțiune externă determină actul psihic (deci şi actele deviante, n.n.) 
numai mijlocit, refractându-se prin însușirile, stările şi activitatea 
psihică a persoanei care este supusă acestei acțiuni” (Bogdan, T., 1973, 
p. 17). Într-adevăr, numai aşa ne putem explica de ce dintre două 
persoane aflate în aceleași condiţii de mediu defavorizam (sau 
psihotraumatizant), doar una se hotărăște să recurgă la conduite 
deviante (sau aberante). Când motivațiile individuale devin presante 
(de exemplu, dorința excesivă a persoanei de a obţine diferite 
satisfacţii prin bani, drog, sex etc), „factorii ambientali de precipitare” 
pot inspira sau declanşa actul deviant, oferind mijloacele prin care 
delincventa se perpetuează. 

O discuție pertinentă asupra cauzelor comportamentelor 
deviante la elevi pretinde, aşadar, o considerare simultană a celor trei 
grupuri de factori, menţionate mai sus: tendințele ereditare 
(tendinţele interne predispozante) se realizează și se manifestă 

Întotdeauna într-un mod diferit, în dependență cu: 
antecedentele dezvoltării individuale, evenimentele copilăriei, 
condițiile de mediu familial în care trăiește copilul (sau tânărul în 
cauză). Fiecare caz de inadaptare şcolară are, prin urmare, o „istorie” 
proprie, care impune o interpretare psihogenetică, dinamică şi 
funcțională a inadaptării școlare. Pentru a fi luate măsurile profilactice 
necesare reducerii numărului de conduite deviante în școală, trebuie 
să punem în discuţie, fie și succint, rolul factorilor individuali (sau 
interni) și al celor sociali (sau externi) în determinarea acestor 
conduite. 

A. Factorii individuali ţin de capacitatea personală a fiecărui elev 
de a reacționa, adică de resursele personale, de bogăția și calitatea 
„schemelor de adaptare”; astfel, unii elevi au un potenţial mai mare de 
adaptare (de maleabilitate, comunicare, acceptare a interdicţiilor, de 
toleranță la frustrare), iar alții unul mai redus (sunt mai rigizi, mai 
intoleranţi, mai puţin permisivi în raporturile lor cu ceilalți). În 
general, aceşti factori individuali pot fi grupaţi în două categorii: 

1) factori constituționali, dependenţi de zestrea ereditară şi de 


structura neuro-psihică a copilului (de exemplu, debilitate mentală, 
hiperemotivitate, autism, tendinţe agresive etc.); 

2) unele particularități ale personalităţii în formare (de 
exemplu, diferite tulburări de caracter sau atitudini negative, formate 
sub influența unor factori defavorabili ai mediului). Spaţiul restrâns 
acordat acestui material nu ne permite să facem decât unele 
consideraţii succinte asupra factorilor menționați. 

1. Determinările ereditare, deşi importante, nu trebuie să ducă 
la exagerări de genul: „inadaptat prin naştere”, care favorizează un 
anumit „fatalism” educaţional. Adevărul este că factorii ereditari 
acționează nu direct, ci prin intermediul celor de mediu, care vor 
favoriza sau nu exprimarea acestor potenţialități ereditare. 

a. Deficienţele intelectuale. Inteligența asigură, se ştie, 
individului posibilitatea adaptării la situaţii noi, inedite, neprevăzute, 
prin anticiparea celor mai potrivite soluții pe baza restructurării 
întregului câmp mental și a experienţei dobândite anterior. Specificul 
activității școlare a impus termenul de „inteligență școlară” (sau 
„aptitudine şcolară”), a cărei caracteristică funcțională constă în faptul 
că facilitează adaptarea elevilor la situaţiile problematice din școală 
prin asimilarea cerinţelor ce li se adresează și prin acomodarea la 
aceste cerințe. Sub raport structural, inteligența școlară constă din 
convergența proceselor și operaţiilor intelectuale implicate în 
activitatea de învăţare de tip școlar. Se apreciază astăzi tot mai mult că 
întârzierile mentale reprezintă o premisă a  devianţei 
comportamentale, mai ales atunci când nivelul mental scăzut se 
asociază cu tulburări afective și cu condiţii defavorabile de mediu. 
Deficienţele intelectuale exprimă, de regulă, dificultatea sau 
imposibilitatea celui în cauză de anticipare, pe plan mental, a 
urmărilor inevitabile ale atitudinilor deviante adoptate. Altfel spus, ele 
exprimă slaba capacitate de a trăi anticipativ o serie întreagă de efecte 
sau stări emotive, motiv pentru care persoana respectivă trăieşte mai 
mult „în prezent”, sub presiunea tiranică a pulsiunilor şi necesităţilor 
sale primare. 

b. Modificări accentuate ale vieţii afective și ale voinţei. Dintre 
aceste modificări, cu un puternic substrat ereditar, menționăm: 
toleranța foarte scăzută la frustrare; o pronunţată labilitate afectivă; 
un potențial agresiv ridicat; indiferență afectivă (absența emoţiilor 
altruiste şi simpatetice). 


Se știe că sentimentul de frustrare exprimă starea noastră de 
disconfort în raport cu o necesitate sau aspirație care, din diferite 
motive, nu a fost satisfăcută. Spuneam cu altă ocazie (1979, pp. 17 - 
20) că oamenii au diferite praguri de rezistenţă la privare (frustrare), 
în funcție de cât de dispuşi sunt să realizeze un dialog flexibil cu 
ceilalți, respectiv de a face schimburi de valori materiale şi spirituale 
cu cei care îi înconjoară. Elevii „problemă” sub raport comportamental 
(disciplinar) sunt, de obicei, persoane încorsetate de egoism în 
interpretarea situațiilor sociale, sunt persoane dominate de 
incapacitatea de a se detașa de propriile trăiri şi tendințe egocentrice, 
ceea ce le determină să creadă că au numai drepturi, nu şi îndatoriri. 
Incapacitatea de a accepta o frustrare, un reproș sau sugestie 
constructivă îi face pe aceşti elevi să recurgă la încercări de satisfacere 
a necesităților lor egoiste pe alte căi decât cele legale. 

Labilitatea afectivă reprezintă una din caracteristicile 
personalității delincvenților, ea manifestându-se prin: sugestionarea 
rapidă în raport cu impresiile de moment formate; reacții 
imprevizibile (datorate insuficientei dezvoltări a autocontrolului 
afectiv); lipsa unei autonomii afective (determinate de o slabă 
dezvoltare a emoțiilor şi a sentimentelor superioare, îndeosebi a celor 
morale). Despre labilul afectiv, cunoscutul specialist în domeniul 
psihologiei judiciare Tiberiu Bogdan spune că „este un instabil emotiv, 
un element care în reacţiile sale trădează discontinuitate, salturi 
nemotivate de la o extremă la alta, inconstanță în reacţii față de 
stimul...” (1973,p.71). 

Fenomenul de agresivitate, determinat de instabilitatea emotivă 
şi de o structură dizarmonică de personalitate de tipul psihopatiei 
impulsive, stă la originea multor devieri comportamentale. 
Investigarea tendinţelor psihice ale delincvențţilor prin intermediul 
unor teste de personalitate (de exemplu, T.A.T., testul de frustrațţie al 
lui S. Rosenzweig etc.) a relevat faptul că mulți dintre minorii 
delincvenţi testați au dat răspunsuri de tip agresiv, care exprimă 
opoziţia şi intoleranța deschisă a acestora față de reguli (norme, 
cerințe) și față de cei din jur (Cristescu, M., 1972, p. 178 - 204). 

2. Deşi nu se poate pune un semn de egalitate între „caracteriali” 
şi delincvențţi, deoarece nu toți copiii cu tulburări de caracter devin 
delincvențţi, și nu toţi delincvențţii au cunoscut (traversat) în copilărie 
sau adolescenţă o fază „caracterială”, se constată totuși faptul că, în 


numeroase cazuri, delincvenţa juvenilă este precedată de tulburări de 
caracter care apoi, prin cronicizare, s-au fixat în structura caracterului 
respectivilor minori. Astfel, cercetători cum ar fi D. Lagache (1964), R. 
Mucchielli (1965), G. Basiliade (1978) etc. arată că un copil caracterial 
(cu un „caracter rău”) se prezintă adesea, în cadrul vieţii sociale, ca un 
inadaptat, ca un sociopat, deoarece el nu reuşeşte să dezvolte relații 
armonioase între el şi mediul social (datorită educaţiei greşite şi a 
experiențelor dureroase de viață). După R. Mucchielli, desocializarea 
copilului caracterial se exprimă prin: falsă percepţie a celor din jur; 
absența aprofundării şi evaluării corecte a consecinţelor propriilor 
acte comise; respingerea sarcinilor și rolurilor propuse de către părinți 
sau profesori etc. Astfel de trăsături, care exprimă insolența, 
voluntarismul afectiv, opoziția față de încercările educative ale 
adulţilor se obiectivează, evident, în diferite reacţii şi acte predictuale 
care apoi, prin cronicizare, se structurează în personalitatea tânărului, 
dând naștere la ceea ce se cheamă un caracter deficitar (imatur sau 
greşit structurat). 

B. O discuție asupra factorilor externi în determinarea 
conduitelor de dezadaptare școlară este motivată de faptul constatat 
de atâtea ori că motivaţia elevului pentru învățare, perseverența 
acestuia în activitate, atitudinea sa față de şcoală sunt în strânsă 
legătură cu realitatea psihopedagogică din școală, cu climatul afectiv 
din familie, cu gradul de dificultate al activității şcolare impuse de 
profesori sau de părinți. 

1. Factori psihopedagogici de ordin familial. Familia, prin 
tonalitatea și atmosfera sa afectivă, prin dimensiunea sa culturală și 
gradul ei de integrare socială, constituie un mediu educativ 
determinant. Orice dezacorduri și tensiuni existente în mediul familial 
vor genera în conștiința copilului îndoieli, reticențe sau reacții 
neadaptive. Dintre factorii familiali care pot genera tulburări 
comportamentale la copii, menționăm: 

a) Deficite de climat familial și de structură familială. Familia 
reprezintă „un soi de personalitate colectivă”, a cărei armonie generală 
influențează echilibrul psihologic al fiecăreia dintre părți. Faptele de 
viață arată, în acest sens, că diferitele însuşiri moral-volitive ale 
copilului, cum ar fi, de exemplu, inițiativa și fermitatea în acțiuni, 
curiozitatea epistemică, spiritul obiectiv de autoevaluare etc. depind 
de o serie de trăsături pe care le are familia în care copilul trăiește. 


Astfel, există - spune Rose Vincent (1972, pp. 201 - 217) - familii 
reprimatoare, care înăbușă spiritul de independenţă al copilului, şi 
familii liberale, care dezvoltă inițiativele acestuia. De asemenea, există 
familii integrate social, sigure de ele, care prezintă un grad ridicat de 
receptivitate socială, şi familii la limita integrării, nesigure, închistate, 
refractare la tot ce apare nou pe plan social. Nu mai puţin interesante 
sunt aşa-numitele familii active și pasive. În cazul celor active, 
principala însușire este aceea de a se afirma, de a lupta cu greutăţile, 
de a se impune, în sensul bun al cuvântului, în societate; ele 
încurajează formarea la membrii mai tineri ai familiei a dinamismului, 
a încrederii în sine, a motivației muncii. Familiile pasive, indiferente, 
indolente, generează sentimentul de eșec, de neîncredere în viață, de 
descurajare în lupta cu obstacolele întâlnite în activitate. Părinţii 
formează, se ştie, miezul grupului familial. Absența temporară a unuia 
dintre părinţi, situația de deces a unuia sau a ambilor părinţi etc. 
reprezintă tot atâtea condiții eu răsunet diferit asupra mediului 
familial şi al echilibrului psihic al copilului. În familia adoptivă, de 
exemplu, alcătuită de obicei din părinți mai vârstnici şi dintr-un singur 
copil, înfiat sau luat sub ocrotire, întreaga afecțiune și grijă se 
îndreaptă de regulă spre acest copil; saturat și plictisit de atâtea 
atențţii, copilul va adopta atitudinea minimei rezistențe față de 
greutăţi, față de efort. În familiile disociate, deseori cei doi părinţi, deşi 
despărțiți, revendică, în aceeași măsură, copilul, fiecare dintre ei 
căutând să-l atragă de partea lui și să-l instige împotriva celuilalt, 
pentru a-l compromite. Impresionante sunt, în această privinţă, 
cazurile acelor copii deveniți confidentul unuia sau altuia dintre 
părinţi: aflați în postura de consolator, de „suport afectiv” al unuia 
dintre părinţi, aceşti copii își dau seama până la urmă de prăbușirea 
condiţiilor securităţii vieţii lor de familie, ceea ce-i face să devină 
blazați şi neîncrezători în oameni. În cazul copiilor orfani sau 
abandonaţi, care se află în grija asistenței publice, cu toată atenţia care 
li se acordă aici, le lipsește tocmai mediul afectiv familial. De aceea, din 
rândul acestora se detaşează, uneori, copilul depresiv, descurajat, aflat 
în continuă căutare de afectivitate, de încredere şi înțelegere din 
partea celor din jur. Familiile reconstituite din persoane divorţate, cu 
copii rezultați din căsătorii anterioare, vin de obicei cu principii şi 
deprinderi de educaţie total diferite, fapt ce poate favoriza o atmosferă 
de nesiguranţă și neliniște sau apariţia unor conflicte și tensiuni fie 


între părinți, fie între părinţi şi copii. O situație specială o reprezintă 
acele familii cu o ambianţă a căminului apăsătoare, ca rezultat al unor 
certuri continue dintre părinți. Aceste familii creează un mediu 
nefavorabil dezvoltării psihice normale a copilului: o atmosferă 
familială prea tristă sau prea agitată, caracterizată de certuri, injurii, 
brutalități, se răsfrânge în sens negativ asupra psihicului copilului, 
provocându-i tulburări emoționale puternice (Banciu, D., Rădulescu, 
S.M., Voicu, M., 1987). 

b) Copilul și divergenţele educative dintre membrii adulți ai 
familiei. Este ştiut că mediul familial nu se limitează strict la membrii 
grupului familial nuclear (adică numai la părinţi și copii). Cel mai 
adesea și alți adulți, cum ar fi: bunici, unchi, veri, prieteni, vecini iau 
parte, în mod permanent sau doar din când în când, la viața familiei 
respective. Aceste persoane pot să joace un rol important influențând, 
în unele cazuri, natura relațiilor copilului cu părinții. „Ceea ce complică 
pedagogia familială - arată Andre Berge - este numărul de jurisdicții 
cărora trebuie să li se supună copilul... Sunt familii în care cea mai 
mică măsură de ordin educativ stârnește strigătele de indignare ale 
bunicilor, unchilor, mătușilor, prietenilor etc, care își prezintă opiniile, 
se contrazic, reproșează severitatea sau indulgența, sugerează sisteme 
şi soluţii salvatoare. Copiii mici sunt meşteri mari când este vorba să 
profite de aceste divergențe pentru a se elibera de orice regulă” (1968, 
pp. 60 - 61). De cele mai multe ori însă, bunicii constituie o sursă de 
experiență bogată și prețioasă pentru copil. Astfel, pentru copiii 
dintr-o familie numeroasă, bunicii oferă acel „surplus de cămin”, care 
completează și întregeşte mediul familial propriu-zis şi în care fiecare 
dintre copii se bucură de o atenţie egală. Copilul gelos, care consideră 
că alt copil (frate sau soră) i-a luat locul în inima părinţilor săi, vine la 
bunici, unde găsește un loc de refugiu. Este adevărat însă că uneori 
bunicii se arată deosebit de protectori şi de îngăduitori cu nepoții, 
ocrotindu-i şi apărându-i de pedepsele părinţilor lor și atunci când nu 
ar trebui. Desigur, astfel de intervenții directe în atribuțiunile 
părinţilor zdruncină autoritatea acestora, schimbă poziţia copilului 
față de părinţi, perturbă relaţiile familiale, dând naștere la tensiuni şi 
conflicte de pe urma cărora va suferi, în primul rând, copilul. De 
asemenea, bunici prea îngăduitori, care permit copilului să se 
manifeste oricum, „educă” nepoți prea alintaţi, obraznici. 

c) Grupul fratern. Este cunoscut faptul că, în familie, copilul 
suferă influența nu numai a membrilor adulți, ci şi a celorlalţi copii 
(fraţi şi surori, verişori etc). 

j Desigur, aceste influențe depind de numărul copiilor în familie, 
de vârsta și sexul fiecăruia, de poziția copiilor în colectivul familial. 
Faptul, de exemplu, că un copil mai are 3 - 4 fraţi şi surori, îl face să 
intre în relații umane mai bogate (mai variate), în comparație cu 
copilul unic în familie (și anume să cunoască; experienţa rivalități, a 
competiției, dar și raporturile de colaborare, de solidaritate la nevoie). 
Adesea, în sânul familiei își fac simțită prezenţa, printre copii; unele 
grupuri ostile: cel al copiilor mici împotriva celor mari, al fetelor împoj 
triva băieților, al fraţilor împotriva verilor etc. Faptele de viață arată 
că, de cele mai multe ori, conflictele dintre frați sunt determinate de 
poziția copilului pe scara vârstelor. Cel mai mare, de pildă, care a avut 
la un moment dat totul (atenţie, dragoste etc.) trăiește, din momentul 
apariţiei următorului copil cu care trebuie să împartă dragostea 
părinţilor, un complex „de detronare” (A. Adler) şi, puternice 
sentimente de gelozie. El poate ajunge chiar să creadă că este ignorat, 
respins de părinţi, ceea ce-l face să-şi urască fratele mai mic, să se 
închidă în sine şi să-și neglijeze obligaţiile şcolare. Copilul cel mai mic 
din familie (prâslea) ocupă și el o poziție aparte și destul de 
primejdioasă în colectivul familial. El ajunge în i situaţia de a fi 
răsfățatul familiei, fiind înconjurat de cele mai calde sentimente de 
duioşie şi dragoste din partea părinţilor. În felul acesta, el își va 
dezvolta la maximum „firea voluntară”, devenind impulsiv, 
revendicativ, obraznic în rela-iţiile cu cei din jur. Fraţii lui mai mari sau 
cei intermediari de obicei nu-l iubesc, asociindu-se pentru a-l exclude 
din grupul lor, sau pentru a rezista mai bine în fața presiunilor 
părinţilor. Problemele cele mai mari le ridică însă, pentru viața 
grupului familial, copilul unic, care este destul de des un 
„copil-problemă” în școală. Răsfățul continuu îl transformă pe copilul 
unic într-un mic tiran al familiei, pe cât de irațional și capricios, pe atât 
de temut și de imprevizibil în reacţii, în raporturile cu cei din jur. 

d) Dezacordul dintre cerere și ofertă. Părinţii trebuie să facă 
dovada unui simț al măsurii în atitudinea și exigenţele preconizate față 
de copil, dublat de capacitatea de a prevedea reacţiile și stările interne 
ale copilului, apărute atunci când iau o măsură educativă. Exigenţele 


exagerate manifestate de unii părinți față de copiii lor favorizează 
eșecurile școlare, provoacă „intoxicații intelectuale”, generatoare de 
irascibilitate şi chiar agresivitate în raport cu sarcinile școlare. 
Defectele copilului nu reprezintă altceva - precizează A. Berge - decât 
partea vizibilă a unui conflict profund dintre părinte şi copil: „un defect 
nu este o imperfecţiune esenţială a ființei, ci un mod deosebit și 
aberant de a acționa la exigenţele lumii exterioare. Defectul vădeşte o 
dificultate de adaptare... un copil dificil este aproape întotdeauna un 
copil care are anumite dificultăţi” (idem, p. 6). 

2. Factori psihopedagogici de ordin școlar. Mediul şcolar poate 
prezenta uneori influenţe psihopedagogice negative, care să determine 
fenomene de dezadaptare şcolară la elevi. lată câteva dintre aceste 
posibile influenţe negative, a) Sub și supraaprecierea capacităților reale 
ale elevului. Un factor deosebit de important al reușitei școlare a 
elevului îl reprezintă încrederea lui în forțele 

b) 

V 

proprii. Această încredere este însă, în mare măsură, ecoul 
aprecierii profesorului, al încrederii pe care el o acordă elevului. Când 
exigenţele profesorului față de un elev, considerat submediocru, sunt 
superficiale și formale, învăţarea elevului - în cazul respectiv - devine 
formală şi mecanică. Sarcinile şcolare prea uşoare au ca efect slăbirea 
energiei nervoase și stingerea intereselor de cunoaștere. Nestimulat 
de către profesor, elevul în cauză va deveni tot mai pasiv și indiferent 
în timpul orelor, trecând treptat în rândul elevilor rămași în urmă la 
învățătură. De asemenea, dacă, nemulțumit de răspunsurile unui elev, 
profesorul își va exprima în mai multe rânduri neîncrederea în 
capacitățile acestuia de a se îndrepta în viitor, elevul respectiv va 
începe să se convingă tot mai mult de „adevărul' celor spuse de 
profesor, dând răspunsuri din ce în ce mai nesigure şi obținând 
rezultate tot mai slabe; „incapacitatea” acestui elev se înscrie, așadar, 
în categoria deficienţelor „didascogene”, create de profesor prin 
ignorarea, uneori fără voia lui, a efectelor psihologice pe care le au 
aprecierile verbale și autoritatea profesorală (Pavelcu, V., 1962, p. 
132). Nu mai puţin dăunătoare, prin efectele ei, este şi atitudinea de 
supraestimare de către profesor a posibilităților reale ale elevului. Ca 


efect al supraaprecierii și a încrederii deosebite pe care o manifestă în 
capacitățile unui elev, profesorul îl supraîncarcă intelectual, elevul în 
cauză fiind nevoit să facă mereu față unei disproporţii de ordin 
intensiv şi calitativ, între sarcinile care-i sunt puse în față şi propria 
rezistență nervoasă. Acest dezacord între „cerere” și „ofertă” îl poate 
determina pe elev să acționeze fie prin protest și respingere brutală a 
exigenţei exagerate, fie printr-o îndeplinire formală a acesteia. 

Dezacordul asupra motivaţiilor conduitei elevului. Între profesor 
şi elev pot să apară dezacorduri importante cu privire la motivele reale 
care explică reușitele sau nereușitele școlare ale elevului: astfel, în 
timp ce profesorul atribuie comportamentului elevului un motiv pe 
care el, ca educator, îl consideră real, elevul în cauză nu se arată de 
acord cu motivele ce i se atribuie în legătură cu o faptă săvârșită de el 
şi, în consecință, respinge măsurile luate de profesor la adresa sa. 
Acest dezacord şi protestul lăuntric pot induce elevului respectiv 
sentimentul că este victima unei nedreptăţi sau a unei neînțelegeri, 
precum şi a convingerii sale că pedeapsa la care a fost supus este 
nemeritată. Adesea, văzând că nu este înțeles, elevul în cauză poate să 
se închidă în sine și să refuze să dea explicaţii. Dacă asemenea cazuri 
se repetă, apare la elevul respectiv așa-numitul fenomen de „rezistență 
interioară” (Slavina, S.L.), în virtutea căruia elevul, deși înțelege bine şi 
poate face ceea ce-i cere profesorul, nu-şi însușește această cerință și 
se încăpăţânează să nu o ducă la îndeplinire. În aceste cazuri, contactul 
dintre profesor și elev se întrerupe, iar înțelegerea reciprocă dispare. 
Să ne închipuim, de pildă, că un elev nu-și pregătește o perioadă de 
timp lecţiile sau și le pregătește în mod neglijent, fiind etichetat de 
profesorul diriginte ca un elev leneş. Lenea de care dă dovadă însă la 
un moment dat un elev în activitatea sa poate să fie, aşa cum remarcă 
Alfred Binet (1975, pp. 217 - 222), o lene „de ocazie” sau o lene „din 
naştere”. Lenea de ocazie este tranzitorie, accidentală, fiind 
determinată de un eveniment neplăcut, care ar fi putut lipsi. Dintre 
aceste evenimente 

educaţia încetează a fi, în aceste medii, o intervenție și dirijare, 
rolul ei rezumându-se doar la prevenirea și înlăturarea eventualelor 
obstacole ce s-ar opune libertății de manifestare și dezvoltare a ființei 
umane. Evident că, într-un asemenea context, disciplina își pierde 
sensul ei pedagogic, încetând să mai fie un mijloc sau instrument de 
educaţie. 

Întrebări în ce ar consta specificul poziţiei intermediare între 
aceste două situații extreme menționate? Argumentați de ce 
„autoritatea” și „libertatea” sunt două laturi complementare ale relaţiei 
pedagogice, de ce menținerea echilibrului dintre ele este un indiciu al 
funcționalității optime a acestei relații. 

IBI Teme de rezolvat 

Explicaţi următoarele situații: 

De ce se afirmă că atât subaprecierea, cât și supraaprecierea 
elevului sunt atitudini pedagogice extreme, cu influenţe nefavorabile 
asupra dezvoltării caracterului elevului respectiv şi asupra 
rezultatelor acestuia la învățătură? 

În ce împrejurări „lenea” sau pasivitatea intelectuală devin o 
formă de protest a elevului, în raport cu părinții sau profesorii săi? 

În ce ar consta, în esență, dezacordul de ordin educativ dintre 
părinții elevului şi bunicii acestuia? 

De ce „copilul unic” în familie este cel mai frecvent expus 
pericolului de a deveni un „copil problemă” în școală? 

De ce ambele grupe de cauze ale inadaptării şcolare, cele 
externe şi cele interne, nu acționează izolat, ci în cadrul unei relații de 
interdependență şi de influențare reciprocă? 

III. Aspecte psihopedagogice privind profilaxia 
comportamentului deviant al elevilor 

O discuție pertinentă asupra aspectelor de profilaxie și de 
corectare a comportamentului deviant al elevilor reclamă formularea, 


mai întâi, a unor succinte consideraţii cu privire la acele condiții 
psihologice interioare, care sunt indispensabile formării unui 
comportament adaptat cerințelor şi exigențelor realității școlare. 
Cercetările psihologice (Piaget, J., 1980) arată, în acest sens, că 
formarea acestui tip de comportament reprezintă un proces complex 
şi de durată, care pretinde parcurgerea mai multor etape ale 
dezvoltării ontogenetice a copilului. În fazele inițiale ale dezvoltării 
onto-genetice, respectiv până la 7 - 8 ani, regulile și normele 
disciplinare acționează ca dispoziţii exterioare. Aceasta este etapa 
„realismului moral”, în care regulile disciplinare sunt pentru copil, 
spune J. Piaget, ceva sacru și intangibil, sunt atribute inalienabile ale 
autorității, respectarea lor impunându-se în virtutea recunoașterii 
acestei autorităţile măsură, însă, ce copilul dobândeşte experienţă de 
viață, iar registrul posibilităţilor sale intelectuale se lărgeşte, fapt 
care-i creează posibilitatea înțelegerii corespunzătoare a 
semnificațiilor morale, sociale şi juridice ale imperativelor 
disciplinare, se ajunge la „stadiul cooperării”, în care caracteristic este 
fenomenul interiorizării, al transformării cerințelor şi normelor 
morale exterioare în mobiluri interne, fapt care face ca atitudinile 
disciplinate să fie declanșate și însoțite, în tot mai mare măsură, de 
conștiința morală individuală. Pe măsură ce gradul de independență a 
acestor atitudini se accentuează, se atinge stadiul „autonomiei morale”, 
în care cerințele morale se impun numai în măsura în care sunt 
acceptate de elev, altfel ele rămân doar simple consemne fără nicio 
rezonanţă interioară, respectate doar atât timp cât elevul se află sub 
controlul autorităţii de la care ele emană. Formarea comportamentului 
disciplinat angajează, aşadar, de-a lungul celor trei stadii menţionate, 
procese și funcții psihice tot mai complexe: în stadiul iniţial, 
cunoaşterea regulilor şi a normelor morale se face prin simpla lor 
receptare sau prin imitație, iar respectarea lor se realizează din 
afecțiune sau teamă față de autoritate. În stadiul următor, cunoaşterea 
angajează procese intelectuale complexe (gândire, imaginaţie, 
memorie etc.) care, prin faptul că asigură decodarea semnificațţiilor 
normelor morale, înțelegerea importanţei lor pentru buna desfăşurare 
a activităților școlare, creează premisele pentru asumarea unei 
discipline conştiente. Dar nu sunt suficiente numai aspectele cognitive. 
Cunoașterea trebuie să fie întregită de adeziunea afectivă față de 
cerințe și reguli, de acceptarea lor internă. Din convergența (sudura) 


aspectelor de cunoaștere cu cele de trăire afectivă rezultă convingerea, 
care declanșează şi susține comportamentul disciplinat. Faptele de 
viață arată că factorul principal al disciplinei conștiente îl constituie 
convingerile personale cu privire la necesitatea respectării cerințelor 
şi regulilor disciplinare; ele desemnează o interiorizare totală a 
regulilor de comportare. Dar formarea acestor convingeri mai implică 
un aspect psihologic: cel volițional (sau voluntar), respectiv angajarea 
(implicarea) subiectului într-un ansamblu de activităţi și relaţii 
moral-disciplinare practice. Nu sunt suficiente doar explicațiile 
individuale şi nici măcar adeziunea afectivă, pentru a se obține o 
conduită disciplinată 

din partea elevilor. Aceștia trebuie să fie ajutaţi să devină agenți 
ai acțiunii disciplinate și ai relaţiilor pe care aceste acțiuni le implică. 
Numai praxisul moral de fiecare zi asigură articularea într-un tot 
unitar a celor trei elemente componente ale convingerii: cognitivul, 
afectivul și voliționalul. Prin componenta cognitivă se realizează 
decodificarea semnificaţiilor regulilor şi normelor morale; prin 
componenta afectivă se obține atașarea de aceste reguli şi norme şi 
transformarea lor în mobiluri interne ale conduitei; iar prin 
componenta voluntară se asigură transpunerea acestor mobiluri 
interne în acte comportamentale adecvate, conforme cerințelor sau 
exigenţelor normative respective. 

Devianţa comportamentală, probată de unii elevi, trebuie privită 
tocmai din această perspectivă, a deficienţelor care pot să apară la 
nivelul uneia sau alteia din cele trei componente subiective interioare 
menționate, care sunt implicate în procesul de construire treptată 
(stadială) a conduitei disciplinate: 

— Neinţelegerea, de către unii elevi, a semnificației regulilor 
şcolare sau interpretarea lor eronată, în sensul unor dispoziţii sau 
cerințe absurde, rău-voitoare, sau excesiv de constrângătoare, care 
afectează libertatea de exprimare a propriei personalităţi; 

— Înțelegerea corectă de către elevi a semnificaţiilor cerinţelor 
sau normelor morale, dar dezvoltarea în raport cu ele a unor trăiri 
afective negative, a unor atitudini de respingere, ca urmare a faptului 
că ele le-au fost impuse într-o manieră constrângătoare (prin 
amenințare, teroare sau frică); 


— O corectă înțelegere a semnificaţiilor normelor morale poate 
fi însoţită şi de o adeziune afectivă față de cerinţe și reguli, cu condiţia 
ca elevii în cauză să nu-și fi dezvoltat, în suficientă măsură, și 
componenta volițională, respectiv acel sistem de deprinderi şi 
obişnuințe de comportare disciplinată, singurele modalităţi autentice 
de conduită prin care elevii în cauză pot demonstra faptul că au 
interiorizat cu adevărat cerințele manifestate față de «i, 
transformându-le în convingeri sau mobiluri interioare. Considerăm că 
acest ultim neajuns este foarte frecvent în rândul elevilor și de aceea 
dorim să facem câteva precizări. Modalitățile principale de realizare a 
acestor deprinderi și obişnuinţe de comportare disciplinată sunt 
exercițiul şi controlul. Numai prin respectarea și îndeplinirea zilnică de 
către elevi a unor cerinţe îi vom putea ajuta să-și formeze reale 
deprinderi ale manifestării morale, ale conduitei disciplinate. În acest 
sens, ne putem folosi de resursele formative ale diferitelor activități 
extradidactice, ale jocului şi ale respectării unui regim zilnic de 
activitate. Astfel, se ştie că excursiile, vizitele, serbările școlare etc. 
pretind respectarea unei game variate de norme disciplinare, 
stimulează libertatea de opţiune a elevilor, dar dezvoltă, în acelaşi 
timp, şi responsabilitatea fiecărui elev în parte față de colectiv. De 
asemenea, jocul şi diferite activităţi recreative sunt prilejuri de 
exercitare a diferitelor roluri, dar și de respectare a unor reguli de 
desfășurare. Încadrarea în aceste reguli este, în fond, o probă a 
manifestării disciplinare a elevilor. În sfârșit, regimul zilnic, prin 
succesiunea perioadelor de muncă și de odihnă pe care el le 
presupune, îi oferă elevului prilejul obișnuirii cu o anumită ordine în 
activitatea sa, îl obligă să respecte și anumite cerințe privitoare la 
derularea acestor momente. 

Desigur, activitatea de prevenire presupune cunoașterea și 
eliminarea cauzelor și a condiţiilor care generează tulburările de 
comportament, la nivel microsocial (familie, școală, grup de prieteni), 
dar şi la nivel macrosocial. 

— La nivelul școlii, activitatea profesorilor va trebui 
perfecționată prin absolvirea unor cursuri de psihologia copilului, 
sociologia familiei, sociologia moralei, metode și tehnici de intervenție 
psihologică (pentru cazuri mai deosebite). De asemenea, este necesară 


înființarea centrelor şi a cabinetelor de consultanţă familială și școlară, 
specializate în tratarea „elevilor-problemă” (de exemplu a celor cu 
tentative de suicid, a celor care se droghează, a celor care practică 
vagabondajul etc). 

— Ceea ce trebuie să se sublinieze întotdeauna atunci când se 
pune problema preîntâmpinării (sau a combaterii) devierilor 
comportamentale este faptul că elevul nu este un primitor pasiv al 
cerințelor sau al constrângerilor venite din exterior, cărora el trebuie 
doar să li se supună. Elevul îşi are propriul său sistem de preferinţe și de 
referinţe care, întocmai unei prisme, va selecta și aprecia într-un 
anumit fel influenţele venite din exterior. Așa se explică, de altfel, 
marea diversitate a răspunsurilor umane la una și aceeași situaţie de 
viață. Este insuficientă, deci, explicația adaptării/dezadaptării doar 
prin factorii externi, ignorându-se particularităţile „echipamentului 
adaptativ individual”. Copilul, ca și adultul, este un „agent al propriei 
sale dezvoltări, este o entitate activă care contribuie la conturarea 
specificului său psihologic în ontogeneză, şi nu este doar o ființă 
„manipulată” de factorii externi. 

— Apoi, trebuie luat în considerare nivelul de vârstă al elevului, 
deoarece fiecare etapă cronologică de dezvoltare are resurse, motivații 
şi mecanisme diferite de adaptare. În adolescenţă, de exemplu, spre 
deosebire de etapa anterioară, nivelul de dezvoltare psihică face 
posibile noi procese şi modalităţi de adaptare, cum ar fi cele de 
planificare, de amânare sau evitare, realizate printr-o analiză 
prealabilă a situaţiilor (şi pe bază de control mental al activităţilor 
posibile). Dacă nu se ține cont de aceste diferențe psihologice dintre 
etapele dezvoltării şi se suprasolicită posibilitățile limitate ale unui 
stadiu, atunci se ajunge la cristalizarea unei personalități refractare 
sau revoltate, care va intra frecvent în situaţii de conflict cu cei din jur. 
Perioada cu frecvența maximă de manifestare a conduitelor 
dezadaptate este pubertatea (10/11 - 14/15 ani), stadiu psihologic 
contradictoriu, în care coexistă trăsături psihologice specifice 
copilăriei (atitudini puerile) cu cele caracteristice adolescenţei 
(capacități sporite de abstractizare și anticipare). Criza de 
originalitate, proprie acestei perioade, se explică prin situația ambiguă 
a puberului în societate: nici copil, nici adult; el nu are un statut precis 
şi rămâne nesigur în ceea ce priveşte rolul său: dacă încearcă să-și 
afirme într-un mod mai ferm independența, atunci va întâmpina 


rezistența adulților (un fapt similar petrecându-se şi în împrejurarea 
în care el refuză să-și asume o serie de responsabilități). Atât timp cât 
stările de criză nu duc la blocaje, la stagnarea dezvoltării copilului, nu 
există motive majore de îngrijorare din partea adulților. În schimb, 
cronicizarea stării de criză, prelungirea excesivă sau chiar rămânerea 
copilului într-o perpetuă stare de inadaptare, impun măsuri de 
atenuare sau schimbare a acestui egocentrism individual al puberului, 
determinat de criza de dezvoltare. 

— Se ştie că o modalitate principală de evitare a riscurilor de 
eşec adaptativ este alegerea unor sarcini sau profesiuni în acord cu 
interesele și aptitudinile proprii reale. Dar, pentru a-l ajuta pe elev să 
facă alegeri sau opțiuni adecvate, trebuie să se intensifice în școli 
activitățile de elaborare a unor metode şi procedee diagnostice şi 
formative, prin care elevul își va dezvolta atât capacitățile de 
autocunoaștere şi autoevaluare obiective, cât și abilităţile de învățare 
şi de prelucrare creativă a informaţiilor acumulate. La dezvoltarea 
tuturor acestor capacități contribuie astăzi și psihologul școlar, pentru 
formarea căruia s-au creat în ţară, după Revoluţia din decembrie 1989, 
facultăți sau secţii de psihologie în cadrul universităților. 

Problemă 

Știm, din cele prezentate în text, că în faza „realismului moral” 
este caracteristică forma  ascultării necondiționate; în „stadiul 
cooperării”, comportamentul adoptat de elev, ca reacție la dirijarea 
externă, devine expresia unei libertăți interioare, a unor decizii 
individuale, întemeiate pe analiza alternativelor și pe angajarea unor 
mobiluri conștiente; în stadiul „autonomiei morale”, libertatea de 
acțiune individualizată se accentuează tot mai mult. Având în vedere 
specificul psihologic al acestor stadii ale dezvoltării morale, studiate de 
J. Piaget, răspundețţi la următoarele întrebări: 

De ce atât elevul refractar, cât şi cel conformist, nu reacționează 
din convingere şi, deci, nu respectă consemnele regulilor dintr-o 
necesitate internă? Din ce moment putem spune, prin urmare, că 
normele morale au devenit funcționale? De ce următoarele două 
situații sunt considerate la fel de periculoase pentru dezvoltarea 
morală a elevului: prelungirea, peste anumite limite, a primei 
perioade: cea de ascultare necondiționată; acordarea prematură, de 


către părinţi sau profesori, a autonomiei morale unui elev? 

EŞECUL LA ÎNVĂȚĂTURĂ ȘI PREVENIREA LUI 

IV. Noţiunea de „eşec școlar”. 

Frecvența cu care se produce „eșecul şcolar” în instituţiile de 
învățământ şi, mai ales, aspectul de fenomen cronicizat 
(permanentizat) pe care el poate să-l dobândească adeseori ne 
determină să-l privim cu toată responsabilitatea. Un eşec şcolar 
cronicizat este periculos, deoarece el determină efecte negative atât în 
plan psihologic individual, respectiv o alterare a imaginii de sine a 
elevului în cauză, care-şi va pierde tot mai mult încrederea în propriile 
posibilități şi va ajunge să dezvolte o teamă de eșec, cât și în plan 
social, fiindcă un eșec şcolar permanentizat „stigmatizează”, induce o 
marginalizare socială a elevului în cauză (respectiv o limitare a 
dreptului elevului la o calificare profesională autentică şi la exercitarea 
unor roluri sociale apreciate şi recunoscute ca fiind valorizante pentru 
personalitate). 

Dintre indicatorii care sunt utilizați de obicei pentru aprecierea 
existenței unei situaţii stabilizate de eșec școlar, menţionăm: 
abandonarea precoce a şcolii; decalaj între potenţialul personal și 
rezultate; părăsirea școlii fără o calificare; incapacitatea de a atinge 
obiectivele pedagogice; eşecul la examenele finale (sau de concurs); 
inadaptarea școlară etc. Din simpla lecturare a acestor indicatori 
reiese faptul că există două tipuri de eşec şcolar: 

a) Un eşec școlar de tip cognitiv, care se referă la nerealizare de 
către elevii în cauză a obiectivelor pedagogice (sau educative, cum le 
numeşte Landsheere). Acest tip de eşec atestă niveluri scăzute de 
competenţă la elevii respectivi, provocând rezultate slabe la examene 
şi concursuri şcolare, respectiv corigente, repetenție etc. Aceste 
niveluri scăzute de competență se explică fie prin întârzieri în 
dezvoltarea intelectuală, fie printr-o serie de neajunsuri în plan 
motivațional, voliţional și operațional, de genul: 

— Un nivel foarte scăzut de aspirații şi de expectanţe în raport 
cu activitatea şcolară și cu propriul eu; 

—  Reduse disponibilități voluntare (de voință) necesare 
formulării obiectivelor de învățare și  depășirii obstacolelor 
(dificultăţilor) care apar în mod inerent pe parcursul activităţii de 


învăţare; 

— Absența unor deprinderi de muncă sistematică și a 
obişnuinţei elevului de a-și autoevalua rezultatele școlare din 
perspectiva unor criterii obiective, promovate de școală; 

— Insuficienţe la nivelul operaţiilor logic-abstracte ale gândirii, 
de tipul: incompetenţa de limbaj (a răspunde concis, sau într-o formă 
dezvoltată, la întrebările profesorului); incapacitatea de a relaționa 
informaţiile (de a le pune în contexte variate și flexibile); absenţa unui 
mod dialectic de gândire, care să alterneze judecățile pro şi contra; 
slaba capacitate de concretizare (sau ilustrare) a unui 

fenomen sau principiu învăţat la ore; incapacitatea realizării 
unui demers ipotetico-deductiv, necesar formulării unor concluzii sau 
generalizări; absența spiritului critic în gândire, indispensabil 
manifestării unor atitudini față de ideile receptate şi formularea unor 
judecăţi de valoare proprii etc. 

b) Un eşec şcolar de tip necognitiv, care se referă la inadaptarea 
elevului la exigenţele ambianţei școlare. Acest tip de eşec vizează, mai 
precis, inadaptarea la rigorile vieţii de elev, la exigenţele de tip 
normativ pe care le presupune funcționarea corespunzătoare a fiecărei 
şcoli sau a oricărei colectivități şcolare. Elevul dezadaptat recurge la 
abandonul școlar, la părăsirea precoce a şcolii, în favoarea unui mediu 
mai puţin coercitiv, de regulă cel al străzii sau al grupurilor de tineri 
necontrolați. Cauzele aceste dezadaptări școlare constau fie în 
probleme individuale de natură afectivă (de exemplu, teama sau 
repulsia față de școală, apărute în urma unor pedepse severe sau a 
unor conflicte repetate cu părinții, profesorii), fie în determinări 
psihonervoase de natură congenitală (de exemplu, hiperexcitabilitate, 
dezechilibru emoţional, autism, impulsivitate excesivă etc). 

Se poate observa din cele expuse mai sus cu privire la cele două 
tipuri de eşec că acestea au ca numitor comun noțiunea de ineficientă. 
Dacă acceptăm ideea că, în plan psihologic, eficiența constă în 
depăşirea şi rezolvarea contradicţiilor interne dintre solicitările 
obiective, impuse din exterior, şi starea de dezvoltare psihică la care a 
ajuns elevul, atunci putem defini insuccesul şcolar ca acea situaţie care 
exprimă gradul de inadecvare dintre nivelul dezvoltării psihofizice a 
elevului și solicitările obiective ce i se adresează în procesul de 


învățământ. 

Desigur, în evaluarea corectă a eșecului şcolar trebuie să luăm 
în considerare persistența şi amploarea cu care el se manifestă. Astfel, 
el poate avea un caracter episodic, limitat la circumstanţele unei 
situaţii conflictuale sau tensionale care l-au generat, sau poate lua 
aspectul unui fenomen de durată, atunci când el se grefează pe fondul 
unor handicapuri senzoriale sau intelectuale, mai mult sau mai puţin 
severe, sau atunci când situaţiile psihotraumatizante care l-au generat 
persistă. De asemenea, eșecul școlar poate avea grade diferite de 
amplitudine: de exemplu, o amplitudine redusă, atunci când insuccesul 
se manifestă doar în raport cu anumite materii sau sarcini de 
învățământ, ca expresie a lipsei de interes și de înclinații (aptitudini) 
pentru respectivele materii sau ca urmare a unui mod neinteresant în 
care sunt predate aceste materii. Acest insucces parţial, dacă nu este 
contracarat la timp, poate duce la situaţii de corigentă a elevilor în 
cauză sau la examene restante. Când eşecul vizează toate materiile de 
învățământ, toate aspectele activității școlare, se poate spune că el 
dobândește un caracter generalizat. Un astfel de elev cu insucces 
generalizat prezintă lacune grave în cunoştinţe, absentează nemotivat, 
manifestă aversiune față de învățătură şi dispreţ față de autoritatea 
şcolară în general, iar în clasă perturbă orele prin tachinarea colegilor 
şi realizarea unor glume de prost gust (bufonerie). Trebuie să atragem 
atenția asupra faptului că, pe lângă aceste situații de eşecuri reale, 
există în realitatea școlară și numeroase situaţii de false eşecuri 
şcolare, sau încercări de exagerare ori diminuare de către unii elevi a 
nereușitelor lor de moment. Aceste situaţii evidenţiază faptul că 
insuccesul școlar reprezintă, în mare măsură, o noțiune subiectivă, 
deoarece autoaprecierea negativă și neîncrederea manifestată în 
propriile capacități sunt atitudini care pot influența formarea rapidă a 
impresiei de incompetență personală sau de 

nereușită în raport cu sarcina propusă. Astfel, timizii autentici, 
indecişii, resemnaţii apreciază, de obicei, în mod exagerat dificultatea 
sarcinilor şcolare de moment, considerându-le chiar de netrecut, 
deoarece nu au încredere în propriile posibilități de acțiune. Cel mai 
mic eşec înregistrat îi determină pe aceşti elevi să se devalorizeze şi 
mai mult şi să dezvolte o teamă de eşec, pe care-l vor privi ca pe o 


fatalitate. 

Faptul că eşecul școlar reprezintă, în mare măsură, un fenomen 
subiectiv reiese şi din următoarea situaţie: același rezultat obținut de 
doi elevi poate fi considerat de către unul din aceștia ca un succes, iar 
de celălalt ca un eșec. Acest lucru depinde de nivelul de aspirații al 
fiecăruia: astfel, pentru un elev mai puţin ambițios și care este 
conștient de faptul că dispune de capacități intelectuale mai modeste, 
nota 7 este apreciată ca fiind foarte bună, în timp ce pentru un elev 
orgolios, supramotivat, această notă reprezintă un regres (o decepţie). 
De asemenea, în aprecierea unei situaţii concrete ca fiind un eşec sau 
un succes, un rol important îl au criteriile sau perspectivele din care se 
face evaluarea: de exemplu, un elev este privit cu invidie de către un 
coleg al său pentru modul foarte exact în care a ştiut să redea un text 
ştiinţific, o lege, un principiu al fizicii etc, în timp ce acesta se simte 
nemulțumit în forul său interior pentru faptul că, în realitate, nu a 
abstractizat în suficientă măsură textul sau legea respectivă sau nu a 
sesizat decât foarte puţin din variatele posibilități aplicative ale legii 
sau principiului în cauză. În sfârşit, sunt şi situaţii în care un insucces 
şcolar parţial nu este considerat ca un eşec propriu-zis, ca de exemplu 
atunci când elevul în cauză şi părinţii săi nu acordă importanţă 
(valoare) acestui insucces, acceptându-l ca pe un fapt normal (este 
cazul rezultatelor slabe obţinute la disciplinele de învățământ care nu 
sunt cerute la examenul de bacalaureat sau la concursul de admitere în 
învățământul superior). 

Aceste aspecte subiective legate de eşecul școlar, care 
demonstrează faptul că el are un pronunțat caracter individual, 
depinzând nu numai de factori obiectivi exteriori, ci şi de modul 
particular în care elevul se percepe și își evaluează rezultatele, îl obligă 
pe profesor să-şi cunoască foarte bine elevii sub aspect psihologic, 
pentru a înțelege corect acei factori subiectivi care-i fac pe unii elevi să 
fie în permanenţă nemulțumiți în raport cu sine și să se considere în 
situație de eşec școlar, iar pe alţii, dimpotrivă, să se autoevalueze 
frecvent într-un mod pozitiv și să aprecieze că sunt într-o reală situație 
de succes şcolar. Eșecul școlar trebuie privit, așadar, atât ca un 
fenomen obiectiv, cât şi ca unul subiectiv (sau individual). El nu poate 
fi definit şi înțeles corect decât din această dublă perspectivă: cea a 
factorilor școlari (sau educativi), care apreciază eșecul şcolar ca pe un 
rabat de la exigenţele şi normele școlare așa cum sunt ele stipulate în 


programele şi în legislația școlară; și cea a elevului care vine cu o 
anumită determinare (motivare) în activitate şi cu criterii individuale 
de apreciere a rezultatelor obținute în învăţare. Dacă se va lua în 
considerare doar ceea ce școala apreciază ca fiind un eşec şcolar şi se 
va neglija aspectul subiectiv al acestuia, respectiv ceea ce elevul în 
cauză apreciază ca fiind un succes sau un eșec, atunci, ca profesori, 
putem risca să privim pe un elev anume ca fiind rămas în urmă la 
învățătură, în timp ce el nu are această convingere. Și invers: să 
apreciem ca bune rezultatele unui elev, în raport cu sine şi cu 
rezultatele sale școlare. Credem că este necesar un proces de ajustare 
reciprocă între cei doi factori în aprecierea eșecului şcolar: elevul să fie 
ajutat să cunoască în termeni cât mai clari ce înseamnă în fond a 

rămâne în urmă la învăţătură, să i se prezinte, cu alte cuvinte, 
acele incompetente intelectuale și deprinderi greșite care nu asigură o 
înțelegere şi o folosire adecvată (eficientă) a informațiilor; iar 
profesorul să facă efortul de a cunoaște lumea subiectivă a elevului, 
îndeosebi: sensul pe care acesta îl dă cunoașterii și reuşitei școlare; 
nivelul de aspirații şi de expectanţe în raport cu sine; interesul privind 
formarea sa profesională viitoare; criteriile pe care le folosește în 
aprecierea rezultatelor şcolare, în absența acestui feed-back 
informaţional, responsabilitatea producerii şi amplificării eșecului 
şcolar va fi mereu pasată de la profesor la elev, ca o minge de volei 
care, neputând să rămână suspendată deasupra plasei, va cădea, până 
la urmă, de o parte sau de alta a terenului de joc. De asemenea, 
măsurile psihopedagogice recuperatorii preconizate de şcoală vor 
avea un caracter unilateral, cu adresabilitate numai la elev, fără o 
încercare consistentă din partea profesorilor de a-şi evalua activitatea. 

Întrebări 

Realităţile şcolare arată că „eşecul școlar” cunoaște, de regulă, 
un proces evolutiv în cadrul căruia se pot distinge mai multe etape: 
astfel, după o etapă de debut urmează, de obicei, o etapă de acumulări, 
care poate culmina, în anumite împrejurări, cu o etapă de stabilizare 
(de cronicizare) a eșecului. Având în vedere această procesualitate 
(sau dinamică) a eșecului școlar, dorim să vă propunem următoarele 
întrebări: 

Cărei etape îi corespunde o scădere temporară a capacității de 


învăţare a elevului, căreia rămânerea în urmă la învățătură, și căreia 
corigenta sau repetenţia? 

În care din etapele menţionate se poate acţiona eficient pentru 
ca, pe de o parte, să nu se ajungă la stabilizarea insuccesului, iar pe de 
altă parte, să se asigure premisele unei reușite la învățătură a elevului 
în cauză? 

IU Temă de rezolvat 

Argumentaţi: 

De ce eșecul școlar are atât un aspect obiectiv, cât și unul 
subiectiv? 

De ce eşecul şcolar este în raport nu numai cu conținuturile 
învățământului, dar şi cu sistemul normativ școlar? 

De ce profesorul trebuia să ţină cont în activitatea sa, în egală 
măsură, de toate aceste aspecte ale eşecului școlar? 

V. Cauze ale eșecului şcolar 

Eşecurile școlare sunt rezultatul unor condiționări multiple, 
unele ţinând de elev, altele vizând școala, familia sau factorii generali 
de ambianţă educațională. 

1. Dintre cauzele care ţin de elev, cele mai des investigate sunt 
cele referitoare la rolul pe care-l pot avea unele boli organice, unele 
deficiențe fizice sau senzoriale și unii factori psihologici individuali, de 
origine endogenă sau exogenă. 

a. Referitor la determinările anatomo-fiziologice, trebuie să 
arătăm că unele malformații (diformități) corporale sau deficiențe 
senzoriale (de exemplu, ambliopie, hipoacuzie etc.) sunt susceptibile 
de a da naştere unor complexe de inferioritate sau inhibiții accentuate, 
cu efecte de diminuare a energiei psihonervoase și a potențialului 
intelectual. Profesorii trebuie să ţină cont de această dimensiune 
psihosomatică a existenței umane, care face ca o suferinţă organică, un 
defect fizic sau senzorial major să aibă un puternic ecou la nivelul 
conștiinței individuale, unde generează neliniștea și preocuparea 
continuă a celui în cauză cu privire la viitorul sănătății sale. Și invers: 
aceste preocupări şi neliniști accentuează, de obicei, modificările 
organice și senzoriale iniţiale („cerc vicios”). Să ne gândim, de pildă, la 
situația neplăcută în care se află în raport cu sine și cu ceilalți un elev 
supraponderal, cu asimetrii pronunțate ale feței sau ale corpului. Un 


astfel de elev va dezvolta, tot mai mult, comparațiile cu ceilalți din jur 
şi, cum nu va putea evita până la urmă ironiile unora dintre colegi sau 
unele situaţii de viață jenante (de exemplu, ore de educație fizică, 
excursii, zile onomastice etc), el va ajunge să-şi centreze tot mai mult 
atenția asupra propriului corp şi să simtă nevoia de a se izola. 
Nesusținut afectiv de către cei din jur, elevul respectiv va deveni tot 
mai suspicios şi timorat în situaţii școlare, evitând pe cât posibil 
activitățile de grup. Mai mult chiar, va da frâu liber imaginaţiei, 
considerând că nu este dorit de colegi sau că nu este iubit nici măcar 
de către membrii familiei sale. Drept urmare, crizele de plâns, 
episoadele de agitaţie şi agresivitate verbală vor fi tot mai frecvente. 
Dar mai ales tendința de izolare este foarte periculoasă pentru un 
astfel de elev, deoarece ea îl pune într-o situaţie tot mai accentuată de 
deficit informaţional în raport cu ceilalți colegi ai săi. 

b. Dintre factorii psihologici individuali de origine endogenă, 
care pot condiționa eșecul şcolar, dorim să ne oprim aici, pe scurt, doar 
asupra a trei dintre ei: deficiența mentală (nivelul redus al inteligenţei 
individuale), autismul infantil, hiperexcitabilitatea. 

Deficiența mentală indică, aşa cum sugerează şi termenul, o 
scădere sau diminuare de un anumit grad a funcţiilor cognitive 
(intelectuale), fapt care determină o reducere semnificativă a 
competenţei sociale a celui în cauză (altfel spus, la limitări serioase în 
comportamentul adaptiv al persoanei, care va face față greu cerințelor 
vieții cotidiene şi standardelor comunităţii căreia îi aparține). 
Activitatea (funcționarea) intelectuală generală se măsoară, după cum 
se ştie, printr-un coeficient de inteligență (QI) stabilit prin evaluarea 
rezultatelor obținute în urma aplicării a unuia sau mai multor teste de 
inteligență standardizate, administrate individual. Sub influența 
cercetărilor lui A. Binet și T. Simon (1904) au fost elaborate „scări 
metrice” ale inteligenţei tot mai perfecționate, al căror specific constă 
în efectuarea unei corelaţii între vârsta 

cronologică a subiecților şi vârsta lor psihică, prin stabilirea 
devierilor în plus sau în minus față de un standard mediu al vârstei 
cronologice. Luându-se în considerare acest criteriu al coeficientului 
de inteligenţă, deficiența mentală desemnează toate acele forme de 
activitate intelectuală generală situate semnificativ sub mediu (QI de 


aproximativ 70 sau sub 70). Conform clasificării oferite de DSM IV 
(1994), există, în principal, patru grade de retardare (întârziere) 
mentală: 

I. Retardarea mentală ușoară (sau deficiența mentală de 
graniță) este corespunzătoare unui QI cuprins între 50 - 55 și 70. 
Acest nivel de întârziere mentală reprezintă cel mai larg segment al 
retardării mentale (aproximativ 85%) şi este, în linii mari, echivalent 
cu ceea ce se obișnuiește a se numi, din punct de vedere pedagogic, 
„categoria educabililor”. Persoanele cu un nivel de retardare mentală 
ușoară au posibilitatea să dobândească, în perioada preşcolară, unele 
abilități sociale (de comunicare) și unele deprinderi de autoservire. 
Până la sfârşitul adolescenţei, pot achiziționa deprinderi şcolare şi pot 
atinge nivelul educațional specific clasei a Vi-a în decursul perioadei 
adulte dobândesc deprinderi sociale și profesionale adecvate propriei 
întrețineri, dar au nevoie de supraveghere, consiliere și asistență, mai 
ales în situații care angajează responsabilitatea socială sau în cele de 
stres social-economic. Cu un suport social corespunzător, persoanele 
cu retardare mentală uşoară pot fi integrate cu succes în familii sau pot 
trăi în spaţii amenajate, independente sau supravegheate. 

II. Retardarea mentală moderată (de nivel mediu) corespunde 
unui QI cuprins între 40 - 45 și 50 - 55 şi cuprinde aproximativ 10% 
din întreaga populaţie cu retard mental. Aceste persoane prezintă 
disponibilităţi de a achiziționa deprinderi comunicaţionale în timpul 
primilor ani ai copilăriei. În condiţiile unei instrucţii adecvate şi sub 
supraveghere sunt capabile să învețe să se automgrijească şi pot să 
călătorească singure în perimetre familiare. În general, fondul lor de 
deprinderi şi de cunoştinţe nu depășește însă nivelul celui de al II-lea 
an școlar. În perioada adultă este posibilă prestarea unei munci 
necalificate (sau chiar calificate) în ateliere speciale sau obișnuite, dar 
numai sub supraveghere. Persoanele cu acest nivel de retardare 
mentală se adaptează bine la viața comunitară, de regulă în unități 
supravegheate. 

III. Retardarea mentală severă cuprinde aproximativ 3 - 4% din 
indivizii cu retard mental şi corespunde unui QI cuprins între 20 - 25 
şi 35 - 40. În timpul perioadei școlare pot învăţa să vorbească şi simt 
în stare să achiziționeze abilități elementare de autoîngrijire (de 
exemplu, să-și facă patul, să se spele etc). De asemenea, e posibilă 
deprinderea, până la o anumită limită, a cititului și a număratului 


simplu, învățând să recunoască și să folosească un număr restrâns de 
cuvinte şi de expresii uzuale (numite și „cuvinte-cheie” sau de 
„supravieţuire”). În perioada adultă pot îndeplini anumite sarcini 
simple, sub supraveghere, în instituții specializate. Marea majoritate a 
persoanelor cu retard mental sever necesită îngrijire continuă şi 
supraveghere specializată. 

IV. Retardarea mentală profundă corespunde unui QI sub 25 - 
30 şi desemnează aproximativ 1 - 2% din totalul persoanelor 
deficiente mental. Posibilităţile psihologice ale acestor persoane sunt 
foarte limitate: comportamentul lor este un pur reflex impulsiv; 
singurele acte învăţate posibile sunt: mersul, masticația şi unele 
gesturi simple. Marea majoritate a persoanelor cu retard mental sever 
şi profund suferă de o afecțiune neurologică, responsabilă de retardul 
lor mental; printre cauze mai pot fi: accidente perina tale, encefalite 
ale nou-născutului. 

Trebuie arătat însă că deficiența mentală nu depinde numai de 
acest scor mai mic de 70 al coeficientului de inteligenţă, obținut la un 
test standardizat. Acest scor redus poate, într-adevăr, debilita şi 
întârzia dezvoltarea unui individ, prin afectarea sistemului său de 
răspuns la cerințele exterioare, dar sunt și alți factori care pot 
determina un repertoriu comportamental limitat, cum ar fi, de 
exemplu, diferitele condiţii socio-culturale handicapante (de exemplu, 
sărăcia mediului familial, oportunități educaţionale limitate, practici 
parentale negative sau abuzive etc). Faptele de viață arată că, dacă 
mediul de viaţă și de activitate al unei persoane cu o retardare mentală 
ușoară (şi chiar moderată) este reorganizat pozitiv, atunci îşi 
ameliorează semnificativ comportamentul, dezvoltând diferite funcţii 
compensatorii. De fapt, pe o astfel de posibilitate se și întemeiază 
programele de activitate ale școlilor, serviciilor și instituţiilor 
recuperatorii. 

Autismul infantil reprezintă un factor important al nereușitei 
sau al dezadaptării școlare. Autismul desemnează, în accepțiunea lui E. 
Bleuler, o trăsătură psihoafectivă particulară, caracterizată prin 
profunda interiorizare a ideilor şi a sentimentelor proprii. Această 
repliere totală asupra propriei lumi subiective este însoţită de o 
gândire necritică, egocentrică (ruptă de realitate și dominată de 


fantezie și reverie). În autismul infantil, care debutează de obicei 
precoce (aproximativ 2 - 3 ani), copilul refuză contactul cu persoanele 
şi situaţiile externe, refugiindu-se în lumea sa lăuntrică în care își 
satisface dorinţele în plan imaginar, prin fantasme care, în cazuri 
extreme, culminează cu realizarea unui delir halucinatoriu. Copilul 
autist poate fi recunoscut după această indiferență față de lumea 
exterioară și rezistența sa la orice schimbare. Pierdut în activităţile 
sale stereotipe, copilul autist evoluează într-un univers privat, cu 
repere stricte (Sillamy, N., 1996). Sunt cunoscute, în acest sens, 
reacţiile bizare ale copilului autist, care repetă invariabil aceleaşi 
jocuri simple sau mișcări (de exemplu, se leagănă sau se balansează 
continuu de pe un picior pe altul, pronunță același cuvânt de 
nenumărate ori etc). Această îndepărtare de realitate și refugierea în 
sine a copilului autist fac imposibilă realizarea unui demers educativ 
coerent și de durată, specific mediilor şcolare normale, astfel că, în 
absența achiziţiilor intelectuale sistematice, acest copil evoluează 
treptat spre o situație deficitară gravă și ireversibilă (demenţă 
infantilă). 

Hiperexcitabilitatea (sau irascibilitatea) stă la baza crizelor 
impulsive și a reacţiilor de abandon de tot felul, inclusiv a celui şcolar. 
Hiperexcitabilitatea este întâlnită, îndeosebi, la persoanele 
hiperemotive, care prezintă tendința de a reacționa intens şi 
disproporționat, sub raport emotiv, la evenimentele curente. Orice 
schimbare este puternic resimțită de individul hiperemotiv: chiar și o 
contrariere minoră poate provoca reacții emoţionale puternice (de 
exemplu, indignare, furie, crize de plâns etc). Se știe că echilibrul 
emotiv se caracterizează printr-o stare de tensiune interioară relativ 
omogenă în care se evită excesul sau deficitul de mobilizare energetică. 
Structurile emotive, caracterizate, după E. Dupré, prin susceptibilitate, 
instabilitate emoţională şi o insuficiență a inhibiţiei voluntare, nu pot 
realiza acest nivel de activare moderată, dezvoltând în schimb reacţii 
afective mai puternice decât pretind circumstanţele obiective. 
Excitabilitatea emoţională crescută îi face pe elevii în cauză să fie 
irascibili, să acorde situaţiilor şi evenimentelor școlare curente valențe 
afective exagerate, punându-se astfel frecvent în situaţii de suspiciune 
(neîncredere) sau de conflict deschis cu profesorii și colegii. 

c) În ceea ce priveşte rolul unor factori psihologici individuali de 
origine exogenă în determinarea eşecului școlar, trebuie să arătăm că 
elevul este, din păcate, adeseori expus unor stări depresive sau de şoc, 
care îl vor dezorganiza şi inhiba sub raport intelectual şi volițional. 
Aceste stări interioare defavorabile apar, de regulă, sub influenţa unor 
situaţii de conflict și de frustrare severe în care este plasat elevul. 
Astfel, un copil poate dezvolta o stare de insecuritate (anxietate) 
atunci când în familie părinţii (mai ales tatăl) exercită o autoritate 
agasantă sau agresivă, care descurajează nevoia copilului de 
comunicare (şi confesare) sinceră cu părinţii. De asemenea, obligaţia la 
care sunt supuși unii copii de a îndeplini o activitate nepotrivită cu 
vârsta lor sau de a alege între două dorinţe ori acțiuni la fel de tentante 
pentru ei le provoacă o tensiune interioară puternică, care este gata de 
a se exterioriza. Funcţiile cognitive se vor resimţi de pe urma acestei 
supratensionări, neliniști și nesiguranțe a persoanei. Când conflictul 
devine insolubil, el acționează ca un puternic agent stresant, creând 
condiţiile apariţiei tulburărilor nevrotice. Dar un conflict nerezolvat 
este periculos și pentru faptul că poate genera puternice sentimente 
de frustrare. Astfel, se ştie că situației de conflict îi este proprie 
intrarea în competiţie a doua cerințe sau tendinţe (dorinţe, trebuințe 
etc.) opuse, însă de forţe relativ egale: îndeplinirea uneia dintre ele 
cere renunțarea la cealaltă, care va fi sacrificată. Cu cât aceste tendinţe 
sau aspirații intrate în competiţie sunt mai greu de conciliat, cu atât 
sentimentul de frustrare este mai puternic. Un sentiment de frustrare, 
la rândul său, dacă persistă, se poate transforma ușor într-un factor 
stresant sau poate deveni sursă de conflict cu cei din jur. Astfel, 
privarea de blândeţea maternă, convingerea puternică a unui elev că 
este persecutat de către profesor sunt situaţii care produc modificări 
importante de caracter sau de atitudine la copil: acesta devine egoist, 
hipersensibil, revoltat sau chiar agresiv. Desigur, educaţia nu trebuie 
să suprime frustrările, deoarece ele dezvoltă rezistența psihică, 
inițiativa și combativitatea în lupta cu factorii generatori de conflict şi 
nemulțumire, dar este necesar ca aceste situaţii de frustrare, de care 
ne vom folosi în scop educativ, să fie dozate corespunzător, pentru a 
nu depăși limitele de rezistenţă ale psihicului copilului. 

2. Aproape orice investigaţie a eşecului școlar va găsi o relaţie 
între frecvența acestuia și unii factori școlari. Dintre aceştia, 
menționăm aici doar câţiva: 


—  Rigiditatea ritmurilor de învățare, care presupune 
obligativitatea asimilării conţi-nuturilor învățământului în unități 
temporale unice pentru toți elevii, ignorându-se dificultățile pe care le 
întâmpină cei cu ritmuri mai lente. 

— Diferenţele semnificative existente între profesori și chiar 
şcoli în ceea ce privește natura și nivelul exigențelor cognitive 
manifestate față de elevi (relevate cu ocazia transferului voluntar sau 
forțat al unui elev de la o şcoală sau clasă la alta, de la un profesor la 
altul). 

— Abordările educative de tip exclusiv frontal, care acordă 
prioritate clasei sau obiectivelor generale ale predării, dar nu şi 
particularităților psihologice ale elevilor, care ştim că individualizează 
actul perceperii şi prelucrării informațiilor. 

— Mărimea clasei de elevi: numărul mare de elevi dintr-o clasă 
face dificilă obținerea coparticipării elevilor la procesul predării (şi al 
desfășurării lecției). 

— Eterogenitatea clasei de elevi: şcolarizarea obligatorie a 
copiilor de același nivel de vârstă, făcută din rațiuni politice, pentru a 
da tuturor copiilor aceleaşi şanse de debut, dă naştere la clase 
eterogene, în care elevii cu aptitudini sau ritmuri intelectuale 
superioare se simt frânați în dezvoltarea lor intelectuală; crearea unor 
clase sau chiar școli de tip elitist oferă unor astfel de elevi posibilitatea 
de a obține performanțe superioare în învățare; 

— Stiluri didactice deficitare: de exemplu, suprasolicitarea 
intelectuală și nervoasă a elevilor prin exces de sarcini didactice (de 
exemplu, zeci de exerciții sau probleme cerute de la o zi la alta); 
rigiditatea intelectuală (pretenția impusă elevului de a nu se abate de 
la litera manualului sau de la explicațiile oferite la ore); folosirea 
exclusivă la clasă a exerciţiilor şi a procedeelor didactice aplicative în 
detrimentul activităţilor de predare propriu-zisă a noţiunilor, 
principiilor etc, potrivit opiniei că activitatea de informare teoretică 
este mai uşoară, elevul putând să o realizeze foarte bine de unul 
singur; subiectivitatea în evaluarea activităţii elevilor (manifestarea 
unor preferințe sau aversiuni) etc. 

— Deficiențe privind resursele școlare și managementul general 
al învățământului: absenţa laboratoarelor de ştiinţe; calitatea precară 


a echipamentelor școlare și a programelor de învățământ; organizarea 
şi funcționarea deficitară a zilei de şcoală, a săptămânii de lucru, a 
trimestrelor școlare, a vacanţelor școlare; climatul tensionat din 
şcoală; inerția manifestată de unele conduceri școlare etc. 

3. Nu mai puţină importanţă trebuie acordată și familiei, atunci 
când se abordează cauzalitatea eşecului școlar. Este cunoscut, astfel, că 
unele familii oferă un mediu cultural favorabil dezvoltării copilului, în 
timp ce altele prezintă o situație precară sub raport material, cultural 
şi al atmosferei de ansamblu. Elevul provenit dintr-un mediu familial 
favorizam beneficiază, chiar de la începutul școlarităţii, de un „capital 
cultural” identic sau foarte apropiat de cultura vehiculată de şcoală, 
ceea ce îi va asigura succesul școlar și, ulterior, cel profesional. 
Totodată, copilul aparținând unei astfel de familii este stimulat să 
frecventeze diferite instituţii culturale (muzee, expoziţii, teatre etc.) şi 
să participe la realizarea unor activități culturale intrafamiliale (de 
exemplu, lectura, vizionarea unor emisiuni de televiziune, discuții pe 
diferite teme ştiinţifice, estetice etc). Prin comparaţie cu aceste familii, 
cele cu-mediu defavorizant nu pot să asigure copiilor referințele 
culturale minime, necesare pentru a valorifica eficient oferta şcolară 
existentă. Mai mult chiar, copiii aparținând unor medii dezavantajate 
sunt educați într-o cultură diferită de cultura dominantă oferită de 
şcoală, în familie ei achiziționând valori, atitudini, stiluri de muncă 
diferite de cele care conduc la succesul școlar (şi, ulterior, la cel social). 
Astfel de copii au toate şansele să intre în conflict cu stilul cognitiv și 
cu normele vehiculate de școală, deoarece ei le vor percepe ca străine 
(diferite) de cele ale mediului lor de existență (de unde și atitudinile 
lor de protest sau de abandon şcolar). Starea materială bună a familiei 
este, de asemenea, un factor important al reușitei școlare, 
disponibilităţile financiare existente putând susține școlarizarea (taxe, 
rechizite, cărți etc.) şi crearea condiţiilor necesare studiilor de lungă 
durată. În familiile sărace, copiii optează pentru cicluri școlare de 
scurtă durată şi pentru profesii solicitate imediat de piaţa forţei de 
muncă. Aceste situații de handicap cultural și material (financiar) fac 
necesare programe de educație compensatorie şi acțiuni de remediere 
a handicapurilor respective. 

308 PSIHOPEDAGOGIE 

4. Factorii generali de ambianță educaţională atrag atenţia 
asupra rolului contextului social în care se face educaţia, respectiv 


asupra valorii şi importanţei pe care statul și diferite alte instituții o 
acordă învățământului în ceea ce privește integrarea, succesul 
profesional şi social al elevilor. 

Explicații 

Ocupându-se de fenomenul adaptării şcolare, R. Zazzo (1964) 
consideră că acesta trebuie definit nu în raport cu copilul însuși. Un 
elev bine adaptat, spune R. Zazzo, este acela căruia şcoala îi oferă 
condiții de a-şi valorifica potenţialul biopsihic şi de a obține rezultate 
pe măsura acestui potenţial. Potrivit acestei concepții, rolul preventiv 
al profesorului constă în adaptarea întregului sistem de acțiuni 
pedagogice la particularităţile psihologice individuale şi de vârstă ale 
elevilor, condensate în capacitatea lor de învăţare, în crearea unui 
mediu şcolar „adaptativ”. Unei diversități în planul acestor 
particularități trebuie să-i corespundă o tehnologie didactică cu un 
evantai larg de metode, procedee și mijloace, imprimând astfel 
mediului școlar un sens adaptativ. Noi credem că adaptarea instruirii 
unor particularități tipologice sau individuale nu trebuie să însemne 
subordonarea celei dintâi acestora din urmă. Dumneavoastră ce 
părere aveţi în acest sens? Sunteţi de acord cu ideea că instruirea 
realizată în acord cu particularitățile psihologice individuale şi de 
vârstă ale elevilor, cu capacităţile acestora, trebuie să aibă în vedere, în 
acelaşi timp, și sensul devenirii acestor particularități şi capacități? Vă 
rugăm să dezvoltați această idee. 

(B Temă de rezolvat 

Argumentaţi: 

De ce trebuie îmbinate la ore, de către profesori, solicitările 
cognitive de tip frontal cu cele de tip individual? 

Care trebuie să fie comportamentul didactic al profesorului în 
raport cu acel elev care prezintă un ritm mai lent al activităţii sale 
intelectuale? 

Când, din motive obiective, nu poate fi evitată eterogenitatea 
prea mare a colectivului unei clase de elevi, ce trebuie făcut pentru a 
da posibilitatea elevilor cu aptitudini şi cu ritmuri intelectuale 
superioare să nu se simtă frânaţi în dezvoltarea lor şi să obțină 
performanţe superioare în învăţare? 

Explicaţi de ce insuccesul școlar, ca de altfel şi conduitele 
deviante ale elevilor, trebuie analizate prin prisma „cauzalității 
circulare”, potrivit căreia factorii determinaţi externi acționează prin 


intermediul celor interni (de personalitate) și invers. 

Ce alte stiluri didactice deficitare ale profesorilor cunoașteţi, în 
afara celor menţionate în text? 

VI. Posibilităţi de prevenire şi înlăturare a eșecului școlar 

Dintre măsurile de prevenire a apariției eșecului școlar, 
menționăm: 

Sporirea rolului învățământului preşcolar. Statisticile 
pedagogice arată că aproximativ jumătate din rebuturile şcolare 
constatate în ciclul primar şi gimnazial îşi au originea în diferențele 
prezentate de copii la debutul școlarității (disponibilitatea de a 
comunica cu ceilalți din jur), cunoştinţele și deprinderile minime 
necesare însușirii scrisului-cititului, familiarizarea cu rigorile unui 
program școlar organizat etc). 

Stabilirea unor relaţii strânse de parteneriat între școală și 
familie, deoarece pentru mulți elevi factorii eșecului şcolar se situează 
în familie, şi nu în cadrul contextului școlar. Pentru buna funcționare a 
relației „școală-familie” este necesar ca părinţii să acorde importanţă 
şcolii, să manifeste interes pentru studiile copiilor lor, să se arate 
preocupaţi de formarea profesională a copiilor, de perspectivele lor 
sociale. Nu mai puțin importantă este asigurarea în familie a unui 
cadru cultural adecvat, deoarece s-a constatat că precaritatea culturală 
a familiei poate provoca un retard al dezvoltării intelectuale generale a 
copilului. 

Sprijinirea școlii, care trebuie să asigure resurse materiale și 
umane corespunzătoare unui învățământ de calitate: dotare cu 
laboratoare şi echipamente moderne; cadre didactice calificate şi 
motivate în activitatea lor; programe şcolare de calitate, periodic 
revăzute și îmbunătăţite; un climat școlar tonifiant, stimulator etc. 

Profesorul reprezintă piesa de bază în acțiunea de asigurare a 
reuşitei şcolare. Pentru aceasta, el trebuie să dispună nu numai de o 
bună pregătire de specialitate, dar şi de o competență 
psihopedagogică, exprimată prin următoarele capacități: 
diagnosticarea capacității de învățare, care să permită o discriminare 
corectă dintre elevi; stimularea şi încurajarea elevilor, prin 
cristalizarea sentimentului de succes; respectarea ritmului individual 


al învăţării; ierarhizarea şi diferenţierea sarcinilor didactice; 
identificarea lacunelor și a dificultăților întâmpinate de elevi; 
alternarea predării unitare cu a celei diferenţiate; organizarea 
recapitulării și sistematizării; folosirea mijloacelor didactice în 
concordanță cu conţinutul celor predate și cu particularităţile de 
asimilare ale elevilor; evaluarea corectă a rezultatelor obținute; 
modalități de ajutorare a elevilor ce întâmpină dificultăți în activitatea 
de învățare; dozarea temelor şi a exerciţiilor folosite la ore etc. 

Proiectarea unor acțiuni de orientare școlar-profesională 
adecvate, care să se desfășoare pe tot parcursul școlarității, dar mai 
ales la sfârşit de cicluri şi la trecerea în viaţa activă. În realizarea 
acestor acțiuni trebuie să primeze interesele elevilor, dar şi cererea 
pieței muncii. 

Activitatea de înlăturare a eșecului școlar este mai dificilă decât 
cea de tratare diferențiată și individualizată a elevilor aflaţi în situaţie 
de eșec școlar. Punerea în aplicare a unor astfel de strategii necesită 
însă o bună cunoaștere a particularităților psihologice individuale și de 
vârstă ale elevilor, pentru a putea fi identificate acele dimensiuni 
psihologice care permit realizarea unor dezvoltări ulterioare ale 
elevului cu dificultăţi şcolare sau a unor compensări eficiente. În sens 
pedagogic, individualizarea presupune două tendințe complementare: 
pe de o parte, asigurarea unei independențe mai mari a elevului în 
activitatea de învăţare, iar pe de altă parte, elaborarea şi administrarea 
unor sarcini diferenţiate, în funcție de ritmul şi posibilitățile de 
asimilare ale celui care învaţă. Variaţiile mari de ritm intelectual și de 
stil de lucru, de rezistență la efortul de durată, de abilităţi 
comunicaționale și nevoi cognitive care există între elevi, impun 
într-adevăr acțiuni de organizare diferențiată a procesului de 
predare-învăţare, pe grupuri de elevi, în care să primeze însă sarcinile 
individuale de învăţare (de lucru). Poate că nimeni n-a exprimat mai 
sugestiv decât Emile Planchard acest desiderat al individualizării 
pedagogice: „Randamentul optim al acțiunii educative din școală este 
în funcție de formula următoare: unei psihologii diferenţiale să-i 
corespundă o pedagogie individualizată” (1976, p. 100). 

Un rol important în obţinerea succesului școlar îl are sistemul 
de recompense (întăriri) şi de pedepse. Este cunoscut mecanismul 
condiționării operante, studiat de reprezentanți ai „şcolii 


comportamentiste” (Thorndike, Tolman, Guthrie): dacă un anumit tip 
de comportament este în mod consecvent urmat de recompensă, 
comportamentul respectiv are o mai mare probabilitate de a se 
produce din nou. Şi invers: comportamentele urmate de consecințe 
negative se vor manifesta cu o frecvență mai mică. Condiţionările 
negative iau adesea, în şcoală și în familie, forma „nerecompensării 
frustrante”: este cazul, de exemplu, al acelui elev rămas în urmă la 
învățătură care depune, la un moment dat, eforturi evidente pentru 
a-şi îmbunătăţi prestația școlară, dar care se demobilizează ulterior, 
deoarece eforturile lui bine intenționate nu sunt urmate de 
recompensele așteptate (de exemplu: laude, încurajări din partea 
părinţilor sau a profesorilor). În folosirea sistemului de recompense şi 
de pedepse trebuie să alegem un moment optim. În acest sens, O.H. 
Mowrer a constatat că, dacă o persoană se angajează în realizarea unui 
comportament indezirabil (de exemplu, în cazul unui elev, copiatul la 
teze) ce conduce la un beneficiu (avantaj) imediat mic, dar la o 
pedeapsă ulterioară mare (în cazul descoperirii faptei), beneficiul, deşi 
mic, poate fi suficient pentru menținerea comportamentului respectiv. 
Sau situația inversă: o pedeapsă imediată mică poate duce la 
renunțarea realizării unui anumit tip de comportament, chiar dacă 
aceasta ar conduce pe terment lung la obţinerea unei recompense 
considerabile. Realitatea acestor fapte impune adoptarea unor măsuri 
educative adecvate, care să valorifice la maximum momentele cele mai 
favorabile ale folosirii recompenselor sau a pedepselor. Astfel este 
necesară fixarea unor obiective intermediare, clare și precise, atunci 
când ne propunem atingerea unui obiectiv final îndepărtat în timp. De 
asemenea, în strânsă legătură cu aceste obiective intermediare, trebuie 
să recurgem la realizarea unor evaluări intermediare, făcute într-o 
notă de obiectivitate şi de încredere în posibilitățile de progres ale 
elevului respectiv, care vor avea drept efect întărirea motivaţiei 
pozitive a elevilor respectivi față de activitatea lor de învăţare. Dar 
poate că cea mai bună cale de a-l pune pe un elev în situaţie de 

succes şcolar este de a-l ajuta să treacă de la simpla postură de 
receptor al informaţiilor la cea de folosire eficientă a raționamentului 
ştiinţific, prin intermediul căruia el va putea prelucra și aplica într-un 
mod adecvat informaţiile predate la ore. Realităţile școlare curente 


arată, de altfel, că succesul şcolar are o pronunţată dimensiune 
intelectuală și motivațională, el neputând fi obținut de un elev care nu 
şi-a dezvoltat judecata critică, nu și-a format deprinderi de lectură 
personală şi care nu are curiozitatea de a cerceta, de a afla lucruri sau 
explicaţii noi. Un elev pasiv, dezinteresat sau neobișnuit să gândească 
şi să discute logic nu dispune în fond de acele premise psihologice (sau 
instrumente operaţionale) care alcătuiesc substanța activităţii 
intelectuale de învăţare. 

Este ştiut că insuccesul școlar este foarte strâns legat de nivelul 
motivaţiei activității. Se constată, în acest sens, că unii elevi prezintă o 
fluctuaţie îngrijorătoare a acestui nivel, fapt care-i ridică problema 
asigurării de către elevii în cauză a unui prag optimal al motivațţiei în 
activitate. Acest prag este numit optimal, deoarece el evită cele două 
extreme ale motivaţiei la care recurg unele persoane: pe de o parte, 
supramotivarea, caracteristică persoanelor orgolioase (vanitoase), la 
care expectanţele (aşteptările) cu privire la rezultatele pe care le vor 
obține sunt întotdeauna exagerate, fapt care le determină să-și 
propună obiective care întrec de regulă propriile posibilități şi 
capacități de a le realiza, iar pe de altă parte, submotivarea, proprie 
persoanelor neîncrezătoare în ele însele, care, de teama înregistrării 
unui eşec, își fixează obiective (sau performanţe) care se află cu mult 
sub nivelul posibilităților şi a capacităților lor psihice reale. Și o 
extremă, şi cealaltă sunt la fel de periculoase pentru elevi: dorințele 
sau expectanţele exagerate sunt urmate, de regulă, de eşec şi, implicit, 
de puternice decepţii sau suferinţe care vor influența în mod negativ 
performanţele viitoare. Dar nici menţinerea persoanei numai la un 
nivel de aspirații ușor accesibil nu este recomandabilă, deoarece acest 
fapt echivalează, în general, cu stagnarea activității și a 
performanţelor. Faptele școlare curente relevă influența pozitivă pe 
care o are asupra performanțelor un nivel de aspirații sau de 
expectanțe ușor superior față de posibilitățile psihice de moment: un 
astfel de nivel va avea darul de a determina, odată cu treptata ridicare 
a ştachetei (sau a expectanţei), și o dezvoltare progresivă a 
capacităților proprii. Nivelul optim de aspirații sau de expectanţe 
exclude, aşadar, atât decalajele în minus față de posibilități, cât şi 
fixarea nivelului de aspirații la un prag exagerat de înalt, în raport cu 
dificultăţile sarcinii de moment sau cu posibilitățile proprii de 
realizare a celor propuse. Acest nivel optim al motivaţiei poate fi 


asigurat prin realizarea de către elevi a unor aprecieri realiste atât cu 
privire la dificultatea performanțelor atinse, cât şi cu privire la 
posibilitățile proprii de a le îndeplini. 

Posibilităţile de prevenire şi de înlăturare a eșecului școlar sunt 
dependente, în mare măsură, și de atitudinile de expectanţă ale 
profesorilor şi ale părinţilor în raport cu elevii. Este cunoscut, astfel, 
faptul că expectanţele scăzute ale profesorilor și părinţilor, derivate 
din neîncrederea manifestată în posibilitățile elevului, determină nu 
numai o subsolicitare a capacităţilor acestuia, care va intra astfel într-o 
situație de criză informațională, dar prezintă şi pericolul formării la 
elevul în cauză a unui sentiment ai neputinței, a unui sentiment.de 
inferioritate, care-l va face să coboare tot mai mult expectanţele în 
raport cu sine. Altfel spus, așteptările scăzute ale unui părinte sau 
profesor în raport cu un elev vor avea ca efect mobilizarea a foarte 
puține resurse din partea elevului respectiv, mărind astfel 
probabilitatea eșecului și fixând, totodată, sentimentul ineficientei 
personale. Dar și suprasolicitarea, derivată din expectanțe exagerate în 
raport cu un elev, este la fel de periculoasă. Fenomenul suprasolicitării 
este periculos, deoarece generează, mai devreme sau mai târziu, stări 
subiective penibile, specifice oboselii cronice. Pentru astfel de situații 
sunt necesare măsuri de igienă a muncii intelectuale și de protecţie 
afectivă generală a elevului. Acesta va fi ajutat să-și organizeze cât mai 
bine timpul zilnic de lucru, acordând atenţie ritmurilor individuale de 
muncă intelectuală și necesităţii de a alterna activităţile abstracte cu 
cele recreative, pentru a crea astfel condițiile necesare realizării unor 
fenomene compensatorii la nivelul activităţii corticale. 

Întrebare 

Insuccesul şcolar exprimă, după cum am văzut, o discordanţă 
între cerințele instructiv-educative, pe de o parte, și posibilitățile fizice 
şi psihice ale elevului, pe de altă parte. Întrucât insuccesul antrenează 
ambii poli ai relaţiei, el poate fi considerat ca fiind rezultatul unei 
duble inadaptări: a copilului la activitatea școlară și a şcolii la factorii 
interni ai acestuia. În consecință, măsurile preventive și ameliorative 
urmează să vizeze simultan restructurări atât în cadrul solicitărilor 
externe, exercitate de școală şi de familie, cât și modificări în 
trăsăturile individuale, de personalitate, ale elevului. Care este rolul 
profesorului în acest proces? 

H Temă de rezolvat 


Argumentaţi: 

De ce este necesar să se asigure un prag optimal al motivațţiei în 
activitate? 

Descrieți mecanismul psihologic care stă la baza influențelor, 
pozitive sau negative, ale expectanţelor realizate de diferiți factori 
educativi asupra randamentului muncii şcolarului. 

Argumentați pe marginea următoarei observaţii a lui J. Piaget 
(1965): rezultatele mai slabe ale unor elevi, la unele obiecte de 
învățământ, s-ar datora nu atât dificultăților generate de structura 
intrinsecă a cunoştinţelor, cât greutăților de adaptare a elevilor la una 
sau la alta din metodele folosite de către profesor. 

Rezumat uuiipnilann.nl. ilt. i! i iliviloi; i iniiih. iuic. i Im în cursul 
de față am încercat să dezbatem principalele aspecte ale lei, o. renv; ai 
adaptării /dezadaptării, cu referire specială ia mediul şcolar. Astfel, 
pentru început, ani făcut distincţiile între: „adaptarea de tip 
psihologic”, „adaptarea pedagogică (sau irst ti. Ţiona a”, „adaptarea 


relațională”? daptarea juridică”, în continuare, am realizat o analiza 
esenţializaia a uiveiselor forme ale inadaptării școlare şi a facu-no: 
care le explica, pentru a dezvolta la profesor capacitatea observetivă și 
ced interpretări - a în legătură ca abaterile de conduiia ale elevilor. În 
final, olsrim câteva sugestii privind posibilitatea realizării uacr acțiuni 
de prevenire, ameliorare sau întrurărt 3 Tulburările; se conduită 
manifestate de unii elevi 

Eşecul la învăţătură și prevenirea liri 

După ce, în primul capitol, redăm specificul conceptului de „eșec 
şcolar”, considerând necesar să operăm distincţiile între diferitele 
tipuri de eșec şcolar (ex. de tip cognitiv, de tip necoguitiv, cu caracter 
pasager, eşec generalizat etc, i. În următoarele capitole realizăm o 
discuție asupra multiplelor cauze care acționează, de obicei 
convergent. În determinarea sau întreținerea insuccesului școlar al 
unor elevi. Cursul se încheie cu unele consideraţii privitoare la acțiuni 
ce trebuie întreprinse pentru a preveni sau eradica comportamentul 
insuficienţei şcolare. 


